
AVARAL LAGENDIKUL, mida põhja poolt piirab kergelt lainetav kõrgustik ja 
lõunast tume Atlase mäeahelik, pole näha ühtegi varju. Siin-seal katavad halli viirulist 
kõrbe-pinda klaaskõvad ohakad või kuivanud halfarohu hõredad puhmad. 

Lauskjal kallakul valvab noor araablane paari tosinat kõhna kitse. Siin on rohi küll 
pisut tihedam, ent ikkagi jääb mõistatuseks, kuidas loomad selle viletsa toiduga ära 
elavad. 

Tiivad liikumatult välja sirutatud, tiirlevad kaks rööv-lindu kõrgel kallaku kohal. 
Niipea kui mõni kitsetall karja juurest kaugemale läheb, muutub mõlema röövli 
liikumine taeva all rahutuks. Karjus ei lase neid silmist. Kõlab pikk vile ja seepeale 
tormab tema tilluke koer nagu vihane kera minema ning ajab jooksiku kindlasse kohta 
tagasi. 

Kallaku lääneserval suundub lai tsementkattega maantee peaaegu otse põhjast 
lõunasse. Ainult ühes kohas teeb ta kaare ümber tublisti liiva sisse mattunud Šotil 
ning kulgeb siis edasi lõunasse, Sahr-eš-Sergi suurte soolasoodega kaetud kiltmaa 
suunas. 

Üsna kaugel kerkib korraga nagu maa seest esile peen vööt, mille tipp vähehaaval 
laienema hakkab. Noor karjus märkab seda iseäralikku nähtust otsekohe. Ta varjab 
silmad käega päikese eest, et paremini näha, kuid heidab vahetevahel ikka jälle 
kahtlustavaid pilke kahele rööv-linnule. 

Seal, kus kerkib suitsusammas, ei ole mingit asulat. Isegi rändaraablased ei püstita 
sinna kunagi oma telke, sest lähem veeläte asub otse vastupidises suunas, siit tubli 
kolme-tunni tee kaugusel. 


Sott — soolasoo Põhja-Aafrikas. 

Pingsalt jälgivad poisi silmad lagedat steppi mõlemal pool suitsusammast, nagu 
oodates, et sealt veel midagi nähtavale tuleb. Ja tõepoolest kerkib mõne aja pärast 
pisut lääne pool teine suitsusammas. 

Karjus jälgib mõlemat märki paar minutit, pöördub siis ümber ja rebib maa seest välja 
kuivanud ohakapuhma. 

Ta kisub üles veel mõned rohututid, vilistab koera enda juurde ja kaob oma väikese 
karjaga kallaku põhja-serva taha. 

Mõned minutid hiljem kerkib sealt taeva poole peenike suitsusammas. 

Juba üle kolme nädala oli Sidi-bel-Abbesi garnisoni teine pataljon manöövritel, mis 
toimusid Sahr-eš-Sergi šoti lähedal. Nüüd oldi tagasiteel, kuid Sidi-bel-Abbesini jäi 
marssida veel vähemalt viis päeva. 

Nagu ikka liikus sideauto pika kolonni eesotsas komandöri soomusmasina kannul. 
Täpsemalt öeldes — selle kõrval, sest samal ajal kui mõlemad sõidukid ning neist 
suuremat distantsi hoidvad pataljoni voori- ja väliköögimasinad kompanii 
ohvitseridega siledal tsementteel edasi veeresid, marssisid halli tolmupilve mähitud 
leegionärid autodest umbes kümne sammu kaugusel tulises liivas, kus iga samm 
valmistas lausa põrgupiina. 

Major Bigard teadis seda. Kuid tema arvates olid taolised lisandid vajalikud selleks, et 
valmistada väeosa ette «suuremateks ülesanneteks» Vietnamis. 


Pärast viimast puhkust, mis kestis täpselt nelikümmend viis minutit, oli nüüd juba üle 
kolme tunni marsitud. Side-autos istusid neli meest, keda kaaslased tublisti kadesta- 
sid, sest et nemad ei pidanud taluma selle kiirmarsi õudseid vintsutusi. Autojuht Willi 
Bierfussi kõrval magas seina vastu toetudes leitnant Lefevre, suu pärani lahti. Taga 
istusid mõlemad radistid — Horst Wiebscher ja Kurt Kadeler. Wiebscher oli alles 
hiljuti Saidast Sidi-bel-Abbesi ümber paigutatud. 

Leitnant Lefevre ei kuulunud õigupoolest küll sideauto meeskonda, aga ta pidas 
paremaks istuda siin juhikabiinis kui konutada vooriautos kastide ja kannude vahel. 
Vaatamata sellele, et autouks oli avatud, kannatasid radistid taga õudse kuumuse käes. 
Wiebscher pühkis juba 

jälle käeseljaga otsaesiselt higi. «Kui see ahv poleks meie masinasse roninud, oleks 
kumbki meist saanud aeg-ajalt ees istuda.» 


Kadeler sirutas end ja ohkas: «Jah, see oleks küll hea olnud! Aga lohuta ennast,» 
osutas ta pöidlaga üle õla välja. «Need seal on viletsamas olukorras kui meie. Ole 
õnnelik, et sina jooksma ei pea.» 

Lohutatu lõi põlglikult käega: «Neil pole pooltki nii vilets! Olen minagi üht-teist läbi 
teinud. Või arvad sa, et Saida on kuurort?» 

«Noh, eks katsu siis meie eluga ära harjuda — võibolla hakkad veel Saidasse tagasi 
igatsema!» 

«Nonoh!» 

«Oota ära! Ja tead, mis veel — kui sulle marssimine midagi ei tähenda, eks astu siis 
välja ja lase mõnda neist enda asemel sõita!» 

Wiebscher vaatas talle irvitades otsa. «Oleksin seda juba ammugi teinud, kui see 
poleks keelatud! Väljas on vähemalt värske õhk!» 

Nüüd sai Kadeleri hing täis. «Vaata kord välja, inimeseloom! Seda nimetad sa 
värskeks õhuks? Esimest kolme-nelja rida võib veel vaevalt ära tunda .. .» 

Samal silmapilgul koputati eest aknale. Wiebscher ei teinud katsetki tõusta, Kadeler 
aga ronis ette. «Mis on lahti, Willi?» 

Autojuht näitas paremale. «Vaata sinna .. .» 

Kadeler vaatas pisut aega osutatud suunas, kuid ei avastanud midagi erilist. Lõpuks 
märkas ta peenikest suitsu-sammast, mis pisut eemal teisel pool maanteed taeva poole 
tõusis. Ta vaatas küsivalt Bierfussile otsa. «Mida siis... kas seda tuld seal?» 

Vastuse asemel noogutas Bierfuss kinnitavalt ja tõstis kolm sõrme üles. Kuna Kadeler 
talle ikka veel arusaamatuses otsa vaatas, lõi ta irvitades käega. 

Wiebscher ei muutnud oma asendit, kui Kadeler jälle taha jõudis. «Mis Willi tahtis?» 
Kadeler kehitas õlgu. «Eemal paistis väike lõke. Mõni araablane tegi vist endale 
süüa.» 

Wiebscher raputas pead. «Praegu, päise päeva ajal? Võimatu! Paistab, et sa pead neid 
rikasteks inimesteks.» 

«Siis ta võib-olla soojendas jalgu. Ilm on ju jube külm!» 

Tublisti üle tunni aja ähkisid teise pataljoni mehed leegionäri lühikese 
rännaksammuga läbi hõõguva liiva venides, siis arvas major Bigard heaks lubada neid 
maanteele pöörata. Kuid alles pärast seda, kui oli läbitud veel viisteist kilomeetrit, 
loeti päevane etapp sooritatuks. 

Ranniku-Atlase mäeharu juurde kuulub servmise aheliku lahtistest kividest 
ümbritsetud lai kraater. Siin cn kaks kaevu. Ühes on liiga vähe vett nii paljude 
inimeste varustamiseks, teises leidub seda küllalt isegi mais, kuid väliköögiga sinna 
ligi ei pääse. Seepärast pidid leegionärid moodustama pika aheliku, mida mööda 
ämbreid käest kätte edasi anti. 

Pataljonil oleks olnud juba tüki aja eest hoopis parem võimalus laagrisse jääda, aga 
major Bigard oli pähe võtnud, et õhtuks tuleb jõuda just siia. Need napid mõnud, mida 
laagripaik võib kurnatud meestele pakkuda või mitte, ei huvitanud teda üldse. Tema ja 
teiste ohvitseride telkides ei olnud ka täna millestki puudu. 

Möödus ligi kaks tundi, kui leegionärid said lõpuks kustutada piinavat janu, sest nad 
pidid enne oma telgid üles lööma ja seejärel tükk aega ootama, kuni korrapidaja- 
ohvitser arvas heaks laagrit vastuvõetavaks tunnistada. Kohe pärast pataljoni 
kohalejõudmist käsutati igast kompaniist kaheksa meest purjeriidest valmistatud 
nelinurksete kandekottidega ohvitseride telkidesse vett tooma. Kui nad viimaks 
tohtisid eneste peale mõtelda, olid ohvitserid end juba ammugi pesnud ja õhtustasid 
komandöri telgi ees kolme kokkupandava laua ääres. 


Radistide töö aga polnud selleks päevaks veel lõppenud. Tõtt öelda — nende tööl 
polnud kunagi lõppu. Et manööver toimus kujutletavate tõsiste lahingute tingimustes, 
tuli neil kiviklibusse auk kaevata ja oma auto sinna varju viia. Veelgi ebameeldivam 
oli teadmine, et raadioside võib kesta öö läbi. Sidi-bel-Abbesis asuv rügemendi 
raadiojaam oskas oma välikomandosid alati elevil hoida. Isegi Willi Bierfuss, kes oli 
täna kolmteist tundi järjest rooliratta taga istunud, ei saa magada, sest tal tuleb 
vastuvõetud ja ära-saadetavate radiogrammidega sideauto ja komandöri telgi vahet 
pendeldada. Pealegi meeldis major Bigardile alati vestelda eetri kaudu oma sõpradega 
Sidi-bel-Abbesis, Sai-das ja Mascaras. 

Esialgu istusid kõik ohvitserid õhtulauas ja Sidi-bel-Abbes polnud endast veel 
elumärki andnud. 

Vahepeal olid ka kolm sideauto-meest nii kaugele jõudnud, et võisid pisut eneste eest 
hoolitseda. «Ehk joob vana enda täna õhtul nii täis, et jätab meid rahule,» ütles 
Wiebscher. 

Bierfuss naeris hääletult. «Sul pole asjast aimugi! Mida rohkem ta täis on, seda 
valusamini ta meid lõa otsas jook-sutab!» 

Kadeler silmitses vastumeelselt oma morseaparaati. «Siis loodame vaid seda, et tal 
täna õhtul kogemata mõned skorpionid magamiskotti poevad! Ah jaa, Willi, mis sul 
juhtus, kui me sellest väikesest lõkkest mööda sõitsime? Olid nii salapärane . ..» 
Bierfuss oli lõpuks koha leidnud, kus võis oma pikad ' jalad välja sirutada. «Lõke? 
Mis lõke?» 

«Noh, sa ju koputasid veel vastu akent!» 

«Ah see! Kui sa nii üksisilmi vaimustunult ümbrust uurisid. See oli juba kolmas lõke, 
ja enne siiajõudmist sõitsime veel vähemalt kolmest möda. Kõik olid ilusasti meie tee 
ääres...» 

«Noh, mis sest? Araablased kasutavad ju ka maanteed! Või arvad sa, et nad jooksevad 
alati parema meelega mõned kilomeetrid otse üle liiva?» 

Wiebscher ümahtas. «Ta on põrunud, Willi, ta pea ei jaga! Ta ütles: «Mõni araablane 
tegi vist endale süüa.» Päise päeva ajal, saad aru?» 

Kadeler pühkis suud. «Ärge tehke asja põnevaks ja öelge, mis te minust tahate! 
Esiteks nägin ma ainult üht tuld, ja. . .» 

«Ja teiseks pole sa veel midagi kuulnud «kõrbetelegraa-fist», mis?» 

Bierfuss astus vahele. «Rahulikult, Horst. Sulle tuli ju ka seda kunagi seletada, kas 
pole tõsi? Pane tähele, Kurt: alati, kui kuskil millegi järele lõhnab — olgu see siis 
isegi Marokos või Tuneesias — peavad araablased meid teravalt silmas. Tahan öelda, 
et seda eriti siis, kui oleme teel nagu praegu. Ja selleks mõtlesid nad välja selle lihtsa 
võtte. Siin väike lõke, seal teine, ja igaüks, kes tuld näeb,a süütab jälle uue. Selge?» 
«Mitte mõhkugi! Kõigepealt tee mulle klaariks, milleks nad seda teevad.» 

9 

«Kas sa nüüd näed, et ta on põrunud?» Wiebscher kargas püsti. «Ja ma peaksin 
uskuma, et see mees juba möödunud aastal Setifi all kaasa lõi...» 

Bierfuss surus sõbra jälle istuma. «Ära torma, Horst! Mina ei saanud ka esialgu sellest 
tuhkagi aru ...» Ta pöördus jälle Kadeleri poole: «Sa küsid, milleks nad seda teevad? 
Kujuta ette, kogu leegion pannakse mängu, et nabida kinni paar araablast või 
streigijuhti — nagu tookord Setifis. Kui need aga niisugust tuld näevad, lasevad nad 
kohe jalga. Kui me möödunud sügisel Laghouat' juures suurt haarangut tegime, juhtus 
just nõnda. Me teadsime täpselt, et mõlemad araablased kohtusid ühes väikeses 
mäeurus, ja marssisime öösel välja, lootes, et keegi meid ei märka. Arvad, et saime 


nad kätte? Polnud midagi teha! Igal pool loitsid lõkked, ja nii jõudsidki mõlemad 
täiesti rahulikult jalga lasta. See ajas mulle, kui ma ei eksi, isegi naeru peale!» 
Kadeler oli hakanud suitsu keerama. «Ja päeval?» küsis ta nüüd. «Kui kaugele, see 
väike suits siis päevavalgel paistab?» 

«Siinses ümbruskonnas! Sa ei või arvatagi! Alati on kohe järgmine hakkamas, kes 
süütab uue lõkke, ja nii läheb see edasi.» 

«Kus see «järgmine» alati võtta on? Nii palju ei hulgu siin ju ka araablasi ringi. Kuid 
kõigest hoolimata — kui see siiski nii on — tuleb neile au anda.» 

Wiebscher vaatas teda pilkavalt. «Kas araablastele?» 

«Igatahes! Pean ütlema, et see tekitab minus aukartust.» 

Wiebscher otsis oma leivakotist tubakat. «Vaata, et seda keegi ei kuule, vennas! Meil 
Saidas ütles kord ka keegi midagi niisugust. . .» 

«Juba hakkab jälle oma Saidaga pihta . . .» nähvas Kadeler tusaselt. 

Bierfuss võttis taskust välgumihklii ja lõi tuld. «Las ta räägib! Lollimaks sa sellest 
kindlasti ei lähe. Lase käia, Horst!» 

Kuid Horst oli juba püsti tõusnud. «Jätke mind rahule, 'lollpead!» Üks hüpe, ja ta oli 
väljas. 

Jahmunult vaatas Bierfuss Horstile järele. «Ta on natuke napakas, Kurt!» 

«Küll ta jälle aru pähe võtab. Iga teine lause algab tal 

10 

sõnadega: «Meil Saidas!» Kuula siis seda jama päev läbi .. .» 

Bierfuss raputas laitvalt pead. «Tead sa, Kurt. Olete mõlemad arukad poisid, aga 
mõnikord panete mind tõesti imestama. Võiksite mõtelda sellele, et just siin, 
leegionis, tuleb üksteist toetada!» 

Kadeler viipas rahustavalt. «See on ju lausa norimine, Willi...» 

«Aga sellest kõik algabki! Iga kord pisut rohkem, ja varsti ongi kogu sõprus mokas. 
Kui te teineteist juba siin ei seedi, mis juhtub siis, kui me kord Vietnami jõuame! Seal 
lauldakse teistsugust laulu kui möödunud aastal Setifis, võid selles kindel olla! Seal 
pole meil tegemist paarisaja nälginud mäekaevuriga, kullake! Niisiis, Kurt: tõota 
mulle, et sa edaspidi ennast pisut rohkem vaos hoiad!» 

Kadeler tahtis vastusest kõrvale põigelda, aga Bierfuss ei jätnud järele. «Kuidas siis 
jääb, Kurt? Jah või ei?» 

«Ütle ainult, et Horst hoiab end vaos!» 

«Jäta juba! Kas sa tõesti ei taipa, et kumbki peab omalt poolt natuke järele andma?» 
«Hästi, Willi, sul on õigus. Kuid ma ütlen sulle, millest see tuleb. Istume siin kogu aja 
koos oma väikeses ubrikus. Kui üks läheb teist vahetuseks äratama, tundub tollele, 
nagu oleks me ise selle idiootliku kahekümne nelja tunnilise valvekorra välja 
mõelnud. Ja aeg-ajalt on meil mahti mõtelda .. .» 

«Ja koduigatsust tunda, kas pole?» 

Kadeler pidi sügavasti hinge tõmbama, et sellele vastata. «Ka seda, Willi. Ütlen seda 
ainult sulle. Mõnikord on mul koduigatsusest niisugune klimp kurgus, et lausa lämbun 
n 

Bierfuss vaatas mõtlikult oma nooremale kaaslasele silma. «Mulle pole vaja seda 
rääkida, poiss, tean seda väga hästi! Kuid see ei tohi olla põhjuseks, et te oma elu 
veelgi raskemaks teete! Nüüd, kui oleme juba kord siia sattunud, peab iga seltsimees 
olema meile tükike kodumaad. Võid kindel olla, Kurt, et siis pole asi pooltki nii hull. 
Koduigatsus on meil kõigil . ..» 

«Mitte kõigil! Tean paari poissi, kes läheksid heameelega kas või täna Vietnami, et 
midagi «läbi elada». Ja nende hulka kuulub ka Horst!» 

Bierfuss vaatas talle üllatunult otsa. «Kas tõesti? Hea, et sa mulle seda ütlesid, Kurt. 
Siis on meil mõlemal vähemalt üks ülesanne. Arvan, sa ei kohku selle eest tagasi... 
Küll näed, et teised imestavad veel selle üle! Tean, mis tüüpidest sa rääkisid; näiteks 
Rettmühl, kas pole tõsi?» 

«Mitte ainult tema. Niisugused on Wirzperger, Rabenat ja veel mõned.» 

«Neil on selleks ka põhjust! Üks lõi Düsseldorfis sigaretikaupmehe maha ja röövis 
poe kassa ning küllap teine sai hakkama veelgi suurema nurjatusega. Millega, seda 
pole ta isegi oma topsisõpradele ütelnud. Aga eks see ole ka ükskõik! Tõenäoliselt on 
meil siin veel mõni mees seda sorti, kuid suurema osaga on lugu teine. Kuidas Horst 
leegioni sattus, seda sa ju tead. Tema uskus tõesti, et saab siin kõige toredamaid 
seiklusi läbi elada ja Vietnami pagoodidest' kulda sisse vehkida. Ja see pole ime. 
Poiss nägi järjest igal nädalal paari «metsiku lääne» filmi ja neelas gangsterilugusid 
— pealegi oli ta aastaid ilma tööta . .. Kas ma olen sulle rääkinud, kuidas mina siia 
sattusin?» 

«Ei.» 

«Tahad sa seda kuulda?» 

«Kui sa mulle rääkida tahad .. .» 

«Siis kuula. Bremerhavenis sõitis üks Ameerika ohvitser oma maastikuautoga 
meelega mu ratta kägarasse. Olin selle ostmiseks terve aasta raha kogunud! Siis võtsin 
mehe käsile. Poiss oli purjus, ja kui ta tahtis laskeriista haarata, murdsin vist ta 
randmeluu.» 

«Kuidas vist?» 

Bierfuss naeris hääletult. «Nojah — arstliku komisjoni otsust ma muidugi ootama ei 
jäänud! Kuid ranne raksatas koledasti. . . See jänki oli üsna noor jõnglane . ..» 
Kadeler vaatas seltsimehele jahmunult otsa. «Ja sa tahad öelda, et sul on kahju!» 
«Nüüd enam mitte. Aga — kas sa usud või ei — see ragin püsis mul päevade viisi 
kõrvus. Nojah — siis trügisin lolli peaga valesse suunda. Muidu oleksin praegugi veel 
Eisenachis õemehe juures autolukussepaks.» 

«Miks sa siis üldse trügima hakkasid? Ma mõtlen seda, et miks sa Bremerhavenist 
jalga lasksid? Kas sa ei saanud ennast seal kuskil varjata?» 

«See oleks olnud võimalik, kui meie niinimetatud föderatiivne piirivalve poleks 
korraldanud suurt haarangut. Sel juhul ei usaldanud muidugi keegi mulle varjupaika 
anda. Igatahes vantsisin läbi öö ja udu Breemeni poole ning sõitsin järgmisel 
hommikul juhusliku käruga Frankfurti. Nädal hiljem juhtuski see kõik.» 

«Värbaja, eks?» 

«Jah. Aga kuidas nad seda korraldasid! Frankfurdi tööamet kuulutas, et vajatakse 
töölisi Kehli jõge süvendama, ja mina, vana oinas, läksin sellele liimile. Me kõik 
kukkusime sellega sisse. Küsi Herbert Brischilt, tema oli ka meie kambas.» 

«Kuidas te siis sisse kukkusite? Kas te paberilipakale alla kirjutasite?» 

«Muidugi! Tead, kuidas see juhtus. Algul lasti meid terve nädal kõvasti tööd vihtuda. 
Meil oli hea meel! Pooled meie kuueteistkümnest mehest olid juba ammugi niisama 
vahtinud! Kõik oli tiptop, saad aru! Kõigile anti tööriistad: kirka, labidas, kühvel — 
isegi töökindad ja kummisaapad, sest pidime ju palju vees solistama. Tunnitasu oli 
küll ainult üks mark viis penni, kuid see-eest oli barakis prii korter. Esimesel 
palgapäeval läksime kõik koos naaberkülla seda sündmust pühitsema. Siis tuli sinna 
keegi ehituse juhatusest ja tegi meile heldelt ettevõtte kulul välja, kuni olime kõik 
maani täis. Öösel tellis ta meie jaoks omnibussi, mis pidi meid koju toimetama. Aga 


!Pagood — budausuliste tempel. 


võta näpust! Järgmisel hommikul olime Offenburgis ja allkirjad olid meilt ka juba 
võetud. Tao mind kas või vigaseks, aga ma ei mäleta, millal ma alla kirjutasin. Kuid 
minu allkiri oli paberil, midagi polnud parata. See pole veel kõik. Kolm meest ei 
olnud allkirja andnud ja neid pole ma pärast seda üldse näinud. Alles palju hiljem 
taipasin, miks meid tookord Frankfurdis nii erakordse kiirusega tööle vormistati. «Kas 
teil meie jaoks tööd leidub?» — «Miks mitte, aga mitte siin, Frankfurdis, vaid Kehlis. 
Võite kas või juba täna õhtul välja sõita!» See rõhub mind kõige rohkem, Kurt. Meie 
omad ametivõimud teavad seda ja lasevad siiski kõike sündida!» 

«Pea nüüd, Willi! E1 või ometi tõsi olla, et Saksa tööamet kedagi võõrleegioni varbaks 
445 

«Ma ei ütle ju, et tööameti onkul enesel sellest aimu oleks. Aga hiljem Offenburgis 
ajasime ühe saksa politseinikuga 

juttu, enne seda kui me polnud veel ümber-grupeerimiskeskusse jõudnud, ja sellele 
seletasime kõik ära. Ja kas tead, mis ta vastas? Ta kehitas õlgu ja andis nõu, et me 
saadaksime «teiselt kaldalt» kohe pärast kohalejõudmist Prantsuse 
Sõjaministeeriumile protestikirja! Pagemisele polnud enam mõeldagi, sest istusime 
kinnises omnibussis ja ainult sel hetkel, kui juht pidi tänava-ristil peatuma, saime 
politseinikuga mõned sõnad vahetada ...» 

«Sel juhul ma küll ei taipa, kuidas teie ehitusfirma tohtis nii jultunult töölisi värvata?» 
«Kulla inimene, praeguses olukorras on need tööbörsi tegelased igal juhul õnnelikud, 
kui saavad paar tosinat inimest paika panna! Nad lihtsalt ei kontrollinud korralikult 
kohalikku olukorda. Ja ongi kõik!» 

Kadeler nohises pilkavalt. «Keda see peaks huvitama, et kogu föderatiivses vabariigis 
lubatakse rahumeeli inimesi leegioni värvata — samuti nagu Lääne-Berliiniski. 
Kuidas meie suur valge pealik Bonnis selleks oma nõusoleku andis, seda ma igatahes 
küll ei taipa.» 

«Seda ei taipa keegi. Noh nii, Kurt, nüüd on sul asi selge. Aga kuidas sul läks? Oota, 
ma proovin — võibolla arvan ise ära: sa kukkusid kindlasti lolli peaga sisse ... Võib- 
olla mitte täpselt nii nagu Horst, aga...» 

Kadeler pidi vastu tahtmist naerma. «Tänan väga!» Siis aga muutus ta tõsiseks. «Sa 
eksid, Willi. . . Tulin vabatahtlikult. Jooksin pool päeva Reinickendorfis ringi, et vär- 
bajat leida.» 

Bierfussil jäi suu imestusest ammuli. «Kurat võtaks! Seda poleks sinust küll uskunud. 
Aga miks siis Reinickendorfis? See on ju . ..» 

«See on Berliini Prantsuse sektoris. Tead, Willi, minu hingel pole mingit tempu, 
vähemalt midagi niisugust, mille eest korralik kohus võiks karistada. Muidugi sel ju- 
hul, kui minu juttu usutakse. Jah, nii see oli . . Räägin sulle sellest mõni teine kord, 
Willi... Siis kui ma enam kuidagi teisiti ei saa. Ainult täna veel mitte.» 

Bierfuss oli püsti tõusnud. «Hea küll, Kurt, tee nagu tahad. Aga nüüd roni sellest 
pehkinud kastist välja ja pane uks kinni, muidu on meil täna öösel jälle paar tuhat 
moskiitot kallal.» 

Mehed väljusid ja otsisid koha, kust võis kuulda morseaparaadi 

lõginat, kui see tööle hakkab. Siit võis näha suuremat osa telklaagrist. Olgugi et 
esimesed telgid polnud neist kaugemal kui kolmkümmend meetrit, ei kostnud sealt 
kõige vähematki häält. 


«Vaesed poisid on küll pärast niisugust kolme nädalat täiesti läbi,» alustas Kadeler 
uuesti mõne aja pärast. «See närune koer Bigard laseb neil tundide kaupa sügavas 
liivas traavida, kuigi maantee on samas kõrval.» 

Ta sõber kergitas ennast natuke. «Jah, Kurt, ma olen igasuguse vägivalla vastu, aga 
selle Bigardi hakiksin ma küll suurima rõõmuga kotletiks!» Ta oli piibu süüdanud ja 
puhus nüüd selle kahast nii tugevasti sisse, et Kadeleri nägu kadus sekunditeks 
suitsupilve. Siis ulatas ta piibu Kadelerile. «Nii, ja nüüd tee mulle samuti, siis ei 
ihalda moskiitod meie huvitavaid peakolusid.» 


Kell üks öösel. Kõik oli läinud nii, nagu Bierfuss ennustas. Varsti pärast pimeduse 
saabumist tuli Sidi-bel-Abbe-sist kutsung, ja hiljem jätkus kõik lühikeste vaheaegade 
tagant — kõigepealt mõned ametlikud kõned ning seejärel jutustasid ohvitserid Saida 
kasiinost ja major Bigard vastastikku anekdoote ning jagasid häid nõuandeid 
ebameeldivatest nahahaigustest hoidumiseks. See ei tähendanud neile midagi, et 
Saidas pidi seepärast üks leegionär samuti nagu Willi Bierfuss unest ilma jääma... 
telegrafistidest rääkimata. 

Kolmveerand üks äratas Kadeler Wiebscheri, et surmani väsinud Willit välja 
vahetada. Võttis tükk aega, enne kui Wiebscher ärkvele tuli. Isegi siis, kui tal juba 
kõrvaklapid peas olid, tukastas ta veel kord. Nüüd aga seisis Kadeler juba lageda 
taeva all ja laskis jahedat ööõhku kopsudesse voolata. Tükk aega silmitses ta taevast; 
seal üleval hakkas Suure Vankri telg parajasti mägede taha kaduma. Kadeler pistis 
käed tasku ja liikus komistades lahtistel, veerevatel kividel esimeste telkide suunas. 
Ta ei jõudnud veel kuigi kaugele, kui Bierfuss vastu tuli. «Mis lahti on?» küsis see, 
kui ta Kadeleri ära tundis. 

Bierfuss pani käe sõbra õlale. «Heida paariks tunniks pikali!» 

«Aga sina?» 

«Mul on hea meel, et saan natuke õhu käes olla. Kas 

Bigard kirjutas jälle paar retsepti oma Saida sõprade jaoks?» 

Bierfuss raputas haigutades pead. «Vedas, Kurt! Tänaseks on lõpp, vana norskab nagu 
sada meest. Aga aitäh sulle sõbraliku sõna eest.» 

Kui nad sideauto juurde jousid, jäi Kadeler juhikabiini juurde seisma. 

«Viska masinasse pikali, Willi. Ma istun siin ees ja teen veel ühe sigareti.» 

«Sa tahad ainult mulle oma aset loovutada.» 

«Ma tahan natuke oma Jalgu sirutada; sina aga pead nelja tunni pärast jälle platsis 
olema. Mine juba ja viska siruli.» 

Pärastlõunal, varsti pärast kohalejõudmist oli neile silma hakanud kaks musta telki, 
mis asetsesid kraatri ülemise ääre juures. Seni oli Kadeler näinud ainult väikesi rända- 
vate araablaste elamuid ja sedagi ainult mööda marssides või sideautos sõites. Öö oli 
valge. Kui ta nüüd autost paar välipudelit tooks ja nendega sinna läheks, jääks kõigile 
niisugune mulje, nagu kavatseks ta minna kaevule, mis asus tema arvestuse kohaselt 
umbes kakssada meetrit mustadest telkidest tagapool. Leegionäridel oli kategooriliselt 
keelatud pärismaalastega tegemist teha. Just enne praegusele manöövrile asumist loeti 
neile ette karistusmäärad, mis pidid järgnema ühe voi teise üleastumise puhul. 
Ettelugemine oli kestnud pool tundi. 

Kurt Kadeler oli olnud leegionis kõigest ühe aasta, aga ta oli juba ammugi taibanud, et 
siin võis saada iga tühisemgi eksimus saatuslikuks, sest üks karistus võis kergesti 
kaasa tuua teisi raskemaid. Kui leegionär oli istunud arestis, vabastati ta enamasti ikka 
just enne teenistus-päeva algust. Sellepärast polnud tal võimalik oma relvi ja muud 
varustust loenduseks korda seada. Igasugune katse olukorda selgitada tähendas 


vasturääkimist ja niisuguste seletuste väljapressimiseks olid mitmed ülemused lausa 
spetsialistid. Niisugune oli näiteks ülemseersant Dinnacker, kellest teati, et ta oli 
kuulunud kunagi Himmleri ihukaitsesse. See mees alles oskas piinata neid, kes olid 
juba kord karistada saanud! Alles kuu aega tagasi oli ta ühele itaallasele, kellele ta 
rusikaga näkku lõi, kaitsva liigutuse eest külge pookinud «ülemusele teoga 
kallaletungimise». Mis selle leegionäriga pärast seda juhtus, seda teadsid ainult 

16 

need areteeritud, kes Sidi-bel-Abbesi vanglas samal ajal karistust kandsid. Ka nemad 
ei teadnud kõike, kuid nad olid kuulnud, kuidas itaallane õudselt karjus. Nädal hiljem 
said tema kaaslased teada, et Rudolfo Bondi, pärit Paduast, üheksateist aastat vana, oli 
vanglahaiglas «kukkumise» tagajärjel surnud. 

Sellest hoolimata tahtis Kadeler araablastega kokku saada. Tema kavatsusele andis 
tuge teadmine, et valvepostid olid liiga väsinud — kindlasti ei lähe nad oma ring- 
käigul laagrist kaugele. Ta ei tohtinud lasta ennast tabada. Isegi radistist, kelle pidev 
öid ja päevi kestev töö teatud liikumisvabadust eeldas, ei usuks mõni Dinnackeri tao- 
line mees ilmaski, et ta võis vett tuues nii palju suunaga eksida. 

Kui Kadeler nüüd tasa autoukse avas, kostis sealt vastu seltsimeeste rahulik 
hingamine. Ettevaatlikult võttis ta kolm välipudelit ja eemaldus niisama vaikselt. 
Veerand tundi hiljem oli tal kõige raskem teeosa selja taga. See osa kraatriseinast, mis 
veel üleiada jäi, oli pimeduse varjus. Hea, et ta enne niinest sandaalid jalga tõmbas — 
kui ta nüüd ettevaatlikult astus, ei tekkinud mingit heli. 

Ta oletas, et mõlemad telgid asuvad tükk maad kaugemal — kirde suunas. Kui ta 
nüüd lõpuks üles jõuds ja esimese pilgu üle kraatriserva heitis, tõmbus ta üllaunult 
tagasi. Kõige rohkem kümne meetri kaugusel kükitasid kaks araablast ja vaatasid teda 
ilmse umbusuga. Kohe nende taga kerkisid kaks musta telki. 

Kadeler oleks võinud tagasi pöörduda, kuid ta ei tahtnud. Samahästi võis ta siit 
paremat teed kaudu kaevule minna, mis juba paistma pidi. Nii tõusis ta otsustavalt 
kraatriservale ja riputas oma välipudelid jälle vööle. Ta oli astunud juba mõne sammu, 
kui kuulis enda tagra summutatud oigamist. Jahmunult pöördus ta ümber. Nüüd nägi 
ta, et kahe araablase vahel maas lebas veel kolmas. 

Sakslane teadis, et kõik araablased vihkasid võõrleegioni. Pärast neid operatsioone, 
kus ta Setifi ja Constantine'i mäekaevandustes ning töölisasulates kaasa lõi, oli 
araablastel selleks täielik põhjus. Aeglaselt astus ta araablaste poole. «Bon soir, 
messieurs! — Tere õhtust, härrased!» ütles ta ja vaatas kõhklevalt neile otsa. 

Ei mingit vastust. 

Maas lamava mehe silmad olid suletud. Ta näost oli näha, et tal olid suured valud. 
Mehe mõlemad kaaslased vaatasid vaikides enda ette maha. 

Kadeler teadis, et paljud araablased oskavad pisut prantsuse keelt. Seepärast katsetas 
ta veel kord: «Est-ii maiade? — On ta haige?» Vanem meestest vaatas talle mõned 
sekundid otsa, kuid ei lausunud ühtegi sõna. Uha enam valdas Kuri Kadeleri piinlik 
tunne, et ta on siin ülearune. Aga just see tumm tõrje, mida ta juba tuhandete 
araablaste nägudelt oli lugenud, kütkestas teda. Oli siiski olemas üks liigutus, mida 
nad pidid mõistma. Tuli hõõruda õieli aetud nimetissõrmi teineteise vastu ja öelda 
«kif-kif», mis tähendas «hea sõber». Nüüd toimis ta nõnda, ja et ennast veel 
arusaadavamaks teha, kordas: «Arab-allemand kif-kif...» 

Polnud midagi parata. Ainult haige näis kuulatavat ning tundus, nagu tahaks ta sellele 
liigutusele vastata. Kuid õnnetu mees peatus kohe ja laskis käed jälle langeda. 
Kadeler hakkas juba ärrituma. «Kui ei taheta, olgu siis pealegi!» Ta tahtis juba edasi 
minna, kui haige nägu tõmbus valust krimpsu ja käsi libises kobavalt parema puusa 


suunas. Sõna lausumata laskus Kadeler põlvele ja tõmbas mehe käe ära. Vanem haige 
kaaslastest tahtis teda takistada, kuid Kadeler lükkas mehe õlaga eemale. Kui ta haige 
mehe burnuse avas, paistis selle alt paljale puusale asetatud niiske riidetükk. Kadeler 
eemaldas selle ettevaatlikult. Nõrga valguse käes nägi ta ainult peopesa suurust pais- 
tetanud kohta. Kõhklevalt soris ta taskus ja vaatas kraatri serva poole tagasi. Sealt alt 
ei võinud keegi siia näha. Siis süütas ta tiku. Paistetus punetas tugevasti ja oli sul- 
genud väikese ümmarguse avause. Tahtmatult tuli üle Kadeleri huulte tasane vile. Ta 
süütas teise tiku. Tõsi, mõni sentimeeter tagapool oli teine haav. See oli esimesest 
natuke suurem, kuid selle ümber polnud paistetust näha. Sealt oli kuul välja tulnud. 
Kadeler laotas lapi jälle ettevaatlikult haige puusale. 

Seni olid mõlemad araablased tummalt teda toimida lasknud. Kui Kadeler nüüd aga 
sihtimise liigutuse tegi ja neile küsivalt otsa vaatas, raputasid mehed kiiresti pead. 
«Ega te mulle küll valetada ei saa,» mõtles Kadeler. 

Mida teha? All sideautos on esmaabikast. Võib-olla on seal natuke boorvaseliini. 
Sidemeid seal leidub, seda teadis 

ta kindlasti. Kuid seda tülikat teekonda veel paar korda ette võtta? Isegi kolm korda, 
sest ta peab ju lõpuks veel tagasi minema . .. Kui ta vähemalt oskaks ennast neile 
arusaadavaks teha! Kadeler mõtles natuke, siis aga jõudis otsusele: «Jah, ma aitan! 
Tahan neile tummadele sellidele tõestada, et meie röövlijõugus leidub ka korralikke 
inimesi!» 

Ta tõusis püsti ja osutas oma käekellale. «Vingt minutes,» ütles ta. «Kakskümmend 
minutit.» 

Et aga mõlemad mehed ikkagi näoilmet ei muutnud, pani ta jälle sõrmed üksteise 
peale: «Arab-allemand kif-kif! Kakskümmend minutit.» 

Talle meenus veel midagi. «Kui ma siia midagi maha jätan, siis nad mõistavad, et 
tahan tagasi tulla.» Pärast hetkelist mõtlemist viskas ta välipudelid maha. Siis ronis 
leegionär üle kraatriserva ja tõttas minema sama teed mööda, kust ta oli tulnud. 


Kurt Kadeler leidis sideautost peale sidemete ka haava-bensiini ja väikese 
portselanpurgi ihtioolsalviga ning ta pidas seda mädaneva haava jaoks isegi paremaks 
kui boorvaseliini. 

Kui ta jälle minema tahtis hakata, juhtus ebameeldiv viivitus. Just selle kaljuseina 
jalamil, millest ta nüüd uuesti pidi üle minema, oli vahipost kaljulõhes istet võtnud. 
Niisuguse varjatud koha mõte sai kohe selgeks, kui all mõned korrad sigaret hõõguma 
hakkas. 

Kadeler oli vihane. Kui ta poleks välipudeleid üles jätnud, võiks ta nüüd rahulikult 
tunnimehest mööda minna, ilma et see teda oma peidupaigast hüüaks. 

Kuid midagi polnud parata. Nüüd pidi ta oma plaanist loobuma või ringi tegema. 
Mõtlemiseks ei olnud enam palju aega — hiljemalt tunni pärast hakkab koitma. Nii- 
siis pidi ta tükk maad lõuna suunas teelt kõrvale minema, ehkki tõus on lahtiste kivide 
vahel hoopis vaevalisem. 

Niinest sandaalid võis ta pärast seda ronimist minema visata, kui need tal juba teel 
jalas ära ei lagune. See oli talle nüüd täiesti ükskõik. Ta oli haaratud mõttest jõuda 
mustade telkideni ja aidata araablast. Eriti sellepärast, et mehe kaaslased nii tõrksad 
olid! 

Viimane osa teest oli kõige raskem. Tuli läbida sügav nõgu, ja igal sammul libises ta 
mõned sentimeetrid tagasi. 

Lõpuks oli ka see ületatud. Nüüd tuli olla tähelepanelik, et mitte ülearust ringi teha; 
siin üleval oli igal pool suuri kaljumürakaid. Kivid olid tumehallid nagu kiltkivi. Kui 
ta püüaks sellest küljest musti telke üles leida, p.eaks ta olema väga ettevaatlik. 
Lihtsam oleks minna kogu aeg mööda kraatriserva, aga just siin oli paar sügavat 
kaljulõhet. Kadeler pidi tegema veel mõne ringi, enne kui ümbrus talle jälle tuttavaks 
muutus. Nüüd nägi ta kaljusid, mis sarnanesid hiigelkala seljauimedega. Nende taga 
pidid asuma kaks telki. 

Kalju taha jõudes jäi ta jahmunult seisma. See pidi olema sama paik — kuid telgid 
olid kadunud. 

Silmapilguks arvas ta, et on eksinud. Võimalik, et õige kalju oli hoopis see seal 
üleval. Aga samas leidis ta ometi välipudelid — kohalt, kuhu ta need oli jätnud. 
Pettumuses oli ta peaaegu juba nii kaugel, et pidi oma varanduse suures kaares 
minema virutama. Siis aga istus ta kivile ja jäi mõttesse. Mehel, keda ta tahtis aidata, 
oli kuulihaav, selles oli ta kindel. Selle põhjal, mida Willi eile saladuslikest 
suitsusignaalidest oli jutustanud, paistis, et ka selles Alžeeria osas valitseb Prantsuse 
ametivõimude ja päriselanike vahel kõike muud kui harmoonia. Sellega võis seletada 
ka mõlema araablase tõrjuvat hoiakut. 

Võib-olla oli isegi parem, et nad jalga olid lasknud! Selle mõtte juures ei muutunud ta 
aga rõõmsaks. Ta oli asja tõsiselt võtnud, kuid kõik oli asjata. Kadeler oleks võinud 
nüüd kaevule minna, kuid tal polnud selleks enam mingit tahtmist. Ta oli juba 
kraatriserval, et kõige lühemat teed mööda laagrisse tagasi minna, kui ta pilk jäi pea- 
tuma suurel kaljupangal, millelt selgesti pidi paistma vas-taspoolne mäekülg. Kaugele 
ei võinud araablased selle lühikese ajaga mingil juhul jõuda, isegi siis, kui neil kaame- 
lid käepärast oleksid olnud. Kuidas nad aga jõudsid telgid nii Kiiresti maha võtta, see 
jäi ikkagi mõistatuseks. 

Kaljupank polnud Kadelerist viitkümmend meetritki kaugel, nii et ta võis pisut vaeva 
näha. 

Kui Kadeler üles jõudis, peatus ta kuulatades. Temast natuke allpool oli miski 
liikunud. Aeglaselt laskus ta põlvili ja roomas ettevaatlikult lõhesse, mis kaljude 
kõrval tumedasse sügavusse suundus. Nüüd kuulis ta alt täiesti selgesti inimeste hääli. 

Kui Willi Bierfuss ärkas, oli väljas juba valge. Et llorst Wiebscherit mitte äratada, 
tõusis ta vaikselt ja vaatas kella. Kell oli kolmveerand neli. Alles nüüd meenus taTle, 
kuidas ta oli eile õhtul Kadeleri asemele sattunud. Seega pidi too veel juhikabiinis 
istuma. Seal aga polnud kedagi. Kuna ta piinavat janu tundis, tahtis ta konksu otsast 
oma välipudelit võtta. Seda aga ei olnud. Ka teised pudelid puudusid. Järelikult oli 
Kurt kaevule läinud. 

Taamal telkides ei liigutanud veel keegi. «Küllap vist Bigardil on tarvis uneaega tasa 
teha, et ta jälle pool viis äratada ei lase!» vilksatas Bierfussil mõte läbi pea. 

Willi jalutas mõne aja sideauto kõrval edasi-tagasi, et ennast liigutada. Kui aga 
Kadeleri kümne minuti pärast ikka veel polnud, istus ta astmelauale ja toppis piibu 
täis. 

Täna oli teisipäev. Kui rännak nii vägeva tempoga edasi läheb, jõuavad nad 
laupäevaks jälle Sidi-bel-Abbesi. Nii väsitav kui niisugune mitmenädalane manööver 
talle kui sideauto juhile ka polnud — iga päev kaksteist kuni kolmteist tundi rooliratta 
taga istuda ja öösiti major Bigardi totraks ajaviiteks «telegrammikandjat» mängida — 
ei igat-senudki ta garnisoni tagasi jõuda. Kui ta Sidi-bel-Abbesile mõtles, siis tundus 
ta enesele vangina, kellele isegi kõige vastikum välitöö suhtelise vabaduse illusiooni 
tekitab. Peale selle tuli arvestada seda, et pataljon pidi lähemas tulevikus asuma pikale 
Indo-Hiina reisile, ja seda igatses ta niisama vähe nagu suurem osa tema seltsimehi. 


Willi Bierfuss oli kolmkümmend kaks aastat vana ning juba kolm ja pool aastat 
leegionär. Ta oli tänu võlgu kõige iseäralikumatele asjaoludele, et teda juba ammugi 
varasemate transportidega ära polnud saadetud. Juba esimesel aastal oli ta malaariasse 
haigestunud ja iga kord, kui parajasti transporti formeeriti, lebas ta 
neljakümnekraadise palavikuga sünges Mascara või Sidi-bel-Abbesi haiglas — kord 
isegi hoopis troostitumas, hirmsas lutikatest kubisevas Fessi laatsaretis Marokos. 
Kõigele lisandus veel asjaolu, et ta pidi autolukussepana väga tihti veoparki abistama, 
ja nii oli ta alati Indo-Hiina reisist pääsenud. 

Aga ega järgmine kord enam ei vea, selles oli ta peaaegu veendunud. Malaariast oli ta 
Fessis kõige ehtsama hobuseravikuuri abil lahti saanud. Aga see-eest oli tal nüüd 
südamehäire, mis teda pahatihti raskesti vaevas. Kuid 

oli olemas veel üks asjaolu, mis võis seekord mõju avaldada. Tema otsene ülemus 
rügemendi veopargis oli seersant Wirzperger, ja see lausa põles kannatamatusest, et 
Indo-Hiinasse jõuda, kuna ta lootis, et saab seal mõne aja pärast veopargi ülemaks ja 
ka aukõrgendust. Et ta seejuures võimalikult häid oskustöölisi vajas, oli päevselge, 
ning nii figureeris leegionär Willi Bierfuss tema nimekirjas esimesel kohal. Willil aga 
oli küllalt põhjusi Wirzpergeri juurest võimalikult kaugemale pääseda. 

Matthias Wirzperger oli pärit Saarimaalt ja teenis leegionis juba üle kaheksa aasta. 
Enne erruminekut tahtis ta tingimata veltveebliks saada. Esiteks sellepärast, et sel 
juhul antakse kõrgemat demobiliseerimisraha, ja teiseks (nagu ta ise arvas) avanevad 
siis paremad väljavaated Prantsuse kodakondsusse astumiseks. Ka sellel oli oma 
põhjus, ja Bierfuss arvas seda põhjust teadvat. Kodus, Saarbrückenis, ootas Matthias 
Wirzpergerit prokuratuur tõsiste pretensioonidega ja sellepärast ei mõelnudki oodatav 
kunagi sinna tagasi pöörduda. 

Kui see oleks olnud Willi Bierfussi teha, oleks Wirzperger juba ammugi erru lastud 
— tema poolest kas või erukindrali pensioniga, peaasi, et teda lähedal poleks. Kah- 
juks ei saanud see soov muuta perspektiivi, et peagi tuleb tal koos selle vastiku selliga 
Indo-Hiinasse sõita. Mis aga siis juhtub, eks see selgu hiljem. Paljud tuhanded leegio- 
närid on juba seda teed läinud ja väga paljud neist ei tule enam iialgi tagasi.. . 
Lähenevad sammud äratasid Willi Bierfussi muremõtetest. Kui ta üles vaatas, seisis 
Kadeler tema ees. «Hommikust, Willi,» ütles ta ja vajus väsinud ohkega auto astme- 
lauale. Bierfuss sirutas käe oma välipudeli järele. «Hommikust, vana hulgus! Anna 
juba pudel siia, mul on õudne janu.» 

Kadeler kehitas kahetsevalt õlgu. «Kahju küll, Willi, kuid seal pole midagi sees. Ma 
ei saanud midagi.» 

Milli vaatas talle imestunult otsa. «Tohoh? Ma arvan, et sa käisid kaevul?» 

«Sinna ma tahtsin minna küll, aga ... aga sellest ei tulnud midagi välja.» 

Bierfuss raputas pead. «Sa teed nalja, vennas.» Kuid märkas siis, et Kadeler suutis 
väsimusest suuri vaevu silmi 

lahti hoida. «Sa olid kindlasti kogu öö üleval! Ja mina okupeerisin sinu aseme!» 

«Ma oleksin ju võinud juhikabiinis magada.» 

«Tahad lasta ennast moskiitodel nahka panna, mis? Aga mees, kuidas sa välja näed!» 
Willi Bierfuss osutas Kadeleri sandaalidele. 

Kurt vaatas poolkinniste silmadega oma jalgu. «Tegin väikese tuuri mägedes, Willi. 
Tead, see oli väga huvitav. Aga ma räägin sulle sellest mõni teine kord. Praegu olen 
liiga väsinud.» 

Bierfuss ei saanud tõsiseks jääda. «Ära sa ainult unusta! Oled juba nii mõndagi 
«mõneks teiseks korraks» jätnud!» 


Enne kui ta lõpetada jõudis, kõlas laagrist kirgas ja terav äratussignaal. Bierfuss 
vaatas kella. «On see võimalik? Ta laseb mehi juba jälle pool viis äratada ...» 
Kadeler sirutas end haigutades ja surus käed taskutesse. «Selle vastu ei saa me 
kumbki oma jõuga midagi teha, Willi. Mul on hea meel, et sa vähemalt paar tundigi 
magada said.» Nähes, kuidas Willi keelega üle lõh-kiste huulte nilpsas, haaras ta 
välipudelid jälle kätte. «Lootsid ilmaaegu, et rõõmustan sind tilga veega ... Oota, 
lähen kohe uuesti, tean nüüd kõige lühemat teed.» 

«Jäta ometi! Horst on ju ka veel olemas ja ta magab ikka veel!» 

«Arvad?» kuuldus avatud autouksest, kust Wiebscher parajasti nähtavale ilmus. 
«Niisuguse lärmiga, nagu teie siin teete, ei saa ju ükski inimene magada! Andke 
pudelid siia, käin kohe ära.» 

Kaks tundi hiljem hõljus jälle lai tolmupilv tihedalt mõlemal pool laia 
tsementmaanteed. Juba pärast viiendat kilomeetrit tähistas esimene suitsulipp nende 
liikumissuunda. 

Seekord võisid kolm saksa leegionäri sideautot parts oma soovi järgi kasutada. 
Leitnant Lefevre oli voori-autoga ette sõitnud, et Saida garnisoni liikuvast moona- 
laost pataljonile toiduaineid tuua. Horst Wiebscher sai kuni esimese puhkuseni Willi 
Bierfussi kõrval piisavalt magada, nagu leitnant eelmisel päeval. Kui pärast täpselt 
nelikümmend viis minutit kestnud puhkust edasi sõideti, tuli Kadeler Horsti asemele 
ette. 

Bierfuss oli kogu ennelõuna kannatamatult oodanud 

Kadeleri seletust öise «mäeretke» kohta. Kui viimane oma jutustusega selleni oli 
jõudnud, kus ta äkki maa-aluseid hääli kuulis, raputas Bierfuss irvitades pead: «Oh 


sind küll — selle asemel et välja magada, kolistad öösel mägedes ringi!» Kui ta aga 
kuulis, mis edasi juhtus, ei seganud ta enam Kadeleri jutule vahele. 

Vaikselt, nagu Kadeler ise arvas, oli ta liikunud saladuslike häälte suunas. Kuid ka 
seekord olid araablased teda juba ammu märganud. Kui Kadeler nägi, et kaljulõhe 
paremat kätt väikseks koopaks avardus, taipas ta, kuidas mõlemad telgid võisid nii 
kiiresti kaduda. 

Sinna oli kogunenud vähemalt viisteist meest, aga ainult see vanem araablane, kes oli 
teda enne vaenulikult silmitsenud, tuli talle vastu. Kui Kadeler näitas, mida ta 
arstimitekastist kaasa oli toonud, näis araablase umbusk haihtuvat, sest sedamaid 
hakkas ta vabalt prantsuse keeles kõnelema. 

Haavatu oli asetatud kokkupandud telgiriidele ja tal paistsid olevat nüüd veel 
suuremad vaiuü kui enne. Oli näha, kuidas ta oma sõrmeküüsi sügavale peopessa 
surus. Kadeleri käed värisesid, kui ta haige juurde anus ja hakkas bensiiniga 
puhastama haava, kust kuul oli sisse tunginud. Ta märkas, et haava võib ettevaatlikult 
vajutades avada, ja juba teisel katsel purskus mäda välja. Haavatu surus hambad 
kokku, siis aga ohkas sügavasti ja jäi vaikselt lebama. 

Kuuli väljumishaavaga ei osanud Kadeler midagi peale hakata. Ta puhastas nii hästi 
kui oskas haava servad hüübinud verest, kuid ei söandanud vigastatud liha puudutada. 
Lõpuks valmistas ta kaks paksu marlipoistrit ja määris need salviga kokku. Kaks 
nooremat meest abistasid teda, kui ta kolme viimase marlipakendiga haige puusa side- 
messe köitis. 

Kui Kadeler vanemale araablasele ütles, et ta rohkem teha ei oska, noogutas see pead. 
«Üks meie sõber on arst, ta tuleb juba täna õhtul meie juurde.» Kui Kadeler talle 
kahtlevalt otsa vaatas, lisas ta naeratades: «Teie vist ei usu? Kaamelid on kiired 
loomad!» Niipalju oli Kadeler araablase ettevaatlikust jutust taibanud, et see mees, 
keda ta aitas, oli eelmisel õhtul eriülesandelt tagasi jõudnud. Kuidas ta aga kuulihaava 


sai, sellest ei lausunud araablane sõnagi. 

Lõpuks andis araablane talle pisitillukese talismani. See kujutas endast keskelt 
läbipuuritud lamedat kollast kivi, mille ühel küljel oli poolkuu ja teisel mõned araabia 
kirjatähed. Avausest oli läbi tõmmatud kaamelikarvadest punutud peenike nöör. «Te 
võtsite meie sõbralt kurjad valud,» ütles araablane Kadelerile. «Kui te kunagi hädasse 
satute, kuni viibite veel meie maal, minge mõnda meie külasse ja näidake seal seda 
kivi. Siis viiakse teid mehe juurde, kes kuulub meie hulka.» 

Kui Kadeler oli oma jutustuse lõpetanud, pani ta käe tasku ja tõmbas sealt talismani 
välja. «Näitan sulle seda, Willi, et sa ei arvaks, nagu oleksin kõike ainult unes näinud. 
Kogu see lugu, mida Ali Baba mulle luiskas, on muidugi jama. Kuid ma ho;an selle 
kivi siiski alles. Igatahes etem on see kindlasti kui mõni totter viiesajafrangine sõrmus 
Sibi-bel-Abbesist.» Bierfuss uuris kivi nii põhjalikult, kui see autot juhtides üldse 
võimalik on. Talismani tagasi andes raputas ta pead: «Arvan, et sa eksid, Kurt. Mina 
sinu asemel ei näitaks seda kivi kellelegi teisele, ka Horstile mitte.» Kadeler aga 
lausus unega võideldes: «Ära seda asja nii põnevaks tee ...» 

«Sa ei usu või? Samasuguse asja tõi rootslane Dahlsson möödunud aastal Marrakešist 
kaasa.» 

«Hm... Siis peab kindlasti olema mõni vabrik, kus niisuguseid asju tehakse, eks? 
Kelle käest tema selle sai?» 

«Sind ajab see muidugi naerma: ühe araablaste pealiku käest, kelle Dahlssoni 
kompanii pidi kinni nabima! Kes selle mehe tabanud oleks — kas surnult või elusalt 
—, see oleks paugupealt ülendust saanud.» 


«Mis siis! Ja rootslane leidis selle mehe üles?» 

«Ja vilistas ülendamise peale, justament! Sellest poleks talle nagunii mingit kasu 
olnud — ta kõnges nimelt pool aastat hiljem Vietnamis.» 

Nägu krimpsutades laskis Kadeler talismani taskusse kaduda. «Tähendab, et mul on 
siis mõningaid lootusi. .. Aga oleksid sa näinud, kuidas kõik araablased <kif.-kif» 
tegid, kui ma tulema hakkasin. Ma punastasin nagu plika. Tõepoolest!» 

«Mis seal punastada oli. Nad tegid seda kõike täie tõsidusega.» 

«Loodame. Aga pea meeles, Willi, et me Sidisse jõudes 

kohe apteeki täiendame. Niipea kui hakatakse autot revideerima, oleme kohe sees.» 
«Seda tehakse nagunii iga suurema manöövri järel. Aga ma tulen veel jutuga 
Dahlssoni juurde tagasi: ta kandis oma talismani tookord avalikult kaelas ja pärast 
kõneldi, et kõik araablased vaatasid talle alati tagant järele. Muidugi räägitakse 
leegionis igasuguseid jutte! Mina ise seda küll pole näinud.» 

Samal hetkel tuli eest leegionäridelt käsk maanteele marssida. Mõlemal pool tulid 
lahtiste kividega kaetud järsud kallakud teele nii lähedale, et maastiku! marssimine 
muutus võimatuks. 

«Hea, et siin maanteekraave ei ole,» ümahtas Bierfuss, «muidu laseks see sell poisse 
seal vantsida Kui sa teaksid, kuidas ta nüüd vihastub!» 

Sellega, mida eurooplane tavaliselt Põhja-Aafrika maastiku all kujutleb, pole Sidi-bel- 
Abbesi tasandikul vähematki ühist. Siin laiuvad viljapõllud, loendamatud viljapuuaiad 
ja isegi tagasihoidlikud viinamarjaistandused. Nii mõnigi «uus», kes tavalist teed 
kaudu üle Marseille' ja Orani siia tuleb, võib seda vaatepilti nähes täie rinnaga 
hingata. 

Ometi leidub Sidi-bel-Abbesi lähedal väike ala, mille puhul võiks mõelda, nagu oleks 
see otse Sahaarast siia toodud: määrdunud hall liivatolm, teravaservalised läikivad 
kivid ja siin-seal mõned rohutaolised värvivaesed heintaimed, mis arusaamatul 
kombel selles kõrbeosas siiski kasvavad. 

See on maa, mida Allah ei ole õnnistanud, ütlevad araablased, kui nad sealt mööda 
lähevad. See on ideaalne paik noorte võõrleegionäride väljaõpetamiseks, ütles juba 
paljude aastakümnete eest tookordne Sidi-bel-Abbesi garnisoni ülem. Ja sellele 
vastavalt asi ka kujunes. 

Ka täna oli Bigardi pataljon Compagnie passage, transiitkompanü, hommikul kella 
seitsmest peale mitu üsna kuuma tundi sellel maa-alal mööda saatnud. Viimaks ometi 
oli ennelõunane õppus lõppenud ja kurnatud leegionärid asusid üksuste kaupa 
tagasimarsile. 

Kapten Duval aga ei mõelnudki veel kojupöördumiseks käsku anda. Purunenud müüri 
varjust — ainuke varjuline koht selles ümbruskonnas — jälgis ta põnevusega kahe 

leegionäri võidujooksu, kes tegid ümber tähistatud õppe-väljaku juba kolmandat ringi. 
See polnud tavaline võidujooks — see polnud üldse võistlus sportlikus mõttes. 
Kahekümne kahe aastane taanlane Ole Eggerod ja üheksateistkümneaastane 
hamburglane Herbert Kripsch polnud suutnud lühikese puhkuse ajal enam janu 
kannatada ja olid roninud märkamatult üle lubjatud müüri, mille taga lamedas nõos 
pidi olema araablaste kaev. Parajasti siis, kui allohvitserid jälle käsklusi hakkasid 
karjuma, olid nad üle müüri tagasi tulnud ja sattunud ülemseersant Dinnackeri küüsi. 
Noormeeste saatus olenes nüüd Dinnackerist. Ta oleks võinud nendelt seletust nõuda 
ja siis rivisse lasta. Ta oleks võinud oma rühmakomanäörile alamleitnant Favillonile 
ettekanda — too oli aga rahulik inimene ja seepärast jättis Dinnacker selle mõtte 
korvab Lahendus, mille tema leidis, oli midagi nende kahe võimaluse vahepealset. Ta 


viis mõlemad leegionärid pisut kõrvale ja ootas, kuni elegantne kapten Duval 
nähtavale ilmus. Alles siis pistis ta möirgama ja nii saigi teoks see võidujooks. 
Kapten Duval langetas otsuse: see kahest, kes esimesena kckku langeb, pidi saama 21 
päeva peavahti omavolilise rühmast lahkumise, õppusele hilinemise ja veel mõne süü- 
tee; pärast. Teine aga pidi pääsema karistuseta. 

Need kaks puuduvat süütegu sai Duval muidugi mõista te.ida oma sakslasest 
ülemseersandilt, kes need valveseisangus nagu kaks üksteisele järgnenud 
püstolipauku ette kandis: «Sissetungimine taraga piiratud krundile ja leegioni vara 
kahjustamine, mon capitaine”“. 

Esimesena nimetatud süüteost oli kapten Duval kohe aru saanud — kuigi mainitud 
müüri taga polnud mingit krunti, vaid samasugune kõrb nagu siinpoolgi. Teise eksi- 
muse kohta aga poleks ta ise osanud mingit selgitust anda. «Kuidas — leegioni 
varanduse kahjustamine?» 

Kohe osutas Dinnacker mõlema leegionäri saabastel allpool haakide kinnituskohta 
olevale paarile kriimustusele: «La bas sur les bottes3, mon capitaine.» Talle näis veel 
midagi pähe tulevat, kuid Duval lõi käega: «Sellest piisab, sergent-chef4...» 

Kakskümmend üks päeva peavahti «raskendatud tingimustel» tähendas kakskümmend 
üks päeva vangistust Sidi-bel-Abbesi sõjaväevanglas. Ja mitte vangikambris — seda 
võis kasutada ainult öösel. Võidujooksu kaotaja pidi oma karistuse kandma vangla 
õuel — õuel, kus juba lugematu arv leegionäre oli allohvitseride karjumise saatel 
hulluks piinatud või surnuks aetud. 

Mõlemad leegionärid jooksid paljajalu ja paljaste ülakehadega. Kumbki pidi selga 
võtma liivakoti, mille ülemseersant Dinnacker oli isiklikult täitnud. Kottides oli ilm- 
selt rohkem kive kui liiva, sest juba esimese ringi järel jooksis veri tumedate niredena 
üle leegionäride selja. 

Kompanii seisis, püssid jalal. Mida. mehed tunda võisid, polnud märgata. Esimeses 
reas ei tõmbunud kellelgi kulm kortsu, sest Dinnacker seisis nende ees ja luuras 
nägusid. 

Nüüd lähenesid mõlemad legionärid. juba viiendat korda. Nende hingamine kostis 
nagu surevate loomade korise-mine. 

Sakslane oli pisut maha jäänud. Paistis, nagu langeks ta iga hetk silmili maha, ent 
ometi päästis teda ikka jälle järgmine samm. 

Ka taanlane näis olevat lõpukorral. Ta sammud muutusid järjest lühemaks, ja nii 
jõudis teine talle jälle järele. Siiski pidasid mõlemad veel terve ringi vastu: õlg-õla 
kõrval tuigerdasid nad edasi nagu joobnud, kes püüavad teineteist toetada. Veel paar 
meetrit, ja Ole Eggerod vajus kokku. Mõni sekund hiljem kukkus ka Herbert Kripsch 
silmili ja jäi liikumatult lamama. 

Pärast garnisoni tagasijõudmist piisas Bigardi pataljoni leegionäridele juba kolmest 
esimesest päevast, et Sidi-bel-Abbesi ja ebainimlikku rasket teenistust südame põhjast 
needma hakata. 

Tundus, et need kolm ja pool nädalat piinavaid õppusi olid vaid eelmänguks 
edasistele tapvatele katsumustele — igatahes muutus teenistus varasemaga võrreldes 
veelgi rängemaks. Äratus oli kell neli; sellele järgnes «tervelt» kolmkümmend minutit 
pesemiseks, einetamiseks ja ruumide korrastamiseks. Nüüd järgnes peaaegu iga päev 
poolteist tundi teoreetilist õppust, mida tavaliselt juhatas keegi ohvitseridest. 


?] Minu kapten (pr. k.). 


> Seal, saabaste peal (pr. k.). 
* Ülemseersant (pr. k.). 


4 
27 10) Hi 


Kui õppuste eest vastutas leitnant Lefevre, siis peeti 

isegi pikemaid ettekandeid — näiteks leegioni karistusmääradest või kosutavast 
rõõmsast elust Indo-Hiinas — prantsuse keeles. Kuid mitte prantslaste poolt. Neid 
loenguid pidasid itaallastest, hispaanlastest, sakslastest või taanlastest allohvitserid, 
kelle hääldamine oli kõike muud kui prantsusepärane. Kes ei suutnud loengut jälgida 
või Lefevre'i poolt äkki esitatud küsimusele vastata, sai käsu järgmiseks hommikuks 
sada prantsuskeelset sõna ära õppida. Et aga leitnant Lefevre ei võtnud kunagi ise vae- 
vaks käsu täitmist kontrollida, jäi see alati kohal olnud allohvitseri ülesandeks. Ja kui 
see juhtus olema mõni Dinnackeri taoline, siis oli tabatu teinud esimese sammu 
kannatuste rajal, kust polnud enam võimalik ära pöörata. 

Alles pärast loengut läks lahti jalaväe kiirmarsiks — rännaku pikkuseks oli tavaliselt 
kümme või viisteist kilomeetrit. 


Ka Horst Wiebscher ja Kurt Kadeler pidid oma nahal tunda saama, et teenistus on 
raskemaks muutunud. Et neid mitte lasta «rooste minna», saadeti sidemehi, autojuhte 
ja teisi komandeerituid aeg-ajalt nädalaks transiitkompa-niisse riviõppusele. 

Willi Bierfussil oli seekord «õnne». Kohe pärast garnisoni tagasijõudmist pidi ta 
seersant Wirzpergeri käsutusse ilmuma, ja sellest ajast peale jõudis ta vaid 
söögiaegadeks ja pärast õppuste lõppu — mida Wirzperger alati meeleldi tunni või 
paari võrra edasi lükkas — oma seltsimeeste juurde tagasi. Ülejäänud aja pidi ta koos 
teiste lukus-seppadega autopargi töökojas töötama, ja seersant Wirzperger hoolitses 
selle eest, et nende töö teiste leegionäride valuvaevast palju ei erinenud. 

Kui Kadeler ja Wiebscher kesknädala lõuna ajal söögi-ruumi jõudsid, oli Bierfuss 
neid juba oma tavalisel kohal tükk aega kannatamatult oodanud. «Kuhu te ometi jäite? 
Pean kohe tagasi minema, Wirzperger läks juba marru ...» 

Kadeler langes ohates pingile: «Siis on sul küll kehvasti, Willi. Aga meie peame ka 
«kohe tagasi minema» .. .» 

Ent Bierfuss oli juba püsti tõusnud ja lükkas oma toidu-kausi nende ette. «Jagage 
omavahel ära — pean silmapilk kaduma.. .» 

Kuna Wiebscher talle imestunult otsa vaatas, jätkas ta: «Teate, mis! Pean teile midagi 
tähtsat ütlema. Aga mitte 

praegu ja üldse mitte siin. Kus me võiksime täna õhtul kokku saada . .. ütleme, kell 
kaheksa?» 

Kadeler pidas sõbra kiirustamist ikka veel liialdamiseks. «Noh, ütle juba, mis on lahti! 
Ara ole alati nii salapärane ...» 

«Seda kuulete täna õhtul. Niisiis, kus me kokku saame? Igatahes — mitte siin ega ka 
mitte kasarmus ...» 

Nüüd arvas Wiebscher, et ta taipab, milles asi seisab. «Kui tahad meile teatada, et 
hamburglane on surnud, siis seda me juba kuulsime.» 

Bierfuss raputas pead. «Seda ma ei mõelnud. Tehke ruttu . .. kus me täna õhtul kokku 
saame?» 

Kadeler pistis lusika veel kord kaussi. «Võib-olla Rue Madeleine'il — kas see on sulle 
küllalt kaugel?» 

«Hea küll, ütleme Rue Madeleine'il. Aga see on pikk tänav.» 

Wiebscherile tuli idee. «Suure reisibüroo vastas, nišis, seal pole tarvis kogu aeg 
ülemusi tervitada.» 

Bierfuss oli irvitades nõus. «Reisibüroo istub, nagu rusikas silmaauku! Asi seisabki 
just «ära reisimises» . . .» 

Ärritatult haaras Wiebscher tal õlast. «Kas Indo-Hii-nasse?» 

Bierfuss lükkas sõbra käe ühe liigutusega õlalt. «Võiksid oma Indo-Hiina vaimustust 
seekord veel taltsutada, idioot! Selle kõrval on transiitkompanii Dinnackeriga ainult 
lapsemäng.» 

Kuid Wiebscher ei suutnud rahuneda. «Ah nii, siiski Indo-Hiina! Viimaks ometi! Kas 
kuuled, Kurt?» 

Kadeler ja Wiebscher ilmusid täpselt kokkulepitud kohta, kuid pidid tubli 
veerandtunni ootama, enne kui nägid Willi Bierfussi Rue Madeleine'i paljude 
möödakäijate hulgast esile kerkivat. «Kindlasti pidas Wirzperger teda nii kaua kinni,» 
ütles Kadeler ja viipas mütsiga, et sõber neid märkaks. 

Silmapilk hiljem oli Bierfuss nende juures. «Sellele Wirz-pergerile laseksin ma sinu 
asemel kogemata mõne väikese autoaku varvastele kukkuda,» ütles Kadeler ja ulatas 
talle käe. «Ta laseb teid kindlasti ainult sellepärast sea moodi rabada, et adjudant- 
chefilt1 kannuseid teenida.» 

«Seekord pole asi nii. Aga lähme siit minema. Parem oleks, kui me väga kaugele ei 
lähe, rneil on aega ainult üks napp tunnike.» 

Nagu kõik, mis Alžeerias praegu moodsat eksisteerib — suurepärased maanteed, 
raudteed, veehoidlad ja veel palju muud —, on ka need objektid, mis kunagise Sidi- 
bel-Abbesi turuküla tänapäeva linnaks muutsid, kerkinud võõr-leegioni paljude 
generatsioonide uskumatult odava ja ebainimliku orjatöö tulemusena. Alates 
moodsast jaamahoonest, kaubaaitadest ja laoehitustest kuni posti- ja tele- 
graafikontorini ning loendamatute valitsushooneteni — kõik need püstitati nõnda. 
Isegi need suured kiviplaadid, mis sillutavad praegu Rue Madeleine'i kõnniteid, toodi 
kunagi leegionäride poolt sisemaa kivimurrust, tahuti teiste leegionäride poolt sile- 
daks ja pandi kolmandate poolt paika. 

Kolm sõpra olid kõndinud juba tüki maad, kui Bierfuss alustas: «Kuulake. See, mis 
ma teile praegu ütlen, jääb meie vahele, muidu läheb mul räbalasti. Juba sel nädalal 
saadetakse pataljoni eelkomando ohvitseride pagasiga RenfortsM ... Kas taipate?» 
Kadeler tahtis juba poetada oma harjunud ei, kuid Wiebscher oli kiirem. «Muidugi! 
Renforts on transiitlaager kõigile, kes Orani lähevad. Nii öelda — hüppelaud Indo- 
Hiinasse .. .» Ta lükkas mütsi kuklasse. «Viimaks ometi! Ainult ära siit, et pääseda 
sellest kohutavast jamast!» 

Bierfuss segas jämedalt vahele. «Kogu see jama ainult selleks mõeldud ongi, et me 
kiiremini Indo-Hiinasse pääseda sooviksime. Aga sina ei taipa seda üldse, eks ole?» 
Nüüd oli ka Kadeler oma unistustest ärganud. «Või veel? See oli juba Saksa sõjaväes 
nõnda. Kui said haavata ja tagavarapataljoni tervisepuhkusele jõudsid, tehti su elu seal 
nii kibedaks ja anti nii vähe süüa, et andsid lõpuks raporti vabatahtlikult rindele 
minna. Igatahes mina küll ei andnud. Nii tobe ei ole Kurt Kadeler kunagi olnud... .» 
Bierfuss oli kuulanud vaid poole kõrvaga. «Jäta nüüd oma tervisepuhkus. Mis ma 
Wirzpergerist arvan, seda pole mul tarvis teile praegu öelda. Aga ma olen tal peos, 
sest töötan autopargis. Teisest küljest olen talle ka autolukus-sepaks, kelleta tal Indo- 
Hiinas pole veopargis midagi peale hakata. Mõnikord on niisugune asi isegi hea. 
Näiteks praegu. Täna hommikul ütles ta mulle omavahel, et ma 

võiksin teatud tingimustel eelkomandosse pääseda. Tema pidavat nimelt saama selle 
ülemaks.» 

Kadeler jäi seisma. «Ja sa veel mõtled! Mis veel, Willi? Esiteks oled sa seal mõne 
päeva suurest supist väljas, ja teiseks — saate ka natuke eneste eest hoolitseda. Seda 
ma ütlen! Kahju, et mina ei saa kaasa tulla.» 

Bierfuss noogutas. «Asjal on ainult üks konks. Tõenäoliselt ei jää ma siis enam teie 
sidegondli juhiks ja me peame lahku minema. Seda ma aga ei taha.» 

Kohe oli Kadeler õhinaga asja juures. «Seda mitte, Willi. . . Kurat võtku — peaasi, et 
vaene sõdur kord natuke hinge saaks tõmmata ...» 

Wiebscher tahtis rohkem teada. «Noh, ja edasi? Mida sa siis Wirzpergerile vastasid?» 
Bierfuss pistis käe peaaegu piduliku ilmega taskusse ja tõmbas sealt välja paki 
sigarette. «Võtke, jagage omavahel , ära. Need andis mulle mu südamesõber, 
tnonsieur le ser-gent5 Matthias Wirzperger ... Rahvas imestab, eks ole?» Ta pöördus 
Wiebscheri poole. «Ma ei ole veel midagi öelnud. Asjal on nimelt veel üks konks ...» 
Kadeler haaras naerdes pea käte vahele: «Oi vennas, on see aga üks konksudega lugu! 
Noh, räägi juba ...» 


5 Härra seersant (pr, k.). 


«See, mis puutub Indo-Hiinasse, on kahjuks õige. Ainult esimene kompanii jääb siia. 
Sideauto läheb muidugi kaasa.» 

Wiebscher hõõrus vaimustatult käsi. 

Kadeler aga vaatas Bierfussile pettunult üle õla otsa. «Ja see ongi kogu konks? Siis 
olen mina küll keerulisemaid lugusid näinud, Willi.» 

«Oota ometi! Täna hommikul käis minu juures ka veel Lefevre .. .» 

Seekord jäi Kadeleril suu imestusest lahti, kuid ta kogus end kohe. «Oi, vend, küll oli 
aga sinu ooteruumis siis suur tunglemine! Ega sa juhuslikult major Bigard'i ei 
näinud?» 

Wiebscher lükkas ta kärsitult kõrvale. «Jäta juba oma loba! Noh, Willi! Mida see 
Lefevre sinust tahtis?» 

Bierfuss nagu tahtis viivitamisega pinevust tõsta, kuid ei tulnud sellega siiski toime. 
«Ma ei olevat tavaline poiss... Lefevre'il on ka komando, kuid parem kui 
Wirzpergeril. Ta peab tooma Tunisest raadiovarustust ja veel 

midagi muud. Kujutage ette, poisid! Siit on Tunisesse ümmarguselt võttes oma 
kaheksasada kilomeetrit!» 

Kadeler vaatas talle peaaegu aukartlikult otsa: «Pagan võtaks...» 

Bierfuss oli seisma jäänud. Nüüd pani ta mõlemad käed oma sõprade õlgadele. «Noh 
nii, teie veidrad eetrilainete ratsanikud, nüüd hoidkem tugevasti kokku: meie kolm — 
teie mõlemad ja mina — peame kaasa minema! Mis te nüüd ütlete!» 

Mõlemad oleksid Bierfussi erutusest peaaegu pikali paisanud. Wiebscher sai 
esimesena kõnevõime tagasi. «On see tõsi, Willi?» 

«Muidugi tõsi! Aga pidage suu, ütlen ma! Ainus asi, mis mulle seejuures ei meeldi, 
on leitnant Lefevre...» 

Kadeler suutis alles nüüd uskuda. «Pagan võtaks, Willi! Parem juba koos Lefevre'iga 
Tunisesse kui ilma temata Indo-Hiinasse!» 

Sedamaid lisas Wiebscher juurde. «Üks hetk, Willi, me jõuame nagunii ka sinna! 
Kuhu me Tunisest edasi läheme?» 

Bierfuss naeris pilkavalt. «Ära muretse, vana džungli-võitleja — küll sa jõuad veel 
oma unistuste eesmärgile! Tunises peame ootama aurikut, mis seisab pool päeva 
reidil, sest pardale võetakse veel mõned kõrgemad ohvitserid ...» 

Wiebscher hingas rahunenult. «Siis on ju asi joones! Millal läheb lahti?» 

Bierfuss kehitas õlgu. «Seda ma ei tea. Täna on kesknädal. Kui eelkomando alles 
pühapäeval Renforts'i läheb, ei järgne pataljon enne esmaspäeva või teisipäeva. Kui 
kaua aga tuleb Renforts'is olla, enne kui Orani edasi minnakse, seda Wirzperger ka ei 
teadnud. Ma arvan, paar nädalat läheb ikka ära ...» 

Sel õhtul läksid kolm sõpra siiski otsejoones kasarmu-puhvetisse. Bierfuss oskas asja 
nii korraldada, et jäi paariks minutiks Kadeleriga kahekesi laua äärde. «Pane tähele, 
Kurt,» alustas ta, kui Wiebscher oli kadunud. «Mis ma sulle nüüd ütlen, see on esialgu 
ainult sinule mõeldud. Mul on mulje, et Lefevre pole Indo-Hiinast ka just eriti heas 
arvamises.» 

«Seda pole nendest harrastest keegi. Kuidas sa selle peale tuled?» 

Bierfuss vangutas pead. «See sell esitas mulle paar imelikku küsimust. Kas ma olen 
kunagi inglise «Bedfordil» sõitnud; kas selle mootor on niivõrd korras, et me 
võiksime õigeaegselt Tunisesse jõuda, et me aurikule ei hilineks ja nii edasi. Selge?» 
«Ei-i...» 

«Seda ma arvasin! Kas sulle ei paista see natuke imelik?» 

Kadeler sügas lõuga. «Ma tõesti ei saa aru, Willi!» 


«Ma võin ka eksida. Aga kogu aeg painas mind mõte: vennike, sa ei taha ju sugugi, et 
me aurikule jõuaksime! Ma ei mäleta enam täpselt, aga ta esitas küsimusi ka 
«Bedfordi» tagavaraosade kohta. Et kas me peame need kaasa võtma või ehk saame 
neid tee pealt. Ütlesin talle muidugi mõista prauhti, et neid võib saada igalt poolt... 
Horst tuleb tagasi. Pea suu, Kurt, et ta meid oma idiootliku Indo-Hiina palavikuga 
veel sisse ei veaks .. .» 

Renforts'i transiitlaagri eelkomando asus siiski hoopis varem teele kui Willi Bierfuss 
oli arvanud. Kui Kadeler järgmisel päeval pärast lõunasööki tööriistade lattu läks, 
laadisid kuus leegionäri, kes pidid kaasa sõitma, juba ohvitseride lugematuid kohvreid 
autole. Kadedate pilkudega jälgisid seltsimehed nende tegevust. Ka Kadeler jäi 
seisma, et vaadata, kas nende hulgas on tuttavaid. Kuna neid polnud, läks ta edasi. 
Pool tundi hiljem nägi ta juba autot rautatud peavärava poole veeremas. Kuid mees, 
kes juhi kõrval istus, polnud mingil juhul seersant Wirzperger. Kadeler vaatas veel 
kord. Siis rebis ta tööriistade lao ukse pärani ja traavis üle õue keskhoone juurde 
tagasi. 

Söögiruumi uksel põrkas ta kokku Bierfussiga. «Siin sa oledki, Willi... Sind hoiab vist 
küll kaitseingel! Kas tead, kes on eelkomando ülem?» 

Sõber raputas pead. «Tean ainult, et Wirzperger peab siia jääma. Ta oli seepärast nii 
vihane, et sokutas mulle täna hommikul eriti peene otsa. Kes see ülem siis on?» 
Kadeler tuli talle päris lähedale. «Kõige suurem verekoer Sidi-bel-Abbesis — 
Dinnacker istus juhi kõrval!» 

Bierfuss sügas koomilise grimassiga kõrvatagust. «Siis oli mul veel kord õnne.» 
«Seda võib tõesti öelda! Mida sa nüüd teed?» 

«Sa esitad küsimusi nagu sanatooriumis! Lähen tööle. 

Pean roomama kõhuli läbi suure õliloigu, viie autodereä alt läbi. ..» 

«Milleks seda? Kas Wirzperger käskis?» 

«Sellepärast, et kuuendas reas seisab veomasin, millele ma pean elu sisse saama. Selle 
värgiga sõitis vist küll juba Karl Suur üle Alpide!» 

Kadeler raputas pead. «Eksid, üle Alpide sõitis Hannibal ja tema istus elevandi 
turjal.» 

«Hea küll. Pealtnägijatega ma vaidlema ei hakka. Mida siis sina praegu teed? Kas sul 
tööd polegi?» 

Kadeler tegi grimassi. «Võid naerda — ma ei tee midagi! See tähendab, me 
parandame sideautos vanu riistu, aga see pole ju kellegi töö.» 

Bierfuss noogutas nukralt. «Arvan, ma olen siiski valesse komandosse kukkunud. Kas 
Horst on ka seal?» 

«Muidugi. Ta ootab mind puhvetis.» 

«See pole halb .. .» Bierfuss tahtis ära minna, aga Kadeler hoidis teda varrukast. 
«Oota üks hetk! Kas sa tead juba?» 

«Mida ma peaksin teadma?» 

«Noh, meie komandost muidugi, mis läheb Tunisesse, munajooja!» 

«Ole rahulik! Sellest ei tohigi me veel midagi teada! Ei, ma ei tea veel midagi. Olgu 
pealegi, ma pean minema.» 

Puhvetis pidi Kadeler tükk aega ringi vaatama, enne kui ta Horst Wiebscheri üles 
leidis. Paljud seltsimehed istusid ja seisid kahe vana leegionäri ümber, kes alles mõne 
päeva eest olid Vietnamist tagasi jõudnud. 

Kadeler ei hoolinud palju taoliste veteranide juttudest, kuid jäi siiski seisma ja kuulas 
mõne minuti pealt. Selle järgi, mida üks tagasijõudnu rääkis, oli leegion viimasel 
veerandaastal Punase jõe deltas raskeid kaotusi kandnud. Kadeler oli juba kindel, et 


järgmisel silmapilgul kuulutavad jutumehed ennast «kaheks viimaseks ellujäänuks» 
pataljonist, mis ühel ööl täielikult purustati. Kuid ta pettus. Mees, kes parajasti rääkis, 
tundus olevat Kölnist. 

«Imeilus maa, poisid, aga ei sobi meiesugustele! Kui seal tekib kellelgi mõni süütu 
mädapunn, siis võib selle tagajärjel paugupealt vedru välja visata. See lihtsalt ei 
parane üldse, vaat mis! Uskuge või mitte. Pooled nendest, kes viimasel aastal teise 
ilma läksid, kärvasid palavikku või haavapõletikku! Keskelt läbi viiskümmend 
protsenti.» 

Üks pealtkuulajaist köhatas kahtlevalt. «Nonoh, vanapoiss! Ei tea, kes need siis on, 
kes iga kuu tiptop Vietnamist tagasi tulevad? Eelmisel nädalal tuli neid jälle üle 
kahesaja.» 

Kölnlane naeris hääletult. «Tänaseni! Tervelt kakssada! Eks need olid siis niisugused 
mehed, kes ära ei kärvanud...» 

Mõned leegionärid naersid, kuid see ei kõlanud kuigi rõõmsalt. 

«Eks sõitke sinna ja vaadake ise — või veel parem, passige peale, kas saate läbi 
Suessi kanali sõites üle parda lipsata. Mõnikord olevat see nõks läbi läinud. Kui ei õn- 
nestu — siis ei või teiega juhtuda midagi hullemat peale uppumise, ja see peaks 
meeldivam olerna kui džunglis paisetesse kõngeda.» 

Laua teisest otsast kostis ähvardav hääl. «Kuule, Vibalik! Mina sinu asemel oleksin 
parem natuke ettevaatlikum! Sa pole vist veel kunagi kuulnud midagi Colomb- 
Becharist?» 

Kölnlane pööras end väsinult ütleja poole. «Kümneks aastaks õõnestustöö pärast 
Colomb-Bechari! Sa mõtled seda, mis? Mina ei karda, mine ja anna mind üles, kui 
tahad!» 

Kadeler tundis ennast ebamugavalt. Ruumis polnud küll ühtegi ülemust, aga... keda 
võis siin usaldada! Ta oli jõudnud Horst Wiebscheri juurde ja puudutas teda õlast. 
«Tule juba — meil on veel üks väike asi klaarida!» 

Vastumeelselt pööras Wiebseher end ümber, tõusis aga siiski üles ja tuli pingi tagant 
välja. 

«Nii, Horst, nüüd on sul asi selge,» ütles Kadeler, kui nad väljas olid. 

Horst tegi halvakspaneva liigutuse. «Ma ei usu viit prot-sentigi sellest, mida too sell 
seal räägib. Nad tahavad ennast ainult tähtsaks teha!» 

«Seda ei oska ma küll ette kujutada. Kui mind nelia-kümne neljanda aasta sügisel 
Döberitzis sanitaarrongist maha laaditi, siis mul taolisi mõtteid küll peas ei olnud. 
Ainuke asi, mis mind siis huvitas, oli kuulihaav põlveliigeses.» 

Üleolev ilme oli Wiebscheri raolt kadunud. «See oli hoopis midagi muud! Need 
mõlemad Heinid seal on terved, nendel ei puudu midagi.» 

Kadeler jäi seisma ja vaatas üksisilmi sõbrale otsa. «Peale kahe jala ja ühe käe! Kas sa 
ei märganud, et mõlemal oli puujalg? Arvad, et kölnlane tühja varruka ainult 
naljaviluks kuue külge õmbles?» 

Wiebseher tahtis midagi vastaca, kui vastasolevast trepikojast kostis äkki müra. 
Tundus, nagu oleks sada hullumeelset trepist alla jooksnud. Kui esimesed õuele 
jõudsid, tundis Kadeler ära ühe mehe teisest kompaniist. Ta pidas selle kinni. «Mis 
teil lahti on? Kas saite puhkuse kojuminekuks?» 

Kõnetatu, punapäine loendamatute tedretähnidega poiss, avas põlglikult huuled. «Siis 
oleksime võinud kohe koju jääda! Läheb lahti rindele sõit!» 

Nüüd jõudis ka Wiebseher nende juurde. «Kas arvad, et lähme esiteks Renforts'i?» 


Tedretähniline silmitses teda väärika põlgusega. «Kui ma ütlen «rindele», ei mõtle ma 
selle all RenfortsM! Sõidame veel täna õhtul käruga Orani...» Ta pistis jälle traavima, 
pöördus aga veel kord ümber. «Homme sel ajal oleme juba ammu ...» 

Mis nad homme sel ajal pidid olema, polnud enam arusaadav. 

«Tõenäoliselt merehaiged,» arvas Kadeler. Horst Wiebseher aga vaatas 
tedretähnilisele ilmse rahutusega järele. «See veel puudus .. .» «Mis veel puudus?» 
«Et me selle idiootliku transpordi pärast Tunisesse maha jääme...» 

Kadeler pani käe talle laubale. «Ega sul muud viga ei ole, mis?» 

Kuuris, kus asus sideauto, ootas juba šveitslasest leegionär Schrüfli, kes pidi neid 
sideaparatuuri monteerimisel aitama. «Kas teate juba kõige värskemat uudist? 
Taanlane poos enese üles.» 

Kadeler jäi seisma. «Missugune taanlane?» 

«Too Eggerod, mehed — see, kes esmaspäeval teie kaasmaalasega võidu jooksis.» 
Kadeler tõmbas kuuldavalt hinge, kuid ei lausunud sõnagi. Wiebseher vaatas 
šveitslasele kahtlevalt otsa. «On see tõsi? Kust sa seda tead?» 

Schrüfli koputas sõrmega otsaesisele. «Eks see meie armsas ajalehes seisnud, sa 
metsahv! Kui ei taha, ära Usu ...» 

Hiljem, töö juures, tegi Kadeler äkki jälle sellest juttu. «Kuidas ma nüüd tahaksin, et 
see Dinnacker siin oleks. Et kõik uksed oleksid kinni ja et ühtki tunnistajat poleks 
lähedal...» Ta parandas end kohe. «Lollus — mitte siin. Peaks ta mulle kord kuskil 
keset metsa või mõnel lagedal väljal vastu juhtuma!» 

Schrüfli võttis kohe vedu. «Ja mulle Duval! Oi, mehed ...» 


Eelkomando ülemate vahetus ei jäänud kolmele sõbrale sellel päeval ainsaks 
üllatuseks. Pärast õhtust loendust ja käskkirja ettelugemist pidid nad pärast seda, kui 
nende seltsimeestele oli antud «rivitult», kohale jääma. Ülem-kapral Finelli viis nad 
pataljoni majanduskantseleisse. Kui nad seal leitnant Lefevre'i istumas nägid, müksas 
Wieb-scher salaja Willi Bierfussi. Võis märgata, et Lefevre'i nägu muutus tusaseks. 
Natukese aja pärast tõusis ta püsti ja lahkus toast. 

Alles siis said kolm leegionäri käsu minna otsekohe Tunise transpordikomando ülema 
seersant Wirzpergeri käsutusse. 


«Bedfordil», mida juhtis rahulik Willi Bierfuss, kulus kolm päeva sõiduks Tuneesia 
piirini, kuhu oli kõige rohkem kuussada kilomeetrit. Seersant Wirzperger oleks 
meeleldi soovinud, et Ka ülejäänud kakssada kilomeetrit kuni Tuniseni oleksid juba 
selja taga, kuid Bierfuss ei mõelnudki praegust harukordset vabaduse olukorda kas voi 
tunnigi võrra lühendada. 

Peale selle oli ta kuulnud kaaslastelt, kes olid juba Tuneesias käinud, et teel tuleb 
läbida mõned rasked mäekurud ja et seal võib sõita ainult päevavalgusel. 

Wirzperger oli pidanud enne Sidi-bel-Abbesist lahkumist tarvilikuks oma kolmele 
saatjale selgeid juhtnööre anda. «Kogu tee kuni Tuniseni ei sõida me ühegi piiri 
lähedal, mehed. Vähemalt mitte ühegi niisuguse piiri lähedal, kus prantsuse püssid ei 
saaks tulistada, hi-hih .. . Ütlen seda ainult sellepärast, et kellelgi teist ei tuleks pähe 
lolli 

!: S pähhid — politsei- ja piirivalveülesandeid täitvad koloniaal- 
sõdurid. 


mõtet tee peal välja kobida, selge! Igal teel on prantsuse kontrollpostid. Ja väledad 
spahhidsaite aru!» 

Muidu polnud ta sugugi tüütu lisand sellel sõidul — vähemalt senikaua mitte, kui kõik 
kulges plaanipäraselt. 

Setifis, esimese päeva sihtpunktis, alandas ta ennast pärast mond pokaali veini 
sedavõrd, et hakkas kolme meest sinatama, ja oli ilmselt puudutatud, et ainult Horst 
Wiebscher sellega nõustus. 

Kui Wirzperger Kadelerilt ja Bierfussilt küsis, miks ka nemad talle «sina» ei ütle, 
kuigi nad on kaasmaalased, oli Bierfussil kohe vastus valmis: «Esiteks olete teie juba 
sergent, meie aga ainult viletsad caporalid 6. Ja üleüldse ei sobi see eriti nüüd, kus te 
saate varsti sergent-chefiks või ehk isegi adjudant-chefiks, kui me Indo-Hiinasse 
jõuame!» 

Wirzperger oli meelitatud, kuid ta tegi näo, nagu poleks ta ise veel kunagi niisugustele 
võimalustele mõelnud. «Kuidas sa selle peale tuled, et ma võiksin kunagi adjudant- 
chefiks saada?» 

Kadeler leidis ka nüüd õige vastuse: «Aga sergent! Seda teab ju kogu pataljon, et te 
saate seal esimese veopargi ülema koha, mis vabaneb!» 

See juhtus esimesel õhtul, niisiis — Setifis. Täna, kolmandal õhtul, olid nad juba 
Bejas. 

Kui masin oli järgmiseks päevaks tangitud j,a mehed istusid leegioni tugipunkti 
puhvetis õhtueinel, oli Wirzperger ülevamas tujus kui ei kunagi varem. Mõistagi oli ta 
nagu alati peaaegu kogu päeva autopresendi all maganud. «Üks tema kõige 
sümpaatsemaid jooni,» oli Kadeler selle kohta öelnud pärast seda, kui ta juba kaks 
päeva oli ülemuse käitumist jälginud. Seda tuli Wirzpergerile lubada. Ta võis magada 
igas asendis ja ka kõige suurema müra ajal. Halvem lugu oli aga öösiti, sest seersant 
oli peale kõige muu ka väsimatu norskaja. Kui asi väga hulluks läks, keeras Kadeler ta 
ühe tõmbega küljeli. 

Pärast seda, kui õhtusöök oli alla kugistatud, võttis seersant rahatasku välja ja pani 
kaks sajafrangilist Wiebscheri ette lauale. «Allons, mon pettu — Läheb lahti, lapsed! 
— Toimeta meile nüüd siia paar liitrit veini. Aga 

vaata, et tood midagi korralikku, siin peab olema seda kuulsat Moscatel blanci.» 

Pool tundi hiljem oli Wirzperger täies sõiduvees. Bierfuss kasutas seda ära, et teada 
saada, miks nende koman-dot ei juhi leitnant Lefevre, nagu see esialgu oli ette nähtud. 
Wirzperger venitas näo pikaks. «Ja-jaa, seda tahaksid sa küll kangesti teada, eks? See 
on ju nimelt ohvitseri koht!» 

«Just nimelt,» kostis Kadeler ja meelitas sellega Wirzpergerilt saladuse välja. 

«Õigus küll. Esialgu pidi sõitma Lefevre. Aga ma tõmbasin ta plaanile kriipsu peale. 
Kuulsin juhuslikult õhtul enne seda, kuidas ta adjudant-chef Varonile ütles, et on 
parem juba siin iga teine mees maha lasta ja ülejäänud paigale jätta kui Indo-Hiinasse 
sõita, sest nii võiks raha kokku hoida... See on loll jama ohvitseri kohta, selge? Liiati 
veel prantslase kohta!» 

Kadeler tahtis täpsemalt teada. «Ja edasi?» 

Wirzperger vaatas kõigepealt ettevaatlikult ümber, kas ehk läheduses pole mõnda 
soovimatut isikut, kuid teenistusest vabad tugipunkti leegionärid istusid tükk maad 
eemal. «Siis kohe lõi sekka Wirzperger-Matthias, selge? Läksin selle jutuga Duvali 
juurde, hehehe ...» Kuna keegi midagi ei lausunud, jätkas Wirzperger: «Iga teise 
oleksid nad selle eest maha kõmmutanud või viieteistkümneks aastaks trellide taha 


° Kapral (pr. k.). 


pistnud. Lefevre sai ainult neliteist päeva kasarmuaresti, ja sedagi ausõna peale. Ta on 
ju ka ohvitser. ...Nii, nüüd te teate, kuidas Wirzperger-Matthias selle ilusa komando 
ülemaks sattus.» 

«Ah sa raibe!» See libises üle Bierfussi huulte, aga Wirzperger oh juba liiga udune, et 
seda taibata. Siiski tahtis ta teada, mida Bierfuss oli öelnud. See aga oli juba ammugi 
ennast koguda jõudnud. «Niisiis, sergent: nüüd olete te minu silmis veelgi tõusnud. .. 
Kas pole, Kurt?» 

Kadeler tegi õndsa näo: «Ka minu silmis, sergent.» 

Sellega olid nad võitnud Wirzpergeri südame. Mõne viivu pärast hakkas ta jutustama 
oma minevikust. Mitte just sellest, mida kuulajad meeleldi teada oleksid tahtnud, vaid 
umbes midagi niisugust... et ta on pärit Neukircheni ümbrusest ja et tal olevat kuskil 
Wasgemvaldis «mõned väärtasjad» võrdlemisi kindlalt deponeeritud. Mis asjad 

need olid, seda ta ei öelnud. Aga ta kinnitas — sellest piisavat, et terve aasta elada. 
«Ilma näpuotsagi liigutamata, selge?» 

Kadeler märkas, et Wiebscher tahtis talle vargsi jala peale astuda. Et sõber aga 
kogemata vale jalga ei tabaks, köhatas ta valjult ja signaliseeris Wiebscherile morse 
abil lauaplaadile kõpsides: «Jäta lollus, märkab!» 

Mõne aja pärast tegi Wirzperger ettepaneku laulda mõned rahvalaulud. Et ükski teine 
sellega nõus polnud, alustas ta piriseva häälega: «Ma lasksin hirve metsa all.» 

Ühe salmi suutsid Kadeler ja Bierfuss ära kuulata, siis aga tõusid nad mingil 
ettekäändel püsti ja läksid uksest välja. 

Suuri vaevu suutis Kadeler end valitseda, et mitte juba esimeste sõnade juures naerma 
pahvatada. Nüüd aga andis ta enesele rohkem voli. Kui ta viimaks rahunes, vedas 
Bierfuss ta puhvetibarakist tükk maad eemale. «Kas said aru? «Ilma näppu 
liigutamata,» ütles ta! Küllap tal tuli oma näpukesi üsna tublisti liigutada, kui ta need 
asjad üle 161...» 

Kadeler naeris jälle, kuid lõi siis käega. «Las saab pealegi oma varandusega õndsaks! 
Räägime nüüd millestki muust. Willi — tahtsin sult seda juba eile küsida. See sell 
andis meile juba üleeile märku, et ei maksa plehku-panekule mõeldagi.» 

Bierfuss vaatas sõbrale tähelepanelikult silma. «Kas sul tekkis selle kohta 
mingisugune idee?» 

«Mis idee? Selle möga põhjal? Seda tean ma ju palju paremini kui tema!» 

Bierfuss peletas oma näolt naeratuse. «Siiski mitte, vana! Nii üleüldiselt, arvan ma. 
Aga praegune reis pakub meile tõenäoliselt ikkagi viimase võimaluse millelegi nii- 
sugusele mõelda. Kui me juba aurikul konutame ...» 

Nüüd tõmbas Kadeler ta järgmise laterna alla. «Tule ometi korraks siia, Willi! Tahan 
su nägu näha... Nüüd ütle mulle: oled sa sellele mõelnud? Lao välja!» 

Bierfuss tõmbas kõigepealt hinge. «Mõtlen jalgalaskmisele juba sellest ajast peale, kui 
üks sergent-chef mulle kolme ja poole aasta eest Offenburgis rusikaga vastu nina 
pani, ilma et ma oleksin saanud vastu äiata — selge?! Aga siin, kus oleme vähemalt 
viissada kilomeetrit piirist kaugel ...» 

«Missugust piiri sa siis mõtled?» 

Bierfuss pidi naerma. «Mitte mingit kindlat piiri! Kaugel allpool Lõuna-Tuneesias 
peab muidugi piir olema. Sealt algab Tripolitaania, ja seal on prantsuse hiilgusel lõpp. 
Aga nii kaugele meie ei jõua. Ja seal tuleb meil kindlasti ka spahhidega tegemist teha. 
Ei, Kurt, see ei lähe mingil juhul... Aga nüüd räägi sina. Tean, et sa ärasõidu algusest 
peale millelegi muule ei mõtle. Kas pole tõsi?» 


Kadeler oli sigareti suhu pistnud ja tahtis tikku tõmmata. Aga sõber ulatas talle juba 
oma välgumihkli. «Hoia tikke kokku! Kes teab, kus sul neid veel tarvis võib minna. 
.» 

«Tänan! Pead homme minu välgumihklile natuke bensiini andma. Mõtleme parem 
veel kord .. . Nõndaks — püüan vastata sinu küsimusele. Kas ma teel olles sellele 
mõtlesin? Ma ei mõelnud üldse millelegi muule, kinnitan sulle! Tahaksin näha 
niisugust leegionäri, kes juba pärast esimest kolme päeva poleks jalgalaskmisele 
mõelnud — kui ta just nii pe.ast põrunud pole nagu Horst.» 

Bierfuss oli piibu täis toppinud ja süütas selle korralikult põlema. «Seda panin sinu 
juures kogu aeg tähele. Aga sa pead ometi aru saama, et praegu pole meil mingit, 
lootust. Mis see maksma läheb, seda sa tead isegi: viisteist aastat Colomb-Bechari — 
ja seda pole veel keegi üle elanud. Või «vabatahtlikult» Vietnami!» 

Mõlemad vaikisid mõne sekundi. Siis puhkes Kadeler vaikselt naerma. «Tõepoolest 
veider karistus: «vabatahtlikult» Vietnami! Sinna lähme me ju nagunii...» 

Bierfuss vilistas läbi hammaste ebaõnnestunud kolmkõla. «Vaata aga vaata, mida 
väike Kadeler rehkendab! Selles pole sinu arvates mingit riisikot, mis? Eksid. Deser- 
töörina pannakse sind seal niisugusele postile, kust sa kindlasti enam tagasi ei tule!» 
Jälle hakkasid sõbrad vaikides edasi-tagasi kõndima. Puhvetist kostis kahehäälne laul: 
«...ei lahku ma, sest minu südames on kaunim maa!» Ilmselt oli Wirzperger kõrgemat 
häält hakanud laulma, sest tema kõri balansseeris graatsilises lohisemises Wiebscheri 
madala üürgamisega. 

«Noh, ole lahke, need mõlemad passivad juba üsna hästi kokku,» tähendas Kadeler. 
Eestpoolt lähenes paljude veoautode mürin. Kohe seejärel langes tänavale autolaterna 
hele valgus. Kui kolonn 

oli mööda sõitnud, vaatas Bierfuss kella. «Oi, vennas — kell saab juba pool kümme, 
aga meie jalutame siin nagu kuurordi promenaadil! Arvan, et toome need kaks nüüd 
puhvetist ära, muidu peame neid pärast veel kandma!» 

Kadeler hoidis sõpra tagasi. «Oota veel natuke, Willi. Nad lüüakse nagunii varsti välja 
.. » Ta näis otsivat sobivat üleminekut. Ent samal silmapilgul avanes puhvetiruumi 
uks ja kitsas valguseriba langes pimedale tänavale. Samas lähenesid neile lauldes 
Wiebscher ja Wirzperger. 

Bierfuss müksas Kadeleri. «Kas näed? Need kaks on kindlasti verevendluse 
sõlminud!» 

Tulijad olid käed teineteise õlgadele pannud ja jäid tuikudes seisma. Nad jätkasid 
laulu: «Üks muinasjutt ammusest ajast, mu meeles on mõlkumas veel...» Wirzperger 
tahtis oma kadentsi lõpuni laulda, aga Bierfuss haaras ta ümbert kinni ja tiris autosse. 
«Tasa, muidu lüüakse meid kõiki trellide taha. Oota, siit tuleb üles ronida. Nii, ja 
nüüd ilusasti kärusse . ..» 

Kuna Wirzperger polnud järgmiseks hommikuks veel toibunud, sõideti enne kella 
kaheksat Bejast välja, et mitte äratada tugipunkti komandandi tähelepanu. 
Neljakümne minuti pärast pöördus tee sügavasse sopilisse kuristikku, ja seal, kus org 
esimest korda väikeseks lagendikuks laienes, juhtis Bierfuss auto paremale tiheda 
kaMusevõsa servale ning peatas masina. 

Vaikselt, et magajaid mitte äratada — ka Horst Wiebscher polnud end seni veel 
liigutanud —, astusid Bierfuss ja Kadeler autost välja ja uurisid põhjalikult uut 
ümbrust. Kadeler läks kindluse mõttes veel kord teed mööda tagasi, et veenduda, kas 
need suured mehekõrgused jässakad kaktused varjavad auto täielikult. Mõne minuti 
pärast tuli ta rahustunult tagasi. «Pole näha, Willi. Siin pole tarvis auku kaevata nagu 
möödunud nädalal slepis.» 


Ka Bierfussile meeldis siin. «See roheline ümbrus mõjub silmadele hästi!» 

Kadeler sirutas käsi. «Tõepoolest! Kui meil oleks küllalt söögikraami ja läheduses 
leiduks vett, siis peatuksin sLn terve nädala.» 

Bierfuss koputas laubale. «Sina saaksid sellega küll hakkama! Meist on kindlasti 
Tunisesse ette teatatud! Sealt hakatakse meid kohe otsima, usu mind.» 

«Seda küll, Willi! See oli ju ainult väike hingemassaaž.. .» Ta peatus äkki ja kobas 
hoolega maapinda enda ümber. Siis ajas ta end jälle sirgu. «Kahju, ära kadus: nägin 
praegu sisalikku, mis oli nii pikk nagu minu käsivars .. .» 

Bierfuss tuli lähemale. «See oli vist noor krokodill, kes Niiluse kaldalt siia lippas.» 
Kadeler lisas kohe: «Tead, Willi! See, mü'ega niisugune noor, kogenematu krokodill 
hakkama saab, peaks meil palju kergemini õnnestuma. Läheb lahti, jookseme Niiluse 
äärde! Seal võime kohe tema ema lohutada, et ta poja pärast ei muretseks.» 

Bierfuss oli end paksude kaktusepõõsaste varju pikali visanud. «Tule ka siia, sa ei 
kannata ju päikest. Tule juba, peame aru, mis edasi saab.» 

Kadeler heitis talle uuriva pilgu. Siis kükitas la Bierfussi ette maha. «Kuule, Willi — 
kas sulie hakkas ka juba see plaan meeldima?» 

Sõber raputas pead. «See plaan, mida sina haud, on mul juba ammu südamel. Aga 
pole mingit mõtet illusioone teha. Seda kibedam on pärast.» 

Pettunult rebis Kadeler maa seest rohukõrre ja mässis selle sõrme ümber. «Ah nii. .. 
Ma juba mõtlesin, et sa oled kindel poiss!» 

«Ära räägi lollusi! Siin pole kindlusega midagi tegemist. Kuula: seda, et siit on 
Tunisesse kõige rohkem veel sada viiskümmend kilomeetrit, võib isegi Wirzpergeri 
taoline tüüp välja rehkendada. Kui ei, saab ta seda teada Horstilt.» 

Kadeler ägestus: «Mille peale Horst saab minu käest, nii et mäletab!» 

«Ja kas me siis midagi võidame? Jäta nüüd lollused ja kuula: veel sada viiskümmend 
kilomeetrit Tuniseni, kui hästi läheb! Niisiis ei jää meile enam ühte päevagi selles 
ümbruses ringi hulkumiseks ...» 

Kadeler jälgis teda pinevalt. «Teiste sõnadega...» 

«Teiste sõnadega: me peame täna Tunisesse jõudma või muidu läheb meil kõigil 
haprasti.» 

«Kuidas nii?» 

«Ütlesin sulle juba, et meist on sinna kindlasti ette teatatud! Ega sa ometi arva, et 
nelja leegionäri usaldatakse Aafrikas niisama lõbusõidule? Niisiis võib nüüd asi 

veel ainult nii minna, et rne jõuame kohale hilja, siis, kui seal on juba õhtu — seega 
saame oma kraami alles hommikul vara kätte. Mis päev täna üldse on?» 

«Oota! Neljapäeva õhtul olime Setifis, eile Bejas. Niisiis, täna on pühapäev. Tead sa 
mis, Willi? Kas saad aru? Täna on ju pühapäev, seega ei saa me täna Tunises nagunii 
kedagi kätte...» 

Bierfuss raputas nukralt pead. «Eksid, vana sõber! Saame oma kraami ühest 
kasarmust ja seal pole mingit pühapäeva.» 

Kadeler ohkas sügavasti. «Üks null selle neetud sõjaväe-värgi kasuks... Nii et sõidame 
ikkagi Tunisesse. Ja siis? Mis saab varahommikul?» 

«Varahommikul toome selle kraami ära ja siis sõidame La Goulette'i.» 

Kadeleris tärkas kohe uus lootus. «Noh, palun väga. Kuni me sinna jõuame, on jälle 
üks päev läbi.» 

Bierfuss koputas irvitades endale meelekohta. «See teeb sulle vist nalja: La Goulette 
on ju Tunises! Nii kutsutakse selle linna sadamat.» 

«Ah sa saatan!... Noh, ja siis... pole midagi peale hakata. Mis teha?» 


«Mis teha? Kui meil veab, siis on aurik veel seal.» 

«Vastupidi. Kui meil veab, siis on ta ammu ära sõitnud.» 

«Oleneb sellest, mida väike Moritz «õnne» all mõtleb, eks? Mis sa arvad, mis nad siis 
meiega peale hakkavad?» 

«Nonoh! Me kandsime endist teel igal pool korra kohaselt ette! Kui me täna õhtul 
Tunises samuti teerne . ..» 

«Tead — ära ole nii naiivne, inimeselaps! Nad ütlevad meile täpselt, mitu kilomeetrit 
võib «Bedford» päevas maha sõita, ja siis oleme neil kohe peos.» 

«Ütleme, et neile jääb pihku transpordi ülem, ja see mees on keegi Wirzperger, kui 
ma ei eksi.» 

Bierfuss naeratas. «Siis saame ka meie oma ja0, usu mind! Liiati veel nüüd, kus 
oleme tema tobedust kasutanud, ei või me teda lasta nii alatult sisse kukkuda.» 

«Sa tahad öelda, et Wirzperger on tobe! Tema ise aga kujutab ette, et võttis Lefevre'i 
kohalt maha. Kas sa arvad, et tal oleks sellest sooja või külma olnud, kui Lefevre 
oleks olnud tavaline leegionär ja oleks tema kaebuse pärast maha notitud? Mitte 
põrmugi, kas kuuled.» 

«Sul võib õigus olla. Aga kui meil tuleb veeta paar päeva koos mõne närukaelaga, siis 
ei pruugi me seepärast kaugeltki mitte veel ise närukaelaks muutuda. Jätame selle 
jutu, Kurt. Pole mingit mõtet, kuuled.» 

Bierfuss oli vaevalt viimased sõnad lausunud, kui nende selja taga kajas autosignaal. 
Sõbrad kargasid kohkunult püsti. Siis aga puhkes Kadeler laginal naerma. «See on 
meie signaal, Willi! Tule, meie unekotid on ärganud...» 

Bierfuss istus ikka veel löödult maas. «Oi, põrgu pihta, küll ma ehmusin ...» 

Kui mehed jõudsid lagedale kohale, kus auto seisis, nägid nad Horst Wiebscheri 
juhikabiinis istumas. Kohe seejärel ronis ka Wirzperger autost välja. Ta raputas end 
tugevasti ja jõllitas siis Bierfussile uniste silmadega otsa. 

«Mis on lahti? Kas edasi ei saa?» 

«Me ei tohi ju ilma teie käsuta edasi sõita, sergent.» 

Wirzperger kissitas kahtlustavalt silmi. «Mis see siis tähendab? Te juba hakkasite 
ilma minu käsuta sõitma; igatahes me ei ole enam Bejas!» 

«Muidugi, sergent. Aga ainult sellepärast, et tugipunktist minema saada; sous- 
lieutenant1 heitis meile seal aknast juba paar korda uurivaid pilke ...» 

Wirzperger sügas end haigutades mõlema käega. «Noh, hästi,» ütles ta. «Aga nüüd 
andke natuke süüa, ja siis põrutame Kaselli!» 

Kadeler tegi grimassi. «See oleks ilus küll, sergent. Aga te mõtlete Tunisesse .. .» 
Täiesti toibunud polnud Wirzperger ikka veel! Ta pidi tükk aega pingutatult järele 
mõtlema. «Muidugi Tunisesse, sa kaamel! Kuidas me saaksimegi siit Kaselli sõila?» 
«Selle üle me pead murdsimegi,» tahtis Kadeler ütelda, aga ta hoidis selle siiski 
enesele. 

Pärast hommikueinet, mille kõrvale leiget vett joodi, oskas Bierfuss asja nii seada, et 
auto juures oli «veel mõni pisiasi» korrastada ja Kadeler pidi teda seejuures abistama. 
Et mitte kuuma päikese käes olla, heitsid mõlemad auto alla ja koputasid aeg-ajalt 
kruvivõtmega vastu raami. 

«Pea meeles, Kurt: kopsimine kuulub töö juurde,» ütles Bierfuss ja tõmbas mütsi 
näole. Kui Kadeler aga liiga ägedalt kopsima hakkas, võttis sõber tal võtme käest. 
«Oota, 

1 Alamleitnant (pr. k.). 

nüüd tuleb natuke aega kuulatada. Need mõlemad magavad kindlasti juba ammu.» 


Kadeler oli enese juba küljele keeranud. «,Sul on õigus, see pingutab rohkem kui õige 
töö. Head ööd, Willi.» 

Kui mitte arvestada hääli, mida tekitasid neli magavat meest, valitses varsti väikesel 
lagendikul häirimatu vaikus ... 


Kui nad pärast mitu tundi kestnud peatust sõitma hakkasid, viis tee läbi romantiliste 
looduslike orgude kuni Sidi-N-Siri jaama. Kümme minutit hiljem peatas neid esimest 
korda teekontroll, kuid kõik läks hästi. 

«Kas sa märkad midagi?» küsis Bierfuss pärast seda, kui auto oli jälle startinud. 
«Jõudsime vaevalt Tuneesiasse, kui juba läks lahti. Kas sa nüüd usud, et me poleks 
iialgi Gafsasse jõudnud?» 

«See kontroll võis olla juhus. Võib-olla saab seal isegi päevavalgel üle piiri sõita ja 
ükski hing ei tunne selle pärast muret.» 

Bierfuss lõi pahaselt käega. «Näen juba, et sa usud ainult seda, mis sul peas 
kummitab. Ja muide — Gafsa ei ole veel kaugeltki piir.» 

«Ma tean seda. Kuid sealt võib läbi kaktusemetsa tasapisi piirini välja hiilida.» 

«Aga kes sulle ütleb, et seal all üldse veel kaktusi on? Wirzpergeri kaardilt paistis, et 
seal all lõunas lõhnab väga kõrbe järele.» 

«Kas tal on kaart? Kus see on?» 

«Jäta juba, Kurt! Arvatavasti taskus. Tahad sa ehk seda talt üle lüüa?» 

«Oleksin ma seda varem teadnud, oleks see mul juba ammugi käes, selles pole 
kahtlust.» 

Pahameelest hoolimata pidi Bierfuss naerma. «Kas selleks, et tema ka aegsasti meie 
kavatsusi taipaks, mis?.Küll on hea, et sa üksi siin ees ei istu — sa oleksid kindlasti 
juba kõige suurema lollusega hakkama saanud.» 

Kadeler kehitas õlgu. «Kas lollus või mitte, aga ma oleksin midagi ette võtnud. 
Oleksin Matthiase tee peal maha astuda lasknud ja üksi edasi sõitnud — Gafsa 
suunas.» 

«Ja kui kaugele sa oma arust oleksid jõudnud? Mis sa oleksid teinud, kui kuskil äkki 
mõni teekontroll sind kinni oleks pidanud?» 

«Seda võib mitte märgata ja temast mööda sõita,» ütles Kadeler ärritatult. 

«Ja siis selja tagant kuuli keresse saada, eks ole! Ole ometi mõistlik, sõber. Niisugune 
temp ei saa ju õnnestuda!» 

«Noh, hea küll. Oleksin mõne aja pärast masinast välja astunud ja jala edasi 
vantsinud. Lõppude lõpuks pole ma ju selle käru külge laulatatud.» 

Bierfuss naeris tigedalt. «Jala edasi vantsinud! Kui sinu juttu kuulata, võiks arvata, et 
me viibime kooli ekskursiooniga Lüneburgi nõmmel ja tahame õpetaja eest jalga 
lasta! Oota, sealt sõidab meile keegi vastu . ..» 

Ja tõepoolest väljus lähema kurvi tagant sõiduauto, pealekauba veel valel teepoolel. 
Bierfuss andis energiliselt signaali. Viimasel silmapilgul tõmbus vastutulija teisele 
teeservale ja kihutas välgukiirusel mööda. 

Kadeler pühkis otsaesist. «Pagan võtaks — see oleks äärepealt müksanud!» 
«Tõepoolest. Ärme sellest praegu parem räägime.» 

Kella kolme paiku jõudsid nad Džuidži mäekurusse ja sõitsid nüüd esimese käiguga 
ülesmäge mööda kitsaid, järske ja looklevaid radasid. Paremal pool teed kerkis 
püstloodis pruun tumedate viirgudega kivisein, vasakut kätt haigutas kuristik. 


Kurt Kadeler ei suutnud esialgu ohutundest niivõrd vabaneda, et maastiku ilu nautida. 
Alles siis, kui ta märkas, et Willi iga uue varjatud kurvi ees mitu korda signaali andis, 
suutis ta sellest ebamugavast liftiga sõitmise tundest vabaneda. 

Püstloodis langevasse kaljuseina juurdunud kaktuse-taimed moodustasid allpool laia 
tihniku. Seal, kus päikesevalgus orupõhja langes, helkis maapind vastu nagu kahk- 
jasroheline siidvaip. 

Samas märkas Kadeler teerada, mis nagu mattroheline pael võimatuid keerde tehes 
alla laskus, et lõpuks kaktuste vahele kaduda. 

Veel kahel korral kohtasid nad teisi autosid, ning siis jõudis oliivroheline «Bedford» 
kõige kõrgemale teeosale. Pärast seda mäekuru ei esinenud enam nimetamisväärseid 
tõuse. 

Bierfuss vaatas kella. «Viisteist kümme, Kurt. Kui midagi ei juhtu, oleme pool viis 
Tunises.» 

Kadeler kaalutles. «Kas see pole natuke vara? Mis siis, kui sellid meie asja juba täna 
ära toimetavad? Siis on meie nädalalõpu-väljasöit mokas, eks ole?» 

Bierfuss sasis ohates oma juukseid. «Veel kaks päeva sinuga koos sõita, ja mu pea on 
lumivalge! Mida me peame siis tegema?» 

«Kuskil veel tunnikese peatuma. Poolteist tundi...» 

«Ja kuidas me Matthiase sellega nõusse saame?» 

Kadeler muigas kaastundlikult. «See pole mingi kunst! Muidugi mõista mootoririke! 
Anna vaid paar puudulikku süüdet, nii et see sell seal taga ehmatusest lakke kargab!» 
«Sõidupealt seda teha ei saa, ma ei pääse jagaja juurde ...» 

Kadeler oli juba püsti tõusnud. «Kas ronin õige välja ja kruvin küünla lahti?» 

«Tahad vist oma kaelakonti murda! Lase olla. Mul tuli juba hea idee. Aga enne peame 
mäest alla sõitma.» 

Hetk hiljem märkasid nad otse tee kõrval järsu nõlvaku ääres põlenud tanki; kui nad 
sellest aeglaselt mööda sõitsid, nägid mehed, et see oli saksa lahingumasin. «Hei, 
Safari,» ümahtas Bierfuss. «Nüüd oleme juba kunagises lahingupiirkonnas.» 

«Oleme selles juba tükk aega! Kas sa siis ei näinud Sidi-N-Siri jaamahoonet? See oli 
ära täksitud, nagu oleks ta rõugeid põdenud.» 

«Ei näinud!» 

Veerand tundi hiljem pöördus auto veel kord teelt kõrvale, viimaseks vahepuhkuseks. 
Samas seisis teetähis. 

MATEUR 14 KILOMETRES 7 

oli kirjutatud ühele harule, teisele asjalikult ja halastamatult: 

TUNIS VIA TEBOURBA, DJEDAIDA 36 KILOMETRES 8 

Veel kord ronisid mõlemad sõbrad auto alla, kuid seekord polnud magamisele 
mõeldagi. Wirzperger oli närviliseks muutunud ja käis iga viie minuti järel vaatamas. 
«Ikka pole vee! valmis? Tehke juba kord, et me edasi saame...» Kohe seejärel oli 
kuulda, kuidas ta keelas Wiebscheril ennast «häbematult sinatada». 

Kadeler viskas kruvivõtme käest. «Kas kuulsid? Seda pidasid sa tobuks! Ta on alatu, 
räpane sõdurite nülgija!» 

Bierfuss äigas endal särgikäisega üle näo. «Tean seda juba ammu...» Ta tahtis veel 
midagi lisada, kuid juba tuli Wiebscher. 

«Kähku, mehed — tehke, et me veel Tunises midagi näha jõuaksime!» 


7 Mateuri 14 km (pr. k.). 
* Tunisesse Tebourba ja Djedaida kaudu 36 km (pr. k.). 


Kadeler tahtis juba vihaselt vastata, ent Bierfuss haaras tal käest. «Sa veel osatad,» 
hüüdis ta surutult. «Mis sa õige mõtled. Higistame juba niigi elu eest!» 

Kui Wiebscher eemaldus, hakkas Bierfuss äkki vaikselt naerma. «Kuule, Kurt. Kuigi 
asjad on juba korras, siis teeme vähemalt nii, et ka nalja saaks. Kutsume need kaks 
džunglisõdurit siia ja laseme ka neil natuke higistada.» 

Kadeler oli kohe hakkamas. «Suurepärane! Aga kuidas sa mõtled seda teha?» 

«Jäta see minu mureks. ..» Bierfuss nihutas ennast auto alt välja. «Hallo ... Hallo, 
Horst!» 

Horst tuli otsekohe. «Mis lahti on? Kas võime edasi sõita?» 

Bierfuss andis oma häälele pahura kõla. «On sinul ka aru! Kutsu korraks Matthias ka 
siia; peate mõlemad meid aitama, muidu istume veel homme hommikuni siin.» 
Wiebscher jäi kõhklevalt seisma. «On seda tingimata tarvis? Tõmbasin enesele just 
puhta pluusi selga .. .» 

«Kui ei taha, pole tarvis — meil aega on!» 

«Noh, hea küll... Aga ära jumala pärast ütle Wirzpergerile «Matthias», ta näägutas 
mind just praegu selle eest. . .» 

Kadeler ei suutnud end enam valitseda. «See on sulle paras! Mis sa üldse temaga 
õiendad? Aga nüüd tee kähku, muidu ei tule Tunisest täna enam midagi välja...» 
Wiebscher traavis kuulekalt minema. 

Bierfuss lausa lämbus pealekippuvast naerust, kui varsti neli jalga lähemale tulid. Aga 
ta võttis end kokku ja hüüdis häälega, millest võis välja lugeda suurt pingutust: 
«Kahju küll, sergent, aga teie ja Wiebscher peate korraks siia alla ronima, 
bensiinijuhe on alla vajunud. ..» 

Wirzpergeril polnud selleks vähematki lusti. «Nonoh, nüüd äkki! Need 
kolmkümmend kuus kilomeetrit peab ehk veel vastu!» 

«Võimatu, sergent, praeguse kuumusega võib sellest välja tulla suur sigadus. Eelmisel 
aastal põles meil Fessis samal põhjusel auto ära. Leegioni varandus, sergentl Teate 
isegi.» 

Ägisedes laskus Wirzperger põlvele. «Näita, kus see siis on!» Mehed masina all 
toetasid käed vastu autopõhja ja tegid meeleheitliku näo. «Siin,» vastas Bierfuss ähki- 
des. «Siin, kus me põhja toetame... Te peate kohe tulema, sergent, muidu kisub see 
värk kogu poraksüüdi puruks.» 

Vandudes tõusis Wirzperger jälle püsti. «Just nüüd, kus ma puhta pluusi selga 
tõmbasin, sacrebleul» 

Ka Wiebscher teatas kohe: «Mina samuti! Peate ühe silmapilgu ootama, Willi...» 
Kohe pärast seda kostis ülevalt meeste trampimine ja Kadeler haaras varruka 
hammaste vahele. Viimaks suutis ta kogelda: «Poraksüüd? Mis see niisugune on?» 
Ka Bierfussil polnud kerge, aga ta sai vähemalt ilma varrukat närimata rääkida. «Kust 
mina tean?» Kuna Kadeler ikka veel naerust kõverdus, sai ta Bierfussilt müksu. «Võta 
ennast kokku, Kurt! Kõige raskem on veel ees .. .» 

Natukese aja pärast kuulsid nad, kuidas' taga esimene mees autost maha hüppas. 
Otsekohe toetasid nad jälle rusikad üles. Wirzperger ja Wiebscher olid mõlemad teki 
kaasa võtnud ja peale selle veel vanad pluusid selga tõmmanud. Kui nad nüüd lõpuks 
auto all lesisid, näitas Bierfuss neile, kust eriti lekib. «Siit, kus ma surun, sergent, ja 
sealt, kus Kadeler surub. Sealt eriti tugevasti,» kähises ta hingetult. Kui mõlemad 
abilised olid kohad sisse võtnud, pöördus ta Kadeleri poole: «Mul on kahju, Kurt... 
aga nüüd alles õige piin algab.» 


Kadeler pööras näo kõrvale ja oigas meeleheitlikult. «Tahad vist, et ma peaksin veel 
kord sinna kuuma polüfooni ronima! Ei tule kõne allagi; siis ma juba parem surun 
edasi...» 

«Ära hakka õiendama, mees! Nüüd, kus oleme endid juba nagunii ära määrinud...» 
Kuna Kadeler ennast ikka veel ei liigutanud, tegi Bierfuss veel ühe nõksu. «Kuidas 
arvad, Kurt. Palun, sergent — öelge teie talle oma otsustav sõna.» 

1 Prantsuskeelne vandesõna. 

Wirzpergeri nägu muutus pingutusest kahvatuks. Karjuda suutis ta aga seügipoolest. 
«Tehke, mida Bierfuss teile ütles! Allons 9...» 

Hädaldava mõminaga ja ärapööratud näoga ronis Kade-ler auto alt välja. Bierfuss 
seisis juba püsti. «Noh näe, nüüd läheb asi üks-kaks!» ütles ta rangelt. «Tule juhi- 
kabiini, sealt pääsed paremini juurde.» 

Kadeler hingas raskelt, enne kui rääkida sai. «Kõigepealt pean endale teki tooma...» 
Ta ronis taha autosse ja kobistas seal terve minuti. Siis tuli ta jälle nähtavale ja läks 
lohisevate sammudega ette. Ta söandas vaid ühe pilgu auto alla heita. Seal lamas 
Wiebscher, rusikad üles surutud, nagu Wirzpergergi, kuid Kadelerile tundus, nagu 
näeks Horst kogu komöödiat läbi. 

Ees juhikabiinis õiendas Bierfuss valju häälega. «Nii, Kurt, nüüd hinga sügavasti ja 
pane silmad kinni... Nüüd...» Ta oli oma tubakakoti välja võtnud ja ulatas selle 
Kadelerile. Seejuures kummardus ta välja ja hüüdis auto alla: «Sergent, ei maksa 
ehmuda. Pean korraks starterit käivitama.» 

Kohkunult karjus Wirzperger talle vastu: «Kas olete hull! Ja kui toru mulle silmnäkku 
lendab?» 

Bierfuss oli mootori juba käivitanud. «Kui te kogu jõust vastu surute, ei saa midagi 
juhtuda,» karjus ta. «Kadeler on juba pooleldi polüfoonis . . .» Seekord oli tema 
ärevus ehtne. «Kurat võtku, oleksin peaaegu «filharmoonia» öelnud,» hingeldas ta ja 
tahtis Kadelerile välgumihklit pakkuda, aga see juba suitsetas. Ta oli Wirzpergeri 
kaardi enda ette põlvedele laiali laotanud. 

Tervelt kakskümmend minutit laskis Bierfuss mõlemaid mehi auto all lamada, siis 
kummardus ta juhikabiinist kaugele välja. «Laske aeglaselt järele... Jah, nii... Arvan, 
et saime selle asja jälle korda!» 

Wirzperger jõudis ennast veel auto alt välja veeretada, siis aga jäi ta, kõik neli jäset 
siruli, nagu surnu lamama. 

Wiebscher aga sellevastu oli otsekohe püsti ja jooksis ette. «Kui te arvate, et ma ka 
surusin, siis eksite! Vastupidi — ma rippusin põhja -küljes.» 

Kadeler oli parajasti maakaardi kokku pannud. Nüüd vaatas ta Wiebscherile 
etteheitvalt otsa. «Ah sellepärast nii kaua läkski!» 

Wiebscher koputas näpuga otsa ette. «Sa ajad udu, mees! Olete peened sellid, seda 
peab ütlema...» 

Kulus tükk aega, enne kui Wirzperger niikaugele jõudis, et suutis ilma kõrvalise abita 
autosse ronida. Sõit jätkus. 

Nüüd oli kolme viimase päeva romantika läbi. Üha rohkem masinaid tuli neile vastu, 
ja nagu Kadeler ebameeldiva tundega märkas, istusid enamikus autodes ohvitserid. 
Otse tee serval, kohe pärast Tebourbat, vedeles kolm põlenud tanki. Veel väike küla, 
siis jälle maantee ja lõpuks esimesed majaderead. See pidi olema Tunis. 


? Las käia (pr. k.). 


Maršchal-Fochi kasarmud, kus nad oma saabumisest pidid ette kandma, olid ehitatud 
koloniaalstiilis ja asusid kesklinnast umbes kilomeetri kaugusel, EI Batani eeslinnas. 
Bierfuss märkas kohe, et kasarmutes ei olnud võõrleegionärid, vaid Prantsuse 
regulaarväeosad. Muidugi peetakse neid siin kõige viletsamaks rämpsuks; aga arvata 
võis, et neile antakse sama sööki, mida saavad kasarmu «täieõiguslikud» elanikud. 
Vana leegionäri instinktiga suutis Bierfuss seersandile selgeks teha, et on parem jätta 
«Bedford» esialgu väljapoole kasarmu Õue. Kui neile mõni teine korter antakse, siis 
saavad nad auto kergemini kätte. Sel juhul, kui nad masinaga juba kasarmuväravast 
sisse on sõitnud, oleks lugu keerulisem. 

Wirzperger polnud ikka veel täiesti normaalses seisukorras. Ta pidi enne kaua 
mõtlema, kui taipas, mida nüüd ette võtta. Lõpuks ta otsustas. «Nüüd läheme ja 
otsime üles rügemendikantselei. Bierfuss jääb auto juurde, teie mõlemad tulete 
kaasa.» 

Juba veerand tunni pärast tulid nad auto juurde tagasi. Kadeler pigistas ühe silma 
kinni ja pani käe Bierfussi õlale. «Ära ehmata, Willi. Selgus, et peame homme veel 
kord masinale vatti andma! Kui meil ei vea, siis ei jõua me tagasi enne teisipäeva 
õhtut.. .» 

Isegi täna, pühapäeval, pealegi veel nii hilisel tunnil, oli kantselei töötanud ning 
Wirzpergeril oli olnud õnne — ta juhatati otsekohe kohal viibiva ohvitseri juurde. 
Isegi siis, kui ta esitas juba aegunud sõidukäsu, läks kõik hästi. Ainult seda korraldust, 
mida ta veel täitma pidi, ei saanud ta kätte. Talle selgitati, et sidevahendeid siin ei ole 
ja et neid pole üldse Tunises; neid saab kätte umbes kolmsada 

kilomeetrit lõuna pool asuvast leegioni tugipunkti informatsioonistaabist Sfaxis. 
Bierfuss teadis, mis ta nüüd tegema pidi. Ta jõllitas paar sekundit jahmunud näoga, 
nagu ei suudaks ta end koguda. Siis vaatas ta Wirzpergerile otsa. «Aga meie laev, 
sergent?» 

Kuid seersant oli vahepeal reipamaks muutunud. «Ärge tehke endid nii vagadeks 
lammasteks, neetud bandiidid! Tahate öelda, et te mõlemad lähete lausa hulluks laeva 
pärast, mis?» Käskiva pealiigutusega osutas ta autole. «Allons, istuge peale! Sõidame 
seda tänavat mööda umbes viissada meetrit tagasi. Seal vasakut kätt peab asuma 
Bcole franco-arabel. Sealt saame korteri tänaseks ööks.» 

Kadeler ei tahtnud ilma jääda kõige tähtsamast. «Ja kust me süüa saame, sergent?» 
Vihaselt pöördus Wirzperger ringi. «Te mõtlete kogu aeg ainult õgimisele! Süüa 
saame öökorteris. Ja nüüd, las käia!» 

Hoone, mis oma nime järgi oli varem olnud prantsuse-araabia kool, kujutas endast 
pikka, hooletusse jäetud barakki ... Selle ees seisis küll vahiputka, kuid ühtki valvurit 
polnud näha. Ainuke sõjaväelane paistis siin olevat hallipäine ülemseersant, kes 
Wirzpergeri hüüde peaie tohutu suure võtmekimbuga kohale komberdas. Sõnatult 
laskis ta neli leegionäri sisse ja astus nende ees valgustatud eesruumi. Korteriloa, 
mille Wirzperger talle juba väravas oli esitanud, pistis ta kohe tasku, ilma et sellele 
pilku oleks heitnud. 

Ruunis vajus ta logisevasse tugitooli ja uuris oma külalisi umbusklikult. Tema 
mustad vurrud olid suunurkades kollakasroheliseks tõmbunud. «Nii suursugused 
külalised ja kohe neli tükki korraga,» pomises ta pärast seda, kui oli meeste 
vaatamisest isu täis saanud. 


Selle repliigi peale söandas Wirzperger lausuda esimese sõna. «Excusez-moi10, 
sergent-chef. Te olete elsaslane, eks ole? Nii et me oleme ju peaaegu kaasmaalased, 
sergent-chef ...» 

Ilma et ta oleks pidanud Wirzpergerit vastuse vääriliseks, lonkis vanamees külaliste 
ees läbi pika koridori ja 

1 Prar.tsuse-araabia kool (pr. k.). 

avas lõpuks ühe ukse. Kadeler hingas kergendatult. Ruumis oli ainult kolm koikut; 
niisiis võis ta täna öösel magada kord rahulikult, ilma et tarvitseks norskavat 
Wirzpergerit iga poole tunni tagant küljele pöörata. Ja tõepoolest — pereisand kadus 
koos nende ülemusega ühe teise ukse taha. 

Bierfuss vaatas kohe lubjatud seinad põhjalikult üle. Nii kõrgele kui käsi ulatas, 
asetses seinal üks vereplekk teise kõrval. «Et teil asi selge oleks: homme hommikuks 
oleme päästmatult lutikaid täis.» 

Kadeler vaatas mõnusalt ringi. «Välimus pole küll laita, Willi. Esimesel silmapilgul 
võib seda isegi tapeedimustriks pidada . ..» Ta hõõrus lõbusalt käsi. «Kas lutikad või 
mitte, poisid, aga meie nädalalõppu pikendati kahe päeva võrra!» 

Wiebscher haaras kohe sõnasabast. «Sulle see meeldib! Kui me hommikul kell kuus 
põrutama hakkame, jõuame õhtuks kindlasti tagasi.» 

Bierfuss tegi pilkava grimassi. «Kõik võib olla .. . Sina võid ju ka siia jääda, et oma 
laevukesele mitte hilineda!» 

Koridorist kostis samme ja samas seisis Wirzperger toauksel. «Ärge konutage siin, 
sacrebleul Seal tagapool on köök. Tooge toit ära ja tehke, et koti peale saate! Homme 
tuleb kuussada kilomeetrit maha sõita.» 

Bierfuss ja Kadeler pugesid juba temast mööda. Kui Wiebscher neile järgneda tahtis, 
pidas seersant ta kinni. «Pean veel korraks kasarmusse minema. Kardan, et seal läheb 
mul tükk aega. Sina vastutad selle eest, et keegi majast ei lahku. Minu toidu võid 
enesele võtta, aga jäta mulle katlasse midagi joomiseks. Kas kõik on selge?» 
Wiebscher ei söandanud vastu rääkida: «Kõik on selge, sergent.» 

Horst ei kavatsenud sugugi oma seltsimeestele öelda, et Wirzperger talle lahkudes nii 
öelda komando üle andis. Kui nad aga õhtueinet jagasid, tuli see siiski välja. 

Kadeler tahtis parajasti kitsejuustu neljaks ühesuuruseks tükiks lõigata, kui Wiebscher 
teda peatas. «Jaga ainult kolmeks tükiks! Wirzperger jättis oma portsjoni mulle.» 
«No-noh, kuidas ta selle peale tuli?» 

Bierfuss oli juba kohvivärvi odrakaste nelja keedunõusse 

jaganud. «Tal on see bensiinijuhe veel kõhus kinni! Kuhu ta ise siis ülepea jäi?» 

«Ta läks veel kord kasarmusse,» kogeles Wiebscher. «Jääb tõenäoliselt tükiks ajaks 
sinna, nii ta ütles.» 

Kadeler mõmises heameelest. «Küll aga peab meid lollideks! Aga seda parem — meil 
läheb ka täna kauaks.» 

Horst köhatas kohmetult. «Seda ma ei usu! Ta ütles, et keegi ei tohi majast lahkuda.» 
Bierfuss raputas pead: «Kas peame magama minema? Mida me vabal ajal teeme, see 
pole temasuguse sitavarese asi. Läheb lahti, poisid, mina olen selle poolt, et viskame 
varvast.» 

Wiebscher oli kimbatuses, sest nüüd pidi asi ilmsiks tulema. «See ei lähe kahjuks läbi, 
Villi. Ta ütles, et mina vastutan selle eest.» 

«Mille eest? Et me kell pool kaheksa sängis oleksime?» 


10 Vabandage (pr. k.). 


«Et ükski mees enam tänavale ei läheks.» 

Kadeler pidi oma jooginõu kähku lauale asetama. «Nüüd läheb asi hulluks! Mul on 
au, härra koikukomandant.» Ta oli juba püsti tõusnud. «Tule, Willi, lähme välja 
kevadist õhku hingama!» Kui Kadeler Wiebscheri ilmet nägi, puhkes ta naerma. «Ega 
sa ometi tõsiselt usu, et me laseme ennast siin vangis hoida! Võta oma müts ja tule 
kaasa.» 

Ka Bierfuss oli oma sööginõud juba ära koristanud, kuid nüüd jäi ta kõhklevalt 
seisma. «Oota natuke, Kurt. "Nii ei lähe. Ütle, Horst, kas .tahad kaasa tulla või 
mitte?» 

«Kuidas sa seda mõtled?» 

«Seda ma just tahan sulle öelda. Me muidugi ei taha sulle mingeid sekeldusi teha, aga 
siia kopitunud pessa ei jää me mingil juhul. Nüüd heidame kõik pikali ja jääme 
magama. Kui me pärast kahekesi salaja üles tõuseme ja sääred teeme, siis pole see 
enam sinu süü. On selge?» 

Kadeler vaatas talle imetlevalt otsa. «Kulla vennas, Willi — sinu topis tuleks kunagi 
küll muuseumis välja panna!» Ühe ropsuga viskus ta lähemale traatmadratsile ja 
hakkas valjusti norskama. 

Bierfuss sirutas end haigutades. «Ma arvan, Horst, et viskame meie ka pikali.» 

Oli näha, et Wiebscher polnud selle lahendusega päri, kuid ta taipas, et midagi polnud 
parata. Virila naeratusega vajus ta asemele ja pööras näo otsekohe seina poole. «Head 
ööd, Willi!» 

Viis minutit hiljem hiilisid Bierfuss ja Kadeler kikivarvul läbi pimeda koridori. Nad 
tahtsid just väljuda, kui avanes kantseleiuks ja ülemseersant seisis nende ees. 

«Kas tasub vaeva?» sõnas ta, ent haaras siiski võtmekimbu konksu otsast ning asus 
seda sõrmitsema. «Siin on võti, aga see avab tolle väikese ukse seal tagapool. Värav 
kääksub hirmus haleda häälega ...» 

Mõlemad sõbrad uskusid esialgu, et kuulsid valesti, kuid ei lasknud oma üllatust välja 
paista. Nad tahtsid juba lausuda südamest tulevaid austuseavaldusi, kuid ülemseersant 
hoidis neid tagasi. «On teil üldse linnaluba? Leegionäre ei lubata Tunises pärast kella 
üheksat linnas olla.» 

Kadeler ei kaotanud pead. «Me võtame ju ainult bensiini, sergent-ehe]. Juba 
hommikul vara kell kuus peame jälle edasi sõitma.» 

Vana koputas enesele sõrmega oimu kohta. «Seda võid jutustada mõnele, kes on sama 
roheline kui sina, mon petit '! Aga mis see mulle korda läheb...» Ta kaalutles hetke ja 
võttis siis laualt kaardi. «Võtke, pistke see endale tasku, et saaksite näidata, kus te 
öömaja asub — juhul, kui teid kinni peetakse. Araablaste linnaossa ei tohi te minna, 
seda teate vist juba isegi.» 

Bierfussil oli kaart juba taskus. «Muidugi, sergent-chef.» 

Kümme minutit hiljem läbis oliivroheline «Bedford» araabia linnaosa mauri stiilis 
värava. 

Juhtuski nii, et Wiebscher jäi esmaspäeva hommikul Tunisesse maha. Kuidas tal see 
õnnestus, seda Kadeler ja Bierfuss ei teadnud. Igatahes oli Wirzperger talle üles- 
andeks teinud otsekohe La Coulette'i minna ja juhul, kui aurik Oranist on saabunud, 
teatada, et sidevahendid jõuavad kindlasti õhtuks kohale. 

Ja nüüd oli oliivroheline auto juba jälle kolmandat tundi teel. Kuni Enfidaville'ini 
pidas Wirzperger juhikabiinis vastu, siis aga vajusid ta silmad üha sagedamini kinni. 
Kui Bierfuss surmtõsise näoga selgitas, et ülemus peaks natuke puhkama ja autosse 
pikali viskama, tundus alluva jutt Wirzpergerile isegi naljakana, kuid ta nõustus sel- 
lega kohe. 


Kümme minutit hiljem istus Kadeler pärast kaelarnurdvat 

turnimist rahustunult juhi kõrvale. «See sell on jälle oma lemmiktegevusega ametis, 
Willi.» 

Mõlemad sõbrad olid eile araablaste linnaosas hulkudes tublisti riskeerinud. Nad olid 
käinud isegi kuulsas, leegionäridele keelatud soukhsis — paksudest klaasplaati-dest 
ehitatud võlvkatusega kaetud turutänaval, kus lugematutes väikestes käsitööliste 
müügiputkades on näha ja müüa peaaegu kõike, mida virgad käed kõige algelisemate 
tööriistadega valmistada oskavad. Igatahes olid nad nii ettevaatlikud, et laenasid 
kumbki enesele burnused ja keerasid püksisääred üles — seda soovitas neile tungivalt 
keegi igivana araablane soukhsi sissekäigu juures. 

Kadeler ei osutanud sellele iseäralikule, huvitavale maailmale, mis neid seal 
ümbritses, suuremat tähelepanu. Sellest silmapilgust peale, kui nad autosse istusid, et 
«tankima» sõita, kõneles ta ainult «uuest olukorrast». 

Bierfussi aga vastupidi ei saanud kuidagi tulema hõbesepa juurest, kes oli võlunud 
lamedale plaadikesele imeilusaid arabeske. «Kas näed, Kurt,» oli ta öelnud, «nemad 
siin teevad midagi — nad loovad väärtusi, saad aru? Aga meie...» 

Kadeler oli temaga sedamaid nõus: «Sulatõsi, Willi! Ja meie tahame ka midagi luua. . 
» Nii vedas ta oma sõbra veerand tunni pärast väikesesse araabia kohvikusse mokat 
jooma. Lõpuks käisid nad veel kord soukhsis ja kui mehed viimaks auto juurde tagasi 
pöördusid, surus Kadeler hellalt väikest pakki oma rinnal. 

Ka nüüd, kaksteist tundi hiljem, kui nad mööda päikesest hõõguvat kõrbeteed lõuna 
poole sõitsid, oli see ikka veel Kadeleri peos. Erakordne juhus, mis neid nüüd piirile 
üha lähemale viis, oli võimalus, mis kunagi enam ei kordu. 

Kuid nad pidid kindlale otsusele jõudma ja see pidi toimuma nüüd. Kui nad juba Sfaxi 
jõuavad ja kraami kätte saavad, siis hakkab Wirzperger kindlasti ägedasti peale 
käima, et võimalikult varem Tunises tagasi olla. 

Kadeler tundis, et ta võib hulluks minna, kui nägi oma sõpra nii rahulikult rooli taga 
istuvat. 

Ettepaneku kuskile tihedasse kaktusevõssa sõita ja Wirz” perger sinna kinniseotuna 
maha jätta laitis Bierfuss pahase naeruga maha. «Sa oled ju puruogar, kulla laps! See 
siin pole ju Lüneburgi nõmm — ma vist juba kord ütlesin sulle seda! Selle, kes siin 
tihnikus vedeleb, ilma et ta 

ennast liigutada saaks, võivad sipelgad juba paari tunniga vaeseomaks teha, rääkimata 
veel suurematest kiskjatest, keda siin võib esineda ...» 

«Halvemal juhul võib siin olla ainult Šaakaleid ja need ei lähe inimese kallale. 
Igatahes mina küll teda näksima ei läheks, kui ma šaakal oleksin. Peale selle, Willi: 
kas oled juba unustanud, mida see sell tegi belglase Kerkhovega? Ta laskis vaest 
meest lamada kolmkümmend kuus tundi viiekümne sentimeetri sügavuses kraavis. 
Tal polnud sellest tuhkagi, kas belglane nahka pannakse või mitte.» 

«See ei olnud Wirzperger, vaid Dinnacker. Wirzperger pidi ainult Kerkhovet 
valvama.» 

Kadeler hakkas pilkavalt naerma. «Eks ole! Ta passis hoolega peale, kui me ootasime 
juhust, millal Kerkhovele välipudelit visata. Aga mida tema tegi? Ta röökis meie 
peale telgis nii valjusti, et Dinnacker seda kuuleks. Veel üks niisugune temp ja ma 
võin ennast unustada! Ja kuna ma ei taha asja nii kaugele lasta minna, siis võtan kätte 
ja põgenen sellest neetud roimaritejõugust!» 

«Aga kui nad su kinni nabivad?» 


«Sellele ma praegu ei mõtle, muidu võiksin juba alguses asjale käega lüüa. Aga sa 
küsisid mult seda. Noh, hästi: siis ei taba nad mind elusalt. Rohkemat ma ise teha ei 
saa ja nõnda juhtuks minuga sel juhul nagunii. Ometi on sellel siis mõte, selge!» Ta 
tõmbas sõrmedega närviliselt läbi juuste. «Aitab, Willi! Nüüd peame asja tõsiselt 
käsile võtma.» 

«Keera enesele kõigepealt üks sigaret. Säh, võta — sul pole ju enam tubakat .. .» 
«Tänan ... Tead, Willi. Enne peab Wirzperger unejooki saama. Mul on kaks pudelit 
igaks juhuks külma pandud.» 

«Kas võib küsida, kuidas sa seda selles põrgukuumuses tegid?» 

«Muidugi võib!» Kadeler ulatas Bierfussile tubakakoti tagasi. «Võid seda meeles 
pidada juhuks, kui me kuskil kõrbes värskenduspaviljoni avame . . .» 

Bierfuss vaatas talle otsa ja raputas pead. «Nõndaks ... ajad jälle segast juttu! Alles 
sa muutusid mõistlikuks ja nüüd kukud lollusi viskama . .. Katsu kas või viis minu- 
titki asjalik olla!» 

«Ole õnnelik, et ma veel jama ajan — muidu oleksin juba ammugi lolliks läinud. 
Niisiis — jahutusseadeldis. 

Oled sa kunagi kuulnud midagi auramisel tekkivast külmast? Noh, ole lahke ja kuula 
siis: võetakse võimalikult paks märg lapp, mähitakse pudel selle sisse ja siis ripu- 
tatakse kogu kupatus siia üles, öhuava ette. Edu on garanteeritud.» 

«Millal sa seda tegid?» 

«Kas sa siis ei märganud, mis? Eile õhtul, kui me oma lutikapoe ette tagasi 
jõudsime.» 

«Ja sa ei arva, et sinu märjad lapid võivad ammugi olla kuivad kui kondid?» 
Kadeler raputas kindlalt pead. «Seda ei saa juhtuda. Kupatuse all asub nimelt 
bensiininõu veega, kust tõuseb käsivarrejämedune ehtsast leegionile kuuluvast 
puhastus-puuvillast taht minu jahutusseadmeni. Kõik on hästi läbi mõeldud, Willi.» 
Bierfuss andis signaali, sest lähedal nende ees loivasid suurima rahuga kaldateele 
mõned araablased oma kaamelitega. 

Esimest korda pärast kaht tundi avanes jälle vaade sinisele merele. Kohe seejärel 
jõudis auto Sousse'i. Nagu tuhande ja ühe öö muinasjutu pildid helendasid mošee 
lumivalged kuplid kõrguvate palmide vahel. Aga enne kui meie leegionärid seda pilti 
õieti imetleda jõudsid, olid nad sellest juba möödas. 

Bierfuss oli ka piibu täis toppinud ja laskis Kadeleril enesele tuld anda. «Kui midagi 
niisugust pildil nähakse, siis mõeldakse kohe, et kunstnik on liialdanud. . .» lausus ta 
pärast esimesi mahve. 

Kuid Kadeler lõi käega. «Mis sa ütled minu jahutussea-deldise kohta?» 

«Ütlen, et see on suurepärane. Aga sa pead mulle veei reetma saladuse, kuidas 
Matthiasele jääkülma jooki sisse kallata. Tal on kindlasti veel viimasest ööst nina 
täis.» 

Kadeler muigas iseteadlikult. «Aga seevastu õgis ta nahka korraga kaks portsjonit 
soolaube.» 

«Kuidas nii — kaks portsjonit?» 

«Sest ma andsin ka oma osa talle. Ütlesin, et nii saab ta kõige rutem oma pohmelusest 
lahti.» 

Bierfuss lausa prahvatas naerma — ta võttis isegi jala gaasipedaalilt, et mitte 
sõiduteelt kõrvale sattuda. «Sa oled võrratu! Häda ainult, et su ideedega pole midagi 
peale hakata.» 

«Kes seda ütleb?» 


«Mina ütlen. Seleta siis, mis edasi saab!» 

«Seda katsusin sulle juba eile seletada! Kui ta pudeli tühjaks on kulistanud, magab ta 
veel paremini kui harilikult; seda ütlesid sa mulle ise. Meie aga ootame natuke ja 
sõidame siis metsiku kiirusega Sfaxist läbi. Siis jõuame Gabes'sse, kust läheb sirge tee 
Medenine'i. See asub oma tubli sada kilomeetrit piirile lähemal kui Gafsa. Pealegi 
pole Gafsa meile ka seepärast sobiv, et teda ümbritseb ainult kõrb. Selles veendusime 
ju eile kaarti uurides.» 

Bierfuss asetas kaastundlikult käe sõbra õlale. «Ah nimelt Medenine! See asub ju veel 
kaugemal kõrbes kui Gafsa ja selle ümbruses paiknevad prantsuse trahvikoloo-niad — 
seal on spahhidel meid kerge kinni nabida.» 

«Kust sa seda tead?» 

«Võin sulle täpselt öelda. Kuulsin seda leitnant Lefevre'i õppetunnis. Teemaks oli: 
katse võõrleegionist põgeneda on mõttetus.» 

Kadeler ei vandunud alla. «Noh, hea küll. Mida kaugemale itta me autoga jõuame, 
seda parem. Piir kulgeb tükk maad Medenine'ist ida pool — vähemalt seitsekümmend 
kilomeetrit ida pool. Ootame ära, kuni täiesti pimedaks läheb, saadame magavale 
Matthiasele viimase käesuud-luse ja viskame varvast. Enne kruvime muidugi süüte- 
küünlad sinu kohviveskist välja...» 

«Seda pole vajagi — tulevane autopargi ülem Matthias Wirzperger ei oska ka 
küünaldega masinaga midagi peale hakata. Selleks on tal olemas caporal Bierfuss ... 
Aga räägime nüüd millestki muust. Täiesti pimedaks siin praegusel aastaajal ei lähegi. 
Kõige pikem öö kestab siin kolm tundi.» 

«Selle ajaga jõuame ikkagi oma kakskümmend kilomeetrit maha vantsida! Taoliseks 
lühikeseks kiirmarsiks pead igatahes valmis olema.» 

Bierfuss naeris närviliselt. «Kiirmarss kõrbes! Kohe näha, et oled Aafrikas alati ainult 
oma sideautos lõbusõite teinud .. .» 

Samal silmapilgul koputati tagant juhikabiini seinale. Sõbrad vaatasid teineteisele 
sõnatult otsa: kui Wirzperger oli nende juttu pealt kuulanud, siis oli kõik läbi. 
Kindluse mõttes juhtis Bierfuss auto tee servale ja peatas masina. «Jah, sergent? Kas 
te hüüdsite?» 

63 

Wirzperger oli juba autost väljas ja tuli ette. «Kui kaugel me oleme?» 

«Viie minuti eest sõitsime SousseMst läbi; sergent.» 

Wirzpergeri tuju ei paistnud olevat eriti roosiline. 

«Sousse! Mis see Sousse on? Mida ma pean sellest välja lugema, sacrebleul» 

Kadeler andis oma häälele emaliku tooni. «Lugege välja seda, sergent, et on olemas 
linn Tuneesia idarannikul, mille nimi on Sousse.» 

«Pea oma häbematud lõuad kinni, muidu sa saad, kui me jälle pataljoni tagasi 
jõuame!» Seersandil oli ilmselt suuri raskusi, et millestki aru saada. «Ah nii, no 
muidugi, nüüd ma tean, kus see asub ... Siis on jäänud Sfaxini kõige rohkem veel 
ühe tunni tee...» 

Bierfuss segas otsekohe vahele: «Ütleme parem kaks tundi, sergent. Maantee on väga 
kuum ja ma ei saa tunnis üle neljakümne sõita, muidu lähevad kummid lõhki .. .» 
Wirzperger kõõritas talle umbusklikult otsa. «Ükskõik. Roni maha, Kadeler, nüüd on 
sinu kord lasta ennast seal taga natuke praadida ...» 

Kadeler ohkas kergendunult. Kindel, et Wirzperger ei olnud nende juttu kuulnud. 
Heitnud sõbrale rahustava pilgu, kolis ta autost välja ja ronis taha. 

Isegi ilma teetähisteta, mis kinnitasid halastamatult sihtpunkti lähenemist, võis 
märgata, et linn ei võinud enam kaugel olla. 


Üha sagedamini kohtas oliivroheline auto terveid araablaste perekondi, kes ratsutasid 
tillukestel eeslitel, üksi, kahekaupa või isegi kolmekaupa, ning mõnikord lohisesid 
ratsaniku jalad peaaegu mööda maad. Kui eesli seljas oli ainult üks ratsanik, siis istus 
see alati eesli laudjal, nagu kardaks ta, et loom võiks tema raskuse all pooleks 
murduda. 

Mõned istusid loomade seljas nagu pingil ja vemmel-dasid pidevalt oma ratsusid 
jalgadega. 

Juba Alžeerias oli Kadeler seda tihti näinud ja igakord endamisi selle üle muhelnud. 
Lõpuks aga taipas ta ka nähtuse põhjust: looma keha vappub jooksul nii, et ratsaniku 
rippuvatel jalgadel ei jäänud muud üle kui eesli külgi peksta. 

Sfaxi lähedal elas Kadeler läbi midagi erutavat. Sõit oli üsna aeglane — esiteks 
sellepärast, et Bierfuss tahtis 

ikka veel kõigiti viivitada, ja teiseks, et liiklus oli veelgi elavamaks muutunud. Siis 
kerkis esile umbes meetri kõrguse ümmarguse kivirakkega avaus. Avause kohale 
asetatud võlli ümber oli mähitud tugev köis. Kaev. 

Kadeler oli mõnevõrra üllatunud, kui Wirzperger käskis auto peatada. «Nüüd peseme 
end põhjalikult, et me nagu sead Sfaxi ei jõuaks,» ütles ta ja astus autost välja. Ka- 
deler ulatas talle autost seebi ja käterätikud ning hüppas siis ise ka teele. 

Kadeler pidi kaua puust vänta keerama, enne kui lõpuks suurest sügavusest midagi 
üles jõudis. Ja kui see «midagi» juba üsna nende lähedal rippus, ajas ta silmad 
hämmastunult pärani. «Mis see siis on? Siia otsa on küll mõni külapeni rippuma 
jäänud?» 

Bierfuss puhkes naerma. «Kas sa pole veel araablaste kaevu näinud? Alžeerias on nad 
ju samasugused.» 

«Näinud olen küll, kuid ainult kaugelt. Aga mis see siis õieti on?» 

«Liik kitsenahast ämbreid. Vean kihla, et vesi on jääkülm! Vaata korraks alla, kaev on 
vähemalt kakskümmend meetrit sügav.» 

Objekt, mille Kadeler viimase vändakeeramisega päevavalgele tõi, polnud just kõige 
meeldivam. Primitiivse ämbri küljes rippusid mustjasrohelised vetikad ja läbi veenõu 
kulunud kohtade nirises kollakas sogane vesi kaares kaevuäärele. 

Kadeler krimpsutas nina. «Pesnud olen ennast küll veelgi hullema solgiga, aga seda 
juua? ... Sellest lõbust vahest loobume . ..» 

Wirzperger tahtis juba hakata end otse kaevu kohal pesema, aga Bierfuss hoidis teda 
tagasi. «Nii ei tohi, ser-gent! Oodake, ma valan vee renni.» 

Wirzperger jõllitas talle pahaselt otsa. «Miks ma ei tohi?» 

«Sellepärast, et inimesed, kes siin elavad, kasutavad seda vett joomiseks.» 

Seersant ei oleks sellest kindlasti hoolinud, kuid samal silmapilgul peatus teisel pool 
teed väike kaamelikaravan. Paistis, et tulijad asuvad öölaagrit püstitama, sest nad 
hakkasid kohe oma loomadelt koormaid maha võtma. 

Kadeler jõudis kõige enne pesemisega valmis ja astus aeglaselt auto juurde tagasi. Ta 
tahtis juba autosse astuda, 

kui nägi, kuidas teisel pool teed kuldkollaseid datleid punutud matile puistati. Võib- 
olla müüvad nad mulle ka mütsitäie, mõtles ta ja lonkis üle tee. 

Araablased märkasid ta tulekut, kuid ei teinud väljagi, et ta neid kõnetas. Kadeler 
teadis, kuidas Willi Bierfuss datlite üle rõõmustaks, ja ta kõnetas mehi lihtsalt: 
«Combien ... Kui palju datlid maksavad?» 

Üks kahest mehest pööras end pooleldi tema poole. «Mitte müüma. Homme Sfaxis 
turg.» 


Kadeler oli juba pluusi lahti nööpinud ja tõmbas rahakoti välja. «Tahan ju ainult paar 
tükki,» ütles ta ja sirutas, mütsi meeste poole. Kuid araablane ei tahtnud teda näh- 
tavasti mõista, ta ei vaadanud kordagi Kadelerile otsa. Ent äkki puudutas ta oma 
kaaslase kätt ja sosistas sellele midagi. Nüüd keeras ka see end ümber ja vaatas üllatu- 
nult Kadeleri rinnale. Enne kui Kadeler taipas, tuli araablane talle päris lähedale. 
«Kust te selle kivi leidsite?» 

Kadeler pidi otsima kohaseid sõnu. «Ma ei leidnud, selle andis mulle keegi araablane. 
Kuid mitte siin... Kaugel, kaugel eemal, Alžeerias . . .» 

Jälle rääkisid mehed omavahel, siis vaatas araablane Kadelerile esimest korda otse 
silma. «Kas ma tohin küsida, miks ta teile selle kivi andis?» 

Kadeler tundis, kuidas veri talle pähe tungis. «Ma sain teda aidata . . .» Ettevaatlikult 
pöördus ta Wirzpergeri poole, aga see oli ametis oma tualetiga ja laskis Bierfussil 
peeglit hoida. Nii jutustas Kadeler, mida ta kümme päeva tagasi kivikraatri äärel läbi 
oli elanud, rutakalt ja laialivalguvalt, kuna ta kartis, et temast aru ei saada. Mõlemad 
kuulasid teda tähelepanelikult. Seepeale läks noorem ühe puhkava kaameli juurde, tuli 
tagasi väikese korvikesega ja täitis selle ääreni datlitega. «Võtke see, kui te meie 
venda aitasite . . .» 

Kadeler tahtis midagi vastata, kuid kuulis otse enda selja taga Wirzpergeri häält: «Ära 
osta neilt bandiitidelt midagi! Tule juba, või peame ilma sinuta edasi sõitma!» 

Ühe käeliigutusega peitis Kadeler talismani. «Ja-jaa, ma tulen juba .. .» 

Kui auto sõitma hakkas, seisid mõlemad araablased ikka veel paigal ja vaatasid talle 
naeratades järele. Mõlemad tõstsid käed üles ja asetasid väljasirutatud nimetissõrmed 
risti. 

Alles pisut aega enne sihtkohta jõudmist otsustas Kadeler rääkida sõbrale oma 
lühikesest kõnelusest mõlema araablasega. Bierfuss vaatas Kadelerile võidurõõmsalt 
otsa. «Mis ma sulle ütlesin? Sa ju ei tahtnud uskuda, et selles kivis midagi peitub.» 
Nüüd pidi oliivroheline auto järgnema marssivale leegionäride kolonnile, mis halli 
tolmupilve saatel õppuselt tagasi pöördus. 

Nagu hullunud marionett hüples ülemseersant ärritatud kisaga meeste kõrval: «Un, 
deux, trois, guatre — un, deux, trois, guatre...'» 

Kadeler müksas Bierfussi. «Vaata seda, Willi! Neid po-leeritakse siin täpselt samuti 
nagu meid Sidi-bel-Abbe-sis .. .» 

Väikese vahemaaga järgnes auto kolonnile läbi raudvärava. 

«POINT DAPPUI SFAX DE LA LEGION ETRANGERE» 

võis lugeda kõverdunud plekksildilt — täpselt sama inetult, nagu oli see, mis püsis 
mõlema mälus Offenburgi transiitlaagri väravalt. Ühe telliskivihoone ees, mis nägi 
välja, nagu võiks seal kantselei asuda, laskis Wirzperger peatuda ja kadus kohe 
seejärel roheliseks värvitud ukse taha. 

Segaste tunnetega jäid mõlemad sõbrad autosse ootama. Kadeler ei suutnud kuidagi 
vaikselt istuda. «Et sa teaksid! Kui me kohe selle kraami kätte saame, kihutab ta meid 
kindlasti juba täna Tunisesse tagasi.» 

Bierfuss keerutas mugavasti pöidlaid. «Siis peab ta küll iakso võtma! Tund aega läheb 
kindlasti, enne kuni me kõik korda saame, ja seejärel on meil ju tarvis paar tundi pu- 
hata.» 

Kadeler krimpsutas põlglikult nina. «Kaugeltki mitte, kui see Wirzpergerist oleneb!» 
«Sa vist tahad öelda, et seni on kõik tema tahtmise järgi läinud?» 

Kadeler pidi ohkama. «Mõtle ise, Willi: kui me homme aurikule jõuame, oleme 
kolme nädala pärast Indo-Hiinas! Siis läheme mõlemad hulluks, kui mõtleme, et siin 
puudus meil jalgalaskmiseks ainult õige natuke otsustusvõimet!» 


1 Üks, kaks, kolm, neli (pr. k ). 

Bierfuss vangutas pead. «Või ka vastupidi, Kurt. Kujuta ette, et me oleksime sinu 
plaani järgi riskinud — kas koos Matthiasega või ilma temata — ja spahhid oleksid 
meid just sel hetkel tabanud! Mis siis oleks juhtunud, see oleks olnud hoopis hullem. 
Kindel! Kuula edasi: kui me nüüd peame veel kümme korda seda õnnetut kraami 
laadima, siis enne homset õhtut me sellega Tunisesse ei jõua, selle peale annan oma 
sõna! Kui aurik aga peaks ikka veel seal olema, siis oleme teinud omalt poolt kõik 
võimaliku! Siis on see lihtsalt meie saatus!» 

Meeletus vihas virutas Kadeler jalaga vastu autoust, nii et see mürtsudes vastu kasti 
lendas ja otsekohe tagasi põrkus. «Saatus! Kurat võtaks... Kas sa pole kunagi kuulnud, 
et see niinimetatud saatus on meie endi teha? Saatus! Vastik on seda sõna kuulda! Kas 
see oli ka saatus, kui sa kolme ja poole aasta eest sellele petisele tööotsaga õnge 
läksid?» 

Bierfuss kehitas vaid õlgu. 

«See oli lollide asjaolude kokkusattumine, kuid mitte saatus! Olite töötud, teil oli nälg 
kallal ning te lihtsalt kukkusite sisse .. .» Kadeler tahtis uksele parajasti teist hoopi 
anda, kui Wirzberger äkki taas välja ilmus. Tema näost oli näha, et midagi on jälle 
viltu läinud. Seersant vaatas mõlemale sõnatult otsa ja näris närviliselt ala-huult. 
Kadeler ei suutnud kauem oodata. «Mis siis nüüd, sergent? Kuhu me seekord 
sõidame?» 

Wirzperger raputas tusaselt pead. «See sõnnik asub siin, aga neetud ladu on juba 
suletud .. .» Äkilise vihaga jõllitas ta Kadelerile otsa. «Sina oled süüdi! Oleksime 
kümme minutit varem kohale jõudnud, oleks asi korras olnud! Aga ei! Monsieur le 
caporal pidi veel sisseoste tegema!» 

Bierfuss püüdis kohe õiendada. «Üks silmapilk, sergent, see ei pidanud meid kinni üle 
minuti! Ta oli juba ammu masinas, kui mootor käivitus . . .» 

«Ära seleta! Vähemalt viis minutit seisime niisama kohal!» 

Nüüd oli ka Kadeler end juba kogunud. «Õige, sergent, aga ainult sellepärast, et te 
unustasite oma käterätiku kaevu juurde! «Leegioni vara», sergent...» 

Wirzperger pidi juba märatsemishoogu sattuma. «Pea oma neetud häbematud lõuad 
kinni, sa tuline kurat!» Ta 

hääl katkes. «See, mida te siin õiendate, on kõige rangem vastuhakkamine, mis võib 
teile kümme aastat maksma minna! Nüüd on lõpp! Selge?!... Mis me nüüd teeme?» 
Bierfuss köhatas hääle puhtaks, kuid see oli mõeldud rohkem hoiatuseks Kadelerile, 
kes tegi vasaku näopoolega kõige pöörasemaid grimasse. «Kõigepealt tuleb auto siit 
ära koristada, sergent. Kui me isegi homseni siia peame jääma ...» 

«Bedfordil» oli täna tema kõige mustem päev. Seekord sai ta Wirzpergerilt löögi, 
ehkki teiselt poolt. «Seda me veel vaatame, kas peame siia jääma!» Ta oigas 
kärsitusest: «Seal kuskil teisel pool tänavat peab olema sõjaväelaste puhkeruum. 
Pange auto sinna ära ja laske endale vahepeal toidutalongid anda... Oodake! Siin on 
meie sõidu-käsk. Võtan laojuhataja aadressi ja katsun temaga veel kord õnne!» Ta oli 
juba paar sammu astunud, tuli aga veel tagasi. «Kuulge, teie kaks: mida te teha tahate, 
seda ma tean. Wiebscher lobises mulle Bejas kõik välja, kui ta täis oli. . . Ei maksa 
sugugi nii imestunud nägu teha! Nüüd aga võtke aru pähe. Mis te arvate, mis meist 
saab, kui me Tunisesse jõuame siis, kui aurik on juba läinud? Ära tee nägusid, sa ahv! 
Et teie mõlemad sel puhul enam terve nahaga ei pääse, selle eest hoolitseb siis juba 
Wirz-perger-Matthias!» 


Nüüd sai Kadeler viimaks kõnevõime tagasi. «Seda me teame, sergenü Sellepärast me 
tahamegi .. .» 

Wirzperger katkestas ta jutu. «Hoia oma lalisemine vanaema jaoks!» Ta hakkas jälle 
minema. «Tehke, mis ma käskisin, ja tooge toidutalongid kantseleist ära — ilma nen- 
deta ei anta köögist midagi välja. Nüüd ma lähen!» 

Kakskümmend minutit hiljem istusid mõlemad sõbrad söögisaalis, ümbritsetud 
rohkem kui sajast leegionärist, kes tosinas keeles läbisegi karjusid. 

Kui ka Sidi-bel-Abbesi söögisaal polnud kaugeltki meeldiv ajaviitekoht, siis see kitsas 
pikk ruum, mille lage võis vabalt käega puudutada, oli seni nähtud taolistest paikadest 
kõige halvem. Ohk oli nii paks, et lõika või noaga — ja seda lugematute sigarettide 
suitsupilvest ja paljude meeste higistest mundritest, ning veelgi rohkem seisnud 
oliiviõli haisust, mida hoovas tiheda joana räpasest ruumist, niinimetatud köögist. 

Veel kord püüdis Kadeler sõpra sütitada. Ta tegi isegi ettepaneku otsekohe autoga 
jalga lasta, sest sõidukäsk oli ju nüüd Bierfussi taskus. 

Kuid too raputas murelikult pead. «Sellel pole mingit mõtet, usu mind!» Tema oli 
nagu ennegi nõus vaid sellega, et venitada Tunisesse tagasijõudmist. «Kui me auri- 
kule hilineme, siis on see ka juba midagi! Kuni järgmine transport kokku seatakse, on 
jälle mõned nädalad möödunud ...» 

Kadeler tahtis juba ägestuda, aga ta pidurdas ennast. Igaks juhuks oli Bierfuss enesele 
tagasisõiduks teise marsruudi üles kirjutanud. Ehkki see polnud pikem, kulges ta 
rohkem läbi poolkõrbe, vähemalt esimestel tundidel. Siit t;le Sidi-bu-Sidi, Kairuani, 
Triaga ja Pont-du-Fahsi. Kaugemale rannikust, millel kõige parema tahtmise juures 
polnud võimalik «eksida». 

Kuna Wirzperger polnud ikka veel tagasi, lasksid nad enestele süüa anda: räästunud 
õlis keedetud rupskid pluss läätsed, mis olid nii kõvad, nagu oleksid need mingi 
erilise menetlusega vastupidavaks tehtud. 

Pärast kehakinnitamist tõusis Kadeler püsti, et tuua midagi joodavat. Aga leti ääres oli 
nii palju inimesi, et ta pidi kaua ootama. Kui järjekord lõpuks temani jõudis, kadus 
letimüüja ühe ukse taha ega lasknud end niipea näha. 

Kadeler tahtis juba lahkuda, kui ta pilk jäi peatuma suitsunud maakaardil, mis rippus 
otse leti kohal. 

Sedamaid jäi ta kindlameelselt paigale. See oli Tuneesia kaart, kuid ta pidi hoolega 
vaatama, enne kui leidis Sfaxi linna. Oige, seal asus Gabes ja veel allpool, kagu 
suunas Medenine. Veel natuke ida poole oli juba piir. «Seal peaksime praegu olema,» 
mõtles Kadeler. 

Ohates pöördus ta ära ja tahtis nüüd ikkagi Bierfussi juurde tagasi minna, kui kuulis 
enda kõrval võõrast häält. «Oled sakslane, mis, tnon petita-» 

Kadeler noogutas. «Ja sina oled šveitslane, eks?» 

«Peaaegu,» kostis teine. «Olen Lörrachist.» See oli vanem leegionär, vähemalt 
kolmekümne viie aastane. Üle tema vasaku põse kuni oimukohani jooksis halvasti 
paranenud arm. Mees oli enesele parajasti sigareti keeranud ja ulatas nüüd oma 
plekktoosi Kadelerile. «Meeldib sulle see kaart, mis?» Ilma vastust ootamata astus ta 
üsna ligi. 

«Piirini on oma tubli kakssada viiskümmend kilomeetrit. Meiesugusele veel rohkem, 
vähemalt kolmsada ...» 

Šveitslane teeskles, nagu tahaks ta Kadelerile näidata, kuidas sigaretti keeratakse. 
Tegelikult rääkis ta aga kogu aeg teist juttu. Ta seletas, et tema viis aastat saab kolme 
kuu pärast täis ja sellepärast pole tal enam mõtet põgenemist plaanitseda". Kui ta aga 


juba varem oleks siia Lõuna-Tuneesiasse sattunud, poleks ta küll nii kaua teeninud! 
Ta avaldas Kadelerile ka seda, miks ta just temale seda kõike rääkis. «Mul on kodus 
noorem vend, kes peaks praegu täpselt niisugune välja nägema nagu sina, mon petit.» 
Kui Kadeler' lõpuks Bierfussi juurde tagasi tuli, oli ta palju kogenum. Ei tohtinud 
ühelgi juhul põgeneda üle Gabesi ja isegi mitte üle Medenine'i, kuna seal ohustasid 
ümbrust kaks spahhide eskadroni. Palju kindlam on tee üle suure šoti, niisiis tuleb 
suunduda edelasse. See on küll suur ring ja väga vaevarikas. Seal on rohekalt 
helkivaid sookärbseid ja igasuguseid muid vastikuid putukaid; samuti võib seal 
armetult uppuda, kui kõrvale astuda kitsalt teerajalt, mida araablased kasutavad. Kuid 
sõjaajast on sinna ohtralt jäänud puruks tulistatud saksa ja inglise tanke, kus võib 
vahepeatuste ajal ennast varjata . .. Kui ta juba nii kaugele jõuaks, siis jääks piirini 
veel kõige rohkem sada kaheksakümmend kilomeetrit. 

«Süüa peaks sul midagi kaasas olema, see on selge,» oli lörrahlane öelnud. «Kõige 
paremad on datlid! Need annavad jõudu ega lähe nii kergelt rikki. Aga nad panevad 
jooma. Pead ka mõned virsikukivid kaasa võtma. Ot keelel alati midagi teha oleks, 
selge! Need on juba nii mõnegi mehe elu päästnud .. .» 

Kinnituseks oli ta andnud Kadelerile kaks niisugust «elupäästjat». Need olid peaaegu 
mustad ja tubakapuruga kokku kleepunud. 

Šveitslane oli Kadelerile eriti südamele pannud järgmist: 

«Spahhid on ratsa ja kõvad kihutajad! Kui kuskil silmapiiril kas või mõni punktike 
esile kerkib — pole muud, kui pikali visata ja lamama jääda nii kauaks kui pimedaks 
läheb. Spahhid on nagu välk kohal, kui nad midagi silmavad. Üldse on kõige parem 
öösel marssida ja päeval puhata .. .» 

Kadeleri küsimusele, kuidas seal all veega lood on, vastas lörrahlane kukalt kratsides: 
«Oh, Jeerusalemm — vesi! See on kõige viletsam asi! Seal sotis leidub vett, aga see 
on nagu seebivesi, mida ei saa juua; see tapab! Kõige parem on, et sa kiikad päeva 
läbi tankist ja uurid tähelepanelikult, kust araablased tulevad ja kuhu nad jäävad. Kui 
nad on jalgsi, siis pole lähem veekoht väga kaugel. Pead kogu aja jääma karavanitee 
lähedusse, mis viib üle EI Mez-zuna ja Kalifa Maknassi. Sul tarvitseb ainult kaameli 
jälgi pidi liikuda, ja jõuad kindlasti vee juurde. Aga muidu, mon petit. Araablaste 
peale ära ole. kindel, need sind ei aita, nad vihkavad metsikult meid kõiki, ükskõik 
kas oled nende vaenlane või mitte! Käsi südamele — me ei saa neile seda ometi 
pahaks panna ...» 

Kadeleril polnud enam mingit tuju Bierfussiga sellest kõnelda. Ta poleks jõudnudki 
enam seda teha, sest äkki oli Wirzperger jälle kohal. «Hei, mehed! Teie sergent ajas 
asjad jutti! Noh, mis te nüüd ütlete!» 

Kummagi sõbra pilgust ei paistnud erilist vaimustust, sest Wirzperger laskus pingile. 
«See ei klapi vist kokku teie rehkendusega? Eks? Tunni pärast võtame oma kraami ja 
siis läheb sõit — aidaa — Tunisesse tagasi!» 

«Niisiis ikkagi! Kes teab, milleks see hea on,» katsus Kadeler end trööstida. Kuid see 
ei tahtnud tal õnnestuda. 

Kuna Wirzperger pidi kõigepealt oma toidu järele minema, jäi mõlemale sõbrale veel 
paar minutit aega. 

Bierfuss põrnitses lauaplaati. Siis ohkas ta sügavasti. «Paistab, et oleme ikkagi nii 
kaugel, vennas ... Nüüd peame kindlaks jääma. Kaks tundi puhkust, enne ma välja ei 
sõida. Ja ainult üle Sidi-bu-Sidi ja Kairuani. Selle tee juhatas mulle siin üks sergent- 
chef, kas kuuled!» 

Kadeler noogutas loiult. 


Asjaajamine nõudis kolm tundi ja Wirzperger koguni nõustus «parema» teega üle 
Sidi-bu-Sidi. Enne homme varahommikut nad nagunii Tunisesse ei jõua ja siin polnud 
midagi parata. Teadmisega, et ta oli jälle olukorra päästnud, mähkis Wirzperger end 
kohe pärast väljasõitu teki sisse ja vajus varsti sügavasse unne. Enne linnast välja 
jõudmist hüppas Kadeler veel kord autost välja ja hankis suure hunniku datleid. «Et 
meil tee peal midagi näkitseda oleks,» ütles ta Bierfussile. 

Nii läks sõit tagasi, ehkki esialgu teed mööda, mis kulges läände, mitte põhja. 

Kui nad tunni aja pärast teeharuni jõudsid, kust maantee Sidi-bu-Sidisse ja Kairuani 
pidi viima, seisid seal ees mõned sõdurid Prantsuse regulaarvägedest, väikesed lipu- 
kesed käes. 

Bierfussil oli juba sõidukäsk käes, kuid need mehed ei tahtnudki seda näha. Nad 
teatasid, et Sidi-bu-Sidi maantee on suurtükiväe lahinglaskmiste pärast täna ja homme 
suletud. 

Mis nüüd? Patrulli juht, mõnusa välimusega ülemkapral, laskis endale nüüd siiski 
sõidukäsku näidata. Selle peale vaatas ta Bierfussile imestunult otsa. «Tunisesse 
tahate sõita? Miks te siis kohe Sousse'i kaudu ei sõitnud?» 

Bierfuss tegi väga rumala näo. «Seda me tahtsime teha, caporal-chef'! Aga. Sfaxis 
öeldi mulle, et see tee on palju lühem .. .» 

Tee peal seisvad mehed vaatasid üksteisele otsa ja pahvatasid naerma. «Noh siis 
lasksite ennast küll lolliks teha!» hüüdis ülemkapral heatujuliselt. «Seda teed kaudu 
tuleb vähemalt saja kilomeetri pikkune ring!» Ta võttis kaardi ja näitas seda 
Bierfussile. «Oleme praegu siin, kus mu sõrm on. Sõida kõigepealt sinna tagasi, kus 
palmisalu tagant paremat kätt lai piste ära keerab. See siin on piste, kas näed? Sealt 
sõida otse edasi; siis jõuate esiteks EI Mezzunasse ja Kalifasse ning seejärel 
Maknassi. Ringi peate te igal juhul tegema, aga pärast seda jõuate kohe maanteele ja 
keerate paremat kätt loode suunas ära. Compris11?» 

«Grand merci, caporal-chef! Palju tänu!» 

Ülemkapralil oli aga veel midagi lisada. «Seda teed sõites te ei saa eksida. Natuke 
enne Maknassit sõidate läbi sügava kuristiku, kus kasvavad üsna suured kaktused. Kui 
see lõpeb, peate otsekohe paremale pöörama, muidu satute poole tunni pärast sohu. 
On kõik selge?» 

«Kõik on selge, caporal-chef.» 

Ka piste on tee, kuigi seda pole keegi rajanud. Piste on tee, mis on tekkinud 
aastasadade jooksul karavanide liikumisest kõrbes; paremal juhul on see lai tallatud 
teerada, 

1 Ülemkapral (pr. k.). 

mida enamasti ainult kohalikud elanikud tunnevad. Kui hoolega jälgida, siis seda teed 
silmist ei kaotata, kuid pole mingi lõbu sõita siin raske veoautoga. Ikka ja jälle tuleb 
vältida lohkusid ja tuulest aetud liivaluiteid, ning see on väsitav. Karavaniajajal on 
kergem. Kaamel otsib enesele ise teed ja talle tuleb ainult järgneda. 

Kuidas Wirzperger niisuguse vappumise juures magada sai, oli tema saladus. Pisut 
enne pimeduse saabumist jõudis auto EI Mezzunasse. Näha oli siin õige vähe: pool 
tosinat madalat täringukujulist hütti, mille keskel ühekorruseline administratiivhoone 
pilvelõhkujana esile kerkis. Kullatud lipuvardal rippus elutult trikoloor. 

Sada meetrit kaugemal, jälle stepi äärel ilmus nähtavale araablaste kaev. Bierfuss 
peatas auto sellest umbes kahekümne meetri kaugusel. 


1 Arusaadav (pr. k.). 


Kadeler läks otsekohe tühja bensiininõuga vett tooma. Kui ta seda tagasi lohistas, 
vaatas sõber talle imestunult otsa. 

«Kas laadisid selle täis?» 

«Muidugi. Miks sa küsid?» 

«Mis me selle veehulgaga peale hakkame?» 

Kadeler muigas. «Mulle ütles kunagi keegi, et kui siinses praeahjus vett leitakse, tuleb 
seda kaasa võtta nii palju, kui kanda jõutakse.» 

«Hea küll. Pane ainult nõu küljeli, et see Matthiasele auto vappumisel pähe ei 
kukuks.» 

Kadeler oli juba jälle teel kaevu juurde. «Poleks ka mingi õnnetus,» hüüdis ta üle õla. 
Kui Bierfuss ka kaevu juurde tuli, leidis ta sõbra hoolega paari väikest tumedat 
kivikest uurimas. Ta astus uudishimulikult lähemale. «Mis see siis on? Kas leidsid 
kulda, mis?» 

Kadeler oli olnud kogu tee napisõnaline. Ka praegu vaatas ta vaevalt üles. «Midagi 
väga sarnast,» ütles ta ja pistis mõlemad kivikesed tasku. «Need on virsikukivid.» 
«Ah nii... Need on head, kui kaua aega pole midagi juua. Aga nüüd tee kähku, et me 
vähemalt maanteele jõuaksime.» 

Kadeler jäi veel seisma. «Kui palju maad on siit veel Maknassi?» 

«Selle järgi, mis see mees mulle oma kaardil näitas, võib olla veel kuuskümmend 
kilomeetrit. See tähendab 

selle teega kolm tundi, sest üle kahekümne ma siin küll sõita ei saa.» «Hea küll, Willi. 
Teeme, et edasi saame.» Bierfuss polnud liialdanud. Tee muutus üha halvemaks ja 
kord tuli isegi auto ümber pöörata, et kindlamat pinda leida. Kui viimaks tume 
künkaselg silmapiiril esile kerkis, peatas Bierfuss auto ja astus välja. Ka Kadeler tuli 
maha ja vaatas ringi. 

«Loodetavasti oleme varsti kohal,» ütles Bierfuss haigutades. «Kogu aeg üksisilmi 
teed passida — see väsitab neetud kombel ära!» Nad võtsid viivuks teineteise kõrval 
juhikabiini astmelaual istet. Peagi tõusis Bierfuss jälle püsti ja sirutas end. «Sõber, 
sõber... Kas sina oled ka väga väsinud?» 

Ka Kadeler oli üles tõusnud. «Ja kuidas veel! Kui sul selle vastu midagi pole, viskan 
nüüd natukeseks pikali.» 

Bierfuss istus juba jälle rooliratta taga. «Kõige vähematki.» Veel korraks astus ta 
autost välja ja pani käe sõbra õlale: «Tead mis, sõber — ma tunnen, kui vilets su tuju 
on. Nii lähedal eesmärgile ja ometi tuleb minna tagasi. Kuid sellel pole mingit mõtet, 
Kurt. Niisama udu peale ära aurata on sama hea, kui et me ennast siinsamas autos üles 
pooksime ...» 

«Ära aja lollust, Willi. Veel on õige aeg...» 

Kuid Bierfuss lõi käega. «Võimatu, sõbrake, siis oleme mõlemad läbi. Mine autosse ja 
viska pikali. Kui teele jõuame, äratan teid mõlemaid. Siis teeme Matthiasele selgeks, 
et täna ei saa enam edasi sõita.» 

Kurt Kadeler läks autokasti, kuid magama ta ei heitnud. Ta istub auto tagumise luugi 
juures ja vaatab üksisilmi öhe. Nii istub ta juba pool tundi, samal ajal kui sõber peab 
pidevalt väikesi ümbersõite tegema, et esirattad ei satuks mõnda laia prakku, mis nüüd 
juba ühtepuhku kivist maapinda läbivad. 

Palavikuliselt kiirustades peab Kadeler endamisi aru. Kas rääkida Willile oma 
kavatsusest? Teda veel kord kaasa kutsuda oleks mõttetu. Willi on parim seltsimoes, 
keda ta üldse oskab kujutleda. Kuid Kadeier teab nüüd kindlasti, et teda ei saa kunagi 
nii hädaohtlikku ettevõttesse ahvatleda. Pealegi oli too seltsimees Sfaxis öelnud, et 
senini on läbi pääsenud vaid need, kes on üksi teele 

asunud, kuna kaaslase iga nõrkusehoog võib ka teisele hädaohtlikuks saada. 

Kadeler tahtis sõbrale oma kavatsusest vähemalt teatada, kuid ka selle mõtte heitis ta 
nüüd kõrvale. Ta võis sõpra sellega vaid hädaohtu viia. Ilma asjast teadmata saab 
Willi hiljem ülekuulamisel siiralt kõlavaid vastu eid anda. 

Ei. Olgu nii raske kui tahes, aga ta peab lahkuma salaja, ta ei saa sõbrale isegi 
hüvastijätuks kätt ulatada. Kuid tuleb kiiresti otsustada, sest kui auto juba Maknassi 
jõuab ja Wirzperger jääb selle juurde, et edasi sõita, siis viiks teda iga viivitatud minut 
piirist kaugemale. 


Kurt tõmbab mõned korrad sügavasti hinge, enne kui tõuseb. Ettevaatlikult, et 
norskavat Wirzpcrgerit mitte äratada, kobab ta ettepoole ja puudutab läbi puldankatte 
Willi selga. «Viskan tõesti parem pikali,» ütleb ta ebakindla häälega. 

«Tohoh? Ma mõtlesin, et sa magad juba ammu,» kõlab vastus. 

Kadeler peab end kokku võtma, et edasi rääkida. «Arutasin niisama tükk aega 
omaette. Juhi siis hästi, Willi .. .» ütleb ta ja surub veel kord vastu puldanit. Kui ta 
nüüd jälle üle Wirzpergeri ronib, näeb ta, et too on oma raske teenistuspüstoli enda 
kõrvale asetanud. Mõned sekundid mõtlemist, siis võtab ta püstoli ja pistab põue. Ilma 
istet võtmata viskab ta oma kompsud üle õla: kolm kaheliitrilist pudelit veega — tema 
enda ja kahe kaaslase omad —, kaks paari sokke ja kolm kilogrammi datleid, mis ta 
veel viimasel minutil Sfaxis ostis. Kõige tähtsam varustus on aga riideräbalad, mis ta 
omandas pühapäeva õhtul Tunises enne souhksi külastamist viiesajafrangise võlatähe 
eest: sinisest linasest riidest kintspüksid ja araablaste mantel, mida siin nimetatakse 
burnuseks. 

Just sel sekundil, kui ta ennast üle tagumise poordi upitab, lülitab Bierfuss ees 
esimese käigu sisse. 

Nüüd seisab Kurt teel ja näeb autot juba järgmise künka taha kadumas. Mootorimüra 
jääb vaiksemaks ja siis äkki pole enam midagi kuulda. Kurt Kadeler on üksi... 

Ta oli enesele siis, kui veel valge oli, mällu vajutanud koonusekujuliselt esilekerkiva 
künka, mis pidi asuma lõuna 

pool. Selles suunas pidi ta nüüd minema. Kuid siit oru põhjast oli seda võimatu leida. 
Et võtta algusest peale õige suund, läks ta natuke maad teerada mööda tagasi, kuni 
nõlvakud jäid temast mõlemale poole. Tal tuli läbida vaid paarsada meetrit, kui met- 
saga kaetud kõrgendik äkki vasakul tema ees esile kerkis, ja nüüd tõttas ta sinnapoole 
nii kiiresti, kui pimedus seda võimaldas. 

Kaks tundi hiljem oli ta üleval. Nüüd tuli oodata, kuni valgeks läheb, et, päikese järgi 
suunda võtta, ja võimalikult rutem päevaks peavarju leida. Ta kaevas enesele käte abil 
lameda süvendi ja heitis sinna pikali. 

Burnust polnud ta seni veel välja võtnud. Nüüd osutus see heaks kaitseks külma eest, 
sest vastu homniikiu muutus õhk ebameeldivalt jahedaks. 

Kui algas päev, taipas Kurt kohe, et ta siia üles ei tohi jääda. Kaktused asusid 
üksteisest nii kaugel, et teda võidi kindlasti jalgrajalt märgata. Peale selle ei peaks ta 
tervet päeva kurnavale päikeselõõmale vastu. 

Niisiis pidi ta sügavamale laskuma. Kadeler teadis, et klaaskõvade kaktuseokaste 
torge võib kergesti raske põletiku tekitada, ja oli seepärast ettevaatlik. 

Umbes kakskümmend meetrit temast allpool kulges ikka veel liivane piste. Seda ei 
tohtinud ta silmist kaotada — kui selles ümbruskonnas leidub tõepoolest veel põlenud 
tanke või tulepesasid, siis pidid need esinema vaid selle ainukese sõidutee läheduses. 
Äkki avastas ta väikesel lagendikul lameda künkakese, mis paistis olevat inimese 
kätetöö. Kui ta seda lähemalt silmitses, tundis ta ära sõdurite hauad, millel vedeles 
paar saksa, kuid ka kolm lamedat inglise kiiviit. 

Silmapilguks valdas teda soov haudu lähemalt vaadata, kuid ta viskas selle mõtte 
kohe peast. Nüüd polnud tarvis teha ühtki ebavajalikku kõrvalepõiget, kuna tuli nii 
kiiresti kui võimalik sellest ümbruskonnast kaduda ja kuskil varjupaika leida, kuni 
pärast kohutavalt pikka päeva saabub jälle öö. 

Erutuse tõttu oli ta eile õhtul jätnud kella üles keeramata. Nüüd tuli oodata keskpäeva, 
et ajanäitajat vähemalt umbkaudugi õigeks seada. 


Kell võis olla neli. Kõige rohkem kolme tunni pärast muutub õhk jälle kõrvetavalt 
kuumaks. 

Ta oli just äsja kaks datlit ära söönud, neid hästi aegamööda närides, et kogu väärtust 
kätte saada. Seejärel loputas ta põhjalikult suud, et janutunnet kaugemale peletada, 
ning pistis suhu ühe oma väärtuslikest virsikukivi-dest. 

Kaugel eemal lõuna pool sulges paljas mäeahelik vaatevälja. Kui ülemkapral neile 
eile tõtt oli rääkinud, pidi selle taga algama päratu suur EI Džeridi Šott. 

Ettevaatlikult, et mitte libiseda, kindlustas Kadeler nüüd igat sammu, laskudes alla, 
järjest sügavamale kaktusetihnikusse. 

Mis näo küll Willi tegi, kui avastas, et tema, Kadeler, oli siiski jalga lasknud? Selle 
järgi, nagu Kurt teda tundis, jättis ta kindlasti Wirzpergeri rahulikult magama, ning oli 
väga üllatunud, kui see põgenemise avastas. Ja siis? Kadeleril oli kõhe sellele mõelda, 
kuid ta ei saanud sellest mõttest lahti. Ta pidas võimatuks, et Wirzperger selle peale 
tuleks — tagasi sõita ja teda otsima hakata. Kartus Tunises aurikust maha jääda oli tal 
selleks liiga suur. Kuid ta võis midagi muud teha ja see oli hädaohtlikum. Ta võis 
lähema sõjaväepostiga ühenduse võtta ja siis oleks lühikese ajaga alarmeeritud kõik 
leegioni ja regulaarväe kaitsepunktid selles ümbruskonnas ning loomulikult ka kõik 
piiripunktid. 

Radist Kadeleril läks ihu kuumaks mõeldes, kui kiiresti see võiks juhtuda. Pool 
minutit neetud morsevõtit klõbistada ja teade ongi valmis: 

Attention, attention, tous [e s stations! Tähelepanu, kõikidele jaamadele: Kalifa- 
Maknassi piirkonnas põgenenud leegionär. Oletatav suund EI Džeridi Šott. Attention 
tous 1 e s stations... 

Ta ise oli pidanud niisuguseid teateid nii mõnigi tosin kordi vastu võtma ja edasi 
andma, kui ta veel Horst Wieb-scheriga sideautos istus — harjutuseks, ent samal ajal 
ka hoiatuseks kõigile, kellele võisid taolised hulljulged mõtted pähe tulla. 

Selle juurde kuulusid ka tunnused, mis tema juhul kõlaksid järgmiselt: 

Caporal Kurt Kadeler, sakslane, matrikkel 206 893, 171 sentimeetrit pikk, satään, 
pruunid silmad. Erilised tunnusmärgid: sügav arm paremal põlvel. Kõneleb vabalt 
prantsuse ja inglise keelt. 

Võib-olla lendab teade juba praegusel sekundil läbi eetri? E1. Praegu veel mitte. 
Wirzperger pole kindlasti veel ärkvel. Aga nii paari, kolme tunni pärast... Parem 
sellele mitte mõelda! 

Kadeler oli vahepeal jälle oru põhja jõudnud. Pistele lähemale ei saanud asuda, kuna 
ta ei tahtnud kaitsvatest kaktustest kaugele minna. 

Kurt seisatas, et oma kompsu teisele õlale võtta, kui tat järsku hing kinni jäi: rohelises 
hämaruses, mitte roh|<ern kui kümne meetri kaugusel, liigutas miski. Ta tardus pai- 
gale. Pikali visata oli juba liiga hilja. 

Kadeler julges vaevalt hingata, kui kuulis imelikku vopsuvat häält lähenemas. Ta käsi 
laskus aeglaselt tagatasku poole, kus oli Wirzpergeri püstol. Siis aga tõmbas ta käe 
kergendusohkega tagasi: ta nägi, mis teda nii oli ehmatanud. Talle lähenes vähemalt 
kuuekümnesentimeetrjse läbimõõduga kilpkonn. 

Kui Willi Bierfuss veel poolteist tundi rooliratta taga vastu oli pidanud, vilksatasid 
eespool tihedalt ükslejse järel mööda kiiresti sõitvate” autode laternavihud. need 
niiviisi «kupatada» võisid, pidi seal rnaantee olema. 

Ta juhtis auto otse kallaku paremale servale ja lülitas kergendatult hingates mootori 
välja. Siis asetas ta pea rjs. tatud kätele ja jäi niiviisi mõneks ajaks istuma. «Lõppude 
lõpuks võiksin ka taha ronida ja paar tundi mag;,"» mõtles ta. «Aga siis peaksin Kurti 


üles ajama, et see seni juhikabiinis istuks. Parem mitte. Too saaks sellega hakkama, et 
keerab auto ümber ja jukerdab jälle tagasi, et kaugemale lõunasse jõuda. On parem, 
kui Kurt ei ärka enne valget.» 

Bierfuss teadis, kui palju ta sõber mõtleb pogenemisele, mis on vaatamata kõigile 
hädaohtudele ometi võimalik. Ta ohkas. Võib-olla oleks see neil siiski õnnestunud? 
Nüüd oli aga kõik läbi. Veel viiskümmend kilomeetrit ja nad jõuavad Kalifasse. Sealt 
Kairuani jääb kõige rohkem veel paar tundi... 

Väsimusest hoolimata arutles ta juba jälle. Järgmises sõjaväetugipunktis tuleb tankida; 
see ja ettenähtud «masina kontrollimine» selili asendis ning suletud silmadega kestaks 
tunni. Ta otsustas venitada selle toimingu 

pooleteisetunniseks. Kairuanis on kindlasti sõjavägi sees. Kui need on Prantsuse 
regulaarväeosad, siis seda parem. Sel juhul saavad nad täna lõunaks võib-olla midagi 
mõistlikku süüa. Ja siis? Bierfussil ei olnud marsruut küll täpselt peas, aga Kairuani 
järel tuleb Pont-du-Fahs, ja sealt Tunisesse ei oska isegi kõige ettevaatlikum juht üle 
kahe tunni sõita. 

Haigutades tõusis ta pusti ja mähkis end teki sisse. Siis heitis ta kõverdatud põlvedega 
pingile. 

«Võib-olla oleks olnud parem autoga otse mööda maanteed sõita,» mõtles ta. «Aga 
nad võisid ju sellele toetuda, et teevalve sealpool Sfaxi oli eile õhtul neile selle tee 
kätte juhatanud Et juht on koera moodi väsinud pärast sõitu mööda luitelist pistet, see 
on igal juhul selge ka kõige umbusklikumale kontrollpostile.» 

Nõnda lamades mõtles ta veel kord viimasele viiele päevale kui suurepärast vabadust 
olid nad tunda saanud. «Allalangenud bensiinijuhtme» nalja saavad nad veel nii 
mõnigi kord naerda. Küllap ka Kurt saab sellest üle, et tema hulljulgest plaanist 
midagi välja ei tulnud. Oleks ta kogu aeg teda kuulanud ja mitte kogu oma lootust 
sellele pannud, poleks ta pettumus nüüd nii suur. 

Sügava ohkega sulges Willi Bierfuss silmad. Ta oli teinud kõik et vähemalt hilineda 
sellele ujuvale puusärgile, mis sõidab Vietnami ... 

Kui Bierfuss mõne tunni pärast ärkas, paistis kõrvetav päike jälle läbi tuuleklaasi 
kabiini. Ta vaatas kella: kurat võtaks! Kolmveerand kaheksa! 

Ühe ropsuga tõusis ta istuli ja ringutas. Nuud ei tohi enam siin seista, muidu võib 
tõenäoliselt hilineda Kairuani lõunasöögile. 

Et Wirzperger polnud veel ärganud, selle üle ta ei imestanud Kuid Kadeler tõusis 
tavaliselt vara. Tõenäoliselt ei tahtnud Kurt teda äratada ja hulkus nüüd kuskil 
läheduses ringi. 

Bierfussil oli kohutav janu, muidu oleks ta veel korraks pikali heitnud. Seepärast astus 
ta kabiinist välja ja läks taha Auto tagumine kate polnud veel alla lastud. Ta hiivas 
end kasti servale ja vaatas autosse. Tõepoolest — Wirzperger lamas ikka veel selili, 
käed, nagu tavaliselt, veidralt üle pea siruli. 

Kadeleri aga polnud. Vaikselt laskis Bierfuss katte alla ja astus kasti, et oma 
välipudelit võtta. Kuid ei tema ega ka teiste omi polnud kuskil. Niisiis oli Kurt jälle 
läinud värsket vett tooma. Selles ümbruses saab ta igatahes seda asjatult otsida. 
Bierfuss sirutas juba käe, et võtta üht Kurti kahest «jahutusseadme» pudelist, kuid 
loobus siiski sellest. «Parem mitte,» mõtles ta, «muidu jään pärast rooli taha ma- 
gama.» Siis langes ta pilk nõule, mille Kurt eile õhtul veega täidetult masinasse vedas. 
Ta haaras selle sülle ja viis taha; seejärel hüppas ta autost maha, tõmbas nõu ette- 
vaatlikult küljele ja jõi ahnelt. Kui Willi ennast ka pesnud oli, kõndis ta paar korda 
edasi-tagasi ja oli mõne hetkega jälle kuiv. 


«Nüüd tahaks midagi hamba alla,» mõtles ta. Kuid nad olid eile õhtul viimase leiva 
ära söönud. Kuskil pidid olema datlid, mis Kurt Sfaxis ostis; need oleksid veel pa- 
remad kui kuiv leib. Kuid ta ei tahtnud neid otsima hakata, et Wirzpergerit mitte 
äratada. Niisiis toppis ta piibu täis ja istus astmelauale suitsetama. 

Eespool maanteel oli liiklemine kaunis elav. Esmalt sõitsid üksteise järel mööda neli 
või viis sõiduautot ja siis oli aeg-ajalt kuulda mootorrataste mürinat. 

Kui Bierfuss mõne aja pärast jälle autosse vaatas, oli Wirzperger oma asendit 
muutnud. Nüüd ta varsti ärkab. Kuid Bierfuss ei mõelnudki seda sündmust kiirendada. 
Iga veerandtund viivitust oli talle kergenduseks. Võib-olla oleneb hiljem Tunises kõik 
just sellest veerandtunnist... 

Bierfussi mõte kaldus Horst Wiebscherile. See ei saanud sel ööl ärevuse tõttu 
kindlasti sõba silmale! Kuid viimaks on see ärevus täiesti asjatu ja aurik saabub alles 
tänase päeva jooksul... 

Ta oli vist veel korraks suigatanud, sest kui ta nüüd äkki üles vaatas, seisis Wirzperger 
ta ees ja vaatas talle uniste silmadega otsa. «Mis on lahti? Mispärast me jälle 
seisame?» 

Bierfuss pidi end tublisti kokku võtma, enne kui ta vastata suutis: «Te ärkasite ju alles 
praegu, sergent. Me oleme juba käks tundi valmis . ..» 

Seersant heitis talle mürgise pilgu: «Mulle küll ei paista, et asi nii oleks! Kus on 
Kadeler?» 

«Läks vett tooma, sergent. Igatahes võttis ta kõik kolm välipudelit kaasa. Kui ma 
ennist taha vaatasin, oli ta juba läinud.» 

«Siis oleks tal juba aeg tagasi jõuda! Lõunaks peame kindlasti Tunises olema.» 
Bierfuss oleks võinud talle nüüd asja selgitada, kuid ta ei pidanud seda vajalikuks. 
Kui Wirzperger hiljem esimest teeviita näeb, küll ta taipab siis juba ise. 

Wirzperger vaatas parajasti kella. «Kell saab juba üheksa, sacrebleu! Võib-olla 
tõuseksid üles ja tooksid selle vanderselli siia, et me saaksime edasi sõita!» 
Mahasurutud irvitusega tõusis Bierfuss üles. Tema arvates seisis Kurt kindlasti kuskil 
läheduses ja kuulas nende juttu rahumeeli pealt. Sellegipärast pani ta käed suu juurde: 
«Hallo, Kurt, halloo! Tule rutem, peame edasi sõitma .. .» 

Paistis, et Kadeler oli läinud kaugemale. Kuskil ei liikunud midagi. Aga võib-olla 
lamas ta kuskil varjus ja oli jälle magama jäänud. 

Et rahutusest vabisevat Wirzpergerit vaigistada, ronis Bierfuss juhikabiini ja andis 
signaali: pikk, lühike, pikk, pikk, lühike, pikk . . . Kuid ei ühtegi vastust. Bierfussi 
pähe tärkas vaikne aimus: kas Kurt tõepoolest. ..? Ja samal ajal kui ta ikka veel 
signaalinuppu vajutas, muutus see aimus kindlaks veendumuseks. Juba eile õhtul 
oleks ta pidanud sellele tulema. «Juhi siis hästi, Willi,» oli kõlanud kuidagi imelikult, 
kuid ta oli pannud selle Kurti masendatud meeleolu arvele. 

Ka seersant kuulatas pinevil ümbritsevat vaikust, kuid ta oli liiga ärritatud, et juba 
praegu midagi märgata. «Sellele sulile ma veel näitan! Ta läks jälle nende neetud 
alide juurde sisseoste tegema, selge!» 

Bierfuss laskis tal rääkida. Ta surus veel viimast korda signaalnupule ja vaatas aknast 
välja. Siis laskis ta käe langeda ja vaatas Wirzpergerile tummalt otsa. Too oli ka 
juhikabiini kolinud ja vaatas tardunult poolavali sui enda ette maha. Alles nüüd 
paististal mingi sähvatus peast läbi käivat. «Jah, kurat ja põrgu! Nüüd ma tean, mis 
numbri ta viskas. Ilmsüütu musjöö Kadeler laskis jalga!» Ta tõmbas kopsud õhku täis, 
et valjemini möirata. «Deserteerunud on see koer, sacrebleu! Ja sina aitasid teda selle 
juures!» 

Kuna Bierfuss vait jäi, raputas Wirzperger teda vihaselt õlast. «Tee oma närused 
lõuad lahti, kui ma sinuga räägin! Vasta! Sa teadsid seda!» 

Bierfuss tõmbas end ühe ropsuga lahti. «Käed eemale, sergent, seda ma ei luba!» 
Wirzperger tõmbus tagasi, kuid ei andnud järele. «Kas sa teadsid seda? Jaa või ei?» 
Bierfuss ei vaadanud üldse üles. «Kui ma oleksin seda teadnud, oleksin teda 
takistanud. Aga ainult seepärast, et ma tean selgesti: niisugune temp on lausa 
hullumeelsus. . .» 

Seekord näis Wirzperger teda uskuvat, sest ta viha pöördus nüüd kadunud Kadelerile. 
«Nagu ma poleks juba ammugi märganud, et see närakas tahab jalga lasta! Seda 
närakat, seda kõige roojasemat närakat pole ma kunagi usaldanud!» 

Bierfuss ei suutnud end enam taltsutada. «Ütle veel kord «närakas», ja ma' unustan 
enese... Kadeler oli üle pataljoni kõige korralikum poiss, sa igavene tolvan!» Ärri- 
tusest pidi ta õhku ahmima. «Aga sinusugune räpane sala-kaebaja ei taipa sellest 
mõhkugi .. .» 

Seersant jõllitas talle kivistunult otsa. Siis aga ütles ta aeglaselt ja surutud toonil: «Kas 
sa ka tead, mis see praegu oli? See oli tegelik kallaletung ülemale!» Ettevaatuse 
mõttes hüppas ta jälle autost välja. «Viin su sõjakohtu ette, nii tõesti kui ma olen 
Wirzperger-Matthias!» 

Bierfuss kattis näo ristatud kätega. «Kui ma eile ometi nii neetult arg poleks olnud,» 
lausus ta endamisi. «Siis oleksime juba ammugi mägede taga .. .» 

Seersant sai tema oigamisest valesti aru, sest ta jätkas mõnitades: «Selle üle oleksid 
pidanud varem mõtlema, mon petit! Kes ülemale kallale kipub . ..» 

Rohkem ei saanud ta öelda. Nagu välk oli Bierfuss autost väljas ja seisis tema ees. 
«Pane nüüd hästi tähele: sul on oma salakaebustega juba rohkem kui üks mees hinge 
peal, seda teab kogu pataljon. Kui sa seda ka minuga teha katsud, lähen minagi 
korraks salakaebajate kilda üle! Kui teed kõige vähemagi katse oma ähvardust täide 
viia, teatan kohe sõjakohtule, et sa kõik need neli päeva ainult õgimiseks ja 
lakkumiseks oma teki alt välja ronisid! Kui Kadeler on tõesti jalga lasknud, siis sina 
soodustasid tema põgenemist! Selge? Ja ma ütlen veel rohkem: 

kui hiilgav autotundja on tulevane veopargi inspektor Wirzperger. Kas arvad, et ma ei 
tea, kust sa juhiloa said!» 

Veel katsus seersant häbematu olla: «Noh, ütle! Kust ma selle siis sain?» 

Bierfuss sülgas, enne kui ütles. «Selle vehkisid sa sisse norralaselt Linnstedtilt, kelle 
Dinnacker kahe aasta eest Marrakešis surnuks piinas, sa laibariisuja! Ja Lavinier, sinu 
napsivend, võltsis selle sinu nimele. Imestad, mis?» 

Kuna Wirzpergeril nüüd tõesti tundus õhust puudus tulevat, rääkis Bierfuss edasi: 
«Üks vihje leitnant Lefevre'ile, ja sa pead sooritama uued katsed, sõbrake! Siis oled 
haledasti sees... Ära hakka seletama, vennike — sa ei oska ju vahet teha porilaua ja 
süüteküünla vahel!» 

Bierfuss tundis isegi lõbu Wirzpergeri järsult muutunud näost. Kui see tahtis 
vastuseks suud avada, tõstis ta käe. «Oota veel, ma pole lõpetanud. Kui sulle sellest ei 
aita, ütlen LefevreMle, kes talt veel viimasel päeval Sidi-bel-Abbesis nii alatult 
komando ära näppas, selge? See on vaid algus, sa... sa Wasgenwaldi 
varandusteotsija!» 

Wirzperger katsus mängida inimest, keda on julmalt petetud, ja raputas tummalt pead, 
nagu ei suudaks ta taluda nii kohutavat tänamatust. Kuid Bierfuss rebis ta tema 
südamevalust kohe välja. «Sõjakohtu asja võid veel järele mõelda. Kuid tee kähku — 
tahan teada, kuidas sinuga jääb!» 


Wirzperger mõtles tõesti, ja seejuures veel üllatavalt kiiresti, tehes niiviisi isegi katse 
vähemalt midagi päästa. Pärast esimest jahmatust pahvatas ta äkki lõbusasti mö- 
kitama ja katsus oma äsjast möirgamist jämedaks naljaks pöörata. Ta tegi isegi katset 
Bierfussile õlale patsutada, kuid see ei õnnestunud. 

«Käpad eemale! Ära arva, et ma lasen ennast niisuguste nõksudega vahele võtta! Ja 
nüüd ütle, mis sa kavatsed teha...» 

Wirzperger vaatas talle teeseldud vaga näoga otsa: «Mis ma teha kavatsen? Kadeleri 
suhtes või?» 

«Muidugi! On ju selge, et sa pead tema . .. tema kadumisest ette kandma.» 
Wirzperger näis juba kergendunult hinge tõmbavat, ent Bierfussil oli juba teine löök 
hakkamas: «Ära tee enesele illusioonel Kadeleri suhtes ei luba ma mingit sigadust 

teha! Ennem jätan su siia maha ja sõidan üksi Tunisesse. Siis aga satud sina ise 
desertööride kilda!» 

Wirzpergeri näole kerkis lai irvitus. Oletus, et Bierfussi näol on tal tegemist 
sugulashingega, andis talle pisut tema kaotsiläinud häbematusest tagasi. «Olala, mon 
petit! Sinult võib ju peaaegu midagi õppida! Nüüd aga aitab naljast — räägime kui 
kaks, kes on mõlemad vahele jäänud, selge!» 

Nende jutuajamine kestis pool tundi, siis istusid mõlemad leegionärid lõplikult 
autosse ja sõitsid edasi Kalifa suunas. Kell kolmteist andis seersant Wirzperger 
sõjaväe-tugipunktile järgmise teate: «Caporal Kurt Kadeler, matrikkel nr. 206 893, 
rahvuselt sakslane, kukkus tõenäoliselt öösel autost välja ja jäi teadvusetult lamama, 
nii et kaaslased märkasid tema kadumist alles täna hommikul. Juba eile kurtis ta 
Sfaxis pärast söömist tugevat iiveldust ja kõhuvalu ning oksendas sõidu ajal 
korduvalt.» Kui Wirzperger Kadeleri tundemärke pidi teatama, köhatas Bierfuss nii 
energiliselt, et Wirzperger pidas paremaks lasta teha seda temal: «Tema, caporal 
Bierfuss tunneb Kadeleri kauem kui mina, mon adjudant-chef...» 

Ja nii olid andmed, mida Willi Bierfuss oma sõbra Kurt Kadeleri kohta andis, 
järgmised: pikkus 175 kuni 178 sentimeetrit, juuksed tumepruunid, hallid silmad. 
Erilised tundemärgid: vasaku käe keskmine sõrm sõjas vigastada saanud ... 
Ülemveltveebel, kes laskis andmed protokolli kanda, vaatas mõne sekundi ühele ja 
teisele otsa. Siis aga noogutas ta pead ja laskis mõlemal minna. 

EI Džeridi soolasoo ulatub põhjast lõunasse umbes sada kilomeetrit ning ta ümbrus on 
kirjeldamatult üksluine. Ainult talvekuudel, ja ka siis üksnes sügavamates kohtades, 
on soo veega kaetud. Ülejäänud maapind koosneb kihlustest soolakoorikutest, mille 
vahelt kerkivad siin-seal esile väikesed savimullataolised «saarekesed». 

Kes tahab läbida EI Džeridi sotti kogu ulatuses, peab kohaliku teejuhi kaasa võtma. Ja 
isegi sel puhul võib juhtuda, et pärast tundidepikkust rännakut järjest kardetavamaks 
muutuval teel tuleb tagasi pöörduda, sest «saared» muutuvad seda harvemaks, mida 
kaugemale šoti servast jõutakse. Kõige kindlamaks märgiks, et on parem 

86 

kiiresti tagasi pöörduda, on kuiv praksumine, mis sarnaneb jääkoore naksumisega 
jalgade all, kui ilm on sula. Kuid soolasohu kukkuda on palju kardetavam kui jääauku 
sattuda. Viimasel juhul võib vähemalt jääkoorikust kinni hoida, kuni saabub abi. 

Kes El Džeridi sotis petliku toe jalge alt kaotab, vajub seda sügavamale, mida enam 
teisi sama petlikke kihte selle all asub. Alumistel kihtidel leiab kukkuja vaid ajutise 
toetuspunkti. Mida sügavamale vajutakse, seda kiiremini annavad soolakihid järele. Ja 
peale selle pole siin kedagi abistamas. See kõik võib kesta mõned minutid või ka kuni 
pool tundi. Pääsmist on siin vaevalt loota. Lõpuks kerkib sügavusest üles jäine vesi ja 
leotab ülemise kihi mõne sekundiga pudrutaoliseks massiks. 


Kuid üksikutes kohtades on El Džeridi Šott siiski läbitav. Kirdes asetsev kitsas 
laguunitaoline ala on kohati mööda looklevaid radu peaaegu sama käidav nagu EI 
Mazzuna ümbruse soolastepid. Muidugi ei tohi siin rajalt kõrvale astuda. Otsekohe 
algab siis õudust tekitav pragin, mis tundub kostvat korraga igast küljest. See sopp on 
üldse ainult mõni kilomeeter lai. 

Kadeleril kulus EI Džeridi šoti põhjaservale jõudmiseks kaks ööd ja kaks päeva. 
Lörrahlane, kellega ta oli esmaspäeva õhtul Sfaxi sööklas rääkinud, oli maininud muu 
hulgas ka oaasilinna Kebillit, mis pidi asuma kuskil sealpool suurt sood. Sealt piirini 
võis ehk olla veel kakssada kilomeetrit. 

Kadeler oli teinud pühapäeva õhtupoolikul, siis kui Wiebscher ja Wirzperger 
«allavajunud bensiinijuhet» hoidsid, Wirzpergeri kaardist visandi. Kebilli linna 
polnud ta visandile kandnud, kuid ta uskus mäletavat, et oli seda nime kaardil Šoti 
idaserval märganud. Selle järgi oli ta eile ja täna oma tee valinud, ja tänu üksnes 
sellele juhusele jõudis ta nii kaugele itta ning — ilma et ta ise oleks seda teadnud — 
pika laguuni kõige kitsama koha juurde. 

Esmakordselt märkas ta täna hommikul põlenud tanki otse oma teel. Siin lähedal pidi 
olema ka asula, sest tanki poole suundudes nägi ta äkki paari araabia last ringi 
jooksmas. 

Ettevaatuse mõttes kükitas ta metsoliivipuude varju ja jälgis tähelepanelikult ümbrust. 
Peagi selguski olukord. 

Tank oli ühe araablaste perekonna eluasemeks ... Kurt kaalus kaua, kas minna nende 
juurde ja katsuda ennast neile arusaadavaks teha, kuid jättis siiski selle nõu katki. Et 
teda ei nähtaks, roomas ta tüki maad'tagasi ja tegi tanki ümber suure ringi. 

Enne päikeseloojangut jõudis ta väikesele kõrgendikule, mis asus otse EI Džeridi Šoti 
äärel. 

Peale mõningate põlvekõrguste ohakate polnud siin üleval midagi, mille taha oleks 
võinud varjule pugeda. Kõrgendiku keskelt kulges siiski kaks umbes saja meetri 
pikkust meetrisügavust kitsast nõgu sootasandiku suunas. 

Juhul kui otsekohe edasi ei saa minna, kavatses Kurt siin öö mööda saata. Ta oli 
nimelt otsustanud öösiti rännata ja päeval peidus olla, kuid nüüd seisis ta ääretu 
valkjashallilt sädeleva tasandiku ees, mis polnud just eriti kutsuv. 

Juba tükk maad lääne pool oli ta katsunud seda tasan-dikku ületada, kuid sellest 
katsest piisas. Soo ületamisele võis mõelda ainult päeval ja isegi sel juhul üksnes siis, 
kui ta leiab sissetallatud raja. 

Nüüd oli tal aega kõige üle hästi järele mõtelda. Oli kaks võimalust: kas mööda 
sooserva edasi ida poole liikuda ja niipea kui võimalik lõunasse ära pöörata, et mitte 
Gabesis asuvatele sõjaväeosadele liiga lähedale sattuda, või katsuda homme üle Šoti 
jõuda ja siis eemalduda kagu suunas. 

Kuid ka see polnud ohutu. Kõnelemata sellest, et ta võib seejuures armetult hukkuda, 
satub ta sel juhul — nagu kaardivisand näitab — üsna Matmatasse ja Medenine'i viiva 
maantee lähedusse. Ja see ümbrus, nagu Willi arvas, lausa kubiseb spahhidest. 

Kõige kardetavam oli aga see, et sogs on võimalik üksnes aeglaselt liikuda. Nii jääb 
põgenik tundide ja koguni päevade kaupa igast küljest nähtavaks. Isegi burnusega 
oleks see ettevõte riskantne. Kui oletada, et mõni spahh teda soos märkab ja 
kahtlustama hakkab, siis pole tollel muud tarvis teha kui oodata, kuni ta üle jõuab, et 
teda kindlasti kinni nabida. 


Kadeler oli juba peaaegu otsustanud, et liigub edasi mööda šoti äärt. Aga sel juhul 
pole tal tarvis veeta pikka väärtuslikku ööd siin sellel neetud kõnnumaal — ta võib 
otsekohe edasi minna. 

Kui ta vaid nii koledasti väsinud poleks! Pidev hirm mingisse lõksu sattuda hakkas 
juba närvidele käima. Ei. Täna ööseks jääb ta siia. Ta vajas hädasti öist puhkust. 
Hoolikalt uuris ta mõlema nõo kõige sügavamat kohta. Selle leidnud, asus ta kohe 
soolakoorikuga kaetud nõo põhja ühe külje poolt õõnestama, et ööaset valmistada. 
Selles ümbruses polnud esialgu tarvis vett otsida — kuigi oleks hea, kui ta kolm 
pudelit oleksid jälle täis. Eile hommikul oli ta esimese allika juurde jõudnud ja teinud 
vea sellega, et valas kaasatoodud, ammu juba leigeks muutunud vee välja, ilma uut 
vett enne maitsmata. Viimasel oli vastik mudane maitse. Nüüd oli ta! sellest järel vaid 
pool pudelitäit ja ta ei tohtinud praegu suutäitki juua: janu öösel oli kõige õudsem 
piin, seda oli ta selle neetud aasta jooksul leegionis küllaltki tihti kogenud. 

Datlitest jätkub talle täpselt viieks päevaks, kui ta nendega niisama kokkuhoidlikult 
talitab nagu seni: hommikul kaks, lõunaks kaks ja enne ööd neli. Viimastel päevadel 
oli ta märganud, et on hea, kui hommikuse külma tulekul midagi kõhusopis leidub. 
Tal oli veel peaaegu nelisada franki; esimesel võimalusel tahtis .ta selle eest veel 
datleid osta ja võibolla ka mandleid, et viimaks jälle ka teist maitset suhu saada. 

Eile umbes samal ajal oli ta läbinud palmisalu ja tema arvates võisid need ainult 
datlipalmid olla. Kuid praegu palmid vilja ei kanna. 

Kui ta vaid jälle kaktuste alale jõuaks! Ainuke kaktuse-sort, mida ta seni tunneb, 
kannab kevadel südamekujulist tumepunast vilja, millel on üliküpse maasika maitse. 
Võibolla leiab ta maast veel mõne taolise ... Kuid sellega tuleb olla ettevaatlik. Vilja 
küljes on loendamatu hulk peaaegu nähtamatuid ogasid ja need tuleb viimseni eemal- 
dada. Viimasel rännakul Kõrg-Atlase mäestikus jäi talle paar niisugust suunurkadesse 
ja need on veel praegugi alles. Kui ta pidevalt virsikukivi imedes natuke rohkem huuli 
liigutas, meenus see ebameeldivus talle kohe. 

Vahepeal oli pimenenud. Kurti kell näitas pool kümme. Niisiis võis ta enne uue päeva 
algust oma viis tundi puhata. 

Veel kord heitis ta pilgu sotile, mis laius ta ees kinniküi-munud merena. Kus võiks 
Willi Bierfuss praegu olla? Loodetavasti 

oli aurik juba ammugi lahkunud, kui nad esmaspäeva õhtul La Goulette*i jõudsid. Ehk 
aga jõudsid nad siiski laevale ja sõitsid nüüd juba kaugel Vahemerel .. . võib-olla juba 
Tripolise kohal... 

Ohates kujutas Kadeler enesele seda linna piltide järgi, mida ta oli vaadanud tol õhtul 
Sidi-bel-Abbesi reisibüroo vitriinides Rue Madeleine'il. Seal peaks ta praegu olema! 
Muidugi mitte sõjaväe transpordilaeva pardal, vaid maal ... ja veel parem — Lääne- 
Saksamaa konsulaadi ukse ees... Ja Willi, ta hea sõber, tema ainus sõber leegionis, 
peaks ka seal olema! Kui ta praegu vähemalt siingi oleks! Kadeler oli veendunud, et 
sel juhul oleks kõike hoopis kergem taluda: pidevat närivat nälga, piinavat janu ja 
hirmu selle ees, et iga kõrgendiku tagant võib äkki jälitaja välja ilmuda. 

Kurt tahtis juba pikali heita, kui äkki võpatas. Ta kuulis läheduses inimeste hääli. 
Tardunult jäi ta seisma ja kuulatas ... Räägiti araabia keeles. Hääled eemaldusid jälle 
ja varsti polnud enam midagi kuulda. 

Ettevaatust unustades ajas ta end sirgu ja uuris tähelepanelikult ümbrust. Nüüd ta 
nägi: need olid kaks araablast, kes parajasti suundusid, ilma silmapilkugi viivitamata, 
otse soolagendikule. 


«Kui nad öisel ajal nii vabalt sotti lähevad, siis peavad nad kindlalt teed tundma, ja 
mul tarvitseb ainult neile järgneda,» mõtles Kadeler. Välkkiirelt haaras ta kompsu 
kätte ja ronis nõost välja. 

Araablased olid tühjal lagendikul juba tüki maad edasi jõudnud. Taevasse tõusnud 
kuusirbi valgel tundus soo veelgi jubedamana. Aga kust nad lagendikule läksid? Selle 
järgi, kuidas nad korduvalt suunda muutsid, võis oletada, et teerada pidi olema üsna 
kitsas. Erutusest hingeldades koperdas Kadeler edasi ja uuris meeleheitlikult 
maapinda. Asjata, mingit teerada polnud märgata. 

Pettumusest oiates pigistas ta käed rusikasse. Praegu oli taolnud pääsmisele nii 
lähedal ja oli sobiva silmapilgu ometi mööda lasknud! Teinekord enam niisugust 
võimalust ei avane... Veel mõne aja jälgis ta pilguga eemalduvaid mehi. Siis aga 
pöördus ta vastumeelselt ümber, et oma peidukohta tagasi minna. Ent veel kord 
kuulatas ta öist häält. Ta oli sellest suunast jälle mingit heli tajunud, kuigi mitte nii 
lähedal kui enne. 

Uue lootusega heitis ta lamedasse nõkku maha. Seekord jälgib ta tulijaid paremini! 
Kui ta aga jälle üles vaatas, nööris ehmatus sõna tõsises mõttes ta kõri kinni. Täpselt 
samal kohal, kuhu ta mõne minuti eest oli pesa teinud, paistis kaameliratsaniku siluett. 
Üks pilk sellele ilmutusele, ja Kadeler teadis, et tema ees seisab spahh. Mees hoidis 
laskevalmis automaati käes. Teda lahutas Kadelerist vähemalt viiskümmend meetrit, 
ent Kadeler, kes end lamades tugevasti vastu maad surus, tundis, et mees võis kuulda 
tema südame kloppimist. Samuti tema kella tiksumist! Ainult sellepärast, et ta kartis 
liigutades oma asukohta reeta, loobus ta mõttest kelja vägisi seisma panna. Kui spahh 
ta nüüd avastab, on koik läbi. Aga võib-olla ka mitte... Väga aegamööda sirutas ta 
käe Wirzpergeri püstoli järele ... ta võttis selle pihku ja vabastas juba taskus nii 
vaikselt kui võimalik kaitseriivist. Klõks . . . Kadelerile tundus, nagu oleks ratsur 
kaameli seljas selle väikese heli puhul võpatanud. Kuid see oli vaid kujutlus, sest 
spahh pööras kaameli ümber, ratsutas aeglaselt kingust üles ja kadus peagi selle taha. 
Alles nüüd söandas Kadeler jälle vabalt hingata. Pole kuigi usutav, et spahh veel kord 
samasse kohta tuleb. Niisiis on kõige mõistlikum nii kiiresti kui võimalik jälle 
samasse nõkku kaduda. Ta andis enesele aega kaks minutit. Nii kaua tahtis ta veel siin 
lamada, et mitte spahhile otse sülle joosta, kui too siiski peaks tagasi tulema. Ette- 
vaatlikult kergitas endine leegionär pead, ent laskis selle otsekohe jälle langeda. 
Taamalt, vasakult poolt ilmus nüüd nähtavale veel kaks kaameliratsanikku — umbes 
seal, kuhu esimene võis vahepeal jõuda. 

Kui hea, et Kadeler ei avastanud enne teed sotti! Sel juhul oleksid spahhid teda 
kindlasti märganud. Mõlemad araablased olid praegu veel kindlasti näha. «Aga mis 
nüüd? Kui spahhid homme hommikul siin ringi sõidavad, võin ma oma datlid 
rahulikult kõik korraga ära süüa ja kogu veevaru peale juua,» vilksatas tal mõte läbi 
pea. «Kui valgeks läheb, olen neil peos.» 

Möödus mitu lõputult pikka minutit, ja Kadeler hingas kergendatult. Kaugemal lääne 
suunas ilmus äkki nähtavale ka esimene ratsanik. Ta kutsus oma mõlemad kaaslased 
lähemale ja galopeeris siis minema, hoidudes otse Šoti servale. 

Veel tükk aega kuulatas Kadeler vaiksemaks muutuvaid hääli. Alles siis seadis ta oma 
püstoli jälle kaitseriivi. Ta oli otsustanud: tuli leida tee, mida mööda araablased sotti 
läksid! Kui see õnnestub, on ta seni, kui pimedus kestab, spahhide eest kaitstud. Sest 
need oma kaamelitega sotti ei lähe. 

Päeva alguseks on ta kindlasti juba nii kaugel, et nad teda enam näha ei või. Niipea 
kui koitma hakkab, kaevab ta noaga pesa ja lamab seal, kuni õhtul jäile pimedaks 
läheb... 

Enne kui Kadeler üles tõusis, võttis ta burnuse õlgadelt. Öösel võib see teda reeta. 


Järjest lühemaks muutusid ta sammud, kui ta soo servale jahenes. Ta uuris maapinda 
süstemaatiliselt, meeter meetri järel. Kümne minuti pärast pidi ta erutusest maha 
istuma. Tee oli leitud. 

Et täiesti kindel olla, otsustas ta uurida soo serva veel viiskümmend meetrit mõlemal 
pool avastatud rada, veenduda, kas ehk veel mõnda rada sotti ei lähe. Kaugemal 
vasakult või paremalt ei saanud araablased minna, sest muidu poleks ta neid nii kaua 
jälgida saanud. Et pärast otsimist leitud rada hõlpsamini kätte saada, jättis Kadeler 
oma kompsu maha ja tõusis püsti. 

Kui Kurt seejärel lõplikult veendununa tagasi tuli, jõi ta tubli sõõmu pudelist ja hoidis 
vett kaua suus, et virsiku-kivi niisutada. Lõpuks pistis ta suhu paar kõige suuremat 
datlit. 

Kadeler teadis, et on suur risk pimedas sotti minna. Kuid spahhid võisid siia tagasi 
tulla, ja talle jäi ainult üks tee nende käest pääsemiseks. 

Veel kord uuris ta silmapiiri — midagi polnud näha. Siis astus põgenik ettevaatlikult 
sohu. 

Ta oli jõudnud ligi kolmesaja meetri kaugusele, kui kuulis esmakordselt tagapool seda 
õudset praksumist, mis teda juba eile pärastlõunal ruttu tagasi oli peletanud. Nii 
kiiresti kui nõrk valgus võimaldas, sööstis ta esimese väikese künka poole ja jäi 
kuulatades seisma. Praksumine kostis veel kaks korda, seekord pisut vasakul, siis aga 
oli kõik jälle vaikne. Kuidas ta nii piinava januga veel higiseks võis minna, oli talle 
eneselegi arusaamatu. Kui Kurt pisut kummardus, et paremini rada uurida, tundis ta, 
et pluus on tal nagu märg narts õlgadel. 

Kadeler sulges pooleks minutiks silmad. Kui ta need uuesti avas, oli kitsas rada 
maapinnal hoopis selgemini märgatav. Ta läks edasi, samm-sammult üha sügavamale 
sotti. 

Umbes poolel teel EI Džeridi Šoti pika laguuni lõuna-serva ja oaasilinna Kebilli vahel 
asub künkanõlval väike fort. 

See ei hakka üldse silma, enne kui seista juba tscmen.ee-ritud avause ees, mis viib 
osavasti istutatud kidura kak-tuseheki tagant mäkke. Isegi kaht telegraafijaama - 
antenni varjab see hekk, mis tõuseb ühes kohas künka harjani. 

Kaks patareid suurtükiväge ja pool eskadroni spahhe moodustavad selle fordi 
garnisoni. Kuid miski ei reeda nende olemasolu, kui mitte juhuslikult moni vähestest 
mootorsõidukeist heki tagant nähtavale ei ilmu. 

Spahhide kaameleid karjatatakse lagedas halfarohu-stepis, kus seisavad laialipillatult 
viis või kuus musta beduiinitelki. Kuid neis ei ela ühtki beduiini. Telgid on peavarjuks 
spahhide rühmadele ja nad on välikaabli kaudu fordiga ühendatud. 

Kõige põhjapoolsem eelpost, mida nimetatakse «Abdullah TV», asub laguunist mõne 
kilomeetri kaugusel ja siit on EI Džeridi šott kaugele nähtav. Täpsemalt öeldes, see 
asub muhameedlaste poollagunenud kalmistu all, mille keegi leidlik sõjaväe- 
ehitusmeister eriti just selleks otstarbeks siia nõidus. 

Muidugi on teenistus eelpostil üksluisem kui fordi lähemas ümbruses, kus vähemalt 
vahetevahelgi avaneb võimalus sõita varustusautoga mõnda suuremasse lattu Matmata 
ja Medenine vahel. 

Ainus asi, mis mõnikord «Abdullah TV» monotoonset elu segab, on ootamatud 
kontrollid, milleks ford; komandör kapten UOrbussier oma ohvitsej-e kõige 
võimatumatel päeva- ja öötundidel välja ajab või mõnikord koguni isiklikult ilmub, 
mis asja veel hullemaks teeb. 

Kuid kontroll möödub. Ja siis on postil niisama igav kui enne. 


Ka mustapäine ülemseersant, kes täna õhtul «Abdullah TV-s» valveteenistuses on, ei 
näi sellest komandost suurt lugu pidavat. Just praegu viskab ta tusaselt käest räbalaks 
loetud ajakirja, mida oli pisut aega lehitsenud. 

Kella kahekümne kolmest puudub veel kümme minutit. Siis annab ta oma tunniraporti 
ja saab seejärel loodetavasti hommikuni rahu. Kui selles punkris vaid nii lämmatav 
poleks! Kui ta aga akna avaks, lendaksid moskiitod kohe sisse ja ründaksid teda 
niipea, kui ta oma koikule heidab. 

Enne tuleb lamp kustutada. Ülemseersant keerab ettevaatlikult õlilambi tahi alla ja 
puhub tule ära. Siis tõuseb ta üles, et vähemalt ust paotada. 

Samal silmapilgul heliseb telefon. Vihaselt koperdab ta pimedas laua juurde tagasi ja 
võtab kuuldetoru. 

««Abdullah IV», sergent-chef Gridelle!» 

Teises otsas kostab pahane hääl. «Kaua tuleb oodata, kuni te vastate? Te muidugi 
magate, mis?» 

«Pardon, mon capitaine, olin parajasti ukse juures . . .» 

«See mind ei huvita! Kuhu jääb teie tunniraport?» 

Gridelle süütab tiku ja vaatab kella. «Puudub veel kuus minutit, mon capitaine! 
Monsieur le capitaine andis isiklikult korralduse, et raportid tuleb minutilise täpsusega 
üle anda.» 

Kapten näis olevat halvas tujus. «Kuus minutit! Te kuulete ju ometi, mis ma räägin? 
Tahan kuulda teie raportit!» 

Gridelle koputab vaba käega oimukohale, mis aga ei sega teda edasi rääkides viisakalt 
kummardamast. «Otsekohe, mon capitaine... Kas ma tohiksin enne parooli paluda?» 
Komandör peab ilmselt esiteks õhku ahmima, kuid seejärel on ta hääl kohe veelgi 
agaram. «Olete hull või? Teie raport, või ma karistan teid käsule vastuhakkamise 
eest!» 

Gridelle langes toolile. «Nüüd kindlasti mitte,» mõtleb ta. «Je suis fäch€, mon 
capitaine... Kahetsen väga, aga monsieur le capitaine keelas karistuse ähvardusega ...» 
Rohkem polnud tal tarvis rääkida, sest teises otsas pandi toru kolinal hargile. 
Ülemseersandi enesetunne pole just eriti hiilgav, kuid tal pole aega mõtelda. Kiiresti 
süütab ta jälle lambi. Kella kahekümne kolmest puudub veel üks minut. Ta laseb 
mööduda paar sekundit ja haarab kuuldetoru pihku. Otsekohe vastab kantselei: 
«Hallo, siin adjutant-chef Badou!» 

«Siin «Abdullah IV», sergent-chef Gridelle. Tunniraport, mon adjudant-chef...» 
«Alustage juba, ma ootan.» 

«Palun, kõigepealt parool, mon adjudant-chef...» 

Teises otsas olija naerab üllatunult. «Mis teiega lahti on? Olete täna neetult korrektne! 
Noh, hea küll: Bois-de-Boulogne!» 

Gridelle muigab rahuldatult, kui ta nüüd oma raportit andma hakkab: ««Abdullah IV- 
s» kõik korras. Caporal Jussuf kahe mehega kontrollkäigul, ruudus B7 — C9, Ibrahim 
käskjalana teel. Tunniraport «Abdullah TV-st» on lõppenud.» 

«Merveillcux!» kostab lõbus vastus. «Tore, Gridelle! Seda oleks komandör kuulma 
pidanud! Kuid nüüd tahan teile midagi öelda, Gridelle. Parooli peate nõudma ainult 
siis, kui teile helistatakse. Compris? Kuid pole viga — parem liiga palju kui liiga 
vähe; komandör paistab täna õhtul nagunii ärritatud olevat.» 

Keset ööd äratab Gridelle'i telefonihelin. Esimesel hetkel arvab ta, et helistaja on jälle 
kapten' L'Orbussier, kes on vihane tema eileõhtuse käitumise pärast ja tahab teda veel 


kord koikust välja ajada. Kui ülemkapral aga kuuldetoru võtab, muutub ta otsekohe 
täiesti virgeks. 

««Abdullah TV», sergent-chef Gridelle.» 

«Võtke vastu telefonogramm, siin caporal Tillier. Äratage juba kord valve! Eks?» 
Gridelle kirub endamisi. «See on teil juba õnnestunud, mina olen valves.» 

«Oi, vabandage, mon sergent-chef — ma kuulen siin nii halvasti .. .» 

«Aga nüüd saite aru. Mis on lahti?» 

««Soliman II-lt» telefonogramm, sergent-chef. Kas te ei kirjutaks?» 

Gridelle kobab laual tuletikke otsides «Oodake, pean kõigepealt valgust tegema.» 
Varsti hakkab telegrafist aeglaselt lugema: 

«Tähelepanu, kõik jaamad! Siin räägib «Soliman 11»: Teisipäeval kadunud caporal 
Kadeler, kes teenis võõrleegioni-rügemendi teises pataljonis Sidi-bel-Abbesis, tuleb 
pidada desertööriks. Praegune tõenäoline asukoht Maknassi ja Gabesi ümbrus; tuleb 
arvestada seda, et ta katsub ida poolt ümber El Džeridi Šoti minna. 

Kordame nüüd tema tunnuseid: caporal Kurt Kadeler, matrikkel nr. 206 893, rahvus 
— sakslane, vanus 29 aastat, pikkus 175 kuni 178 sentimeetrit; juuksed mustjas- 
pruunid; 

silmad hallid; erilised tundemärgid: vasaku käe keskmine sõrm vigastatud.» 

Nüüd järgneb käsk Tunises paiknevate Prantsuse väe-koondiste ülemjuhatuselt. 
«Kõik patrullid ja teekontrollid mainitud piirkonnas, eriti EI Džeridi šoti põhjaserval, 
peavad otsekohe kõik üksikud jalakäijad ja teised kahtlased isikud kinni pidama ja 
kontrollima nende võimalikku identsust desertööriga. Ehkki pole tõenäoline, et ta on 
šoti ületanud, tuleb ka Kebilli—Matmata— Medenine ümbrus tugeva valve all pidada. 
Käesoleval juhul on lubatud kasutada ka laske-riista. Spahhikomandodesse 
kuulujatele lubada tabamise eest kahekordne pearaha 5000 frangi suuruses, kuna 
desertööri väeosa on parajasti teel rindele. Kõik teated saata viivitamatult Prantsuse 
väekoondiste ülemjuhatusele Tunises, Avenue de Paris 86—92.» 

Kui Gridelle saab lõpuks pliiatsi käest ära panna, teab ta, et sel ööl pole magamisest 
enam juttugi. Ta laseb telegrafistil enesele veel keskjaama anda ja nõuab sealt ühen- 
dust kapten L'Orbussier'ga. 

Kohe seejärel muutub fordis mustade telkide ees elavaks, ja juba mõned minutid 
hiljem kihutavad .kaamelid läbi öö EI Džeridi Šoti suunas. 

Kella kahe paiku hommikul jõudis Kurt Kadeler pärast hingematvat rännakut üle 
laguuni ja asus kindlal pinnal. Ta oli asjatult püüdnud kahele araablasele järele jõuda. 
Need olid tema silmist lõplikult kadunud. 

Nüüd ruttas ta edasi, mõeldes kogu aeg sellele, kuidas nii kiiresti kui võimalik 
järgnevaks päevaks peavarju leida. 

Umbes kolme kilomeetri järel jõudis Kurt kõrgendikule, kus seisis kuubikujuline 
akendeta ehitus. Ta jäi sellest umbes saja meetri kaugusel seisma. Ta oli juba oma öis- 
tel rännakutel harjunud peatuma kõige ees, mis silmatorkavalt ümbrusest eraldub, et 
objekti paar minutit umbusklikult silmitseda. 

Viimaks oli tal selge, millega tegemist oli. See oli araablaste matusepaik, mille taolisi 
talle juba Alžeerias siinseal asulate juures oli silma torganud. Muidugi pidi Willi 
Bierfuss seda talle esialgu ütlema, sest esimesel korral poleks ta seda ise ka kõige 
parema tahtmise juures tai- 

banud. Ehitus polnudki õige maja — see kujutas endast ilma katuseta täisnurkset 
müüri, mille neljas, päikesetõusu-poolne külg oli avatud. 


Sees aga toetus vastu seina suur veskirattakujuline kivist seib, ilma pealkirjata, ilma 
mingi vihjeta sellele, mis see kõik tähendab. Ka need matusepaigad, mida ta hiljem 
mujal nägi, olid samasugused. 

Müür oli tükati alla varisenud. Muidugi võib ta seda lähemalt vaadata, kuid tal polnud 
mingit lusti tänaseks sinna paigale jääda. Ta oli veendunud, et teda juba ammu otsiti. 
Kaheksa kuud kestnud teenistus oma .pataljoni sideautos oli talle õpetanud, kui 
kiiresti niisugune asi toimub. Kui spahhid peaksid juhuslikult siia ilmuma, siis ei 
ratsutaks nad kindlasti sellest matusepaigast mööda. Pealegi ei leiaks ta päeval 
kuumadel tundidel sealt jalatäitki varju, vaid istuks nagu praeahjus. 

Niisiis jätkas Kurt oma teekonda, ja peaaegu jooksujalu, nagu see talle nüüd juba 
harjumuseks oli kujunenud. 

Hiljemalt veerand tunni pärast algab päev. Kõrbes toimub see väga kiiresti — 
Kadeleri meelest isegi liiga kiiresti. Korraga tõuseb idast ähmane valguseviirg, 
laieneb silmanähtavalt, värvub esmalt violetseks ning siis purpurpunaseks. Pärast seda 
tõuseb mõne sekundiga päike nagu tohutu apelsin. 

Hing kurgus kinni, kiirustas Kadeler edasi. Kui juba valgeks läheb, nähakse teda igast 
küljest paljude kilomeetrite kauguselt. 

Äkki kerkis ähmases aovalguses tema ette vormitu vari. Ilma pikemalt mõtlemata 
komberdas ta selle suunas. See oli pärast kaht päeva jälle esimene puruks lastud tank. 
Ent sellel tasandikul, kus polnud vähematki kõrgendikku, ei tulnud see varjupaik tema 
jaoks kõne allagi. Kadeler ei osanud kujutleda ühtki spahhide üksust, kes ei võtaks 
vaevaks tanki põhjalikult läbi otsida. Vaarudes jooksis ta edasi, aeglustas siis sammu 
ja jäi lõpuks seisma. Maapind, millel paistis nüüd olevat kindlam põhi, oli kõikjal 
pom-milehtritest lõhestatud. Tõenäoliselt olid pommitajad tankile tükk aega jahti 
pidanud, enne kui pihta said. 

Kui Kadeler üle lähema lehtri serva kummardus, et näha, kui sügav see on, märkas ta 
maas plekitükki, mis võis olla kunagi osa sõiduauto kerest. Kohe oli talle selge, mis 
nüüd ette võtta. See plekk tuli lehtri seina rammida, 

nii et ta moodustaks kitsa katuse, mida saab pealt ja külgedelt liivaga katta. Isegi kui 
spahhid sellest väga lähedalt mööduvad, ei hakka neile midagi silma. 

Ent seegi polnud täiesti kindel. Idas aga hakkas silmapiir juba helendama ja nii ei 
jäänud põgenikul enam muud üle. Mitu minutit pidi Kurt sikutama, kuni ta pleki kätte 
sai. Siis vedas ta selle järgmisse lehtrisse, et mitte märgatavaid jälgi jätta, ja viskas 
auku. Kui ta ka ise alla jõudis, kukkus ta kurnatusest pikali ja jäi tükiks ajaks lamama. 
Kuid ta teadis, et ei tohi aega kaotada. Kõigepealt tuli süüa paar datlit, et jälle pisut 
jõudu koguda. Ka janu piinas, kuid tal tarvitses vaid mõelda vastikult lõhnavale veele, 
kui pidi juba peaaegu oksendama hakkama. Pealegi oli tal sellestki veel ainult üks 
lonks pudelis. 

Viimase tahtejõuga vinnas ta end üles ning tal oli õnne — lehtri seinas leidus 
kobedam koht, kuhu võis pleki sisse suruda. 

Nüüd pidi ta veel kord üles ronima, et kaotada oma jäljed ja «katus» liivaga üle 
puistata. Idas tõusis päike parajasti üle silmapiiri. Kadeler heitis viimase pilgu välja ja 
ronis oma peiduurkasse. Selles oli kitsas ja siin oli ka mesilasi. Kuid ta ei märganud 
midagi. Sügava ohkega heitis ta siruli ja vajus kohe sügavasse unne. 

Jälle valitses kõrbes häirimatu vaikus. Kuid mitte kaua. Päikeseketas polnud veel 
tervenisti silmapiirile tõusnud, kui juba kerkisid lõunast esile üksikud punktid, mis 
vähehaaval suurenesid. Need olid kaameliratsanikud, kes napilt poole tunni eest oma 
mustadest telkidest välja aeti. 


Juba oli kuulda paljude ratsude summutatud kabjaplaginat ja nüüd oli esimene spahh 
juba tankini jõudnud. Kähisev häälitsus spahhi suust, ja loom laskus põlvili, et rat- 
sanik saaks maha astuda. Kuid mees ootas, kuni ta kaaslased kohale jõudsid. Siis 
piirasid nad tanki ümber ja sammusid laskevalmis automaatidega selle juurde. 
Ülemseersant Gridelle ei olnud eksinud. Kuni uue päeva hiliste pärastlõunatundideni 
ei saanud ta üldse telefoni juurest ära, ja siis häirisid tervelt pool tundi üksiku 
«Abdullah TV» eelposti tavalist vaikust fordist täienduseks kohale saadetud kümme 
spahhi. Lõpuks aga oli Gridelle ka neile postid kätte näidanud ja sai vähemalt paar 
tundi rahu. 

99 

Kell kuusteist helistas komandör jälle — õelalt, järsult, veel närvilisemalt kui eile 
õhtul. Seni ei olnud desertööri jälitamisel temale alluvas piirkonnas ega ka Šoti 
põhjaserval mingeid tulemusi, ja näis, nagu tahaks ülemus Gri-delle'i selle eest 
vastutavaks teha. 

Kui oli juba ammugi jälle pimedaks läinud, andis «Soliman II» edasi raporti, milles 
polnud ikka veel midagi uut. Kuid see Gridelle'i enam ei huvitanud. Ta oli oma tooli 
vabasse õhku toonud ja kuulas uniselt šaakalite kähisevat haukumist. Poole tunni 
pärast vahetati Gridelle välja ning ta sõitis soomusautoga, mis järgmise korrapidaja 
kohale oli toonud, forti tagasi. 

Otse El Džerini šoti äärmises kagutipus kerkib elutust kõrbeliivast äkki ilma mingi 
üleminekuta lai palmivöönd, mis ümbritseb oaasilinna Kebillit. Isegi öösel särab 
mošee valge kuppel koos kolme sihvaka minaretiga tumedate palmikroonide kohal. 
Ei ole sugugi tingimata tarvis päevade viisi kõrbes ringi ekselda, et tunda rõõmu 
niisugusest vaatepildist. Sellele aga, kes tuleb kõrbest ja on päevad läbi näinud ainult 
viirastuslikku lõputut soolasoo tühjust, tundub see lausa imena. 

Nii igatahes tundus Kurt Kadelerile, kui ta öösel vastu reedet kell kaks hommikul äkki 
seda imet nägi. Ta seisatas mõne hetke — vähem selleks, et seda imeilusat pilti endale 
mällu jätta, kui selleks, et järele mõelda: kas minna lihtsalt läbi värava, mis oli ilmselt 
valveta tema ees avali. Tundus, et tal pole vaja karta teisel poo! müüri inimesi kohata. 
Seepärast sai ta jagu oma kõhklusest ja astus väravast sisse. Kuskil läheduses kuuldus 
tasast kõnelust, ja äkki tabas Kadeleri pilk just värava kõrval kaht araablast hõõguva 
söehunniku juures. Kui ta neist möödudes pominal salem lausus, pöörasid mehed talle 
vaevalt mingit tähelepanu. 

Kadeler sundis end rahulikuks jääma ja astus aeglaselt edasi mööda kitsast tänavat, 
mis laienes juba umbes kahekümne meetri järel nelinurkseks väljakuks. Siis kostis 
Kurti kõrvu vulin, mis pani teda kõike muud unustama. Väljaku keskel voolas ahtake 
veejuga vaikse vulinaga puust renni kaudu suurde kivibasseini. 

Kunagi varem polnud Kadeler osanud hinnata lonksu 

vett nii kõrgelt kui sel silmapilgul. Eile umbes samal ajal, peaaegu kahekümne nelja 
tunni eest, oli ta joonud viimase lonksu. Nüüd laskis ta selgel jahedal veejoal suhu 
joosta ja ajas end alles tüki aja pärast sügava ohkega sirgu. Seejärel tühjendas ta 
põhjalikult oma kolm pudelit ja täitis need uuesti kosutava vedelikuga. 

Mis nüüd teha? Kuigi oli hea, et ta oli keset ööd siia sattunud, ei osanud ta midagi 
peale hakata. 

Kui Kurt eile õhtul pommilehtrist välja ronis, märkas ta kohe, et keegi oli sellest üle 
läinud. Lehtriäär oli kahest kohast sisse langenud, nagu oleks inimese jalg seal libi- 
senud. Tema ise polnud küll niisuguseid jälgi maha jätnud. Kui ta seejärel kohe 
paljude kaamelite täiesti selgeid lõhestatud jälgi nägi, muutus ta tagantjärele üleni 
higiseks. Muidugi võis see olla ka süütu karavan, kuid seda ei saanud ta siiski uskuda. 


Viimase neljakümne kaheksa tunni jooksul oli ta märganud, et igasugune rumal juhus 
võib teda otse spahhide käte vahele viia. 

Nüüd otsustas ta kindlalt läheneda siin Kebillis mõnele usaldustäratavale araablasele, 
näidata talle oma talismani ja paluda temalt abi. Seejuures painas teda alateadlik hirm, 
et tema talismani salapärane jõud võib äkki kadunud olla. Kuid igal juhul on tal siin 
võimalus seda proovida. Kuid seda võib teha ainult päeva ajal ja seni tuleb kuskile 
peitu pugeda. 

Kurt püüdis tasa astuda, ent ometi tundus talle, et tema sammude kaja kuuleb kogu 
linn. Üpris kõhe oli hulkuda kitsastel pimedatel tänavatel, mille kohal siin-seal olid 
paksud klaasplaadid. Kadelerile meenus Tunise soukhs, kui ta neid klaaskatuseid 
nägi. 

Araabia linna kitsaste tänavate kõige omapärasemaks jooneks on akendeta valged 
müürid. Peab omama tugevat fantaasiat, et kujutleda kõigi nende müüride taga elavaid 
inimesi. 

Kadeleril polnud niisugusteks mõtisklusteks mahti. Tänav, kuhu ta oli jõudnud, 
pöördus pidevalt vasakule ja seda läbistasid mõned veelgi kitsamad põikkäigud. Kuna 
need paremal pool juba mõne meetri kaugusel vastu kõrget müüri jooksid, oli 
Kadelerile selge, et tä viibib linna serval. 

Järelikult jõuaks ta varsti jälle mõne värava juurde, kui ta endises suunas edasi läheks. 
Nüüd pöördus ta järgmisel tänavaristil vasakule ja jõudis laiemale tänavale, mis näis 

läbivat linna keskosa. Tõenäoliselt on ka siin Kebillis mingisugune eurooplaste 
linnaosa. Kuid see ei või suur olla; pealegi ei saa see asuda seespool valgeid kõrgeid 
müüre. 

Eurooplaste linnaosa Kadeleri ei huvitanud, kuid ta pidi ometi teadma, kus see asub, 
et sellest hiljem kaugemale hoiduda. Oma viiepäevase habemega, mis, hoolimata sel- 
lest, et ta teda iga päev ühe Wirzpergeri padrunitagavarast pärit oleva tinakuuliga 
haris, ei tahtnud kuidagi araablase habemega sugulaseks saada, oleks ta kindlasti kohe 
sisse kukkunud. Burnus ei valmistanud talle enam mingit muret. Ta kandis seda nüüd 
nii nagu araablased. Peast üle kukla ja kaela langedes ulatus see tal allapoole põlvi 
ning isegi ta paljad jalad paistsid «eht-araablaslikud». Ettevaatlikult hoidus ta kogu 
aeg sügavale varju, kui ta mööda laia tänavat edasi sammus. Kui ka see tänav vasa- 
kule pöördus, tõmbas ta rahustunult hinge. Kui Kebillis peaks tõesti eurooplasi olema, 
siis ei ela need kindlasti siin. Tänava lõpus, kus avanes ümmargune väljak, kerkis 
operetikulissina mošee, mille kuplid paistsid juba enne üle palmikroonide. Haaratuna 
vaatas ta seda ülevat pilti. 

Siis aga märkas ta midagi, mis teda veelgi rohkem huvitas. Ühe mošee sissekäiku 
raamiva minareti jalal paistis tillukeses aknaavauses tuluke — niisiis pidi seal viibima 
keegi, kes mošeed valvas. Esimesel hetkel tahtis Kadeler juba minna ja aknale 
koputada. Aga ta kogus end kohe. Mošee oli selle linna elanikele pühaduseks ja tal 
olid kõik põhjused selleks, et linna elanikke mitte enda vastu vihale ärritada. Kui 
valvur teda võib-olla esimesel silmapilgul ka araablaseks peaks, siis ei kesta see 
kindlasti kaua. Sest peale tervituse salem aleikum teadis Kadeler vaid ühtainsat 
araabiakeelset sõna — kuulsat barraa'd, mis pidi tähendama: «Kasi minema!» 

Kuid siiski — oli ju ka veel võlusõna kif-kif. Aga ka selle sõnavaraga pole võimalik 
midagi ära rääkida. Olukord oli veider. Nii õudne, kui talle eurooplasele see uinuv 
araablaste linn ka polnud, äratas see temas esmakordselt jälle huumorimeele. Kurt 
kujutles, kuidas võiks kõnelus mehega mošeest välja kukkuda. Tõenäoliselt oleks too 
üsna varsti kõlada lasknud turtsuva barraa. 


Kuid tal polnud mingit lusti üksi naerda. Oleks ka Willi Bierfuss siin — kui imetore 
elamus oleks siis see öine jalutuskäik läbi Kebilli oaasi. . . 

Kadeler pöördus jälle vaikselt ringi, et mitte asjatult valvuris umbusku äratada. Samas 
märkas ta teisel pool tänaval araabia söögimaja — üht taolist paika, mida suurem osa 
Euroopa turiste oma täielikus võhikluses «Araabia mokakohvikuteks» nimetab. 
Muidugi juuakse siinseis söögimajades ka mokat, kuid sama hästi võib nimetada 
mõnda Berliini või Pariisi suurt sööklat austribaariks, kuna seal muude toitude seas ka 
austreid võib saada! Igaks juhuks jättis Kurt selle lokaali asukoha endale meelde, sest 
võis loota, et ta kohtab siin mehi, kes tema talismani tähendust tunnevad. 

Kui Kurt järgmise põiktänavani jõudis, arvas ta tundvat bensiini lõhna. Ta pöördus 
sellesse tänavasse ja mida rohkem ta edasi läks, seda tugevamaks muutus lõhn. Niisiis 
näis, et ka siin muust maailmast lahutatud oaasilinnas on autosid. Ja tõepoolest — 
järgmisei hetkel seisis ta garaaži ees, mille uks oli vaid kokku lükatud. Pikemalt 
mõtlemata astus Kadeler garaaži. 

Kui Kurti silmad pimedusega harjusid, avastas ta kahe enneveeuputusaegse kõrgete 
ratastega kaheistmelise auto kõrval moodsa reisiomnibussi. Ebamäärase tundega 
kobas ta kroomitud kaitserauda ja püüdis siis masina sisemusse vaadata. 

Auto ust oli kerge avada, kuid Kurt heitis otsekohe peast ahvatleva mõtte visata 
lihtsalt polsterdatud pingile pikali. Varsti avastas ta garaaži tagaseinas väikese ukse. 
Ka see oli lukustamata. Uks viis kitsasse pikka töötuppa, mille tagumises osas oli 
mitmesuguseid kaste ja nende ümber terved mäed puhastusnarmaid. Siia ei tule 
kindlasti need peened bussisõitjad, küll aga võivad selle eest siia ilmuda need 
inimesed, kes niisuguseid autosid, nagu see seal ees, korras hoiavad. Ja taoliste 
inimestega on kindlasti kergem hakkama saada. 

Veel kord läks Kadeler omnibussi juurde tagasi, et kindlalt veenduda, kas see viimaks 
sõjaväemasin pole. Ta rahunes kohe, kui jõudis dešifreerida. suurte kroomitud täh- 
tedega mõlemale autoküljele paigutatud pealkirja: «Sun-beam». Isegi kõige 
elegantsemad prantsuse ohvitserid poleks muidugi tohtinud oma masinaid 
«Päikesekiireks» ristida. Lõppude lõpuks meenus talle veel midagi. Võibolla saab 
numbrisildi abil selgitada, kust autö pärit on. Kuid sellelt leidis ta vaid kaks mitte 
midagi ütlevat suurt 

tähte, ja et sildi nurgas olevat väikest templit lugeda, selleks oleks ta pidanud süütama 
tiku, mida ta aga ei söandanud teha. 

Inglise nimi «Sunbeam» ei pea sugugi tähendama, et masin kuulub mingile inglise 
ühingule. Kui buss pole Kebil-list pärit, võib ta siin vaid peatuda, ja sel juhul võivad 
tema peened sõitjad kuskil läheduses öömajal olla. Niisiis peab siin Kebillis midagi 
hotellitaolist olema. Kadeler ei hakanud selle üle pead murdma. 

Tema teeb enesele töötoa tagumisse otsa aseme — võimalikult nii, et kohe esimene 
inimene, kes hiljem ruumi tuleb, tema jalgade otsa ei komistaks. 

Üha enam hakkas Kadeleri piinama metsik nälg. Kui ta ka edaspidi oma äärmiselt 
napi toidunormi juurde jääb, jätkub talle datlitest veel ainult tänaseks ja homseks. 
Kuigi ta oli möödunud päevade jooksul end alati kindlalt valitsenud, ei mõelnud ta sel 
silmapilgul enam pikemalt ja pistis korraga kolm datlit suhu. 

Esimest korda pärast oma hädaohtliku rännaku algust uskus ta, et viibib esialgu 
kindlas kohas. 

Esimene tuttav, keda Bierfuss ja Wirzperger teisipäeva õhtul Ecole franco-arabe ees 
autost väljudes nägid, oli ülemseersant Dinnacker, kes kolme leegionäriga rännak- 
sammul barakist väljus. 


Bierfuss taipas kohe, et kogu tema vaev Tunisesse tagasijõudmisega viivitada oli 
olnud siiski asjatu. 

Wirzperger tahtis Dinnackerilt midagi küsida, kuid see kadus oma kolme saatjaga 
värava taha, ilma et pilku oleks kõrvale pööranud. 

Koridoris liipas neile vastu vurrudega majandusülem. «Vaata aga vaata, need härrased 
on jälle siin .. .» Iseäraliku grimassiga pöördus ta ära ja läks edasi. 

Wirzperger vaatas Bierfussile rahutult otsa. «Mis tema siis sellega öelda tahtis? Tal 
oli kindlasti mingi tagamõte!» 

Bierfuss kehitas rõhutult õlgu. «Ma ei usu, sergent. Midagi ta ju ometi peab ütlema.» 
Ta viipas kantseleiuksele, millel ilutses väike silt. 

TEISE PATALJONI MARSISTAAP 

oli sellele kirjutatud. «Siin on õige koht, sergent...» Wirzperger pistis nimetissõrme 
krae vahele ja sikutas 

paar korda. «Nüüd läheb lahti,» pomises ta. «Pole pääsu, tuleb sisse minna ...» 
Seejärel kiskus ta oma pluusi pingule ja koputas arglikult uksele. 

Staabis ootas teda üllatus. Kirjutuslaua taga istus leitnant Lefevre, käed süles, ja 
keerutas pöidlaid. Ta oli kindlasti näinud neid kahte tulemas, sest nüüd tundis ta 
siirast rõõmu Wirzpergeri jahmunud olekust. Wirzperger hakkas kogeldes 
raporteerima, kuid Lefevre lõi käega. «Jätke järele, kangelane! Kas see ongi kpgu teie 
meeskond?» 

Wirzperger tegi haleda näo. «Caporal Kadeler on... Kadeleri polnud täna hommikul 
enam kohal, mon lieutenant,» lausus ta kähisevalt. «Ta kukkus vist teel autost välja.» 
Lefevre hirnus naerda. «Kelleks te mind õieti peate?» Ta kummardus ettepoole ja 
karjus Wirzpergerile näkku: «Ta on deserteerunud, seda teate te sama hästi kui mina! 
Ja teid tehakse selle eest vastutavaks, compris?» 

Wirzperger langes täiesti kokku. «Excusez-moi, mon lieutenant... Vabandage, kuid 
härra lieutenant võib caporal Bierfussilt küsida. Meie mõtlesime tõesti, et Kadeler 
kukkus autost välja ...» 

Lefevre katkestas ta jutu käeliigutusega. «Bierfussilt küsin ma nagunii, selles ärge 
kahelge! Teil on minuga veel kana kitkuda, teate seda isegi. Aga sellest hiljem. Seda 
ainult seMepärast, et te teadlik oleksite, te vilets salakae-baja. Juba täna keskpäevast 
on meil teada teie lugu autost väljakukkunud Kadeleriga . ..» Leitnant nõjatus jälle 
tooli seljatoele. «Aitab sellest. Major Bigard ütleb teile ise, mis ta sellest mõtleb. Ma 
arvan, tal on teie suhtes plaanid juba valmis . .. Nüüd laske caporal-chef Petitpierre'il 
anda endale lahkumiskäsk. Te lähete veel samal tunnil pardale.» 

Mõlemad leegionärid tahtsid au andes kantseleist lahkuda, kuid leintnant viipas 
Bierfussile käega. «Teie kohta see ei käi! Te jääte siia.» 

«Kuulen, mon lieutenant.» 

Kui Wirzperger kraapsjalga tehes kadunud oli, ootas * Lefevre mõned sekundid ja 
irvitas siis pilkavalt Bierfussile näkku. «Minu lugupidamine teile, teie kiirsõitja. Sidi- 
bel-Abbesist Tunisesse kuue päevaga — suurepärane saavutus!» 

Bierfussil oli tunne, et Lefevre pidas seda tõepoolest imetlusväärseks. «Pardon, mon 
lieutenant — me olime juba pühapäeval kord Tunises.» 

«Ma tean! Kuid te pidite hiljemalt laupäeva hommikul siin olema. Siis oleksite lõuna 
ajal Sfaxis ära käinud ja õhtul uuesti siia jõudnud. Kas pole?» Ta ei jäänud vastust 
ootama. «Ükskõik. Nüüd olete siiski siin ja aurik on ka veel siin. Seda te ei 
arvestanud, mis?» 


Nüüd taipas Bierfuss, et leitnant ei võtnud hilinemist sugugi nii traagiliselt. Lefevre 
osutas toolile, mis seisis Bierfussi kõrval. «Istuge ja kuulake. See siin on meie pa- 
taljoni marsistaap, kus korraldatakse kõike, kuni esimene kompanii ja paar teist üksust 
Saidast kohale jõuavad. Te olete juba vana sõdur ja mul pole vaja teile neid asju sel- 
gitada. Marsistaabi ülem olen mina. Ja veel midagi, et te orienteeruksite: ka mõned 
erikomandod Tuneesiast peavad kaasa minema, sellepärast istumegi siin ja mitte 
Renforts'is või Oranis. Teie jääte minu autojuhina minu juurde. Usun, et see teid ei 
kurvasta.» 

Bierfuss ei vaevunudki oma üllatust varjama. Muidugi polnud ka leitnant tema 
meelest ülemuse ideaalkuju, kuid ta polnud siiski niisugune närune sell nagu 
Wirzperger. Seepärast naeratas ta leitnandile nüüd rõõmsalt näkku. «Kindlasti mitte, 
mon lieutenant.» 

«Poleks ka mingit mõtet mulle*puru silma ajada. Pange tähele. Veel täna õhtul 
sõidate oma kuulsusega kroonitud võidusõiduautoga Marechal-Foch'i kasarmusse, see 
asub siin üsna lähedal...» «Olen seal juba kord käinud, mon lieutenant...» «Seda 
parem. Homme hommikul tulete minuga leegioni autoparki. Seal otsime endale kena 
väikese «Citroeni». Noh, mida te sellest arvate?» 

Bierfuss hingas sügavalt. ««Citroen» on kindel auto, mon lieutenant.» 

Lefevre pigistas ühe silma kinni. «Noh, vaadake mulle otsa! Ainult «Citroen» 
rõõmustab teid, jah? Öelge ausalt: olete te väga kurb selle üle, et te seekord veel ei saa 
Indo-Hiinasse sõita? Ausalt, Bierfuss!» 

«Mitte väga kurb, mon lieutenant...» 

«Noh nii. Nüüd tahan teile midagi öelda. Te tundute kaunis viisakas poiss olevat, ja 
nagu mulle näib, olete korralik autojuht. Et te Kadeleri «üle plangu» aitasite, see on 
teine asi. Ma polnud seal juures, muidu poleks asjast midagi välja tulnud, seda võite 
uskuda!» 

Ta kummardus jälle ettepoole ja vaatas Bierfussile kissis silmi otsa. «Ainult, mon 
ami, ühte nõu võin teile anda: minu juures ärge niisuguseid katseid tehke. Compris?» 
Bierfuss pidas paremaks tõusta ja valveseisang võtta. «Oui, mon lieutenant.» 

«Hästi. Usun, et me mõistame teineteist. Ja nüüd tehke, et minema saate. Te asute 
caporal-chef Petitpierre'i ja Schrüfliga ühte tuppa. Need on minu kirjutajad. Igal juhul 
viite veel täna auto Marechal-Foch'i kasarmusse. Sõiduloa annab teile Petitpierre.» 
Kui Bierfuss jälle koridori jõudis, pidi ta joodeldama hakkama. Kuid ta taltsutas end 
ja läks majandusülemat otsima, et see talle toa kätte juhataks. 

Vaatamata õhtul toimunud rahustavale pöördele, pidi Willi Bierfuss ikka ja jälle Kurt 
Kadelerile mõtlema. 

Petitpierre'ilt, kellega ta juba Marrakešis tuttavaks oli saanud, sai ta koos soidukäsuga 
suuremeelselt piiramatu linnaloa, nii et tal polnud pärast «Bedfordi» üleandmist 
kasarmusse tagasitulekuga kiiret. Nii otsustas ta Tunises ringi vaadata natuke 
üksikasjalisemalt kui tol laupäevaõhtul, millal ta rahutu Kurtiga siin viibis. Kuid ta ei 
jõudnud kaugele. Kohe araablaste linnaosa värava taga kohtas ta Šveitslast Schrüflit, 
kes vedas ta restorani kohalikku veini jooma. 

Schrüfli jutustas talle, et Horst Wiebscher oli nagu meeletu sadamasse jooksnud, kui 
aurik lõpuks kohale jõudis. «Paistab, et too tahab Vietnamis kindraliks saada,» lisas 
šveitslane irvitades. 

Bierfuss oli hajameelne. Ikka ja jälle kerkis ta silme ette liivane teerada Maknassi 
taga, mida mööda Kurt salaja oli lahkunud. Kus võiks ta praegusel hetkel olla? Võib- 
olla eksleb ta veel praegugi hädaohtlikus soolastepis ja on janust nõrkemas! Või on 
spahhid ta juba ammugi tabanud ... Kui Schrüfli näitas talle ennist pataljoni jäli- 


tamiskäsku Kadeleri kohta, muutus Bierfuss higiseks. Selles märgiti just EI 
Metsuna—Kalifa—Maknassi ümbrust, ja Kurti tunnused sobisid ka. Isegi murdunud 
ninaluud polnud unustatud ... Niisiis oli tema vaevaline katse oma sõpra natuke 
aidata olnud täiesti asjatu! 

1 Mu sõber (pr. k.). 

Kuna Schrüflil oli veel üht-teist kantseleis toimetada, tõusis ta poole tunni pärast 
lauast. Nii jäi Bierfuss üksinda väikese marmorlaua taha ja kuulas hajameelselt 
kärarikast muusikat, mida surmtõsiste nägudega esitasid kolm musta riietatud meest. 
Nende valeandmete pärast, mida ta Kurti isiku kirjeldamisel andis, võis tal asi väga 
täbaraks minna. Ja ometi oli see kõik asjatu! Oleks Kurt ometi tema hoiatusi kuulda 
võtnud! Bierfuss mõtles veel kord kõige üle põhjalikult järele. Kas oleks see teda 
aidanud? Nüüd istuks Kadeler koos Wiebscheri ja Wirzpergeriga aurikul, ja poleks 
ikkagi temaga ühte jäänud. Mõne nädala pärast oleks ta juba Vietnamis! 

Mis temaga seal juhtuda võib, on niisama halb kui see, et ta põgenemiselt tabatakse. 
«Neetud,» oigas Bierfuss. «Kui tihedalt on võrk meie ümber kokku tõmmatud .. .» 
Kuid ühes asjas jõudis ta kindlale otsusele. Juba homme hommikul kirjutab ta Kurti 
emale kirja. Aadressi oli Kadeler talle andnud esmaspäeval Sfaxis. «Igaks juhuks,» oli 
ta seejuures öelnud. Mida Willi proua Kadelerile kirjutada tahtis, seda ei teadnud ta 
veel isegi. Ta võis emale märku anda, et esialgu ei maksa pojalt kirja oodata — võib- 
olla oskab proua Kadeler ridade vahelt lugeda. 

Viimaks tuli talle idee. Ta kirjutab kõigest nii, nagu tegelikult juhtus. Seejärel tuleb 
otsida mõni eraisik, kes kirja Saksamaale saadab. Üht teadis Bierfuss kindlasti: kogu 
sõbralikkuse juures, mida leitnant LefEvre mõnikord ilmutab, annaks ta Willi külma 
naeratusega sõjakohtu alla, kui ta teada saaks, et desertööri emale on kõike täpselt 
kirjeldatud. 

Jah, nõnda ma teen, otsustas Bierfuss. Et ta sellega Kurti emale piinavat muret võis 
valmistada, oli talle selge. Kuid ema oleks seda ju ka siis tundnud, kui ta oleks 
pidanud talle teatama, et Kurt on läinud Vietnami. Peale selle — mida muud ta võis 
teha kui emale teatada? Rügement või pataljon ei teata desertööri omastele midagi 
— ka siis mitte, kui too «põgenemise pealt» maha lastakse. 

Sellele võimalusele mõeldes oli Bierfussil sama jube tunne kui täna hommikul, mil 
ta märkas, et Kurt on tõepoolest kadunud. «Poleks ma ometi nii arg olnud,» süüdistas 
ta ennast juba sajandat korda, «siis oleksime mõle-" mad vaheldumisi valvanud, ja kui 
oleks juhtunud kõige 

kohutavam, oleks tabanud meid mõlemaid üks saatus ... Või oleksime viimasel 
silmapilgul enestele suhu tulistanud ...» 

Kuri rahuldustunne valdas teda, kui ta Wirzpergeri püstolile mõtles. Kaotada leegioni 
vara — ükskõik ka; varguse tõttu või kergemeelsusest —, niisuguse süüteo eest 
karistatakse selles roimaritejõugus karmimalt kui selle eest, et keegi mõnelt 
leegionikaaslaseit midagi varastab. See on lausa iseloomulik leegioni põrgule, mis 
kõiki mo-raalimõisteid süstemaatiliselt õõnestab. 

Bierfuss tellis musta kohvi, et mõte paremini töötaks. Kas tõesti pole enam ühtki 
võimalust Kurti abistada? Kui ta hommikul ise ametliku telegrammi kirjutaks: 
desertöör Kadeler andis ennast vabatahtlikult üles — jälitamine lõpetada. Lollus! 
Kunagi ei anta niisugusele ettekandele käiku ilma pataljonikomanäöri allkirjata, see ei 
jõua vajalike isikuteni — spahhide patrullideni ja piiripostidele. Oleks ta radist, võiks 
ta sellega ometi katsetada. Kuid isegi see oli ebakindel. Telegrammi ei võeta vastu ju 
ainult Lõuna-Tuneesias! 


Toodi kohvi. Nüüd tegid kolm muusikameest lühikese vaheaja ja asusid leti juurde. 
Bierfuss tahtis juba maksma hakata, kui ta pilk langes väikesele paberist servietile, 
millele oli trükitud restorani nimi prantsuse ja araabia keeles. Mõned inimesed võta- 
vad neid mälestuseks kaasa, mõtles ta ja voltis servieti hajameelselt kokku. Kuid siis 
tuli talle äkki idee: ometi võis ta Kurti veel aidata — muidugi juhul, kui teda polnud 
veel tabatud. Kuid katsetada ta siiski võis. 

Natukeseks ajaks jäi Willi hajameelselt põrnitsema. Siis tõmbas ta taskust täitepliiatsi 
— kogu pataljonis tuntud Kadeleri neljavärvilise täitepliiatsi, mille see oli talle eile 
õhtul andnud, kui ta pidi üles märkima marsruudi üle Kalifa, Kairuani ja Pont-du- 
Fahsi. «Kahju ilusast mälestusesemest,» vilksatas *Villil mõte läbi pea. «See ese peab 
pärast kirja lõpetamist jäädavalt kaduma!» Erutusest ajas Bierfuss oma kohvi ümber. 
Kui kelner kohale tõttas, tellis ta uue tassi. Siis aga hakkas ta rohelise värvipliiatsiga 
vasakule kaldu olevate ümarate tähtedega maalima, nii nagu Kurt oli alati aadresse 
kirjutanud. 

Kolm korda tõusis Willi, et tühjadelt kõrvallaudadelt uusi serviette tuua. Siis alles 
arvas ta, et on suutnud anda. 

talle enesele adresseeritud omapärasele teadaandele õige sõnastuse. 

Armas Willi! 

Sain usaldusväärse mehe kaudu teada, et sa jääd paari meie pataljoni mehega 
juhuslikult veel Ecole franco-arabe'isse, kus me veetsime öö vastu esmaspäeva. Sa 
imestad, et tulin jälle Tunisesse. Võin sulle veel vaid niipalju öelda, et mind aitab 
keegi usaldusväärne mees Tunisest või Bisertast itaalia laevaga ära sõita. See mees on 
prantslane, kuid ta töötab koos araablastega koloniaalvõimude vastu. 

Ja nüüd imesta: nägin sind täna õhtul koos Schrüf-liga araablaste värava juures! 
Oleksin sulle meet-leldi märku andnud, aga ma ei saanud seda arusaadavatel põhjustel 
teha. Sa oleksid mind vaevalt ära tundnud. Lasksin oma juuksed ära värvida ja liigun 
ringi ehtsas riietuses, kui ma just tingimata tänavale pean minema. 

Nüüd on mul sulle südamlik palve. Ma tean, et sul on põhjust minu-peale vihane olla, 
kuna ma ei ütelnud sulle ühtegi sõna oma ettekavatsetud põgenemisest. Ma teadsin, et 
sa oleksid mind hoiatanud, ja jätsin seepärast parem kõik enda teada. Palun sind, 
kallis Willi: aja otsekohe niipalju raha kokku, kui saad, ja too see kesknädala või 
neljapäeva õhtul kella 19 ja 21 vahel araablaste linnaossa, Bue Ach-med AbdirHle. 
Seal on kohvik, mille ees seisab noor araablane punase fessiga. Möödu temast õige 
ligidalt ja nimeta minu nime; selle peale ütleb ta kif-kif — siis sa võid aeglaselt tema 
ees sammuda ja lasta parajal hetkel raha maha kukkuda. Mees on usaldusväärne ja 
toimetab selle mulle edasi. Palun, kallis Willi, ära jäta oma vana sõpra hätta! 
Südamlik tänu juba ette, ja jällenägemiseni kodumaal! 

Sinu K- K- 

Väljas ukse ees põrkas Bierfuss kokku ühe ohvitseriga, kes pistis karjuma, nagu oleks 
talle nuga ihhu torgatud. Kuid Willi talus seda kõike meeleldi ja kannatlikult. 

Ta kavatses lasta ennast hommikul koos kirjaga leitnant Lefevre'i poolt «tabada». 
Tuli vaid veel järele mõelda, mida öelda selle kohta, kust ta kirja sai. Tõenäoliselt kar- 

gab Lefevre talle kohe kallale, kuid lõpuks peab ta siiski täitma oma kohust ja tegema 
ettekande. Kui see ülemjuhatuse ette jõuab, on võib-olla kiri oma otstarbe täitnud. 
Peale Tunise ja Biserta sõjaväepolitsei ajaks see paberi-leheke jalule kõik 
niinimetatud «julgeolekuorganid». Kohe antakse eetri kaudu korraldus, et desertöör 
Kadeleri tuleb otsida Tunises või vähemalt selle ümbruses. 


Bierfuss ohkas kergendatult. Jah, see võib-olla vabastab Kurti seal all lõunas 
spahhidest. 

Kui ta pool tundi hiljem üle Ecole franco-arabei õue läks, kohtas ta vurrudega 
majakomandanti, kes tegi parajasti oma tohutu võtmekimbuga ringkäiku. Bierfuss 
tahtis temast au andes mööduda, kuid vana haaras tal varrukast kinni. «Kuhu sa jätsid 
oma sõbra, kellega sa pühapäeval siin olid?» 

Bierfussile tundus, nagu oleks küsija silmi pilgutanud. «Talle vist ei meeldinud meie 
juures, mon sergent-chef,» ütles ta muiates. «Igatahes teda enam ei ole.» 
Majakomandant laskis kajada kärisevat naeru. «Oled sina aga tore, noorsand: ah või 
temale ei meeldinud siin enam, ah! Ja sinule meeldis .. .» 

«Ega minagi siia jää,» mõtles Bierfuss rahulikult ja läks üle koridori oma tuppa. 
Kebilli oaasi turg. Kitsas nelinurkne väljak araablaste linnaosa põhjavärava taga, mille 
akendeta kuupehitused jätavad öösel õudse mulje, hiilgab nüüd eredas valguses. 
Roheliselt ja kuldselt sätendab mosaiik mošee minaretti-delt. Seal, kus mõne tunni 
eest oli kuulda vaid tasast vee-vulinat, kostab nüüd paljude häälte kõma. Kui need 
hääled korraga hetkeks vaikiksid, oleks kindlasti kuulda palmi-kroonide kohinat, sest 
alates täna hommikust puhub ääretust Sahaarast palav tuul üle Lõuna-Tuneesia. 
Tihedalt üksteise kõrval kükitab käsitsi kootud mattidel suur hulk kaupmehi, kes on 
oma kaamelitel, eeslitel või jalgsi jätnud selja taha pika teekonna, et täna Kebillis olla. 
Müüjad on oma kaubad endi ette laiali laotanud: datlid, mandlid ja oliiviõli, mis 
loomapõitesse ja sooltesse valatuna on omandanud fantastiliste roomajate kuju, kes 
näivad iga väiksemagi puudutuse puhul liikuma hakkavat; küüslaugud pikkades 
palmikutes; kanad, kelle jalad on kokku seotud, et nad ära joosta ei saaks; munad ja 
kitsejuust. 

Mõned kaupmehed pakuvad müüa vaid vürtse, mis on väikeste kihiliste 
püramiididena nende ette kuhjatud: tellisepunane pipar, pruun pipar, hall ja valge 
pipar. Paneb imestama, et nii sooja maa elanikud tunnevad nii suurt vajadust pipra 
järele. 

Pakutakse ka soola, aga siin Šoti otseses läheduses pole see nii nõutav artikkel kui 
Sbeitla, Sidi-bu-Sidi ja Kairuani turgudel või veel põhja pool, kus see kaup kujutab 
endast hinnalist ainet ja kus seda vastavalt ka väga väikestes kogustes müüakse. 

Turg on kestnud juba üle kahe tunni, aga ikka jälle tulevad koormatud kaamelid läbi 
värava ning laskuvad ise maha, et lasta kandameid ära võtta. 

Naised, kes on muhameedlaste kombe kohaselt paksult looritatud, nii et näost on näha 
ainult laup ja silmad, kõnnivad aeglaselt ühe kaupmehe juurest teise juurde. Enamikul 
neist kulub kaua aega, enne kui kaubale saadakse, sest peaaegu kõik selle linna 
elanikud on vaesed inimesed ja neil on palju lapsi. 

Tänavalt, mis väljaku teisest äärest linnasüdamesse kulgeb, kostab lähenev 
autosignaal. Kohe seejärel ilmuvad nähtavale elegantse autobussi läikivad kaitserauad 
ja võimas mootorikate. Juht peab pidevalt signaali andma, sest ainsa liiklemiseks 
vabaks jäetud tänavaserva on okupeerinud kaks tohterdajat lugematute salvitopside ja 
kirjude tinktuuripudelitega, ning neid ümbritsevad uudishimulikud. 

Kuid mees bussi rooliratta taga ei sõida kindlasti esimest korda üle araablaste turu. Ta 
näib teadvat, et nende inimeste juures, kellel pole kuhugi kiiret, on võimalik vaid 
rahuga midagi saavutada. 

Autojuht on kuivetu, umbes kolmekümneaastane mees. Seljas on tal lühikeste 
varrukatega khakivärvi särk. Et kaitsta silmi ereda valguse eest, on ta endale laia 
tumerohelise tsellofaansirmi silmade kohale sidunud. 


Rahulikult juhib ta suurt masinat meeterhaaval edasi, kuni avaneb tee, mis auto järel 
jälle otsekohe sulgub. Mugavalt seljatugedele nõjatudes istuvad bussi pooleldi alla 
lastud suurte akende taga umbes kakskümmend daami ja härrat kõige kergemas 
lumivalges riietuses. Enamusel neist on peas õhulised gaasloorid või troopikakiivrid 
ja eriti naised silmitsevad rõõmsa uudishimuga seda kirevat sagimist. 

Reisijad näivad olevat ainult inglased ja ameeriklased, kuid nende seas viibivad ka 
kaks kõrgemat prantsuse ohvitseri. On selge, et need inimesed oskavad reisida — 
vähemalt on see ühing, kellele sädelev buss kuulub, teinud sõidu läbi siinse kuuma 
maa nii mugavaks kui võimalik. 

Isegi siin, kus ka kõige kergem riietus tundub liialt soojana, on neil kaasas tohutu 
pagas. 

Bussi katus on varustatud buldankattega ja selle alla on kinnitatud hulk kohvreid ja 
kandekotte. Nüüd on buss juba väravast väljas ja varsti ümbritseb teda jälle igav 
soolastepp. Paljude inimeste hulgas turuplatsil polnud peaaegu kedagi, kes masinale 
järele oleks vaadanud. Araablased oskavad soovimatutest võõrastest mööda vaadata. 
Pealegi on täna turupäev ja Kebilli rahval on tähtsamatki teha. 


Kui Kadeler mitme tunni pärast tinaraskest unest virgus, ei taibanud ta kohe, mis 
temaga oli juhtunud. Alles tüki aja pärast tundis ta, et keegi raputab teda õlast. 

Kaks tõmmunahalist meest, kinnised montööriülikonnad seljas, seisid ta ees ja 
vaatasid teda umbusklikult. Kurt püüdis ennast neile arusaadavaks teha, kuid loobus 
sellest mõttest, kui veendus, et mõlemad kõnelesid ainult araabia keelt. 

Aga umbes nõnda oligi ta oma ärkamist kujutlenud. Nüüd siis tuli oodata, mis edasi 

Kurt tahtis juba võõrastele oma talismani näidata, kui garaaži uks lahti lükati ja ruumi 
astus sinise kitliga mees. Viimase nägu ja käed olid õliga koos, nagu oleks .ta just 
praegu auto alt välja roninud. Kadeler märkas kohe, et too mees on eurooplane. 
Paistis, et araablased teda tundsid, sest tulija pakkus neile koduselt sigaretti. 

Kadeler oleks meeleldi jälle oma kastide taha kadunud, aga oli juba liiga hilja. Kitliga 
mees oli teda märganud. Esimesel pilgul pidas ta nähtavasti Kadeleri araablaseks, 
kuid nüüd astus ta lähemale ja uuris Kurti ülevalt alla. Kui ta pilk Kadeleri saabasteni 
jõudis, sõnas mees hääletult naerdes: «LEgion Etrangžre "?» 


Võõrleegion (pr. k.). 

Kadeler pomises mõne segase sõna, mis püüdsid olla araabiakeelsed, kuid kitliga 
mees koputas enesele irvita-, des otsaesisele. «Pole araablane! LEgion Etrangere'.» 
Kuna Kadeler ei vastanud, katsetas mees teisel teel: 

«Do you speak english? — Kas sa oskad inglise keelt?» 

Kadeler taipas, et edasine teesklemine on mõttetu. 

«Yes, 1 do. — Jah, oskan küll!» 

«Siis on hästi! Pead endale teised saapad muretsema; teistel on sama head silmad kui 
minul. Ütle parem otse välja, et oled ära karanud. Eks?» 

«Jah.» 

«No näed! Millal ja kus?» 

«Ööl vastu teisipäeva. Sõjaväemasinalt, Maknassi lähedal.» 

Kitliga mees hakkas sõrmedel lugema: «Teisipäev, kesknädal, neljapäev, reede — see 
teeb ju kokku peaaegu terve nädala! Tähendab et sind kindlasti juba otsitakse.» Ta 
tõmbas käeseljaga üle määrdunud näo. «Kust sa pärit oled? Inglane sa küll ei ole.» 
«Olen sakslane.» 

«Hm, sakslane... Ja nüüd tahad lipata üle piiri, eks?» 

Kuigi Kadeler oli naljast kaugel, tõmbus ta nägu nüüd ometi naerule. «Paistad nutikas 
poiss olevat! Muidugi tahan üle piiri lipata.» 

Ka kitliga mees ei saanud tõsiseks jääda. Ta tõmbas jälle oma sigaretid taskust. «Noh, 
tee suitsu . . .» Et mõlemad araablased võõrast ikka veel umbusklikult põrnitsesid, 
võttis ta Kadeleri käe ja pani endale õlale. «Meie mõlemad oleme kif-kif. Compris?» 
Paistis, et araablased seda nii väga ei uskunud, kuid nad pöördusid ümber ja kadusid 
kohe ukse taha. 

«Nõndaks,», ütles kitliga mees ja istus kastile. «Nüüd oleme omavahel. Minu nimi on 
Pieter, Pieter Rotterdamist. Ja sinu nimi?» 

«Kurt. Olen berliinlane.» 

«Ah isegi niiviisi.. . Kuidas sa kavatsesid üle piiri pääseda?» 

Kadeler pidi oma sigareti kustutama, sest tal läks silmade ees mustaks. Siis kehitas ta 
õlgu: «Kuidas? Kuidagi . .. Kui ma juba selle lähedale jõuaksin. Pean siin Kebillis 
ringi vaatama ja leidma mõne mõistliku araablase ...» 

Rotterdami Pieter raputas pead. «Araablase? Parem jäta see plaan. Need mehed 
teiesuguseid ei salli, seda peaksid sa isegi teadma.» 

Kadeler tahtis midagi vastata, kuid ta ei saanud sõnagi suust, sest korraga hakkas'tal 
kõik pöörlema. Enne kui Pieter ta juurde jõudis hüpata, vajus Kurt kokku ja lõi kukla 
vastu põrandat. 

Uhke reisibuss oli jätnud juba selja taha peaaegu kaks tuhat kilomeetrit. 

Üheksa päeva eest väljus ta Tripolisest edela suunas. Tripolitaanias oli ta peatunud 
Charianis, Jefrenis, Nalutis ja kuulsas Ghadamesi oaasis. 


Sealt jõudis buss pärast pikka sõitu läbi Lõuna-Tunee-sia kõrbete eile keskpäevaks EI 
Džeridi šoti juurde ja Kebilli. 

Masin pidi sõitma Ben Gardanesse ja seejärel ületama piiri Ras Adžiri juures ning 
lõpuks liikuma mööda Vahemere rannikut üle Zuara ja Sabratha tagasi Tripolisse. 
Koht bussis maksis nelisada dollarit, kuid reisist osavõtjad said selle eest näha ka 
palju huvitavat. Alles mõne tunni eest olid nad prantsuse komandandi loal näinud 
Matmata läheduses võõrleegionäre teed ehitamas, ja asjaolu, et suurem osa neist olid 
kinninabitud desertöörid, tegi nad daamide meelest veelgi huvitavamaks. 

Juba tunni pärast olid nad jõudnud Medenine linna, mis on reisiprospektil oma 
tähelepanuäratavate tünnmajade tõttu tähekesega märgitud. 

Peente daamide ja härrade meelest oli kõik lihtsalt terrific 12 — olid need siis 
tsiviliseeritud rahvaste vangistatud liikmed või Medenine elanikud, kes on hoolimata 
oma näilisest vabadusest seismajäänud ajajärgu vangid. Siin ja seal lasksid nad oma 
kaameraid vuriseda ja rõõmustasid selle üle, et võivad kodus — Londonis, Detroidis 
või New Yorgis — nende huvitavate ülesvõtetega uhkeldada. 

Medenine tünnmajad võivad igatahes olla ühed kõige tähelepanuväärsemad kõigi 
nende inimelamute hulgas, mida üldse meie maakeral leidub. Nagu meekärjed asuvad 
savist mätsitud torukujulised korterid kahes või kolmes reas üksteise peal. Ka need 
mõned viletsad pesutükid, 

mis siin või seal kuivama on riputatud, ei suuda anda esimesel pilgul tunnistust, et siin 
elavad inimesed. 

Nüüd on aga ka Medenine juba tükk maad selja taha jäänud. Suur reisibuss keeras 
teeristil kirdesse ja liigub nüüd suure kiirusega laial tsementteel. 

Kuna sellel teeosal midagi erilist näha pole, on reisijad lasknud süsimustal stjuuardil 
oma istmed mugavateks lamamistoolideks muuta. Nüüd puhkavad nad suletud sil- 
madega, kuni stjuuard jutustab neile laitmatus inglise ja prantsuse keeles jälle uutest 
vaatamisväärsustest. 

Ka Kurt Kadeler lamab siruli ja suletud silmadega, kuid mitte mugavalt. Hommikul 
kella seitsmest lamab ta katusel reisikohvrite vahel raske presendi all, mis ei luba talle 
vähematki liikumisvabadust. 

Alla kukkuda ta ei saa — samuti nagu need paljud kohvrid, mille terav nahalõhn teda 
selles põrgulikus kuumuses peaaegu uimastab. 

Selle sõiduga on ta laskunud riskantsesse seiklusse. Kui see läheb hästi, siis on ta veel 
täna Tripolitaania pinnal. Kui' mitte, siis on olnud kogu vaev asjata ... 

Kuid seda ei tohi juhtuda. Pieter oli lubanud hästi silmad lahti hoida ja jälgida spahhe 
või teisi valveposte, kui nad piiri lähedusse jõuavad. Sel juhul lülitab ta siduri välja ja 
annab mõned korrad tühjalt täisgaasi — seda peab Kadeler kindlasti kuulma. Siis on 
tal veel aega «maha astuda», olgugi et Gabesi ja piiri vahelisel alal, seega teeosal, 
mille eest lörrahlane teda Sfaxis tõsiselt oli hoiatanud. 

Nüüd aga ainult mitte magama jääda — mitte jälle magama jääda nagu ennist, kui ta 
nägi kohutavat und: auto seisis ja Kadelerile tundus, nagu oleks ta peatunud kuskil 
niisuguses paigas, mis ei sarnanenud inimasulaga. Tä kuulis üsna selgesti üpris 
lähedalt paari raevukat prantsuskeelset käsklust. 

Kadeler tahtis unenägu minema peletada, kuid see ei õnnestunud. Ilma midagi 
nägemata teadis ta, et üsna auto lähedal pidid töötama leegionärid. Siis aga lähenesid 
jälle heameelt tekitavad hääled, naiste ja meeste hääled, ja tundus nagu oleksid need 
mehed ja naised tema all olevasse autobussi astunud. 


12 Kohutav (ingl. k.). 


Kui ta viimaks jälle täiesti ärkvel oli, kleepusid ta riided higi tõttu vastu ihu. 

Kõige halvem siin üleval on see, et ta peab lamades kogu aeg buldanit kõverdatud 
kätega üleval hoidma — vastasel juhul ei saaks ta üldse hingata, 

Unenägu meenutades kattub ta ihu otsekohe jälle higiga. Alateadvuses arvas Kurt, et 
hollandlane oli toonud ta lihtsalt oma autobussiga lähemasse leegioni tugipunkti ja 
tahtis teda seal preemia eest välja anda... 

Sõit läheb edasi ja Kadeler mõtleb segaste tunnetega sellele, et iga sekund toob talle 
lähemale vabaduse, aga võibolla ka hukatuse. 

Talle kuluks nüüd ära terve päev ja terve öö rahu — kuid mitte pommilehtris, kus teda 
iga allavarisev liivakübe ehmatab, nii et ta pärast seda tundide viisi und ei saa. Äsjane 
unenägu oli andnud talle viimase hoobi. Nüüd ta juba peaaegu kahtleb, kas ta nägi 
kõike seda vaid unes või juhtus tegelikult nii... 

Ta isegi igatseb kuulda Pieterilt kokkulepitud signaali. Siis võiks ta bussi katuselt 
maha hüpata. 

Kuid ka see oleks kardetav. Just bussi tagumise ukse juures pidavat istuma need kaks 
prantsuse ohvitseri. Seni on Kadeler kuulnud neid iga peatuse ajal väljas kõnelemas, 
kuna nad kasutavat tõenäoliselt iga parajat juhust, et ennast sirutada. Mõlemad 
tahavad sõita Sabrathani, ja see asub just teisel pool piiri... Õnneks pole bussi taga- 
küljel akent, nii et teda vähemalt masinast ei nähta, kui ta on sunnitud maha hüppama. 
Kui ta vaid teaks, kui palju juba kell on, siis võiks ta umbkaudu välja arvestada, kui 
kaua veel kestab sõit piirini. Kuid tiheda puldani all on nii pime, et ta kella ei näe. 

Iga kurv, mida autobuss võtab, ajab Kadeleri südame iiveldama. Ainult mitte 
oksendada nüüd, kus ta pärast peaaegu nädala kestnud paastumist sai esimest korda 
midagi kõhtu peale datlite ja vee! 

Kui ta täna varahommikul pärast nõrkusehoogu garaaži-töökojas jälle meelemärkusele 
tuli, oli hollandlane andnud talle natuke Šokolaadi ja karbi sardiine õlis. Seejärel oli ta 
kobanud läbi kõik taskud ja kogunud üksteist Inglise šillingit ning kakssada 
viiskümmend Prantsuse franki. Neid Kadelerile andes oli ta öelnud: «Rohkem mul ei 
ole, kuid eks seegi ole parem kui mitte midagi. . .» 

Kadeler jätab momendiks ainult ühe käe puldanile toeks, 

et teisega katsuda, kas raha on ikka veel taskus — kuid just siis jääb tal see liigutus 
pooleli. Äsja on juht siduri välja lülinud ja nüüd ulub auto: üks, kaks, kolm korda... 
Kunagise Ecole franco-arabe'i barakki, kuhu oli ajutiselt paigutatud teise pataljoni 
marsistaap, piiras lõunast lage, metsistunud krunt, kus päevad läbi jooksid tosinad 
lapsed. 

Kuna sellest küljest võis lasta silmal pisutki millelgi rohelisel puhata, loobus leitnant 
Lefevre senisest ametiruumist baraki sissekäigu kõrval ja laskis oma kirjutuslaua teise 
ruumi viia. 

Bierfuss oli eile õhtul kaua pead murdnud, kuidas oleks kõige parem Lefevre'i oma 
sedeliga «üllatada», ja talle oli tulnud hea idee. Just leitnandi toavahetamine andis 
talle selleks paraja võimaluse. 

Lefevre'i võis süüdistada kõiges muus peale selle, et ta hommikuti vara üles tõuseks; 
nii oli Willi Bierfussil järgmisel hommikul küllaldaselt aega oma ettevalmistusi teha. 
Kuna uue ametiruumi aken avanes lõunasse, oli see varbkardinaga kaitstud. See oli 
instrument, mis pidi Wil-lit tema ettevõttes abistama. Kui aken oli lahti, pidi ukse 
avamisel tekkima tuuletõmbus. Nii oli tal vaid tarvis pista oma sedel kardina peente 
varbade vahele; nüüd võis ta olla päris kindel, et see pärast Lefevre'i tulekut tuppa 
lendab. Kes selle väljast sisse võis pista, see oli hoopis teine asi. 


Kindluse mõttes läks ta koridori lõppu ja tõmbas seal samuti mõlemad aknad lahti. 
Kui Willi pärast veel Lefevre'i toas käis ja ajalehepaberitükiga katset tegi, jäi ta rahule 
ja pistis tähtsa sedeli kardinavarbade vahele. 

Kauem ei oleks ta tohtinudki oma ettevalmistustega viivitada. Ta jõudis just akna 
juurest tagasi astuda, kui koridoris lähenesid kiired sammud ja kohe seejärel astus 
sisse leitnant Lefevre. Täpselt Bierfussi kavatsuse kohaselt kukkus sedel just tema ette 
põrandale. Lefevre pidi nägema, kust see tuli, sest ta kummardus otsekohe ja tõstis 
paberi üles. «Mis see siis on? Kas väljas on keegi?» 

Bierfuss langetas käe mütsi äärest ja vaatas oma ülemale lapseliku pilguga otsa. 
«Need olid kindlasti lapsed, kes seal väljas mängivad, mon lieutenant...» 

Leitnant oli sedeli juba lahti keeranud. Kui Lefevre nägi, et see oli kirjutatud saksa 
keeles, ulatas ta paberi 

Bierfussile. «See on saksakeelne! Tõlkige mulle, mis sinna on kirjutatud.» 

Viis minutit hiljem istus ärritatud leitnant Lefevre kapral Bierfussi vastas, kelle pilk 
oli maha suunatud. Lefevre lõi juba teist, korda rusikaga lauale. «Te peate mind vist 
idioodiks, mis! Kuidas võis keegi niisugust «nalja» teha? Ja ma küsin — kes?» 
Bierfuss tegi abitu näo. «Seda ei oska mina ka öelda, mon lieutenant. .. Kui 
varbkardina nöör poleks katki olnud, oleksime teda kindlasti veel näinud...» 

Leitnant naeris pilkavalt. «Noh, ja siis? Monsieur Kadeler saatis selle kirja siia 
kindlasti mõne araablasest võrukaelaga, kuid väljas on sedasorti subjekte vähemalt 
viiskümmend. Nendelt ei pigista midagi välja...» 

Bierfuss tegi kõik, et leitnant kindlamini uskuma jääks. «Pardon, mon lieutenant — 
kuid ma ei suuda ikka veel uskuda, et Kadeler võiks olla siin, Tunises. Just siin. . .» 
Lefevre nõjatus tooli seljatoele ja vaatas Bierfussile irvitades otsa. «Jätke juba see 
teater! Kiri on adresseeritud teile — või ei ole?» 

«Seda küll, mon lieutenantl» 

«Kõik muu on täiesti selge.» Ta pahvatas järsku naerma. «On teil aga halb õnn, mon 
ami. Pidi just see neetud Lefevre parajasti peale tulema! Mida te siis teinud oleksite, 
kui ma peale poleks sattunud, see mind ei huvita. Ma vajan teid kui autojuhti ja 
seepärast pole mul mingit tahtmist, et kümneks aastaks Colomb-Bechari kaoksite. 
Olge õnnelik, et asi nii läks. Põgenemisele kaasa aitamist karistatakse sama rangelt 
nagu põgenemist ennast.» 

Et Bierfuss ikka veel murelikul ilmel üksisilmi põrandale vaatas, alustas leitnant veel 
kord. «Ma toimin nii, nagu usuksin, et teie ei abista kunagi ühtegi desertööri — ka sel 
juhul, kui see desertöör oleks teie sõber. Igal juhul pole teil ei täna ega ka homme 
võimalust minna Rue Ahmed Abdirile ja mängida seal Harun-ar-Rašidi'”. Loo- 
mulikult kutsutakse teid kohe ettekandele, kuid mina juba hoolitsen selle eest, et saan 
teid kohe jälle kaasa võtta. Kuid see on ka kõik. Ma olen prantsuse ohvitser ja pean 
asjast komandantuurile ette kandma. Kas suudate sellest aru saada?» 

Bierfuss ohkas sügavasti. «Just nii, mon tieutenant. Jah, ma saan sellest aru ...» 
Lõuna polnud veel kätte jõudnudki, kui juba kõiki Tunise araabia linnaosa väravaid 
valvasid prantsuse regu-laarsõdurid ja väike EI Batani elamukvartal oli sisse piiratud. 
Siis tungisid paarsada sandarmit araabia linnaosa põhjaväravast sisse ja ajasid kõik 
tänavail viibijad kokku. Samaaegselt otsiti põhjalikult läbi kõik soukhsid. 

Kui Willi Bierfuss õhtul oma tuppa jõudis, istusid mõlemad kantseleikirjutajad juba 
õhtulauas. 


13Harun-ar-Rašid — Bagdadi kaliif a-il 786—809, tuntud kg «1001 öö» muinasjuttudest. 


Willi oleks heameelega tahtnud kuulda, kas need juba teadsid, miks araablaste 
linnaosa läbi otsiti, sest loomulikult levis see uudis välkkiirelt. Kuid ta hoidus sellega 
alustamast — kahel Šveitslasel näis täna olevat sõnakehv õhtu. Nad vahetasid 
teineteisega vahetevahel oma karedas alemani dialektis mõned vaiksed sõnad ja 
Bierfussi ei kõnetanud neist kumbki. 

Kui niiviisi oli pisut aega möödunud, hakkas Willi midagi aimama. Mehed näisid 
asjaga liigagi hästi kursis olevat! Salajase rõõmuga jälgis ta neid veel mõne hetke ja 
palus siis lõpuks Schrüfliit tuld, et veenduda, kas ta aimus peab paika. 

Ja tõepoolest vaatas šveitslane teda põlastavalt üle õla. «Niisuguse näruse salakaebaja 
jaoks pole mul midagi!» 

Nii ehtsana ei osanud Willi kogu asja küll ette kujutada. Kõik võib ju veel heaks 
muutuda, lohutas ta ennast. Nüüd aga peavad nad mind närukaelaks, kes reetnud oma 
parima sõbra... 

Willi oleks võinud mõlemale kaaslasele asja selgitada, kuid ta jättis selle siiski 
tegemata, nii raske kui tal ka polnud. Muidugi olid need mehed protokolli näinud. 
Tõenäoliselt oli isegi üks nendest oma käega masinal kirjutanud ettekande 
komandantuurile. 

Ei! Schrüfli oli küll tubli poiss, aga Bierfuss ei usaldanud teda — tema ei oleks 
suutnud niisugust saladust kaua ainult endale pidada. Parem mitte... 

Kui Schrüfli ja Petitpierre olid oma toidunõud ära koristanud, võtsid nad nagist 
mütsid ja väljusid ilmse põlgusega, ilma et oleksid sõnagi lausunud. 

Ben Gardane asub väikese lahe ääres, mille kaitstud asend pakub häid eeldusi 
looduslikule sadamale. Mõnes 

kohas kerkib püstloodis tõusev kallas saja meetri kõrgusele. Kui niisugusel päeval, 
millal Sahaarast puhub tuline kõrbetuul, laskuda üle selle valli alla rannale, mõjub 
õhuvahetus meedivalt jaheda vannina. 

Ometi peatuvad Ben Gardanes ainult kaluripaadid. Suurematel laevadel, mis nii 
mõnigi kord lahes ankrus seisavad, on tavaliselt reisisihiks Sfax ja siin ootavad nad 
vaid seni, kuni neile seal kai ääres koht vabaneb. Tuneesia suurte metalli- ja 
fosfaadikaevanduste ekspluateerimine areneb niisuguse tempoga, et Sfaxi sadama 
läbilaskevõime ei suuda sellega sammu pidada. 

Mõnikord juhtub ka seda, et sadamatöölised streigivad, ja siis jäävad prahilaevad 
seniks ennem kuhugi reidile ankrusse, et mitte nädalaid sadamalõivu maksta ilma laa- 
dungit pardale saamata. 

Nii pole Ben Gardanes peale sõjaväeposti mingit nimetamisväärset euroopalikku 
asundust. Euroopat meenutavad siin vaid kaugele laiali paisatud roostetanud briti, 
saksa ja itaalia tankide, õhutõrjekahurite ja veoautode vrakid, mis palistavad 
kilomeetrite viisi Gabesi maanteed. 

Pärast autobussilt mahahüppamist veetis Kadeler ülejäänud päeva kuni pimeduse 
tulekuni läbilastud, pooleldi tuiskliiva maetud «Spitfire'i» keres — purustatud 
õhutõrjepatarei ning terve mäe segipaisatud mürsukestade ja lömmi löödud 
bensiininõude vahel. 

Pieter polnud peatunud meeldivas kohas. Ta oli jõudnud ühe kõrgendiku servale, kust 
maantee laskus laialt loogeldes itta, tõenäoliselt piiri poole. 

Nii avastas Kadeler otsekohe pärast seda, kui buss oli minema sõitnud, põhjuse, mis 
sundis Pieterit signaali andma. Umbes kaks kilomeetrit ida pool — kõrgelt maanteelt 
oli see selgesti näha — liikus vähemalt paarkümmend kaameliratsurit kahes grupis 
läbi kõrbe. Ja nende rivistuse järgi otsustades võisid need olla vaid spahhid. 


Alles sel silmapilgul mõistis Kadeler täie selgusega, missugusesse ohtu ta oli ennast 
viinud selle ahvatleva sõiduga. Kui ta järgmise kurvi juurde läks, et näha, kas ka sealt 
võiks häda korral peidukohta leida, avastas ta rusu-hunniku, mis varjas suure ala 
temast tagapool. Kurt hingas kergendatult. Seal all bensiininõude ja ümberpaisa-tud 
sõidukite virvarris võis ta varjul olla kuni öö tulekuni! 


mp 8 

Muidugi võis ka mööduv spahhide patrull liikuda seda teed mööda, kuid siiski oli 
tõenäolisem, et nad valivad mäkketõusuks mugavama maantee. 

Ala, mida ta praeguselt positsioonilt näha võis, kadus umbes viiesaja meetri kaugusel 
esilekerkiva kalju taha. Otse selle taga pidi kulgema teine maantee — otsetee Ben 


Gardanesse. Kui oletada, et all istuvad just praegu mõned spahhid kaamelitele, siis 
võivad need juba mõne minuti pärast selle kaljupanga tagant välja ilmuda. 

Sellest kujutlusest oli Kadelerile küllalt. Ühe hüppega oli ta kadunud üle madala 
rinnatise, mis palistas umbes saja meetri pikkuselt teravat ja üsna järsku kurvi. Nii kii- 
resti kui võimalik tormas ta suurele vanarauaga kaetud väljale ja avastas juba mõne 
minuti pärast «Spitfire'i» vraki. 

Kaugemale ta ei saanud minna, sest ainult viis meetrit edasi paistis plakat veel kuidagi 
loetava kirjaga: «Dangerous! Mine-area», millest võis järeldada, et siin on veel 
miiniväli. Kadeler tajus ebamugavat tunnet kõhuõõnes, kui talle meenus, et ta oli juba 
enne ühest niisugusest sildist möödunud. Pärast õudset öist rännakut üle EI Džeridi 
šoti oli see uus kogemus. Kuid Kadeler polnud sugugi vaimustatud sellest, et veel 
taolisi «kogemusi» omandada. Kuigi Kurt teadis, et selles ümbruskonnas, mis asub 
oma tubli seitsekümmend kilomeetrit piirist kaugel, ratsutavad spahhid päise päeva 
ajal lausa tosinate kaupa ringi, ei tundnud ta ometi rõõmu mõtte juures, et ta võib siin 
ühe ettevaatamatu sammu pärast õhku lennata. 

Nii hakkas ta väga ettevaatlikult teed rajama allatulistatud lennuki kere juurde ja ronis 
siis sama ettevaatlikult sinna sisse. 

Kui tal nüüd midagi süüa oleks olnud, siis oleks ta võinud võib-olla veel kogu öö ja 
isegi veel teise päeva oma peidukohta jääda; sest juba pärast tunni möödumist oli ta 
avastanud rahustavaid asjaolusid. Maanteel toimus üsna tihe liiklemine, kuid kõik, 
mis seal ja kogu silmapiiril nähtavale tuli — sõidukid, väikesed karavanid ja 
jalakäijad —, jäid ilusasti maanteele ja tegid parema meelega suure ringi ümber 
kardetava rusukünka. Kuid tal polnud enam midagi süüa. Ootamatu sõiduvõimalus, 
mis talle täna hommikul avanes, pani ta täielikult unus- 

1 Ohtlik! Miiniväli (ingl. k.). 

tama, et ta tahtis järelejäänud raha eest osta Kebillis datleid ja mandleid. 

Tema kolmest välipudelist pidi ühes veel natuke vett olema. Kuid praeguses 
seisukorras ei võinud ta siin üle kahekümne nelja tunni vastu pidada. 

Nüüd oli tal jälle võimalus rahulikult järele mõelda, mis edasi teha. Oodata kuni 
pimeduse tulekuni ja siis jälle maanteele tagasi minna oli hädaohtlik. Selles 
vihmavaeses ümbruses võivad miinid, mida ta sõjas oli tundma õppinud, säilida isegi 
kakskümmend, aastat. Kuid siis arutas ta endamisi edasi, et see Õnnetusttoov ese, mis 
siia rohkem kui kümne aasta eest maha pandi, on tuiskliiva mattunud ja seda pole 
näha ka päise päeva ajal. 

Lõpuks tuli talle järgmine mõte: kui pimedaks läheb, otsib ta paar rasket rauatükki ja 
viskab neid öösel liikudes enda ette maha. Kas sellega üldse saab mõnda tavalist 
taldrikmiini lõhkema panna — see pole sugugi kindel; aga see annaks talle vähemalt 
tunde, et ta lihtsalt niisama välja ei lähe ... 

Hiljem ta tegigi nii nagu mõtles, kuigi ainult esimesed sada meetrit. Siis sattus nimelt 
üks tema viskerelvadest valju kolinaga vastu bensiininõu, ja see pidi öövaikuses 
kaugele kuulda olema. 

Nüüd on sellest möödunud juba üle nelja tunni. Miinidega ülekülvatud ala on juba 
ammu selja taha jäänud ja nüüd jookseb ta nii kiiresti kui jalad võtavad Ben Gardane 
esimeste majade poole. 

Ta mäletab väga hästi, et lörrahlane hoiatas teda Gabesi ümbruse eest. Eriti hoiatas ta 
teda rannikuteede eest. Kindlasti asub siin, kus ristuvad vähemalt kaks tähtsat magist- 
raali, sõjaväepunkt. 

Kuid tal ei olnud teist valikut. Tema kaardivisandist jätkus vaid pisut kaugemale kui 
Medenine. Ja see, mida Pieter talle eile hommikul ülejäänud teeosast oli rääkinud, oli 


väljendatud autojuhi seisukohast lähtudes, kus seitsmekümne kilomeetri läbimiseks 
kulub seitsekümmend minutit. «Pea meeles: Ben Gardane, Zuara ja Sabratha,» oli ta 
Kadelerile öelnud, «see on marsruut Tripolisse .. .» Mis aga võis juhtuda ühe 
deserteerunud võõrleegionäriga nii lühikesel teekonnal nagu kõrgmaanteelt piirini, 
sellest polnud heal Rotterdami Pieteril aimugi. 

Kadeler oli tõmmanud juba tüki aja eest saapad jalast 

ja jooksis nüüd väikese palmisalu varjus kõrge müüri poole, mille taga pidi asuma 
küla. 

Kui ta juba kord sinna Jõuab, siis kükitab ta mõne kitsa tänava kõige pimedamas 
kohas ja ootab lihtsalt seni, kuni märkab esimest araablast. Seekord otsustas ta 
kindlasti oma talismaniga õnne katsuda. 

Kurt oli jõudnud müürist juba viiekümne meetri kaugusele. Et ta tahtis võimalikult 
kiiresti väravat leida, pidi ta veel kord teele tagasi pöörduma. Äkki kuulis ta taamalt 
ukse kägisemist, ja samal hetkel langes vasakult kitsas valguseviirg üle tee. Alles 
nüüd avastas ta teisel pool teed pika madala müüri paljude väikeste neljakandiliste 
aknaavadega. Kui see oli elamu, siis pidi see olema ehitatud otse väikese künkanõlva 
sisse, mida Kadeler pidas mõne hetke eest majadegrupiks. 

Vaistule järgnedes ajas Kadeler end sirgu ja sundis end rahulikult edasi minema. Sel 
silmapilgul, kui ta läbis kitsa valguseriba, heitis ta liigutusega, mida ta araablastelt 
juba Alžeerias õppinud oli, oma burnuse üle vasaku õla. 

Siis kostis samast prantsuskeelne hüüd: «Allons, Etienne — guelle heure est-il, 
Etienne? Mis kell on?» Kui Kadeler oleks vaid minutiks seisma jäänud, oleks ta või- 
nud jälgida, kuidas «Bonaparte*i» valvepostil vahtkonda vahetati. 

Need ebameeldivalt tuttavad hääled jälitasid teda ikka veel: kärsitu hüüd ja paljude 
meeste mürtsuvad jooksu-sammud, mis suundusid üle puupõrandaga koridori ja tulid 
Õue. 

Muud ta enam ei kuulnud, kuna oli vahepeal läbinud värava ja kadunud klaasidega 
kaetud kitsa tänava varju. Jõudnud ümber järgmise nurga, jäi ta seisma ja tõmbas 
saapad uuesti jalga. 

Oleks nüüd siin sama suurepärane kaev nagu Kebillis, mõtles ta. Tükk aega nautis ta 
uuesti leitud mõnu — võimalust jälle sügavalt ja vabalt hingata. Siis läks ta edasi. 
Ka siin valitses rõhuv, sügav vaikus nagu üleeile öösel, kui ta jõudis magavasse 
Kebilli. Kuid siin ei tundunud inimtühjad tänavad nii õudsetena, sest enamikul 
majadel olid aknad ja isegi varbkatted. 

Kuigi Kurt oli kogu pärastlõuna allatulistatud «Spitfire'i» keres lamanud ja mõned 
tunnid isegi raskesti maganud, tundis ta nüüd vajadust end kuskil välja sirutada. 

Seda võis ta ka siinsamas teha, kuid ta pidas siiski paremaks linnaväravast veelgi 
kaugemale minna. 

Paistis, et ka Ben Gardanes on autosid, sest kui ta pisut laiemale tänavale siirdus, nägi 
ta kaht autokumni laia kahepoolega värava juures — täiesti võimalik, et selle taga 
võis olla garaaž. Kadeler ei katsunudki, kas värav on lukustamata. Pärast eilset oli ta 
himu autosõidu järele esialgu rahuldatud. 

Mõningate käänakute järel langes tänav äkki mitme astme võrra allapoole ja kohe 
seejärel jõudis Kadeler väikesele väljakule, mida ümbritsesid kahekorruselised majad. 
Kadeleri pettumuseks polnud kaevu kuulda ega näha. 

See-eest avastas ta midagi muud. Ühe vastasmaja ukse-avausest paistis nõrka valgust, 
ja nüüd tundus talle, et ta kuuleb seal ka summutatud hääli. Ja siis: Kurt tõstis pea ja 


haistis õhku nagu nälginud koer kaini ukse taga... Teisel pool väljakut pidi olema 
söögimaja! 

Rutakalt kobas ta oma burnuse alt. Pieterilt saadud metallraha oli alles. 

Ühe silmapilgu pidas ta aru, kas poleks parem saapad jalast ära võtta. Jah, see oli 
võib-olla parem... 

Kadeler tõmbas sügavasti hinge ja läks siis üle väljaku ahvatleva ukseava poole. 
Kottbuser Damn Berliinis lahutab teineteisest tihedasti asustatud Kreuzbergi ja 
Neuköllni töölislinnaosasid. 

Selle laia tänava keskpaigas asub Schönleinstrasse metroojaam. Ja iga kord, kui 
vaikne märin kuulutab allmaa-rongi saabumist, voolab seejärel peagi inimsumm kahe 
väljapääsu kaudu vabadusse. 

Parajasti oli all jälle rong jaama saabunud. Esimeste hulgas, kes Neuköllni poolelt 
üles maa peale jõudsid, oli keskmist kasvu, lihtsalt riietatud naine, kelle tumedates 
juustes võis märgata hõbedat. Ta seisatas hetkeks suure vaateakna ees, siis aga astus 
edasi ning pöördus juba mõne minuti järel Birknerstrassele. 

Otse majauksel tuli talle vastu kirjakandja. Naine jäi seisma. «On teil minule ka 
midagi?» 

Kirjakandja vaatas teda mõned sekundid. «Proua Kadeler, kolmas küigtiib, kas pole?» 
«Jah. Kas mulle on kiri?» 

«Pistsin juba uksest sisse. Koguni lennupostiga ja suurepärane postmark oli ka veel 
peal...» 

Proua Kadeler kadus juba ukse taha. «Palju tänu, härra Urbitz.» 

Jõudnud üles, ei saanud ta ärevusest kuidagi võtit kätte — see oli kandevõrku kinni 
jäänud. Kui proua viimaks ukse avas, nägi ta koridori põrandal tõesti lennupostiga 
saabunud kirja. Värisevate kätega tõstis ta selle üles. Võõras käekiri. Saatja Salvatore 
Barelli, Catania, Sitsiilia. 

Sitsiilia? See on ju Itaalia .. . Proua Kadeler on nii erutatud, et saab vaevalt kirja 
ümbrikust kätte. Kaks lehte on täis kirjutatud pisut kohmaka, kuid selge käekirjaga. 
Proua Kadeler jätab kandevõrgu koridori ja istub köögiukse kõrval asuvale väikesele 
kirstule. Ta loeb: 

Väga austatud proua Kadeler! 

Kurt on terve, seda tahan Teile kõigepealt teatada, et Te ei ehmuks selle kirja puhul, 
mille on kirjutanud võõras inimene. Tal pole praegu võmalik kirja kirjutada. Ärge 
muretsege, kui Te seekord natuke kauem kui tavaliselt tema kirja peate ootama. 
Andsin selle kirja ühele eraisikule, kes sõidab homme Itaaliasse ja paneb selle seal 
postkasti. Kuid nüüd kõige tähtsam: Kurt põgenes autolt üsna Tri-politaania piiri 
lähedal. Muidugi mõista on leegionist põgenemine hädaohtlik, kuid sel teel pääses ta 
hoopis suuremast hädaohust. Meie pataljon määrati Vietnami ja ujub nüüd juba 
kaugel merel. See peaks Teid rahustama. Tema ei tähe Vietnami ega pea ka sealsete 
inimeste pihta tulistama. 

Kui tema põgenemisest teada saadi, tegin kõik, et teda natukegi aidata. Teatasime, ei 
ta kukkus öösel autost välja, ja isegi selle teate andsime edasi kümme tundi hiljem, nii 
et talle jäi tervelt päevane edumaa. Hiljem andsin tema kohta võimudele valed tunnus- 
märgid, ja kui me jälle Tunisesse jõudsime, lasksin ma end «tabada» minu enda poolt 
sepitsetud kirjaga, millest selgus, et Kurt ei viibi all piiri lähedal, vaid peaaegu 
nelisada kilomeetrit põhja pool, Tuneesia rannikul. 

Ma küll ei uskunud, et meie agarad ülemad selle 

peale õnge lähevad, kuld see vaev tasus siiski ära. Täna kammiti ja otsiti läbi kogu 
Tunise araablaste linnaosa. Võib-olla on seetõttu õhk seal all lõunas Kurule 
lahedamaks muutunud. 

Ja nüüd peaasi. Kurt abistas mõne nädala eest haavatud araablaste juhti ning tänuks 
kingiti talle väike talisman. Araablane oli talle ütelnud, et kui ta kunagi hätta jääb, siis 
pidavat ta seda mõnele araablasele näitama ning igaüks aitab teda siis kindlasti. 

Kurt küll naeris selle üle, kuid eelmisel nädalal kogesime, et see jutt polnud tühine. 
Araablased ei taha muidu meie leegionäridega midagi tegemist teha, ent niipea, kui 
nad seda talismani näevad, on nad nagu teised inimesed. 

Mina ise pääsesin veel kord Vietnami sõidust ja jään esialgu Tunisesse. Kui Te mulle 
kirjutaksite ja teataksite, et Te selle kirja kätte saite, oleks mul väga hea meel. Kuid 
palun, ärge märkige oma aadressi, vaid laske see kiri kirjutada kellelgi teisel ja 
märkige ümbrikule tema aadress, et ma tema kaudu Teile vastata saaksin. Kindluse 
mõttes kirjutan ma sellest kirjast veel teise eksemplari ja katsun ka selle mõne 
usaldusväärse inimese kaudu ära saata. See pole nii raske, sest praegu viibib siin 
läbisõidul palju eurooplasi, kes on turistidena Põhja-Aafrikasse tulnud. 

Nüüd pean lõpetama. Hoian Kurule mõlemat pöialt ja rõõmustan jällenägemise üle 
kodumaal, kuigi pean vastu pidama veel poolteist aastat ja selle aja jooksul võib nii 
mõndagi juhtuda. Kui Kurt peaks koju jõudma, näidake talle seda kirja. Kujutlen kogu 
aeg, et ta seda parajasti loeb, ja see aitab mind oma ümber kõike muud unustada. 
Minu aadress on sama, mis oli Kurtil seni. Minu aukraad on caporal nagu Teie 
pojalgi. 

Südamlike tervitustega ja kõikide heade soovidega Teile ja minu parimale sõbrale 
Teie Willi Bierfuss 

NB! Palun, ärge kirjutage ümbrikute oma aadressi ja nime, muidu läheb mul haprasti. 
Ja kõigest, mis puutub Kurti, kirjutage väga ettevaatlikult. 

Ikka ja jälle laskis proua Kadeler kirja langeda, et silmi kuivatada. Ka siis, kui ta oli 
kirja teist korda läbi lugenud, ei suutnud ta kaua mõtteid koguda. Vaid ühte oli ta 
taibanud: Kurt pidi olema põgenenud — leegionist deserteerunud! Ta ei teadnud, kas 
ta pidi selle üle rõõmustama või mitte. Hoolimata kõigest, mida Kurti seltsimees tema 
rahustamiseks kirjutas, mõtles ema kohe neile paljudele hädaohtudele, mis tema poissi 
nüüd ähvardavad. Tal oli olnud kord juhus «teisel pool», Berliini idasektoris, 
kunagiste võõrleegionäridega rääkida. Kõik see, mida need leegionist ja eriti 
desertööridele antud karistustest olid kõnelnud, tundus emale nii kohutav, et ta pidi 
enese nüüd kokku võtma ja katsuma sellele mitte enam mõelda. 

Reinickendorfis, Prantsuse sektoris, oli koht, kuhu ta oli juba mitmel korral 
pöördunud, kui Kurtilt kaua kirja ei tulnud. Kuigi elegantne prantsuse ohvitser, kelle 
juurde ta juhatati, andis vaid tühje kinnitusi ja poleeris kogu kõneluse vältel oma 
ravitsetud sõrmeküüsi, oli see emale ometi kontakt oma pojaga, ehkki ainult 
kujutletud kontakt. 

Sinna ei tohi ta enam kunagi minna. Ka sel juhul, kui Kurt oleks vahepeal jälle 
tabatud — ja oma mures seisavad tal nüüd pidevalt silme ees kõige kohutavamad 
kujutlused —, ei taha ta sealt enam midagi poja saatuse kohta kuulda. Mida rohkem 
proua Kadeler mõtleb, seda konkreetsemaks muutuvad ta ettekujutused. Ema peab 
kellegagi rääkima, ja ainus inimene, kellele kõike võib usaldada, on ta õde. Kell on 
praegu kolmveerand kuus. Kui ta Moa-biti jõuab, kus õde väikest sigaretikauplust 
peab, on kell kindlasti juba seitse, ja nad saavad rahulikult teineteisega rääkida. 


Just tema peataolek aasta eest oli soodustanud seda, et ta poeg polnud leidnud mingit 
muud väljapääsu ning astunud võõrleegioni. See kohutav äratundmine vaevas teda 
nüüd jälle kibedalt... 

Kurt oli olnud üle kahe ja poole aasta töötu ning oli näinud kohutavat vaeva 
mingisuguse ameti leidmisega. Et kõik oli olnud tagajärjetu, hakkas ta juhutöödega, 
vaiba-kloppimiste ja pakikandmisega mõningaid penne teenima. Kuid just taoline 
«omal käel» pakikandmine oli kõvasti keelatud. Esiteks sellepärast, et ametlikult 
registreeritud pakikandjatel seetõttu teenistusvõimalused vähenesid, ja 

teiseks, et taoline «omal käel» tegutseja võis tulla ka mõttele talle usaldatud pakiga 
jalga lasta. 

Kurt polnud kunagi sellest rääkinud, kuid nüüd ema mõistis seda. Kes sellelt töölt 
esimest korda tabati, sai noomituse; teisel korral aga keelati sellel isikul jaama minek 
ja sellest keelust üleastumist karistati kui rahurikkumist. 

Tol ajal ei osanud proua Kadeler oma lihtsameelsuses aimatagi, miks Kurt ei käinud 
kogu nädala jooksul Zoo raudteejaamas. Nüüd ta aga teadis juba, miks see nii oli. 
Tookord oli ta äsja teist korda kinni nabitud. See oli juhtunud just enne ema 
sünnipäeva, ning et emale väikest üllatust valmistada, oli Kurt ühel õhtul jälle jaama 
läinud. 

Kaks tundi hiljem koputati käskivalt tema korteriuksele, ja kui ema ukse avas, küsisid 
kaks politseinikku tema poja järele ja nõudsid, et neil lastaks korter läbi otsida. Kui 
ema jahmunult küsis, mida nad tema pojast tahavad, vaatas vanem kordnik talle 
kaastundlikult otsa. «Võtke kõigepealt istet, proua Kadeler ... Ärge kartke, teie poeg 
pole kedagi tapnud. . .» Seejärel küsis politseinik: «Nii, öelge nüüd päris ausalt. Kas 
te pole kunagi sellele mõelnud, et teie poeg käib niisuguse inimese kohta, kes juba 
mitu aastat tööta on, siiski liiga hästi riides?» 

Proua Kadeler ohkas kergendatult: kui see on kõik, siis sellele küsimusele võis ta 
vastata. Kurtil oli kaks ülikonda. Ühe oli poeg pärinud oma onult, teine oli aga pärit 
veel sellest ajast, kui ta radistina telegraafis hästi teenis. Sama lugu oli kingade ja 
pesuga. 

Ema tahtis politseinikele riidekappi näidata, kuid vanem neist oli käega löönud. «See 
on kriminaalpolitsei asi . . .» Sellest järeldas ema, et Kurtiga on juhtunud midagi 
halba. Lõpuks sai ta ka teada: tunni aja eest olevat Kurt Zoo jaamas katset teinud 
kelleltki vanemalt daamilt rahakotti käest ära kiskuda. 

Nüüd ei suutnud proua Kadeler mõista, kuidas ta võis tookord kas või hetkekski 
uskuda, et see on õige. Kuid politseinik oskas talle asjakäiku nii veenvalt kirjeldada, 
et emal ei jäänud lõpuks midagi muud üle. 

Mõlemad ametnikud viibisid tema korteris kaua ja lahkusid alles pärast keskööd. «Nii 
kahju, kui mul ka pole, proua Kadeler,» sõnas üks nendest, «kuid see, mida teie härra 
poeg korda saatis, on ettekavatsetud tänavavargus. Ja mis teda selle eest ootab, seda 
võib juba umbkaudu arvata. 

Heitke nüüd parem puhkama ja ärge enam oodake. Ta ei tule enam koju, selles võite 
kindel olla.» 

Sellest hoolimata ootas ema Kurti ikka veel üle kahe tunni. Lõpuks ei suutnud ta 
enam koju jääda. Et poeg ei tulnud, nagu ametnik juba ette oli kuulutanud, siis pidas 
ema seda tema süü kinnituseks. Tulvil meeleheidet lahkus ta kodunt, et minna õe 
juurde. Trepil meenus talle midagi ning ta pöördus veel korraks tagasi. Ta kirjutas 
pojale mõned read ja lisas selle juurde oma viimase raha: üheksa marka ja 


viiskümmend viis penni, ilma et tal oleks olnud selge, mis poeg võiks sellega peale 
hakata. Seejärel kõndis ta jalgsi pika tee Moabiti. .. 

Täna saabunud kiri meenutas talle väga selgesti toda hirmuäratavat ööd: teekonda läbi 
inimtühjade tänavate, mööda Landwehr-kanalit kuni Halle väravani, läbi Strese- 
mannstrasse, läbi Tiergarteni, ikka edasi, kuni Moabtti. 

Õde oli kohe ärganud ja varbkardina üles tõmmanud, et teda sisse lasta. Kui proua 
Kadeler õele selle loo nuuksudes ära rääkis, jäi viimane nagu soolasammas seisma. 
Kuid ainult mõneks sekundiks. Siis võttis ta proua Kadeleril õlgade ümbert kinni: «Ja 
sina usud seda?! Sa usud niisugust asja meie Kurtist?» 

Samal hetkel helises kaupluses telefon. Proua Kadeler vaatas õele löödult otsa, kuid 
too jooksis otsekohe telefoni juurde. Juba õe esimestest sõnadest sai proua Kadeler 
aru, etta kõneles Kurtiga. 

Kui ema lõpuks ise kuuldetoru käes hoidis, kuulis ta tõepoolest poja häält. Kust ta 
helistas, seda ta ei tahtnud öelda, kuid tema esimene küsimus oli, kas keegi on teda 
otsinud. Seda pidas proua Kadeler uueks tõendiks, et poeg oli süüdi. Oma ahastuses 
karjus ta pojale läbi telefoni: «Millega sa hakkama said? Kas ma sellepärast kogu oma 
eluaja sinu heaks töötasin, et sa mulle nüüd niisugust häbi teed!» 

Kohe võttis õde talt kuuldetoru ära ja rääkis Kurtiga ise. Ja siis selgus, et Kurt oli 
eelmisel õhtul tõepoolest Zoo jaamas käinud ning juba esimese poole tunniga 
viiskümmend penni teeninud. Ta oli tahtnud juba koju tulla, kuid äkki oli talle 
meenunud, et ta võib ka tsoonidevaheliselt rongilt ühe «otsa võtta». Siis oligi see 
juhtunud: keegi vanem daam andis talle oma kohvri ja reisikoti kanda ning Kurt 
jõudis koos daamiga juba vestibüüli, kui äkki kerkis 

esile politseinik, kes talle nädala eest oli keelanud jaama ilmuda. Kurt teadis, et 
seekord määratakse talle kõrge rahatrahv või vanglakaristus. Temale, kes rahatrahvi 
poleks suutnud tasuda, tähendas see vanglat. 

Kuna politseinik polnud teda veel ära tundnud, sosistas Kurt daamile, et see teda 
silmapilgu ootaks, ning kadus kiiresti sõiduplaani tahvli taha. Kuid proua arvas, et 
Kurt tahab tema pakkidega plehku pista ning hakkas valjusti appi karjuma. 

Siis tegi Kurt suurima vea: selle asemel et seisma jääda ja politseinikule asja 
selgitada, viskas ta kohvri ja reisikoti maha- ning jooksis minema —- trügis läbi 
rahvamurru, tormas metroojaama, tungis ilma piletita perroonile ja hüppas parajasti 
ette sõitnud rongile. Kuid politseinik oli ta siiski ära tundnud, sest muidu poleks ta 
Kurti ema juurest otsinud ... 

Juba järgmisel päeval selgus, et Kurt oli rääkinud tõtt. Vana daam, kelle kisa Kurti nii 
ära oli kohutanud, oi: kogu sündmuse põhjalikult läbi mõelnud. Ta kavatses Kurti 
aidata ning tuli juba ennelõunal kõige paremate kavatsustega politseisse. Kuid nüüd 
oli juba liiga hilja, Kurt ei tulnud enam koju ega helistanud ka enam tädile. 

Nädal hiljem saabus temalt kiri — Offenburgist, Prantsuse võõrleegioni 
transiitlaagrist. Samal hommikul, kui võõras daam oli politseis käinud, astus ta 
Berliin-Reini-ckendorfis ühes värbamisbüroos viieks aastaks leegioni. 

Sellest oli möödunud juba üle neljateistkümne kuu. Nii halb kui see lugu ka oli, proua 
Kadeler oli siiski selle aja. jooksul juba harjunud mõttega, et ta saab oma poega näha 
alles pärast pikki aastaid — kui kõik hästi läheb. Mõtte, et kõik võib hoopis teisiti 
minna, oli ema ikka ja jälle meeleheitlikult enesest eemale peletanud. 

Nüüd andis Kurti seltsimehe kiri talle äkki uut lootust, kuid valmistas ka otsekohe 
jälle uut piinavat rahutust. 


Vahepeal oli kell saanud kuus. Rutakalt võttis ta kande-võrgust pakid välja ja koristas 
laualt mõned sööginõud, mis ta juba hommikul vara oli puhtaks pesnud. Seejärel asus 
ta jälle teele, et minna Moabiti. 

Ruum, kuhu Kurt Kadeler äkilise mõttevälgatuse ajel astus, oli ainult nõrgalt 
valgustatud. Paksu klaasi taga asetses seinas õlilamp. 

134 

Kuid see sobis praegu suurepäraselt. Oli parem, et araablased, kes siin üksikult ja 
väikeste rühmadena põrandal istusid, temas kohe esimesel silmapilgul võõrast ei 
märka. 

Tema salem aleikumile vastas ainult üks, ja selle mehe kõrvale laskus Kadeler pärast 
lühikest mõtlemist maha —aeglaselt ja väärikalt, nii nagu ta oli tihti näinud araablasi 
tegevat. Tema naaber oli vanem mees. Karvasest lambavillast lumivalge burnuse alt 
mustas kurnatud nägu nagu eebenipuu. 

Kadelerile torkas siin jälle silma, et need omapärased inimesed ei ole uudishimulikud. 
Keegi nendest ei vaadanud tema poolegi. 

Praetud liha lõhn pani Kurti suu vett jooksma. «Kui ma vaid teaksin, kuidas siit 
midagi hamba alla saada,» mõtles ta. Kuid kohe tuli naaber talle appi. Viimane oli 
ilmselt parajasti einetamise lõpetanud, sest ta pühkis rätikuga suud ja plaksutas kaks 
korda käsi. Kohe seejärel lükati ruumi ühes nurgas pärlnööridest eesriie kõrvale ja 
nähtavale ilmus noorem mees, punasest vildist fess peas. 

Kadeleri naaber osutas enda ette puust kausile ja lausus ühe sõna, mis kõlas nagu 
rähaba. 

Alles nüüd näis kelner uut külalist märkavat, sest ta kummardus kergelt ja vaatas 
Kadelerile küsivalt otsa. 

«Rähaba,» pomises too ja osutas seejuures kausile, mida kelner käes hoidis. Kadeleri 
soov näis kelnerit hämmastavat, kuid ta pöördus kohe minekule ja oli varsti jälle ees- 
riide taha kadunud. 

Tundus, et ka Kadeleri naaber oli tähelepanelikumaks muutunud, kuid Kurtile oli see 
ükskõik. Nüüd huvitas teda ainult, mida kelner talle toob. 

Äkki kuulis ta, et araablane ütles talle midagi. Kuna Kurt võis vaid segase žestiga 
vastata, vaatas teine talle nüüd juba uurivalt otsa. «Vous etes Anglais?»'* PUurssis 
naaber prantsuse keeles. 

«Non, monsieur. Je suis Allemand"...» Kadeler tundus enesele klounina, kui ta selle 
peale väljasirutatud nimetissõrmed risti asetas: «Arab-Allemand kif-kif...» 

135 

Kuid araablane kas ei mõistnud teda või oli teda võimatu võita niivõrd ühekülgse 
sümpaatiaavaldusega. Igatahes ei vastanud ta žestile midagi. Kipras kulmude alt uuris 
ta Kadeleri. «Eurooplane?» 

«Jah, eurooplane!» 

«Ja mis see siis on?» Mees osutas Kadeleri imelikule rüüle. Kadeler ei osanud end 
teisiti aidata, kui et ta näitas üht oma saabast, mida ta seni burnusega oli katnud. Otse- 
kohe tõmbus teine temast natuke kaugemale. «Ah — vous etes legionnaire?» 

Nüüd oli Kadeleri hetk tulnud. «Ma olin leegionär,» ütles ta, Seejärel võttis ta kaelast 
talismani ja ulatas selle ilma mingi selgituseta araablasele. 


14] Kas te olete inglane? (pr. k.). 


ld Ei, härra, ma olen sakslane (pr. k.). 


Et parajasti tuli kelner ning asetas nende ette aurava kausi ja kaks mustjaspruuni 
vedelikuga tillukest portselannõu, ei saanud Kadeler oma naabri nägu jälgida. Pealegi 
oli ta nüüd ka liiga hoolega oma kausi sisu kallal ametis. Nuga ja kahvlit siin ei olnud; 
see polnud talle uudiseks. Enne aga, kui ta sõrmedega toitu haaras, vaatas ta siiski 
oma naabrile vilksti silmanurgast otsa. Too tundus olevat niisama üllatatud nagu need 
kaks araablast eelmisel nädalal Sfax1 lähedal, kellele ta talismani oli näidanud. 
Kadeler oli rahul. Võib-olla teab too mees salapäraste märkide tähendust ning saab 
teda kuidagi abistada. Vähemalt laseb ta teda siin mõned tunnid puhata. Kadeler laskis 
esimesel kausist võetud peotäiel suhu kaduda. See, mida ta sõi, nägi välja nagu 
rupskitükk, oli põrgulikult terava kastmega üle valatud ning räästunud oliiviõlis val- 
mistatud. Kuid ta nälg oli nii suur, et see oleks võinud kas või masinaõliga praetud 
olla. 

Kes on nii kaua oma nälga ainult paari kuivanud datli-raasuga vaigistanud ja peale 
selle pidanud viimast maitse-raasu vastikult haiseva leige rabaveega alla loputama, et 
mitte janust peaaegu hulluda, sellele ei tähenda esimese korraliku söömise puhul 
isuäratav maitse just eriti palju. 

Ka nüüd sundis ta ennast iga pala hästi läbi närima. See, mis tal eile lõuna ajal 
šokolaadi ja õlisardiinidega lõpuks ikkagi juhtus, ei tohtinud enam korduda... 
Araablane hoidis ikka veel talismani käes, kuid ta oli Kadeleri söömise ajal juba tükk 
aega silmitsenud. Kui viimane 

lõpuks oma kausi maha pani, vaatas araablane talle naeratades otsa. 

Juba kümme minutit hiljem oli Kadeler araablasele rääkinud, kuidas ta talismani sai, 
ning pealegi ka veel seda, mis ta teha kavatses. Tal tuli nii mõndagi korrata, sest 
araablane mõistis teda halvasti. Lõpuks pani ta käe Kadeleri õlale. «Jääge siia istuma, 
kuid te ei tohi magama jääda. Ma räägin kohe paari sõbraga. Kuidas me teid aidata 
saame, seda ma veel ei tea; kuid te peate saama ennast meie juures välja puhata — 
üks päev, kaks päeva, palju päevi...» 

Ta noogutas Kadelerile rahustavalt pead ja tõusis püsti. Kuid ta ei läinud kellegi 
juurde nendest paljudest meestest, kes asusid ruumis, vaid astus uksest välja ja kadus 
tänava pimedusse. 

Sellest, mida Kadeler oli tellinud, piisas parajasti just selleks, et nälga õieti üles 
ärritada. Ent ometi tundis ta end sel minutil esmakordselt jälle hästi. Ta ei mõelnud 
sekunditki sellele, et araablane võis minna mõnesaja meetri kaugusele sõjaväeossa ja 
teda seal reeta. Seekord arvas ta end kaitstud olevat. 

Alles nüüd meenus talle jook, mis ikka veel tema ees seisis. Ettevaatlikult, et mitte 
tilkagi sellest kaotada, võttis ta tillukese portselantassi ja nuusutas. Nagu ta juba esi- 
mesel pilgul oli arvanud, ei olnud see moka. See polnud üldse kohv. Vedelik oli paks 
ja leige. Kui ta selle huultele tõstis, et maitsta, tõmbus ta keeleots heitunult tagasi. Ve- 
delikus tundus olevat palju pipart — punast, pruuni ja valget. Mis seal peale 
supilusikatäie soolhappe veel võis olla, seda ei osanud Kadeler kõige parema tahtmise 
juures arvata. Kui seda jooki tõesti rähabaks nimetatakse, siis on ta selle nimetusega 
täielikult nõus ... Kuna ta aga tundis, et teda siiski silmitsetakse, pani ta tassi 
ettevaatlikult jälle käest ja tegi seejuures näo, nagu oleks ta meeldiva kosutuse saanud. 
Välipudelites oli tal veel natuke Kebillist kaasa võetud suurepärast selget kaevuvett. 
Kui janu väljakannatamatuks muutub, võib ta juua. 

Kadeler hakkas ümbrust silmitsema. Kitsa pika ruumi lagi toetus neljale ümmargusele 
piilarile, mida üleval ühendasid mauri võlvkaared. Põrand oli kaetud suure käsitsi 
kootud vaibaga. Kui seda ruumi ka päeval kasutatakse, 

siis pääseb päevavalgus siia sisse läbi nelja ühesuguse vahemaa tagant seina rajatud 
poolümmarguse avause. Midagi taolist oli Kadeler juba nii mõnigi kord filmides 
näinud, ainult et filmis suitsetati kindlasti ka veel vesipiipu ning samuti ilmusid seal 
välja napilt riietatud naised ning asusid sedamaid muusika järgi, mis pidi kõlama 
idamaiselt, agaralt puusi hööritama. 

Kadeler muigas, kui mõtles saksa turistile, kes kord Oranis oli otsinud «araabia 
mokatuba». Paha aimamata oli ta tookord saatnud mehe samasugusesse urkasse nagu 
see. Võib-olla serveeriti ka tollele rähabat... 

Kõige imelikumad selles lokaalis olid külalised. Täpselt samuti, nagu neid võib näha 
päeval müüride varjus voi kaevu ääres istumas — vaikides ja liikumatult —, istusid 
araablased ka siin üksteise kõrval, ilma sõnagi rääkimata. Võimatu on taibata, kas nad 
lihtsalt ainult tukuvad või teevad harjutusi, mille kohta ühes reisiprospektis, mida 
Kurt oli kord Sidi-bel-Abbesis lugenud, oli tarvitatud väljendit «süvenemine 
iseendasse». Igal juhul olid nad rahulikud külalised ... 

Selle vastandina kujutas Kadeler nüüd endale ette üht suuremat lokaali oma koduses 
Berliinis. Siinsete meeste kõrval tunduvad seal isegi kõige tagasihoidlikumad 
lokaalikülastajad pööraste lärmajatena . .. 

Vahetevahel plaksutas mõni araablane käsi, et lasta punase fessiga kelneril midagi 
tuua. Peaaegu aukartliku imetlusega märkas Kadeler, et see oli ikka seesama põrgulik 
rähaba. 

Heameelega oleks ta veel kausitäie liha tellinud — veelgi parema meelega kaks 
kausitäit. Ta tahtis seda kindlasti teha, niipea kui kelner jälle silmapiirile ilmub. 
Kadeleril polnud aimugi, mis kell on. Kui ta tahtis kella vaadata, meenus talle, et oli 
selle eile rinnataskusse peitnud. Ta ei tahtnud, et temas eurooplane ära tuntakse. 
Samal silmapilgul kuulis Kurt enda kõrval samme, ja kui ta üles vaatas, seisis talle 
juba tuttav araablane tema ees ning andis märku üles tõusta. 

Nad lahkusid majast teise väljapääsu kaudu, köögi tagant. Läbi kitsaste tänavate 
virvarri jõudsid nad paari minuti pärast jälle linnamüürini. Mõneks sekundiks valdas 
Kadeleri tumm umbusk — kuid siis pöördusid nad vasakule, 

liikusid müüri äärt mööda kuni väikese väravani, kustkitsas looklev teerada viis lahe 
kaldale. 

Poolel teel jäi Kadeleri saatja seisma ja asetas hoiatades sõrme huultele. Kurt Kadeler 
taipas otsekohe: seda teeosa, mis nüüd nende ees oli, võis ülevalt, kus tema orientee- 
rumise järgi enne Prantsuse valveposti vahetati, sellel valgel ööl hästi näha. 
Valvepostini oli kõige rohkem kakssada meetrit, ja öösel on iga sõna kaugele kuulda. 
Kadelerile, kellele oli juba harjumuseks muutunud sirgelt käia ainult siis, kui ligiduses 
ühtegi asulat polnud, oli ebamugav teada, et teda võivad nüüd jälgida juhuslike 
vaatlejate pilgud. Kõigest hoolimata tundis ta ennast seekord siiski natuke julgemini. 
Enne, kui nad lokaalist lahkusid, oli saatja andnud talle ehtsa araabia burnuse ja paari 
primitiivseid, kuid tugevaid sandaale. Pehmest nahast rihmaga, mis käib varvaste 
vahelt läbi, saab neid üllatavalt lihtsa sõlmega pahkluu külge kinnitada. 

Juhuks, kui ta on sunnitud veel kord jalgsi edasi minema, peab homme muretsema 
taimemahla, millega ta võib anda näole, kätele ja jalgadele püsiva tõmmu värvi. 
Kadelerile meenus kohe rähaba. Kes ennast sellega sisse määrib, võib seda teha vaid 
ühelt kehapoolelt, kuna see kraam kindlasti mõne sekundi jooksul teise pooleni läbi 
tungib... 

Kahjuks ei leidnud ta vajalikke prantsuskeelseid sõnu, et oma saatjale seda öelda — ja 
samuti, et temalt küsida, kas ja kuidas on võimalik sellest värvist vabaneda. Kuid see 
oli praegu tema kõige tühisem mure. Kui ta vaid teaks, et see aitab tal kindlalt üle piiri 


pääseda, võiks ta mõnutun-dega selles isegi supelda ja pärast kas või terve aasta 
araablasena ringi joosta! 

Ta saatja oli talle ennist oma nime öelnud. See oli pikk nimi, mida eurooplase keel on 
võimetu hääldama. Kadeleril jäi sellest ainult Muhamed meelde, ja nii otsustaski ta 
teda nimetada. 

Teineteisega sõnagi rääkimata ületasid nad lagendiku. Nüüd pole neid tänava poolt 
enam näha, sest siit algab kaljusein, mis kulgeb kuni mereni. Tundub, nagu algaks 
juba siit pankrannik, mis ulatub, nagu Pieter Rotterdamist oli öelnud, mõningate 
vahedega kuni Bu Kamezini, niisiis kaugele üle piiri. 

Juba ammu on jahedaks läinud, kuid Kurt Kadeler peaaegu ei tunnegi seda. Burnus, 
mida ta nüüd kannab, on 

sulgkerge ja sama pehmest villast kui Muhamedi oma. Nüüd alles taipab ta, kuidas 
araablased sellega toime tulevad, et istuvad liikumatult terveid öid tänaval, isegi siis, 
kui esimestel hommikutundidel väga külmaks läheb. 

Mehed suruvad ennast läbi kitsa kaminasarnase kalju-prao, mis asub suure massiivi 
küljel. Umbes minut aega kobavad nad täielikus pimeduses edasi, siis läheb jälle 
pikkamisi valgemaks. Varsti seejärel seisavad nad väikesel platool, mida ümbritseb 
madal rinnatis. Muhamed osutab alla. Sellel kohal on endale kaljuseina sisse aseme 
teinud väike laht ja umbes kakskümmend meetrit allpool silmab Kadeler kolme 
väikest paati. 

Ben Gardane sõjaväepunkt on vaid üks lüli väikeste tugipunktide pikas ahelas, mis 
kulgeb Tuneesia-Tripolitaania piiri lähedal. 

Haarangute-aktsiooni tõttu, mis nädala algul kogu Lõuna-Tuneesias aset leidis, on 
siinseid alalisi piirivalve-üksusi veelgi tugevdatud. Nii asub kolmandat päeva üks 
spahhide komando juba viie kilomeetri kaugusel ida pool, Teise maailmasõja ajast 
säilinud, pooleldi sisselangenud blindaažides, rannikutee ääres, mis kulgeb Gabesist 
üle Ben Gardane piirini ja sealt üle Bu Kamezi ja Sabratha Tripolisesse. Selle 
komando ülemaks on ülemveltveebel Balandre. 

Eile õhtul oli talle maastikuauto juht edasi andnud teate, et häireseisukord on Tunisest 
saadud ülemjuhatuse radiogrammi alusel lõpetatud. 

Kuid ülemveltveebel Balandre*il on mõningaid kogemusi. Rohkem kui üks kord oli 
juhtunud, et kui ülemjuhatuse staabis arvati desertööri asuvat mingis «kindlas» piir- 
konnas, tabasid siiski just tema spahhid põgeniku hoopis teises paigas. 

Ka seekord ei lase Balandre ennast häireseisukorra lõpetamisest mõjutada. Tal on 
kindel nõu iga võimalust silmas pidada, kui neid peaks esinema. Ta'oli küll täna hom- 
mikul oma alluvatele komandöridele korralduse andnud teele asumiseks valmistuda, 
kuid pärast lühikest järelemõtlemist tühistas ta selle käsu. 

Spahhide komandod koosnevad enamasti marokolastest. Suurem osa neist on 
sundkorras siia teenima saadetud. Kuid nende seas leidub ka kriminaalset elementi, 
kes on 

tulnud siia vabatahtlikult, et parem jahtida inimesi kui aidata oma suguõdesid ja - 
vendi. Niisugust üksust pole lihtne vaos hoida ja seepärast kehtivad nende jaoks ka 
teised seadused — nii kirja pandud kui ka kirja panemata reeglid. Peale selle on 
kaamelitel ratsutav üksus liikuvam kui piiri ääres asuvad suurtüki- ja jalaväeosad ning 
pole seejuures kindla marsruudiga seotud. Kõik toimub neil alati teenistuse huvides. 
Kui ülemveltveebel Balandre peab õigeks oma spahhidele mõne raske 
maastikuõppusega «mõistust» pähe panna ja pikendab sellega oma tagasituleku 
tähtaega kahekümne nelja või neljakümne kaheksa tunni võrra, siis ta teab, et tema 


komandör Medenines ei tee talle, väeosa kõige edukamale inimestekütile, selle eest 
mingeid etteheiteid. 

Tegelikult polnud tal seekord aga ees mingit maastiku-õppust. Asjaolu, mis teda 
viimasel minutil mõjutas paigale jääma, oli küllaltki konkreetne. Eile õhtu! olid kaks 
tema meest Ben Gardane maanteel kinni nabinud noore araablase, kes kandis 
uhkeldades liiga suuri saapaid — nimelt sedasorti saapaid, mida kasutatakse 
võõrleegionis. Pealisnahk oli neil mitmest kohast marraskil ja nähtavasti juba pikemat 
aega rasvatamata. 

Ülemveltveebel Balandre ise korraldas noorele araablasele pikema «ülekuulamise», et 
välja uurida, kust poiss need saapad sai. Kuid too ainult vaikis ja vaatas talle iga 
näkku antud löögi järel vihkava pilguga otsa. 

Pole mingi uudis, et araablased mõnikord prantsuse mundriesemeid kannavad, ehkki 
selle eest karistatakse. Alles kahe kuu eest oli Balandre araablaste turul Matma-tas 
konfiskeerinud täieliku leegionärimundri ja isegi automaatpüstoli, mis oli muidugi 
mõista pärit Prantsuse regulaarvägede varustuse hulgast. Võib-olla, et ka need saapad 
on juba paljudest kätest läbi käinud, ja üsna võimalik, et poiss on neid kandnud juba 
küllalt kaua. 

Kuid midagi räägib selle vastu ja see sunnibki nüüd Balandre'it poissi veel kord käsile 
võtma. Esiteks on mõlemalt saapalt kõrvaldatud number, millega märgitakse kõiki 
leegionäri varustusesemeid, ja teiseks on araabia poisi saapad talle paari numbri võrra 
suuremad ning ta kannad villi hõõrunud. Kindlasti oleks ta juba ammu nartsud ümber 
jalgade mähkinud, kui ta oleks neid saapaid pikemat aega kandnud. 

Ka seda laskis Balandre poisile tõlgi kaudu öelda, kuid araablane ei vastanud ühtki 
sõna ja vajus lõpuks oiates kokku. Nüüd lamab ta Balandre'i telgi lähedal madalas 
augus ja teda valvavad need kaks spahhi, kes ta eile õhtul kinni nabisid. 

Balandre ei ole prantslane ja ta õige nimi polegi Balandre, vaid Deboeker; ta on 
belglane, kellel oli kunagi Leon Degrelle'i fašistlikus palgasõdurite diviisis sturm- 
führeri aukraad. Pärast sõja lõppu teenis ta algul leegionis ja võttis pärast viieaastase 
teenistusaja lõppu vastu pakutud võimaluse minna spahhide juurde. Degrelle'i juures 
oli talle rohkem meeldinud, sest tookord sai elanikkonnalt veel üht-teist 
«konfiskeerida». Kuid ka siin spahhide juures ei käi ta käsi halvasti. Ja kuna tal on 
pealegi varasematest aegadest kasulikke kogemusi, on tema ülemused temaga väga 
rahul. 

Tema vaist on teda nii mõnigi kord õigele teele juhtinud. Kuid nüüd ei usu ta ka ise 
enam, et need saapad oleksid kindlasti kuulunud leegionärile, kelle põgenemisest 
teatati nädala algul kõigile Lõuna-Tuneesia sõjaväeosadele. Kuid uskumine pole veel 
teadmine. Ta tahab siiski lasta Ben Gardane ümbruse, mida ta tunneb nagu oma 
taskut, veel kord põhjalikult läbi kammida... 

On hea, et ta oma spahhide keelt ei oska. Mehed torisevad, kui kuulevad, et nad ei 
pääse veel tagasi kasarmusse. Nüüd peavad nad edasi kükitama siin täitanud 
kaevikutes, sööma ainult kuivanud leiba ja alaväärtuslikke konserve, ja seda kõike 
mine tea kui kaua. Balandre'i üksuse spahhid tunnevad oma ülemust. Tal on vaja raha, 
et seda hiljem Medenines ühe ööga maha pummeldada. 

Mehed ei eksi. 10 000 frangi suurusest preemiast, mis kuulub talle, kui tema mehed 
desertööri kas elusalt või surnult tabavad, loobub ta vaid siis, kui ta must valgel on 
veendunud, et pataljoniradist kapral Kadeler on kinni püütud. Ja et just siin selles 
nurgas teadete edasitoimetamine alati korras pole, võib veel kuluda terve nädal, enne 
kui ta seda teadet must valgel lugeda saab. 


Balandre saadab otsekohe Medeninesse kaks meest, kes peavad komandörile edasi 
andma teate, et tema üksus jääb veel lühikeseks ajaks õppuste otstarbel kolme päeva 
eest määratud paika. 

Tõelise põhjuse jätab ülemveltveebel Balandre enda teada. Võib-olla saab ta oma 
komandöri jälle kord üllatada . .. Lõpuks palub ta oma ettekandes, et talle muud käsud 
saadetaks praegusel juhul tema käskjalgade kaudu. 

Tuneesia-Tripolitaania piiri lähedal asuv kaljurannik koosneb kohati kahest kihist. 
Kuna ülemise kihi moodustab kivikõva pinnas, koosneb alumine osa tufikivimassii- 
vist, millesse meri on aastatuhandete jooksul uuristanud lugematul hulgal väikesi 
koopaid. 

Umbes kaks kilomeetrit kaugemal väikesest lahest, kus seisavad Ben Gardane kõige 
vaesemate kalurite paadid, asub suurem koobas, mille purustas sõja ajal pomni täis- 
tabamus. Tugevast liivakivist lae rusud paiskusid segi nii, et nüüd koosneb koobas 
kahest korrusest. 

Siin leidis Kurt Kadeler nelja päeva eest pelgupaiga. «Alumisel korrusel» on tema 
eluruum. Kuid see asub merepinnale nii ligidal, et tõusu ajal alati veega täitub. Siis 
peab Kurt ülespoole ronima. Kahjuks on ülemine kamber niivõrd madal, et seal saab 
ainult parajasti istuda, ja seepärast seadis ta sinna magamisaseme. Araabia kalurid 
tõid Kadelerile pool paaditäit kuiva heina, mille peale ta laotas oma burnuse. Kui 
vastu hommikut külmaks läheb, tarvitseb tal ainult ennast burnusesse mähkida ja nii 
on tal kõige suurepärasem voodi, mida ta üldse oskab kujutleda. Kõige toredam selle 
juures on veel asjaolu, et ta näeb uinudes enda kohal tähistaevast, kuni lõpuks silmad 
kinni vajuvad. Millal on aeg alla minna, seda teab ta erilise luksumise järgi, mida 
tekitavad läbi paljude väikeste uurete jooksvad viimased veenired. 

See tõusust ja mõõnast tingitud vaheldus on natuke ebamugav. Juba teisel päeval jäi ta 
kogemata alla magama, kuid veest rangemat äratajat pole olemas. Kurt tõusis kiiresti 
jalule, ja tema püksitagumiku kuivatas päike kümne minutiga. 

Ta korteri ainuke puudus on see, et päike paistab sinna vaid lõunani. Selle eest aga 
pääseb koopasse ainult mööda vett, ja see on tähtsam. Paremalt poolt ulatub küll 
kitsas kaljueend tema magamistoast mõne meetri kaugusele, kuid see muutub pidevalt 
kitsamaks, nii et inimese jalg ei leia sellel lõpuks mingit pidet. Peale selle kaldub järsk 
sein just selles kohas natuke ettepoole. Kui kellelgi 

on auahnust ronida eendi äärmise servani, peab ta lõpuks ikkagi kuue meetri kõrguselt 
vette hüppama, sest ümber pöörata pole enam võimalik. 

Kurt Kadeler oleks võinud elama asuda ka sellesse koopasse, mis paiknes vähem kui 
kakssada meetrit ida pool, mis oli ruumikam ja oleks tõusu ajal isegi kõige madala: 
mai asuvas osas kuivaks jäänud. Muhamed tõigi ta tol ööl sellesse koopasse. Kuid 
koopal oli sissekäik ka maa poolt — ehkki seda mööda tuli roomata, kusjuures Kade- 
leri kõht pidi paaril korral pahupidi pöörduma. Seepärast asus ta kohe järgmisel 
hommikul paadiga teist koobast otsima ja leidiski varsti praeguse ulualuse. 

Siin tunneb ta end kindlana. Juba kaks korda on Muhamed koos araablasest kaluriga 
tema juures käinud ja toonud talle mõned leivaviilakud, pisut praetud kala ja värsket 
joogivett. Rohkem neil vaestel inimestel pakkuda ei olnud, kuid Kadeleril oli tunne, 
nagu poleks ta kunagi nii luksuslikult elanud kui praegu. Pealegi oli Muhamed talle 
isegi natuke liha lubanud; ta toob selle Kadelerile ära kohe, kui tema jõukam sõber 
Ben Gardanes oina veristab. 

Kurt Kadelerile on mõned päevad rahulikku puhkust kibedasti ära kulunud. Praegugi 
veel ärkab ta mõnikord keset ööd üleni higisena, kuulab pingutatult vaikust ega saa 


uuesti magama jääda. Selle eest naudib ta niisugust päikesetõusu, mida surmani ei 
suuda unustada: samuti nagu kõrbes, kerkib idast ähmane värviviirg üle horisondi ja 
seejärel hakkab taevas värvuma. Kahkjas hall taust muutub õrnroheliseks ning kattub 
kiiresti violetsete triipudega. Sellest hetkest kuni tegeliku päikesetõusuni kulub vaid 
mõni minut. Kuni õhtuni avardub tema ees smaragd-roheline meri. 

Maa poolt on talle väljavaade suletud. Kui ta oma ma-gamiskoopa rinnatiselt natuke 
välja kummardub, võib ta näha tükikest linnamüüri ja üht Ben Gardane mošee mina- 
rett1. 

Eile oli hõljunud kaua aega kauge! mere kohal kõrge suitsusammas. Muhamed oli 
talle öelnud, et mõnikord seisavad suured laevad lahes ankrus, kuid Kadeler polnud 
senini ühtegi näinud. 

Araablane oli talle isegi lugemismaterjali kaasa toonud — vana Kanada ajakirja 1942. 
aastast. Ja kuigi selles oli viis võis kuus lugu ainult osade kaupa ilmuvatest jutus- 

tustest, luges Kadeler ka need läbi ja lahendas isegi ristsõnu esmakordselt inglise 
keeles. Ka ujumas oli ta juba käinud. Kuigi imeselges, ent kohutavalt soolases vees oli 
kerge ujuda, ei taha ta seda siiski enam ette võtta. Lähedal võib asetseda mõni 
sõjaväepost, kes võib mõttele tulla ujujat lähemalt silmitseda. 

Ei. Olgu siin nii hea kui tahes, kuid ta ei taha siiski siia kauemaks peatuma jääda, vaid 
katsub esimesel võimalusel üle piiri lipata. Tema sõber Muhamed oli talle rääkinud 
kahest võimalusest: ta võib minna koos araablaste karavaniga järgmisel nädalal 
Tripolitaania oaaside Ghariani ja Naluti suurtele laatadele või siis võtab mõni kalur ta 
öisele püügile kaasa ja paneb Zuara või Sabratha lähedal kaldale. Seal oleks ta lõpuks 
kindlas kohas, sest sealt Tripolisse võib olla kõige rohkem kahe päeva teekond. 

Kurt oli Muhamedile öelnud, et ta sõidaks meelsamini kaluritega, ja sõber oli ta nõu 
heaks kiitnud, sest kõik karavanid, kes tahavad üle piiri minna, peavad liikuma 
rannikuteed kaudu, kus tolliametnikud neid kontrollivad. Ja kus asub tollipunkt, seal 
lähedal on kindlasti ka piiri-politsei ja spahhid. Kalurite püügiretkeni on veel terve 
nädal aega. Siis on noorkuu ja kilomeetri kauguselt pole paati maalt enam näha. 
Kadeler oli just äsja ülemisele korrusele kolinud, sest varsti peab algama tõus. Ikka ja 
jälle paelub ta pilku vee pidev kerkimine, kuni alumine koobas on lõpuks täiesti üle 
ujutatud. 

Imelik — kuigi vesi on selge, pole ikka veel ühtegi kala näha. Muhamed kinnitab, et 
Ben Gardane lahes leidub isegi haisid. Kalurite püügipiirkonnad asuvad igatahes 
kaugel ulgumerel. 

Mõne aja eest saabus väike kalalaevastik püügilt tagasi. Iga päev umbes samal ajal 
ootab Kadeler, kuni punased, pruunid ja sinised purjed üle silmapiiri ronivad ja 
aeglaselt suuremaks muutuvad."Kui paadid viimaks ainult mõnesaja meetri kauguselt 
temast vaikselt mööduvad, heidab ta pikali maha. Tema siinolekust on Muhamed tea- 
tanud ainult kahele kalurile — Halebile ja Ibrahimile. 

Nüüd on jälle viimane paat möödunud ja Kadeler võib püsti tõusta. 

Tundub, et tuul on tõusnud, sest kui ta nüüd jälle alla vette vaatab, langeb ülevalt 
natuke liiva. Siis aga kuku- 

vad isegi mõned suuremad kamakad vette ning Kadeler muutub tähelepanelikuks. 
Ettevaatlikult piilub ta paremale ja tõmbab pea otsekohe tagasi. Kõige rohkem viie 
meetri kaugusel oma koopa kõrval näeb ta seismas meest, ja sellel on munder seljas... 
Kadeler on lausa kangestunud. Kuigi see mees ei saa tema peidukohta tulla, kinnitab 
siiski juba tema ilmumine, et see paik siin pole kindel. 


Kadeler tõuseb äärmiselt ettevaatlikult, et leida kitsast pragu, mille kaudu võõrast 
jälgida. Mees seisab ärapööratud näoga ja surub ennast vastu koopa kohal rippuvat 
seina. Ilmselt on ta liiga hilja märganud, et tuli ülearu kõrgele, ja katsub nüüd ümber 
pöörata. 

Tema kuuevarrukal näeb Kadeler ülemveltveebli tunnuseid, kuid ta ei kanna ei 
leegioni ega ka Prantsuse regulaarvägede mundrit. Pole tarvis palju fantaasiat, et tai- 
bata: see mees võib olla ülemveltveebel spahhide üksusest. 

On ta sattunud siia kogemata või hulgub ta siin kindla eesmärgiga? Kui nii, siis on 
sedasorti mehi läheduses veel teisigi, ja on vaid aja küsimus, millal nad tagasi tulevad, 
et paljusid merepoolseid koopaid läbi otsida. Selleks aga peab neil paate olema, ja 
Kadeler pole veel kuulnud, et spahhid oleks veesõidukitega varustatud. Kuid 
tõenäoliselt pole see neile mingi probleem. Kui nad Ben Gardanesse ratsutavad, 
antakse kindlasti tollikutter nende käsutusse ..,.. 

Võõras on ikka veel samal kohal ning teeb katset ühele põlvele laskuda. Ja nüüd 
märkab Kadeler selgesti, et ülemveltveebel, mees, kes on peremees tema kätte 
langenud deserteerunud leegionäri elu ja surma üle, tunneb ise surmahirmu. Tema 
viltukiskunud nägu on higiga kaetud, ja käsi, mis klammerdub järsu seina põikprakku, 
näib pikkamisi kaotavat jõu. «Mis siis, kui ta nüüd merre kukub?» küsib Kadeler 
eneselt. Ujujale poleks see eriti hädaohtlik — kui eeldada, et tal jätkub veel jõudu, 
võib ta ennast ühte alumisse koopasse vinnata. Kuid võib-olla ta ei märkagi, et allpool 
veepiiri on veel kindel pind? Siis peaks ta igatahes peaaegu kilomeetri järsu kaljuseina 
kõrval ujuma, kuni jõuab kohani, kust on võimalik kaldale ronida. 

«Ja kui too mees just minu koopasse ronib?» Hetkeks hakkab Kadeleril kuum, kui 
talle meenub, et on võib-olla jätnud mõned asjad alla. Aga ei — ta võtab ju alati kõik 

üles kaasa, et sissetungiva vee tõttu midagi kannatada ei saaks. Kas tõesti kõik? Kurt 
laseb pilgul üle oma varanatukese käia. Seejuures märkab ta kõheda tundega, et üks 
kolmest väärtuslikust välipudelist puudub! 

See võib talle saatuslikuks saada. Ja just nüüd, kus ta juba arvas oma sihi nii lähedal 
olevat! Loomulikult tunneb too mees leegioni välipudeli ära esimesel pilgul... 

Jälle silmitseb Kadeler võõrast, kes paistab pingutavat oma viimast jõudu. Samas 
tärkab tal mõte: kui too tüüp ujuda oskaks, oleks ta juba ammugi vette hüpanud. Ja 
miks ta vähemalt appi ei hüüa? Kas kardab ta jõupingutuse tõttu tasakaalu kaotada ja 
alla kukkuda või pole lähedal kedagi, keda appi kutsuda? 

Viimane oletus on vist õigem! Veel kord esitab Kadeler enesele küsimuse: «Mis 
juhtub, kui mees vette kukub ja ma näen, et ta ujuda ei oska?» Mees on temast natuke 
suurem, kuid Kadeler on hea ujuja ja loodab, et suudab teda selja fagant kinni haarata 
ja vähemalt oma koopani vedada. Siis võiks hädaline end juba ise kinni hoida. 

Ja siis? 

Kadeler ei tea veel, mis teha, kui nii peaks juhtuma. Igaks juhuks libistab ta ennast 
vaikselt oma magamis-ruumi tagasi ja võtab pambust Wirzpergeri püstoli. Selles on 
ainult neli padrunit. Kindluse mõ+tes otsustab ta need välja võtta ja nende asemel täis 
magasini sisse lükata. 

Väljast kostab kähisev karjatus ja seejärel plärtsatab raske keha vette. Otsekohe on 
Kadeler rinnatisel ja vaatab alla. Võõras tõuseb parajasti veepinnale. Ujuda see mees 
ci oska, seda näeb Kadeler silmapilkselt. Kuid võõral on õnne olnud, sest ta kukkus 
otse kaljuseina lähedale. Kui ta nüüd nii rumalasti ei tegutseks, saaks ta sellest kinni 
haarata. 

Teadmata, kas tal õnnestub tõesti järele hüpata, valmistub Kadeler päästetööks. Kui 
mees nüüd kaljust kinni ei haara, siis vajub ta põhja . .. Kuid ta on juba pidepunkti 


leidnud! Kuid see pole Kadeleri «eluruum», vaid üsna kitsas koobas, mis asub veel 
madalamal. Kui õnnetul läheb korda sinna sisse ronida, peab ta rinnust saadik vees 
seisma nii kaua, kui kestab tõus. Uppuda ta seal ei saa. 

Nii ebameeldiv kui see naaber Kadelerile ka pole, ei saa see esialgu talle kardetavaks 
muutuda. Sealt alt võib välja pääseda vaid vee kaudu. Kui ta vaid jääks mõneks ajaks 

sinna rahulikult istuma — vähemalt nii kauaks, kuni Kadeler ise kindlasse kohta on 
jõudnud. 

Pimeduse tulekuni on jäänud veel umbes kuus tundi. Siis peab ta siit kaduma, see on 
selge. Ta peidab end väikesesse lahte kuni kalurite tulekuni — ja täna öösel on ka 
Muhamed nendega. Kindlasti viivad nad tema veel täna öösel Zuarasse. 

Kadeleri rahutus on nüüd peaaegu kadunud. Ta ise teatab Muhamedile, mis imelik 
lind sinna alla on pesitsema asunud. 

Ta mõtleb veel kord järele. Kui spahhidele on nende ülemveltveebel väga 
südamelähedane, hakkavad nad kindlasti mõne aja pärast tema järele puudust tundma 
ja teda otsima. Ja kui nad üldse ei tea, kus too hulgub, võivad nad kaua otsida! Peale 
selle — Kadelerile ei meenunud ühtki ülemat leegionis, keda oleks võinud nii «kalliks 
pidada», et tolle puudumise tõttu rahutust tunda ja teda otsima hakata. Tõenäoliselt 
pole ka spahhide juures lugu teisiti... 

Nüüd aga peab ta aru, kuidas oma asju kaasa võtta, kui tuleb täna öösel läbi ujuda 
pikk vahemaa kuni väikese laheni. Ta ei tahaks midagi maha jätta — isegi mitte kap- 
saks loetud ajakirja. Ka oma kolmanda välipudeli võtab ta rahulikult kaasa. Koopast, 
mille serval spahh istub ja kus ta löödult enda ette vette põrnitseb, avaneb vaade 
õnneks kaugele loodesse; sealt võib näha kogu Ben Garda-net, kuid pole võimalik 
näha sinna alla, kuhu Kadeler mõõna saabudes peab ronima. Nautigu spahh pealegi 
rahulikult Ben Gardane panoraami! Kadeler tahab igal tingimusel oma kolmanda 
välipudeli ära tuua. Nende mõtete juures meenub talle veel midagi. Iga välipudeli 
maht on kaks liitrit, niisiis igas tühjas pudelis on kaks liitrit õhku. Kokku teeb see 
kuus liitrit, ja kui ta pudelid ülejäänud kraamiga tugevasti burnusesse mähib, võib ta 
kogu kraami ujudes mugavalt järel vedada. 

Spahh istub ilusasti seal all ja esialgu ei või temaga midagi muud juhtuda, kui et ta 
saab nohu. Järelemõtlemiseks on tal aega küllalt ja võib-olla tuleb talle seejuures isegi 
midagi mõistlikku pähe! 

Kui Kadeler juba Zuaras on, palub ta Muhamedi, et too selle mehe järgmisel päeval 
siinsest rotiaugust välja aitaks. 

Kadeler teadis, et kalurid sõidavad välja alles järgmise mõõna ajal. Nii jäi talle 
küllaldaselt aega, et teele asumiseks ette valmistada. 

Ta murdis mõnda aega pead, kuidas saaks kella kuivaks jätta. Esialgu kavatses ta 
kella taskurätikuga otsaesisele siduda, kuid selle mõtte heitis ta kohe kõrvale. Kui 
pikal teekonnal tuleb vahepeal krooli ujuda, et kiiremini edasi jõuda, asub laup vees ja 
sol juhul võiks ta kella sama hästi nööriga järel vedada. Viimaks leidis ta lahenduse. 
Wirzpergeri püstolitaskus oli väike toos relvamäärdega. Kiiresti otsustanud, mähkis ta 
kella vana ajakirja lehe sisse ja surus selle tihedasti toosi. 

Nüüd asus ta oma pambu pakkimisele ja selle ujumis-võime proovimisele. Niipea kui 
burnus oli vett täis imbunud, vajus pamp aeglaselt vee alla. Loomulikult hakkab see 
teda takistama, aga vaevalt niivõrd, et ta pambu peaks maha jätma. 

Ta ootas veel pool tundi, ronis siis alumisest koopast nii kaugele kui võimalik alla ja 
jõudis üsna hõlpsasti vette. 


Et spahh teda ei näeks, tahtis ta alguses pisut paremale ujuda ja siis kaares õige suuna 
võtta. Kui ta end seljale pööras, et veel kord oma eluaset vaadata, märkas ta aga, et 
polnud küllalt palju paremale pöördunud — ta nägi koopa avaust, kus spahh nagu 
hiirelõksus vangis istus. Ta kuulis spahhi paar korda kõvasti aevastavat. 

Kadeler polnud loomult kahjurõõmu nautija, kuid see tõi talle nüüd ometi hea tuju 
tagas1. 

Ujumine läks palju libedamalt kui Kadeler oli ette kujutanud; ta peaaegu ei tundnudki 
lühikesi siniseid pükse ja pluusi. Kindluse mõttes hoidus ta nüüd pisut rohkem pare- 
male, et spahh teda äkki enam ei näeks. 

Ta tahtis end just jälle rinnuliasendisse pöörata, et kiiremini edasi jõuda, kui talle 
tundus, nagu oleksid imelikud kirjud tulukesed üle vee libisenud. Otsekohe hakkas ta 
neid jälgima ja tõstis pisut pead. Ja tõepoolest — ta nägi kõige rohkem viissada 
meetrit enda ees kolme tuld — rohelist, valget ja punast. Kuid need ei liikunud, vaid 
seisid kaunis kõrgel vee kohal. 

Need võisid olla vaid mõne suurema laeva positsiooni-laternad! Kuidas sai olla 
võimalik, et ta polnud seda laeva varem märganud? See oli vist möödunud ööl lahte 
saabunud. 

Oma koopast ei saanud ta seda päeval näha, sest idasuunas kulges järsk rannik otse 
lõunasse. 

«Huvitav oleks teada, missuguse lipu all see küna sõidab,» vilksatas Kadederil läbi 
pea. «Kõige tõenäolisem, et laev kuulub prantslastele — ja sellest pole mingit kasu.» 
Kui ta Muhamedile oma 100 ära räägib, saab see kindlasti aru, et ta pidi juba täna 
öösel siinsest ümbrusest kaduma. 

Pisut vastumeelselt suundus Kadeler jälle vasakule. Kuid ta polnud ujunud veel poolt 
minutitki, kui peatus jälle. Üsna lähedal kuulis ta hääli. Korraks arvas Kadeler, et 
need on kalurid väikeselt lahelt — kuid need oleksid pidanud saabuma vastassuunast. 
Kohe seejärel märkas ta kõigest viiekümne meetri kaugusel kaht meest, kes paadis 
Ben Gardane poole sõudsid. 

Hea, et kuu oli juba nii kaugele edelasse rännanud ja et Kadeler viibis sügaval 
kaljuranniku varjus, muidu oleksid need kaks teda näinud. Sõudjad olid aga selleks 
liialt oma jutusse süvenenud, et ümbrust tähele panna. Nii võis Kadeler neid rahulikult 
veel natuke lähemale lasta. Ta asetas vaheldumisi parema ja vasaku käe kõrva juurde, 
et midagi nende kõnest kinni püüda. See polnud ei inglise ega prantsuse keel, seda 
taipas ta otsekohe. Ka itaalia keel ei saanud see olla. Sidi-bel-Abbesis oli ta kaua 
itaallastega ühes toas maganud, nii et nende keele oleks ta kindlasti ära tundnud. 

Nii kaua kui ta kiiresti ujus, suutis ta oma pampu ilma suurema vaevata enda järel 
vedada. Nüüd aga, kus ta ikka ja jälle peatus, et võõraid hääli kuulata, hakkas see talle 
koormaks muutuma. Kuid nüüd oli ka paat juba niivõrd eemaldunud, et ta ei suutnud 
enam sõnu eraldada. 

Samal silmapilgul hakkas üks paadis olijaist laulma. Kohe esimeste helide järel tundis 
Kadeler, et ta oli seda meloodiat kuskil kuulnud. Kui nüüd ka teine hääl hakkas 
refrääni kaasa laulma, meenus talle, et seda laulu olid mõnikord laulnud hispaanlastest 
leegionikaaslased Sidi-bel-Abbesi kasiinos, ja Horst Wiebscher oli lasknud endale 
isegi selle teksti üles kirjutada, nii et nad said sellele ise kaasa laulda, ehkki esialgu 
sõnade tähendusest aru ei saanud. 

Niisiis hispaanlased! Kui nad tulid suurelt laevalt — ja selles polnud mingit kahtlust 
— siis polnud see tõenäoliselt 

prantsuse laev. Muidugi võis prantsuse laeval ka hispaania madruseid olla, kuid need 
mõlemad polnud tõenäoliselt lihtsad madrused. Niipalju tundis Kadeler mereelu: kui 
keegi laeva meeskonnast võõras sadamas maale läheb, siis on see kindlasti kapten, 
tüürimees või mõni muu laeva ohvitser. Kapten aga kuulub enamasti samasse rah- 
vusesse kui omanikud, kelle laeva ta juhib. 

Ilma pikemalt mõtlemata pööras Kadeler ümber ja ujus nüüd suurte tõmmetega selle 
järsu kaldakalju poole, mis pidi asetsema suurele laevale kõige lähemal. Ta tahtis 
teada, kas see oli tõesti hispaania laev! Kui see peaks teda liiga, kaua kinni pidama, 
siis võib ta enne tõusu ikkagi oma koopasse tagasi pöörduda. Tema tülikas 
«allüürnik» oli tal täiesti meelest läinud. 

Blindaažides Ben Gardanest piirini viiva rannikutee ääres oli täna õhtul pisut 
mugavam kui tavaliselt. Spah-hide meeleolu polnud küll ikka veel paranenud, sest 
neile oli teatatud, et nad niipea Medeninesse tagasi ei saa, kuid nende ülemat polnud 
kohal ja juba üksnes see oli neile kergenduseks. Mõned mehed olid läinud salaja Ben 
Gar-danesse, et vähemalt veinigi tuua. 

Ülemveltveebel oli pärastlõunal lahkunud ja polnud ikka veel tagasi. Enne seda oli ta 
igatahes oma meeste elu nii kibedaks teinud nagu alati siis, kui teda painasid kin- 
nisideed. Pikas ahelikus, mehed üksteisest saja meetri kaugusel, pidid nad 
vahetpidamatult Ben Gardane ümbrust kammima, ja kõikjal, kus vedeles purustatud 
tanke või ben-siinikanistreid, põlenud veoautosid või muud prahti, tuli peatuda ja 
rämpsus siblida. Isegi sealt ei pöördutud tagasi, kus vastavalt hoiatussiltidele ikka veel 
miine esines. 

Homme pidi ahelik edasi minema — ja nimelt piirkonnas, mille Balandre'i üksuse 
kaamelid juba neljandat päeva igas suunas läbi olid kapanud. 

Tema jaokomandöridel oli asjast oma arvamus. Nad teadsid, et Balandre tahab iga 
hinna eest jälle lindu tabada! Ometi on asi seekord täiesti selge. Möödunud nädalal 
üleval Maknassi juures deserteerunud neetud bošš 1 on kindlasti juba ammugi 
tabatud, ja kui mitte, siis istub ta kindlasti kuskil väikeses araabia pesas ja laseb oma 
jälgi 


Bošš (boche) — sakslaste sõimunimi prantsuse keeles. 

rohtu kasvada. See sell on kindlasti taibukam kui Balandre ja üheksa korda targemad 
peastaabi mehed kokku! Seda võis märgata sellest, et juba kolmkümmend kuus tundi 
pärast tema põgenemist tuli teade, et ta pole enam lõunas, vaid varjab ennast kaugel 
põhjas, Tunise ja Biserta piirkonnas. 

Jah, Balandre'i jaokomandöridel on oma arvamus. Kuid seda ei võeta arvesse. Tõtt 
öelda on neile ka ükskõik, kas istuda siin või Medenines. Palgapäevani on veel terve 
nädal aega ja pole midagi ebameeldivamat kui viibida linna lähedal,- kus leidub mõni 
kohvik või restoran, ilma et taskus oleks ühtegi närust sajafrangilist. 

Nende ülemal pidi veel raha olema, muidu ta poleks läinud just täna, kus tema 
kinnisidee neile jälle vembu mängis, viletsasse Ben Gardane urkasse. Kuid võib-olla 
oli tal ka tuttavaid regulaarväeosa meeste hulgas, kellega võis juua ja kaarte mängida 


Ei, suurt ärevust ülemveltveebel Balandre'i pärast tema alluvad ei tundnud! Too oli 
olnud mitmelgi korral kogu päeva ja öö jäljetult kadunud, ja alati, kui ta pärast seda 
tagasi tuli, said nad tema halba tuju kahekordselt tunda. 

Teenistusastmelt vanem allohvitser, ülemseersant Bou-langer rivistas asjatult 
otsimisaktsioonilt tagasi tulnud spahhid üles, nii nagu see tal kombeks oli, ja jaotas 
pooled mehed täiesti mõttetuiks vahtkondadeks. Natuke pärast kella kahtekümmend 


kahte pidas ta veel kord oma kolleegidega nõu, läks siis Balandre'i telki, süütas 
väikese õlilambi, puges Balandre'i moskiitovõrgu alla ja luges veel mõne aja mingit 
ääretult räpast soparomaani. Kui spah-hide karedad kõrid teist korda valvevahetust 
laulsid, kustutas Boulanger lambi ja jäi rahuliku südamega magama. 

Samal ajal istus ülemveltveebel Balandre ikka veel oma niiskes vangikongis. 
Täpsemalt öeldes ta seisis seal. Niikaua kui kestis tõus, ulatus vesi talle rinnuni. 
Meeletus vihas vandus ta seda, et ükski mees tema üksusest ei tule mõttele teda 
otsida. Seejuures oli siit laagrini kõige rohkem kaks kilomeetrit! Tal ei jäänud niisiis 
muud üle, kui selles urus edasi konutada. Kunagi peab ju saabuma mõõn ja siis võib 
ta eespool rinnatisel istuda ning saabuvat päeva oodata. Enne kui ta täna pärastlõunal 
oli tulnud hullule mõttele ronida sellele kaljurünkale, oli ta näinud 

154 

kaugemal ida pool kaubalaeva. Oleks imelik, kui homme ei lasta laevalt ühtki paati 
alla, et mõnda inimest maale toimetada. Igal juhul peaks paat mööduma temast üsna 
ligidalt, nii et ta sõudjaid hüüda saab. Selle ajani pidi kuluma küll terve öö, kuid 
polnud midagi parata. 

Ta pidi seda taluma. Küll ta veel ütleb Boulanger'ile oma arvamise, kui ta jälle 
laagrisse jõuab! 

Kord arvas Balandre üsna koopa lähedal kuulvat, nagu oleks vees midagi liikunud. 
Kuid vee kohal oli nii pime, et ta ei märganud midagi, kui välja kummardus. 

Äkki meenus talle, et tal oli kogu aeg kell käe peal. See oli nüüd kindlasti läbi! 
Vihahoos tahtis ta selle juba ära võtta ja merre visata, kuid mõtles siiski veel järele. 
Oli ikkagi parem seda hoida. Selle kella võib ta mõnele araablasele kaela määrida ja 
seletada, et see on «kuukell», mida tohib vaid iga nelja nädala tagant üles keerata. 
Marokos oli tal see juba kord õnnestunud ühe kellaga, millel olid seal, kus tavaliselt 
paikneb kellavärk, vaid mõned roostetanud naelad. 

Juba üle kahe tunni istub Kurt Kadeler õlgadeni vees kõrge kari jalamil ja silmitseb 
suurt laeva. Pärast selle koha leidmist ronis ta kõigepealt suurele kivimürakale. Kuid 
ta märkas varsti, et vesi on hoopis soojem kui õhk, ja nii võttis ta allpool koha sisse 
nagu istevannis. 

Laev võib olla viie tuhande tonnine ja ulatub veest välja umbes kaksteist meetrit. Eriti 
meeldib Kadelerile nöörredel, mis laeva keskelt alla ripub. Poole tunni eest valgustas 
seda keegi pardalt taskulambiga. Redelil pole pulki, see koosneb ainult lihtsast köiest, 
millele on kindlate vahede järel sõlmed sisse tehtud. 

Kaksteist meetrit mööda köit ronida pole Kurt Kadelerile kuigi raske ülesanne. Oli 
kord aeg, kus tal oli isegi harjumuseks igal nädalal mõned korrad ilma jalgade abita 
kaheksa meetri pikkust köit mööda üles ronida. Köie oli ta onu selleks otstarbeks 
Brieselangis oma väikesesse aeda kõrge oksliku männi otsa kinnitanud. Iga kord, kui 
Kurt onu külastas, pidi ta mööda köit üles ronima ja üleval puu otsas oli alati tema 
jaoks väike üllatus. Tema praeguse plaani juures peab see talle kasuks tulema. Ka aeg 
näib kohane olevat. Ta on kuulnud seltsimeestelt, kes varem on merd sõitnud, et 
päeva esimeste tundide valvekorda nimetatakse 

«koeravahiks» — nimelt sellepärast, et siis on kõige raskem ärkvel olla. Vahimadrus, 
kes pigem magab kui valvab, on antud olukorras enam kui meeldiv. 

Need on tema väljavaated laevale pääseda. Kuid ta teab ka seda, et kaua ei tohi enam 
aru pidada. Kui paat Ben Gardanest jälle tagasi jõuab, tõmmatakse köis kindlasti üles 
— jasiis on juba hilja. Peale selle peab vesi varsti langema ja mõõn võib teda laevast 
mööda triivida. Siis peaks ta kogu oma jõu mängu panema, et uuesti tagasi pääseda. 
Seda jõudu aga on tal kibedasti tarvis, et pärast ujumist veel kõrgele laevalaele ronida. 


Ja veel midagi muud tuleks kaaluda. Kui ta nüüd sellele suurele ahvatlusele järele 
annab, laseb ta nurjuda plaanil, mille järgi teda võibolla juba täna öösel toimetataks 
Zuarasse. . .! Sel juhul võiks ta juba kahe päeva pärast Tripolis olla, Tri-polis võiks ta 
Saksa konsulaati minna — eeldades muidugi, et Bonni Vabariigil seal üldse 
konsulaati on. Kui seda ei ole, siis võiks ta ennast Briti või Itaalia võimudele üles 
anda. 

See kõik on aga hall teooria. Ühest aastast võorleegionis aitab, et kaotada igasugune 
usaldus taoliste asutuste vastu. Alles kahe aasta eest said Lääne-Saksamaa 
ametivõimud sellega hakkama, et andsid Prantsuse võimudele välja kolm põgenenud 
saksa leegionäri, kes olid tulnud läbi Hiina ja Nõukogude Liidu Lääne-Berliini ja 
jõudsid sealt oma kodukohta Lääne-Saksamaal. Kurt Kadeler teab seda tänu leitnant 
Lefevre'i instrueerivale õppetunnile. Leitnant ei jätnud kunagi kasutamata võimalust, 
et oma kuulajatele selgelt silme ette manada leegionist põgenemise lootusetust. 

Briti ametivõimude kohta polnud Kadeler midagi niisugust veel kuulnud, kuid ka 
neile ei saanud ta väga kindel olla. Võib-olla eksisteerib Briti ja Prantsuse valitsuste 
vahel isegi leping, mille kohaselt niisugused isikud välja antakse? 

Veel nelja päeva eest poleks Kadeler simapilkugi kõhelnud iga võimalust kasutamast, 
et aga Tripolitaaniasse jõuda. Nüüd aga seisab tema ees peaaegu käeulatuses see laev. 
Et see on hispaania laev, seda usub ta kindlasti. Pisut aega tagasi lülitas seal üleval 
pardal keegi sisse valjuhääldaja, mille kaudu anti edasi hiliseid päevauudiseid, ja Kurt 
kuulis selgesti, et räägiti hispaania keeles. 

Kui tal nüüd õnnestuks märkamatult laeva pardale jõuda ja end seal ära peita, kuni 
laev veel ulgumerel on, siis võiks ta igatahes juba paari päeva pärast Euroopas olla! 
See väljavaade on ahvatlev! Igatahes jõuaks ta siis tõenäoliselt Hispaaniasse, kuigi 
sealt ei pääse maad kaudu Saksamaale, sest vahepeal asetseb Prantsusmaa. Kuid His- 
paanias on ju sadamaid küllalt! Kunagi avaneb ikkagi võimalus laevaga Itaaliasse, 
Inglismaale või Skandinaaviasse pääseda... 

Mis aga Kadeleri kõigele vaatamata ikka veel tagasi hoiab, on asjaolu, et ta ei taha 
ilma oma araablastest abilistega hüvasti jätmata ja neid tänamata lahkuda — ja see 
mõte vaevab teda. Muhamed ja mõlemad kalurid Haleb ja Ibrahim on teda nii 
ennastsalgavalt abistanud, et ta möödunud nelja päeva jooksul vaevalt tundis ennast 
veel tagaaetuna. 

Kuid nad tahavad teda ju vabadusse aidata, ja kui ta selle laevaga Euroopasse jõuaks, 
olekski ta ju vabaduse saavutanud! 

Nüüd on juba hilja ujuda nii pikka maad kuni väikese laheni. Enne kui ta sinna jõuab, 
on paadid kindlasti ammugi juba teele asunud. Just sellest kohast paistab minevat rada 
üle püstloodis kalda rannikuteele ja jalgsi jõuaks ta võib-olla veel õigeks ajaks pärale. 
Kuid sellega ei maksa riskeerida. Kui tal viltu veab, satub ta pihku spahhidele, kes on 
võib-olla parajasti oma kadunud ülemveltveeblit otsimas, kui need vahepeal pole juba 
ammu mõttele tulnud tuua Ben Gardanest tollikutter, et vee poolt koobaste juurde 
pääseda ... 

Selle mõtte juures hakkab Kadeleril kõhe. Sel juhul poleks ta julgeolek kindel ei 
homme ega ka järgmistel päevadel ja öödel ei oma koopas ega ka all väikeses lahes. 
Kui ta parajasti niimoodi kaalutleb, suletakse pardal üks luuk. Mürtsatus oli nii 
otsustavalt lõplik ja sellele järgnenud vaikus veelgi veenvam — tundus, et laeval 
läksid kõik magama. 

Kuid Kadeler kuuleb veel mingeid helisid, ja need tulevad Ben Gardane poolt. Hääled 
on küll veel kaugel, kuid selgesti kuuldavad. Vee kohal kajab laul karedatest kõridest. 
.. Need peavad olema samad mehed, kes enne väikeses paadis kaldale sõudsid! 

Veel paar sekundit kuulatab Kadeler, siis on ta otsusele jõudnud. Ta tõmbab pambu 
lähemale, kohendab end ja sööstab vette. 

Ta oli vahemaad siiski alahinnanud. Laev näis temast järjest eemalduvat. Veel 
viimasel sajal meetril oli ta peaaegu niikaugel, et oleks oma pambu lahti lasknud — 
nii raskeks oli see korraga muutunud. 

Iga silmapilk võis teda keegi pardalt hüüda. Ja mis siis? Kas lihtsalt ümber pöörata? 
Rääkida nii suure vahemaa tagant on liiga riskantne. 

Viimaks ometi! ... Kadeler pidi veel natuke paremale ujuma, enne kui sai köiest kinni 
haarata. Nüüd rippus ta kurnatult köie otsas. Ta oli nii erutatud, et suutis suuri vaevu 
oma lõõtsutamist summutada. 

Kui Kurt nüüd tumedat laevakere püstloodis enda kohal kõrgumas nägi, jäi ta 
mõttesse. «Kuidas ma siit küll üles jõuan, ilma et keegi seda märkaks?» Kuid ta 
loobus kahtlustest. Juba kaldal oli ta nõuks võtnud, et pamp tuleb kohe välja väänata, 
et vee tilkumine teda ei reedaks. 

Laul merel oli nüüd vaikinud, kuid mehed olid juba kindlasti palju lähemale jõudnud. 
Sellest hoolimata sundis Kurt end nüüd pisut puhkama. Kui ta ronima hakkab, peab 
see kiiresti toimuma, ja selleks tuleb uut jõudu koguda. 

Nüüd ... Algus läks libedasti, kuna vesi teda ikka veel kandis. Siis keeras ta pambust 
vee välja. Köis tuli haarata jalgade vahele, et vaheldumisi käsi ja jalgu puhata lasta. 
Mõtted tormasid tal läbi pea. Mis ootab teda seal üleval, kui ta lõpuks kohale jõuab? 
Paaril korral lõi tema all rippuv köis kõmisevalt vastu raudset laevakeret ja Kadeler 
arvas, et see äratab kogu meeskonna. Kuid üleval jäi kõik rahulikuks. Seevastu oli 
nüüd juba üsna selgesti kuulda tullide kriginat ja mõlade sulpsatusi — ning jälle 
kostsid meeste hääled. 

Kõrgemale, ikka kõrgemale, haarata, kere üles vinnata ja jälle kõrgemalt kinni 
haarata, jalad järele tuua ja paar sekundit puhata — ikka edasi, haare haarde järel. 
Köie sõlmija oli olnud kogenud töömees: sõlmed järgnesid nii korrapäraselt, et kätel 
polnud tarvis järgmist tuge koba-dagi. Kuid mida kõrgemale ta jõudis, seda raskem oli 
siia-sinna kõikuvat köit taltsutada. 

Pool meetrit allpool reelingut ootas Kadeler summutatult hingates, kas üleval on 
midagi kuulda. Võib-olla 

jälgitakse teda juba tükk aega ja ta teeb näitemängu, mille üle vaatajad hiljem naerust 
kõhtu kinni hoiavad? Kurt kogus julgust ja tõmbas enda ühe ropsuga nii kaugele üles, 
et võis üle reelingu piiluda. Polnud näha ühtki inimest. Äärmise pingutusega õnnestus 
tal algul üks jalg ja siis kogu keha reelingule hiivata. Seejärel laskus ta kobades tekile. 
Peksva südamega jäi ta vastu laevalage surutuna lamama. 

Kuu oli ikka veel nii kõrgel, et just see pool laevatekist oli ebameeldivalt heledasti 
valgustatud. Midagi polnud kuulda, kuid just vaikus tundus Kadelerile kahtlasena. 
Vahimadrus ei kanna ju ometi viltsaapaid, järelikult peab raudsel tekil vähemalt 
vahetevahelgi mõni samm kuulda olema. Võib-olla istub vahimees juba samas lähedal 
ja ootab põnevusega, mida kutsumata külaline edasi teeb. Instinktiivselt pööras 
Kadeler näo reelingu poole, nagu saaks ta end sellega nähtamatuks teha. Kuid siis 
võttis ta end kokku. Kui keegi oleks midagi märganud, siis ilmuks ta juba nähtavale! 
Nüüd pole enam mingit mõtet noru-tada ... 

Umbes kümne meetri kaugusel lebas tekil köierull. Selle taha võiks end peita küll 
natukeseks ajaks, kuid see polnud niisugune peidukoht, mida ta vajas. Kui Kurt nüüd 
teisele poole vaatas, hingas ta kergendatult. Umbes sama kaugel rippus päästepaat 
laevakraana otsas. See oli kaetud presendiga — niisiis võis sinna peitu pugeda. 


Kümme meetrit on vaid tühised tuhat sentimeetrit. Kade-leri jaoks moodustasid need 
siin aga ohtlikult pika vahemaa. Just tema ja paadi vahel haigutas tume sissekäik 
laevaruumi ja iga silmapilk võis sealt mõni meeskonna liige välja ilmuda. 

Kunagi varem polnud Kadeleril olnud nii raske hingamisega toime tulla. Üsna 
ettevaatlikult kohendas ta end, haaras pambu ja roomas sentimeeterhaaval edasi. Kor- 
raga plõksatas ta pluusivarruka nööp vastu raudset neeti ja see hääl pani Kadeleri 
võpatama, nagu oleks ta tulistanud. 

Lähenev paat pidi olema nüüd juba üsna ligidal. Kadeler eraldas selgesti paljusid 
hääli. Nähtavasti võtsid mehed kaldalt veel mõned isikud kaasa! 

Kui sellel laeval üldse mingi valve on, siis peaks see nüüd reelingule tulema, et paati 
vastu võtta. Viimased 

kolm meetrit roomas Kadeler end tugevasti vastu laevalage surudes — siis jõudis ta 
päästepaadini. Aeglaselt ajas ta end jalgadele ja kobas kätega, kuidas present on 
kinnitatud. 

Lahendus oligi käes. Purje külge olid õmmeldud jämedad aasad, mis olid kinnitatud 
tugevate, pisut allapoole painutatud haakide otsa. Kui ta ettevaatlikult katet tõmbas, 
oligi tal esimene aas lahti. 

Kuigi Kurt kiirustas, hakkas ta katet avama paadi vee poole pööratud küljest ja nimelt 
keskpaigast, kus lahtine aas isegi päeva ajal silma ei torka. Palju raskem oli paati sisse 
pääseda. Selleks pidi ta reelingule tõusma, ja esimese katse juures avatud presendi alla 
ronida kaldus paat krigisedes küljele. Samas kostis alt hüüatus ja Kadeler märkas, et 
laeval oli tõepoolest tekivalve. See pidi olema seisnud vööris, sest kui valvemadrus 
vastas, kostis ta hääl Kadeleri kõrvu rahustavast kaugusest. 

Kadeler teadis, et ta pidi nüüd kaduma nii kiiresti kui võimalik. Kui ta praegu 
tabatakse, võib kõik läbi olla. See mõte andis talle jälle uut jõudu. Viimase pingu- 
tusega tõmbas ta paadi ühe käega enda poole ja surus välkkiirelt pea ja ülakeha 
presendi alla. Mõned sekundid sibasid ta jalad veel õhus — kuid siis oli ta juba varjul. 
Otsekohe hakkas ta tegutsema, et sulgeda vähemalt kaks välimist aasa. Seejuures 
voolas tal higi lausa ojadena. 

Enne presendi alla ronimist oli ta lugenud paadipäralt laeva nime. «VIRGEN DE 
SEVILLA» oli sinna maalitud, ja selle alla laeva kodusadama nimi: ALICANTE. 
Niisiis ikkagi hispaania laev! 

Alles järgmisel õhtul, seega peaaegu seitseteist tundi hiljem, nakkasid «Virgen de 
Sevilla» masinad töötama. Kadelerile tundusid need tunnid päevadena. Seejuures ei 
olnud janu ja nälg need, mis teda vaevasid. Enne teele asumist oli ta tühjendanud 
ainult kaks välipudelit, et võita mõned liitrid õhku oma pambu kandmiseks. Pamp oli 
talle selle eest kätte maksnud ning ujumisel tihtipeale ta jalgade liikumist takistanud. 
Nüüd aga oli tal vähemalt natuke joogipoolist oma uues varjupaigas. Näljaga oli ta nii 
harjunud, et ta seda vaevalt tundis oma pidevas kartuses, et ta liiga vara avastatakse. 
161 

Alles siis, kui ankur lõpuks hiivati ja laev aeglaselt omal jõul liikuma hakkas, andis 
talumatu pinge järele. 

Kaua kuulas ta õndsalt masinate müra. Ta kujutles seejuures, et tema all katelde tule 
ees seisavad mehed — inimesed nagu temagi, kuid neil on töö, millel on mõte! Need 
mehed kühveldavad vahetpidamata sütt, et ka tema, kunagine kapral Kurt Kadeler, 
matrikkel number 206 893, võiks loota kunagi jälle kasulikku tööd teha. Monotoonne, 
rahulik müra uinutas Kurti magama. Kergendusohkega sulges ta silmad ja vaibus 
varsti sügavasse unne. 


Juba eelmisel ööl oli ta proovinud oma burnusest ma-gamisaset teha, kuid paks 
villane riie oli nii vett täis imbunud, et see siin paksu presendi all vaevalt nii ruttu ära 
kuivab. Kõigele vaatamata oli Kadeler siiski rõõmus burnuse üle. Ilma selle 
küljealuseta poleks ta nendel paadi-kere kõvadel ribidel poolt tundigi vastu pidanud. 
Kui ta jälle ärkas, oli sügav öö. Läbi pingutatud purje-riide paistis vaid tuhm kuma. 
Kuskil oli paukunud uks. Selle kaja kumises veel kord Kadeleri kõrvus. 

Kuid oli veel midagi, mis tõi ta otsekohe täiesti ärkvele. Tal oli õudne tunne, et keegi 
seisab otse tema peidukoha ees. 

Kogu päeva, kui läheduses oli kuulda juttu ja igasuguseid hääli, vaevas teda kange 
tahtmine presendi alt välja ronida. Mis võis temaga hispaania laeva pardal ikka juh- 
tuda? Kuid ta suutis selle kergemeelse puhangu siiski maha suruda. Kurt otsustas 
parem oodata, kuni esimesed kaksteist tundi sõitu on seljataga. Kui laev tõepoolest 
kodusadamasse suundub, siis peaks ta juba praegu Hispaania ranniku lähedal olema. 
Ometi lebas ta nüüd nagu halvatu, kui kuulis, et keegi tema presendi juures askeldas. 
Peagi kuulis ta sosistamist: «Esta alguno?»1 Kadeler ei saanud sõnade tähendusest 
aru, kuid aimas siiski. Vähemalt seda taipas ta kohe: nüüd pole enam mingit mõtet 
kujutleda, et ta istub ikka veel koopas Ben Gardane järsul kaldal. Ei, ta lamab siin, 
ainult purjeriide tükikesega väliskeskkonnast eraldatud. 

Kurt tahtis kätt välja sirutada, et endast märku anda, kuid ta avastaja lükkas selle 
tagasi. «Pssst!» 

1 On siin keegi (hisp. k.). 

Kohe avanes presendi ja paadi vahel kitsas riba ja tume pea ilmus nähtavale. 

Esialgu oli teineteise mõistmine raske, kuid lõpuks hakkas asi edenema. Tegemist oli 
ju meremehega ja too oskas ikkagi nii palju inglise keelt, et Kadeler tema sõnadest 
enam-vähem aru sai. 

Juba eelmisel ööl oli see mees valvekorra ajal märganud tekil märgi jälgi, mis Kadeler 
oli maha jätnud ebameeldival kümnel meetril köisredelist kuni päästepaadini. Oma 
korraarmastusest aetuna oli madrus ilma pikemalt mõtlemata lapi toonud ja jäljed ära 
pühkinud. Alles tänasel ööl, mõne minuti eest, kuulis ta selgesti Kadeleri peidukohast 
norskamist. 

Kui Kadeler madrusele ütles, millal ja mispärast ta salaja pardale tuli, laskis too 
kuuldavale järelemõtliku mõmina. «Kui vana sellest teada saab! Pidi see just minu 
vahikorra ajal juhtuma ... Ja ma ise juba arvasin ka, et jälle on pugenud siia keegi, 
kellel Tuneesias ei vedanud!» 

Kadeler sai teada, et «Virgen de Sevilla» oli saanud Sfaxist laadungi Marseille'sse ja 
Alicantesse toimetamiseks ja heitnud Ben Gardane lahes ankru ainult selleks, et sealt 
reederit pardale võtta. MarseilleMs lossib ta osa laadungit maha ja võtab siis kursi 
Alicantesse. Kui Mar-seille'is pikemat peatust ei tule, on nad tõenäoliselt kümne või 
üheteistkümne päeva pärast Alicantes ... 

Madrus tahtis Kadelerile veel midagi öeda, kuid samas kostis tekil samme ja kohe 
seejärel kuulis Kadeler oma uut sõpra kellegi teisega rääkimas. Hääletooni järgi otsus- 
tades oli see üks ülemustest. 

Oli möödunud rohkem kui tund, kui madrus jälle tagasi tuli. Ta oli kõik taskud 
laevaküpsiseid täis toppinud ja kaasa toonud midagi munakoogi taolist, mis lõhnas 
rää-sunud oliiviõli järele ja oli seebi maitsega. «Una tortilla1,» ütles ta irvitades, kui 
kuulis Kadeleri pärast lühikest kõhklemist seda närima hakkavat. 

Madrusel oli kaasas ka pudel veini — peaaegu veel sapisem kui see, mida Kadeler oli 
koos Willi Bierfussiga maitsnud Sfaxi leegionikasiinos, kuid see oh ikkagi midagi 


muud kui leige, läägeks muutunud vesi või veelgi vastikum rähaba Ben Gardane 
kohviköögis ... 

Kadeleri uus sõber «Virgen de Sevillalt» oli Ramiro. Nagu paljud meremehed kandis 
ta üht kõrvarõngast paari 

Omelett (hisp. k.). 

tibatillukese hõbemündiga, mis iga pealiigutuse juures tasa tilisesid. 

Ta lubas Kadeleri järgmisel ööl eesmisse laadungiruumi viia, kus on kuiv ja kus saab 
end korralikult välja sirutada, ilma et peaks kogu aja poolt tosinat käsivarrejämedusi 
paadiribisid oma seljal tundma. Pealegi on taoline pääste-paat kõige ebasoodsam koht 
«jänesele». Esiteks — iga päev võib toimuda paatide manööver, ja teiseks — öösel 
võib sealt ka mõni ohvitseridest mööduda ja imestada samuti nagu ennist madrus ise, 
kui äkki päästepaati nors-kamas kuuleb. 

Peale selle seletas madrus ka veel seda, miks Kadeler end kaptenile esitleda ei tohi. 
«Meie vana on elajas, aga teine ohvitser lausa röövlooma musternäidis — ta oli juba 
kaheksateistkümneaastasena falanges pelotoni komandör!» 

Kuna Kadeler neist oskussõnadest aru ei saanud, selgitas Ramiro arusaadavamalt. 
«Falange on hispaania fašistlik noorsoo-organisatsioon ja peloton selle allüksus. Kui 
ma sulle ütlen, mille eest ta peloton'i komandöriks sai, siis taipad isegi. Ta peksis 
kolme aasta eest poolsurnuks streigijuhtide naised, kes ei tahtnud öelda, kus nende 
mehed end varjavad. Ta ei teinud seda üksi — kogu Madridi falange tegi seda. Nii, 
nüüd sa tead, mi< on falange.» 

«Ja sa arvad, et ta valmistaks mulle raskusi?» 

Madrus naeris hääletult. «Oleneb sellest, mida sa «raskuste» all mõtled? Kui see 
närune hing haisu ninna saab, et meil on leegionist ärakaranud «jänes» pardal, siis ei 
anna ta kellelegi enne rahu, kui sa leitud oled! Ja siis annab ta su Marseille's Prantsuse 
ametivõimudele välja, see on kindel nagu aamen kirikus.» 

Kuna Kadeler lööduna vaikis, surus Ramiro käe pre-sendi alla, et talle rahustavalt 
õlale patsutada. «Ära muretse, ta ei saa sellest midagi teada! Rääkisin juba seltsi- 
meestega. Küllap nad teavad, missugusest nöörist tõmmata.» 

«Ja kuidas ma pärast maale pääsen, nii et see sell ei märkaks? Kui ta mind pardalt 
lahkumisel tabab, olete kõik sees.» 

«Ta ei taba sind, sest su selja taga on kogu meeskond! Tollipunktist me sind küll läbi 
viia ei saa; aga kui nad 

su seal peaksid tabamagi, pole asi pooltki nii halb. Nad panevad su paariks päevaks 
istuma ja lasevad siis jälle lahti. Ära karda, küll sa läbi saad.» 

Oli juba juuli algus ja ikka veel asus teise pataljoni marsistaap EI Batanis, hoones, 
mida nimetati Ecole franco-arabe. 

Kui Willi Bierfuss ühel õhtul oma tuppa tuli, leidis ta laualt kirja. See oli saadetud 
Berliinist, ja Willi teadis koihe, et kiri on Kadeleri emalt. 

Nii väga kui Willi viimastel nädalatel Kadeleri emalt vastust oli oodanud, peitis ta 
siiski kirja esialgu põue. Pärast kõike seda, mis lavastatud sõnumiloo tõttu Willi ja ta 
mõlema toakaaslase vahel oli aset leidnud, oleks proua Kadeleri vastus võinud olla 
kõige lihtsamaks vahendiks, et teda Šveitslaste silmis õigustada. Hetkeks valdas teda 
soov kirja neile pärast näidata, sest talle oli äärmiselt vastumeelt näida oma 
kaaslastele kui mitte lurjusena, siis vähemalt tobuna, kelle oletatav ettevaatamatus viis 
— nagu nad arvasid — deserteerunud Kadeleri hädaohtu. Et Kadeleri sellele 
vaatamata ikkagi ei tabatud, see polnud nende arvates sugugi Willi teene. 


Eriti esimestel nädalatel oli Willi Bierfussil väga raske kuulata kahe kirjutaja juttu, 
ilma et ta oleks tohtinud midagi vahele öelda. Bierfussi õrritamiseks mõtlesid nad 
päevad läbi välja üha uusi Kadeleri vempe, millest viimasel endal polnud kindlasti 
vähimatki aimu. 

Willi Bierfuss oleks võinud jutustada neile hoopis paremaid lugusid, ja eriti suur 
kiusatus oli tal rääkida neile vähemalt seiklusest «allavajunud bensiinijuhtmega». 
Kuid ta sai enesest võitu ja nüüd oli talle selge, et ka sellest kirjast ei tohi kaaslastele 
midagi öelda. Need mõlemad ei suuda ühtki saladust endale hoida ja võivad Kadeleri 
arvatavasti kõige suuremasse hädaohtu saata. Oli hea, et Wirzperger ja kõik teised, 
kes Kurt Kadeleri hästi tundsid, enam Tunises ei olnud. Lugu Kurti kohta 
väljamõeldud tundemärkidega oleks võinud talle, Bierfussile, väga kurvasti lõppeda. 
Parem siiski kõik nii jätta, nagu see kord juba välja kukkus. Ja nagunii ei viibinud ta 
nendega väga sagedasti koos. Leitnant Lefevre tundis .end siin Tunises ilmselt väga 
hästi — see ei takistanud teda muidugi sooritamast 

iga paari päeva järel ulatuslikke «inspektsioonireise» läbi kogu Tuneesia, isegi kuni 
ConstantineMni välja. Kuna Willi Bierfuss oli tema autojuht, pääses ta igal nädalal 
vaid paar-kolm korda oma korterisse. 

Oli veel midagi, mis muutis Willi otsuse kindlamaks. Mõlemad kantseleikirjutajad 
olid kuidagi imelikud sellid, ja eriti Schrüfli polnud mõnikord kuigi sümpaatsete 
maneeridega. Mis Bierfussile Petitpierre'i juures ei meeldinud, oli tema liiga kiire 
kohanemisvõime — ta oli teinud oma esimese staabikirjutaja ametist väikese, aga 
hästimineva äri. Kes pataljoni koosseisu kuuluvatest leegionäridest Tunisesse jõudis, 
tegi targasti, kui püüdis aeg-ajalt «tindivalitsejaile» väikest meelehead teha, sest 
vastasel korral olid saabunu päevad loetud ja ta saadeti juba järgmise «postiga» 
Vietnami. 

Et mõlemad toanaabrid võisid iga silmapilk sisse astuda, hoidus Willi Bierfuss kirja 
siin lugemast. Pärast seda. kui ta ennast oli pesnud, pakkis ta oma õhtueine sisse ja 
seadis sammud araablaste linnaosa poole. Sealses väikeses restoranis oli ta juba paaril 
korral malet mänginud. 

Sinna jõudnud, laskis ta endale kohvi tuua ja võttis kirja välja. Kohe pärast esimeste 
ridade lugemist oli selge, et tema oletus pidas paika. Kirja oli kirjutanud Kurti ema, 
või ta oli selle vähemalt kellelegi teisele masinasse dikteerinud: 

«Austatud härra Bierfuss! 

Sellest on väga kaua möödunud, kui Teile viimati kirjutasin, kuid ma tahan selle nüüd 
heaks teha. 

Kuidas Teie tervis praegu on? Kas malaaria teeb Teile ikka veel palju tüli? Siin, 
Berliinis, on meil sellel suvel vastikud ilmad. Ma juba mõtlesin, et oleks hea, kui 
saaks põhja ja lõuna vahel pisut päikest või vihma vahetada — nii nagu parajasti 
tarvis- oleks. 

Minu õde ja mina olime väga rõõmsad, kui kuulsime, et Teil nii hästi läks. Minu õel 
on väike siga-retiäri ja ta saatis Teile täna hommikul pisut tubakat, sest ta teab, kuidas 
te armastate piipu suitsetada. 

Eelmisel nädalal sain kirja Itaaliast. Seal allpool on soojem kui Berliinis. Ma 
rõõmustasin väga selle kirja üte! Mõtelge vaid, mulle saatis tervitusi noor 

mees, keda ma juba lapsest saadik tundsin. Te teate ju, mida see tähendab. Kui 
põngerjat on nähtud juba päris pisikesena ukse ees kekslemas, on ta loomulikult 
südame külge kasvanud. 


Ostsin endale sel aastal mõlema akna juurde täiesti uued lilled. Nüüd need õitsevad ja 
mul on keset suurt linna vähemalt natukegi rohelist ja kirjut silme ees. 

Eelmisel nädalal käisin üle hulga aja kinos ja nägin filmi, kus oli ilusaid võtteid 
Egiptusest. Seejuures mõtlesin Teile, kuid Teil on kindlasti palmidest ja ohtrast 
päikesest juba villand. Igaüks tunneb end kõige paremini seal, kus on ta kodu. 

Nüüd aga lõpetan. Soovin Teile kogu südamest, et Te pärast teenistusaja lõppemist 
tervena ja õnnelikuna koju tagasi pöörduksite ja rõõmustan jällenägemise üle. 
Parimate tervituste ja südamliku tänuga Teie armsate ridade eest 

Teie 

proua Margarete Birkholz 

PS: Palun pange tähele mu uut aadressi: Berlin-Moabit, Rathenower Strasse 192.» 
Kui Willi Bierfuss oli kirja kaks korda läbi lugenud, murdis ta selle jälle hoolikalt 
kokku ja pistis tasku. Ta oli kirja üle rõõmus. 

Kui ühel päeval saabuks teade, et Kurt on ise emale kirjutanud või et ta on koguni 
kodus, siis pühitseks Willi seda päeva ja unustaks kõik enda ümber: oma kojuigatsuse, 
tunde, et ta ikka on veel leegionär, ja isegi vaenulikud märkused, mida need kaks 
staabikirjutajat ikka veel tegid, kui ta nendega koos õhtueinet võttis. 

Ta tahtis just kelnerit kutsuda, et maksta, kui see tuli juba ise tema laua juurde. 
«Escusez-moi, monsieur. Kas otsite malepartnerit? Sealpool istub keegi härra, kes 
sooviks heameelega mängida ühe partii!» 

Rõõmsalt pistis Willi Bierfuss oma rahakoti jälle tasku. «Heameelega! Oodake, lähen 
sinna, seal on meil rohkem ruumi. Ja palun tooge mulle sel juhul veel üks kohv.. .» 

Mõni tund enne seda, kui «Virgen de Sevilla» Marseille' sadamasse jõudis, toimus 
tekil väike vahejuhtum. 

Nagu alati enne lossimist, vaatas teine ohvitser don Jaime Brugal koos 
laadimismeistriga veel kordprahipaberid ja muud dokumendid läbi. See kestis üle 
tunni. Nüüd läksid nad üheskoos esimesse laadungiruumi, et juba nüüd uueks 
prahilaadimiseks vaba ruumi leida. 

Nad ei olnud veel lahtise luugi juurde jõudnud, kui kõlas läbilõikav vile Brugali selja 
taga. Ärritatult pööras tüürimees ümber. «Mis on lahti? Miks te vilistate?» 

Mees, keda ta kõnetas, näppis mõnusalt oma kõrvarõngast. «Kas ma vilistasin, seor? 
Palun vabandust, kuid see lipsas mul kogemata suust!» 

Teine ohvitser vaatas talle ähvardavalt otsa. «Passige peale, et ka mul midagi 
«kogemata ei lipsa»! Ja miks te üldse siin tolgendate? Kas teil pole midagi teha?» 
Ramiro oli kõrvarõnga rahule jätnud. «Pero si *seüor! Väga palju koguni, seüor.» 
«Mida siis näiteks?» 

Madrus näis kimbatuses olevat. «Oo, sefor, igasuguseid asju . . .» Ta tegi liigutuse, 
nagu tahaks ta eemalduda. 

Brugal oli veendunud, et madrus on lõksus. «Un momento, hombre.16 Nüüd öelge 
mulle, mis teil siin teha on. Noh! Rääkige juba!» 

Ramiro otsis sõnu. «Nii et, sefor... Me peame ju veel kastid ettepoole nihutama, et 
kraanajuht Marseille's jälle nii sõimama ei hakka kui eelmine kord!» 

Ohvitser katsus asjatult meenutada seda «eelmist korda». «Mis ta tegi? Sõimas?» 
«Si, sefior.» 

«Seda oleksin pidanud ju mina ka teadma, seisin kogu aeg tekil!» 

«Muidugi, sefor.» 

«Mispärast ta siis sõimas?» 


15 Uks moment, mees (hisp. k.). 


«Ouien sabe, seor? Kes teab, mispärast...» 

Brugal vaatas madrusele kahtlustavalt otsa. «Öelge, mida te õieti mõtlete? Kõigepealt 
ütlete, et kraanajuht sõimas, ja nüüd ei tea te isegi, mispärast?» 

Nagu äkilise kergendustundega haaras Ramiro ninast. «Selge, seor — see oli 
Tripolises, mitte siin Marseille's.» 

1 Aga muidugi (hisp. k.). 

Ohvitser koputas endale ärritatult vastu otsaesist. «Te pole vist veel välja maganud, 
mis! Kasige otsekohe oma töö juurde!» Ramiro oli juba kaardikambri taha kadunud. 
Oleks Brugal vaid minut varem avatud luugi juurde jõudnud, oleks ta näinud midagi 
iseäralikku. Vile peale, mis Ramirol tõesti väga kõvasti «üle huulte lipsas», eraldus 
äkki üks püstiolev kast ilma võõra abita kastivirnast ja jalutas kahe mehe saatel omal 
jalal vastasnurka, kus paar teist meest ta vastu võtsid ja ettevaatlikult kummuli 
lükkasid. 

Kuid ohvitser oli tulnud liiga hilja. Isegi kasti ei võinud ta enam näha, sest see oli juba 
asetatud selle kauba riita, mis alles Alicantes pidi maha laaditama. 

Üldse oli see teisipäev don Jaime Brugalile ärritav. Kui «Virgen de Sevilla» kella 
üheksa paiku hommikul kai äärde kinnitati, õnnestus kaptenil hea jootraha eest sada- 
mameistrile auk pähe rääkida, nii et võidi asuda otsekohe prahi lossimisele. Kaks 
päeva kasutut ooteaega Ben Gardane lahes tegid kaptenile ikka veel tuska ja ta püüdis 
sellest natukegi tasa teha. 

Juba neli tundi hiljem sirutas liikuv kraana esimest korda oma noka välja ja 
loomulikult seisis teine ohvitser luugil lossimist valvamas. Parajasti oli kolmas kast 
üle tüürimehe pea hiivatud, kui tema juurde jooksis üks laeva-poistest: «Teile on 
telegramm, sefor...» 

Brugal vaatas imestunult üles. «Telegramm! Sim, Marseille's?» 

«Si, sefor!» Ohvitser oli juba käe välja sirutanud. «Anna siia!» 

Aga poiss kehitas õlgu. «Telegrafist ei tahtnud seda minu kätte anda, seüor. Ta toob 
selle teile hiljem ise ära, kui te praegu selle järele minna ei saa, seüor.» 

Teine ohvitser trampis vihaselt jalga. «Kas sellel laeval on siis ainult lollpead? Miks 
ta ise seda mulle kohe kätte ei toonud?» 

Jälle kehitas poiss õlgu. «Tal olid parajasti kõrvaklapid peas, seüofi» 

Brugal andis kraanajuhile märku, et see teeks vaheaja. Siis vaatas ta poisile käskivalt 
otsa. «Sa lähed ja tood mulle telegrammi. Comprende? — Selge?» 

Seekord raputas poiss kindlalt pead. «Oi, seüor, vabandage... Ta viskas mu juba kord 
välja, kui ma telegrammi 

iga hinna eest kaasa tahtsin võtta. Ta ütles, et see, mis sinna on kirjutatud, pole minu 
jaoks, seüor» 

Don Jaime Brugal alistus uudishimule. Kuna laadimis-meistrit polnud näha, kutsus ta 
viibates ühe vanema madruse kohale. «Tule siia, Eladio. Kirjutada oskate?» 

Madrus noogutas innukalt. «Si, sefor. Aga ainult oma nime ja «Espafa» 1 ...» Ta 
tahtis juba blokki haarata, kuid Brugal lükkas ta tagasi. «Oodake! Pange hästi tähele. 
Iga kasti kohta, mis üles tuleb, tõmmake siia kriips. Kui aga pallid tulevad, siis 
tõmmake kriips sellele küljele. Saite aru?» 

«Si, sehor. Siia kastid ja siia pallid!» 

Ohvitser viipas jälle kraanajuhile ja otsekohe vajus haardekonks jälle luugist sisse. 
«Nii, ja nüüd näidake, kuidas te toimima peate...» 

Hoolikalt maalis madrus kriipsu, kui esimene kast üles tuli. Brugal oli rahul. «Estä 
bien2, Eladio. Lehe annate mulle üle, kui ma tagasi tulen. Siis märgin ise edasi.» 


Kui ta aga radisti kajutist tagasi tuli, sulgesid madrused juba eesmise luugi. 

Ta poleks tegelikult tohtinud oma postilt lahkuda enne, kui laadimismeister kohal oli, 
aga nüüd polnud enam midagi teha. 

Kui ta nüüd Eladio tehtud kriipse oma nimekirjaga võrdles, jäi ta rahule. Seal oli kõik 
korras ja selge! 

Vähem selge oli aga telegrammi sisu, mille radist oli talle ulatanud pärast seda, kui 
tuhnis tükk aega suurte ja väikeste sedelite hunnikus: nägin juhuslikult virgeni 
saabumjst punkt rõõmustan jällenägemise üle kohvik eldo-rados kell kaheksateist 
punkt yvonne 

Iseenesest polnud Brugalil midagi selle vastu, et kohtuda noore daamiga. Kuid ta ei 
tundnud ühtegi Yvonne'i. Võimalik, et ta oli neiuga kunagi pealiskaudselt tutvunud, 
kuigi nime ei teadnud. «Virgen de Sevilla» käis vähemalt iga nelja nädala tagant kord 
Marseille's, ja Brugal teenis juba üle kahe aasta sellel laeval. Ta vaatas kella. Kuus- 
teist kolmkümmend. Kui kiirustada, jõuab ta veel vannis käia, riietuda 
paraadmundrisse ja täpselt kohale ilmuda. Küllap ta «Caf€ Eldorado» juba üles leiab. 


1 Hispaania (hisp. k.). 

* Hästi (hisp. k.). 

Don Jaime Brugal, «Virgen de Sevilla» teine ohvitser ja peloton'i komandör Madridi 
fašistlikus falange's, nägi oma paraadmundris hea välja. Kuid mis kasu on kõige ilusa- 
mast mundrist, kui kuidagi ei leita naist, kelle jaoks see selga pannakse? Et ta 
saladuslikku Yvonne'i ei kohanud, see ei olenenud tõesti temast. Ta oli tõepoolest 
teinud kõik, mis võimalik, kui kaks tundi hiljem maruvihaselt sadamasse tagasi sõitis . 


Umbes samal tunnil istusid ühes sadamakõrtsis vastamisi pikk radist Estebän ja 
Ramiro sügavmõttelist juttu ajades. Imelikul kombel näisid nad teadvat, missugune 
õnnetus oli tabanud nende teist ohvitseri tänasel õhtupoolikul. 

«Sinna ei saa midagi parata,» lausus Estebän parajasti pisut vaevaliselt. «Kui pole 
üldse mingit Yvonne'i, siis pole ka võimalik temaga kohtuda. Seda ei suuda isegi 
niisugune hiilgav poiss nagu Brugal.» 

Madrusel näis asi selge olevat. Ainult ta ei suutnud uskuda, et nii suures linnas nagu 
Marseille ei leidu ühtki Yvonne'i. Kuid Estebän jäi oma väite juurde. Ramiro oli 
leplik inimene ja laskis ennast ka selles suhtes veenda. Nüüd tahtis ta veel midagi 
teada. 

Kuidas sa just «Cafe Eldorado» peale tulid? Kas see vähemalt on olemas?» 

Radist vaatas talle solvunult otsa. «Loomulikult on niisugune olemas, hombre! Kuid 
mitte siin Marseille's! 

Ramiro sügas mõtlikult lõuga. «Mitte Marseille'is? Kus siis?» 

«Kust mina tean. Võib-olla Barcelonas või Cartagenas . . .» 

Nüüd oli madrus täiesti rahul. «Siis ei saanud ta ju oma Yvonne'i üldse kätte!» Nagu 
käskluse peale pahvatasid mõlemad laginal naerma. 

Hilisööl laskus Ramiro veel kord esimesest laadimisluu-gist alla. Seekord tõi ta 
Kadelerile isegi tüki kooki kaasa. 

Mustjashall pilv, mis lasus nagu määrdunud padi Alicante sadama suu kohal, vajus 
kerge briisi tõttu vastu kõrgeid kaubaladusid, kuni ta järk-järgult väikeste räbalatena 
kadus. 

Tunni aja eest kinnitas üks kaubalaev otsad muuli külge ja paistis, nagu tahaks ta 
ennast ja kogu sadamat udusse 

mähkida. Kuid nüüd siiski võis juba näha laeva nime, mis seisis vigastatud 
kuldtähtedega ahtril: «Perla de Asturias». 

Maabumissilla reelingu juures seisid kaks meest ja vaatasid igatsevalt laeva poole, 
kuid seal oli kõik vaikne. Peale neegri, kes kambüüsi ukse ees suure juurviljamäe 
ääres istus, polnud viimase poole tunni jooksul kedagi tekil näha. 

«Emba-kumba — kas on nad koik purjus või on see ainuke hing pardal,» ütles 
väiksem mees maabunissillal. «Tule, Leslie, lähme!» 

Kõnetatu oli piibu suhu pistnud ja katsus seda põlema süüdata. Kuid juba pärast 
esimesi mahve loobus ta sellest. «Tuhk ei põle,» pomises ta ja koputas piibu 
ettevaatlikult tühjaks. «Aga oma kopitanud urkasse jõuame ikkagi liiga vara. Ootame 
veel pooljundi. Kui selle aja jooksul kedagi nähtavale ei ilmu, võivad nad oma küna 
minupärast muuseumi viia.» 

Sõber müksas teda. «Näe, sealt tuleb keegi! See on kas hollandlane või inglane. Mine 
juba ja küsi.. .» 

Tõepoolest oli sel silmapilgul üks mees tekilt muulile hüpanud ja astus nüüd 
rahulikult mõlema mehe poole. «Esindusvatid seljas,» konstateeris Leslie ja astus 
tulijale teele ette. «Hallo, mate — do you speak english"?» 17 

Mees näis lihtsalt tahtvat edasi minna, jäi aga mõne sammu järel seisma. «! think s0,» 
ütles ta laia irvitusega. «Ma arvan, et oskan. Mis on lahti?» 

Leslie hingas kergendatult. «Seda tahame just sinult teada. See on ju hispaanlane, see 
sinu laev?» 

«Jah! Aga mis siis?» 

«Ah, lihtsalt nii.. . Kas te täna veel lossite?» 

«Homme hommikul,» ütles madrus ja tahtis edasi minna, kuid Leslie tõstis oma 
mõlkis plekktoosi talle nina alla. «Kardad vist, et hilined kokteiliõhtule «Savoys», 
mis! Vaata korraks seda, Sonny. Siin oli muidu alati tubakat ...» 

Madrus kergitas lõbusalt kulme. «Noh, ja siis?» Ent siiski pistis ta käe tasku ja võttis 
sealt peotäie tubakat. «Võite hommikul veel mõned poisid kaasa võtta, me viskame 
kakssada palli välja. Kuid ärge laske ennast surnuks tallata — siin olevat rohkem 
töötuid sadamatöölisi kui vesikirpe.» 

1 Hallo, madrus — kas oskad inglise keelt (ingl. k.). 

Leslie sai oma piibu parajasti põlema. «Las see jääda meie hooleks,» ütles ta muretult. 
«Muide, see tubakas on peen kraam. Oled täitsa poiss ... Mis ma veel ütelda tahtsingi. 
Millest te oma künas elate? Näiteks täna õhtul?» 

Teine ei taibanud kohe, kuid puhkes siis naerma. «Oled hakkaja sell, kulla vend! Oled 
vist Birminghami ümbrusest, eks?» 

«Olen Greve'ist.» 

«No näed! Ja nüüd kolad siin Hispaania sadamas ringi? Kuidas see nii juhtus?» 
Leslie oli jõudnud juba ka oma seltsimehele tubakat ulatada. «Seda jutustan sulle täna 
õhtul teie kambüüsis ...» 

Seekord puhkes madrus laginal naerma. «Olgu pealegi nii, oid boy18! Aga pane 
tähele. Näed sa Blackyt, seda neegrit seal üleval?» 

Leslie noogutas agaralt: «Lase aga edasi. ..» 

«See on meie kokk. Tal on nõrkus melonite vastu; kuid ta ei saa täna veel maale. Kui 
te talle sinna paar tükki üles toimetate...» 

Kui madrus viimaks minema oli läinud, vaatas Martin oma kaaslasele uudishimulikult 
otsa. «Ahora, hombre — räägi juba, mees! Mis ta ütles?» 


17 Vanapoiss (ingl. k.). 
18 Vanapoiss (ingl. k.). 


Leslie haaras oma lõua pihku. «Tõsi, sa ei saa ju midagi aru, kui täiskasvanud 
räägivad. Kuula — sa ju tead, kuidas melon välja näeb?» 

Martin osutas rahulikult Leslie peanupule: «Niisugune nagu see. No räägi juba ...» 
«Ma ju räägingi! See paks seal kambüüsi ukse ees sööb neid asji suure heameelega. 
Kui me talle paar tükki muretseksime, siis teeksime sellega tolle küna kokale meele- 
head. Selge?» 

Martin sülitas suure kaarega vette. «Loomulikult! Aga kust me meloneid võtame?» 
«See on juba sinu asi, väike. Sina peaksid sellega paremini kursis olema kui mina!» 
Mees tekil jõudis oma tööga valmis ja tahtis parajasti korviga kambüüsi kaduda, kui 
tema selja taga midagi kolinal tekile kukkus. Kui neeger jahmunult ümber pöördus, 
VEETES 

melon üle teki ja jäi otse reelingu ette seisma. Neeger kummardus aeglaselt ja tõstis 
selle üles. Siis vaatas ta muulile ja avastas kaks kuju, kes kätega õhus imelikke 
liigutusi tegid. Alles mõne sekundi pärast taipas ta, et nii pannakse lusikas 
toidunõusse ja seile sisu suhu. Ta vaatas umbusklikult kajuti poole, laskus aeglaselt 
põlvedele ja tõstis oma suured mustad käed kõrgele. Martin luges kaheksa sõrme, 
kuna Leslie oli näinud ainult seitset. Kindluse mõttes otsustasid nad pool seitse jälle 
kohal olla. 

Alles nüüd viskasid nad veel kaks melonit üles mustale kokale, kes need kindla 
haardega õhust kinni püüdis. 

Otse sadamaaitade taga kulgeb kitsas looklev tänav, mille nimi on Calle de la Luna ja 
mis on kõige rohkem sada meetrit pikk. Kui minna esimese käänakuni, paistab tänava 
teises otsas jälle vesi. 

Öösiti aga põleb Calle de la Lunal palju punaseid, rohelisi ja kollaseid laternaid, sest 
siin ootab iga maja võõraid. Need pole küll linna esinduslikumad lokaalid ning 
seepärast puuduvad siin pöörduksed ja ventilaatorid. Niisuguste asjade peale ei pööra 
selle tänava külastajad mingit tähelepanu ja see on ka arusaadav. See, kellel on eba- 
õnn siin ülearuseks muutuda, lendab läbi tavalise ukse palju kiiremini ja valutumalt 
tänavale, kus tal siis on küllalt ka värsket õhku. 

Peale lokaalide, mis pakuvad külastajatele ainult kosutust ja meelelahutust, asuvad 
tänava lõpus mõned võõrastemajad, kus meremehed uut «otsa» ootavad, kus elavad 
mitte sellest linnast pärit olevad sadamatöölised, kuni nad veel magamise eest maksta 
jõuavad või kuni neil Alicantest villand on ja nad edasi Cartagenasse, M'äla-gasse, 
Valenciasse ja Barcelonasse reisivad, et jätkata seal töö otsimist. Suurim selletaoline 
asutus on «Marinero». Kuigi see nimi tähendab «Madrus», elavad siin ainult maa- 
rotid, kuna meremehed peatuvad «Oaasis» või «Rio de la Platas». Miks see nii on, 
seda ei tea keegi. Siin leiab igaüks enesele peavarju mingi salapärase vaistu järgi. 
«Marineros» asetseb tavalise baariruumi taga veel eriline «salong» siin peatuvatele 
külalistele. Magamisruumid asuvad keeglimängurada meenutavas madalas ehituses, 
kus keskmist kasvu mees võib parajasti sirgelt toolil istuda. 

Täna õhtul on ka «Marineros» pisut lõbusam, sest praegused alalised külalised, kuus 
meest, on töötanud kaks päeva «Perla de Asturiasel» — lossinud kunstväetist ja 
laadinud oliive. Seega on neil jälle mõned peseetad taskus. 

Viis hispaanlast istuvad nagu harilikult doominot mängides, mille mõte näib seisvat 
selles, et kive võimalikult kõvema pauguga vastu lauda taguda. Igal õhtul mängivad 
nad doominot, kui neil parajasti raha ei ole ja nad ei viibi Calle de la Luna alguses 
asuvas lõbustuskohas, mille akende taga põlevad ahvatlevad kirjud lambid. 


Praegu on selleks veel liiga varajane tund ja seepärast istuvad mehed «salongis»: Juan 
— kuldse kõrvarõngaga andaluuslane; Jos€ — madriidlane; Miguel — endine här- 
javõitleja, kellel on kohutav arm kaelal; Martin — inglase Leslie' sõber, ja kurttumm 
Ignacio, keda kõik kutsuvad ainult tummaks — ei mudo. 

Jos€ on kõige noorem, aga ta kriiskav hääl kostab üle kõige — ka siis, kui kõik teised 
laulavad. Ja peab tunnistama, et siin ei laulda vaikselt. Isegi kurttumm Ignacio lööb 
kaasa. Niipea kui ta näeb, et kaaslased peaaegu üksmeeles huuli liigutavad, teeb ta 
üllatavalt kõrget häält, mis kestab ka veel siis, kui teised on juba salmi lõpetanud. 
Nüüd on ka Leslie kohale jõudnud ja Martini kõrval istet võtnud. «Kas homme 
paistab mõni ots?» küsib ta mõne aja pärast, kui doominokive jälle välja jagatakse. 
Martin on just lõpetanud piibu toppimise. «Kust see ots paistma peaks?» vastab ta 
küsimusele küsimusega. 

«Muidugi sadamas! Sa tunned ju kõiki sadamamehi.» 

«Kõiki, kellest midagi ei olene, seda küll! Peame jälle õige varakult väljas olema.» 
Äkki jääb kõik vaikseks. Hispaanlased ei ole veel uut mängu alustanud ja vaatavad 
uudishimulikult ukse poole. Kui Leslie selle peale ka ümber pöörab, seisab lävel kum- 
maline ilmutus: keskmist kasvu, päikesest pruunistunud mees, kelle satäänjuuksed on 
tugevasti pleekinud. Mehel on jalas omapärase lõikega tumesinised põlvpüksid, seljas 
luitunud, ohtralt paigatud sõjaväelõikega särk. Jalas on tal sandaalid, mille taolisi võib 
sageli näha etnograafiamuuseumis. Kogu ta pagas koosneb oliivrohelisest kotist, mille 
kanderihmade külge on kinnitatud mitmekordselt kokku keeratud valge villane riie. 

Mees seisab ikka veel liikumatult paigal ja vaatab kuidagi nõutult ringi. Kuid see ei 
kesta kaua. «Buenas tardes,» 1 ütleb ta ja laskub Leslie kõrvale pingile. 

Viimane taipab kohe, et «uus» pole hispaanlane. «Hallo,» hüüab ta ja sirutab 
saabunule käe. «You aren't British by any chance? — Ega sa juhuslikult britlane ole?» 
Saabunu alustab muiates. «Sorry, no.19 Olen sakslane. Aga sina oled inglane, jah?» 
«Ja veel missugune! Minu nimi on Leslie. Ja sinu nimi?» 

«Kurt!» Ja lisab siis teisi mehi silmitsedes: «See mees sealt leti tagant saatis mind siia, 
siin pidid olema maga-misruumid.» 

AThat's right,» ütleb Leslie ja tuleb talle lähemale. «Oma diplomaadipagas riputa 
parem selle traadi külge, siis ei pääse lutikad talle nii kergesti ligi.» 

Kadeler tõmbab kergendatult hinge. Noormees meeldib talle. Üldse on tal mulje, et 
need inimesed siin ei löö kohmetunult silmi maha, nagu seda tund aega tagasi tegi üks 
saksa abielupaar, kellele ta oli ütelnud, et tuleb otseteed politseivangla kongist. «Kas 
siin otsas ka midagi joogi-poolist leidub?» küsib ta inglaselt. 

«Oled sa väga janune?» 

«Seda just mitte, aga ma tahaksin välja teha. Kõigile, saad aru?» 

«Nonoh! Tuled vist parajasti oma pangast? Või võitsid loteriil?» 

Kurt ei saanud tõsiseks jääda. «Mul on sünnipäev. Tunni aja eest tulin jälle kord 
ilmale!» 

Leslie uurib teda mõne sekundi hindavalt. Siis pigistab ta ühe silma kinni ja noogutab. 
«Ahnii... Sellega on aega. Pealegi on meif täna juhuslikult ka pisut raha taskus. Ütle 
mulle parem kõigepealt, mis koomiline särk sul seljas on .. .» 

Kurt Kadeler peab jällegi naeratama. «See on võõr-leegion. Prantsuse oma 
loomulikult, muidu ei saaks ma sellega nii rahulikult ringi hulkuda.» 

Inglane võtab kiiresti istet. Nüüd tõmbab ta Kadeleri enesele lähemale. «Räägime 
paar sõna nagu mees mehega. 


19 Kahjuks ei (ingl. k.). 


1 Tere õhtust (hisp. k.). 

3 See on tõsi (ingi. k.). 

Sel juhul oleme ju kolleegid — kuigi kumbki eri fakulteedist!» 

Kadeleril jääb suu ammuli. «Kuidas nii. Kas sina oled ka ...» 

«Jalga lasknud, tahad vist öelda? Muidugi olen jalga lasknud. Aga jäägu see meie 
vahele! Siinsetest poistest teab seda ainult see laiaõlgne seal, ja tema on mu sõber. 
Kas sa hispaania keelt oskad?» 

«Nagu türklane. Prantsuse keelt oskan rohkem, seda ma õppisin seal.» 

«Ja kust sa nii hästi inglise keelt oskad? Täpsemalt öeldes: Yankee-english... Võib- 
olla oled lombi taga Ühendriikides käinud?» 

«Mitte sinnapoolegi! Olen Berliinis olnud, seal on nimelt mu kodu. Olin kunagi mõne 
aja Dahlemis ühes ameerika kasiinos maja- ja õuenarriks — midagi errand-boy 1 tao- 
list, selge?» Alles nüüd jõuab ta Leslie ülikonda pisut lähemalt silmitseda. See on 
tsiviilülikond, aga lotendab inglase kõhetu keha ümber nagu hernehirmutise peal. 
«Kulla mees,» sõnab Kadeler pead raputades. «Kaks põgenikku korraga! Aga ütle, 
kas sul ei ole mõnikord kõhedavõitu, kui kohtad tänaval politseinikku? Ma mõtlen 
siin — Hispaanias ...» 

Inglane lööb hooletult käega. «Sellega harjub. Pealegi on mul taskus maailma kõige 
paremad võltspaberid.» 

«Kust sa need said?» 

Silmapilgu on Leslie kahevahel, siis aga ütleb ta: «Need tegin enesele ise Malaga 
trükikojas. Muidugi põrandaaluses, saad aru?» 

«Ei.» 

«Küllap juba taipama hakkad, kui veel mõne aja siin viibid. Oleme ju Franco 
Hispaanias.» 

Seda teab Kurt niigi, aga ta ei taipa, mis ta*'selle kohta peab arvama. Nüüd on tal veel 
üks küsimus. «Sa tegid need ise? Kuidas sa siis ise tegid?» 

«Olen ju litograaf. Aga seda juttu tuleb rääkida rahulikus olukorras ... mitte siin. 
Hispaanlaste hulgas on keegi, keda ma kahtlustan, et ta oli kunagi falangist, ja nende 
vendade juuresolekul tuleb ettevaatlik olla. Need müüvad isegi oma isa ja ema maha. 
Ja just see poiss oskab hästi inglise keelt. Ära praegu sinnapoole vaata, see on too 

kõhn sell kuldkõrvarõngaga mehe kõrval. Ta nimi on Jost ...» 

«Kas sa arvad, et ta aimab, kust sa tulid?» 

«Ei oska midagi arvata.» 

«Ja kaua sa juba sealt ära oled?» 

«Peaaegu neli kuud.» 

Kadeler arvab, et kuulis valesti. «Neli kuud? Ja sa vedeled ikka veel siin? Ega sa 
viimaks päikesepistet pole saanud!» 

Leslie puhkeb hääletult naerma. «Sain ka selle, sealpool vett, Keenias. Sa vist arvad, 
et oleksin pidanud juba ammugi Briti konsuli juurde minema, mis?» 

«Muidugi mõista.» 

«See ei lähe kahjuks läbi, Sonny. Olen nimelt kunagi ka Royal British Armyst20 jalga 
lasknud.» 

Kurt Kadeleril kulub tükk aega, et seda seedida. Siis aga puhkeb ta nii valjusti 
naerma, etisegi hispaanlased sellest nakatuvad. «O boy,» oigab ta, kui lõpuks jälle 


20 Kuninglik Briti Armee (ingl. k.). 


kõnevõime tagasi saab, «nüüd puudub veel ainult, et sa ilusasti päästearmeesse 
astuksid ja needki vennad maha jätaksid.» 

Ka Leslie ei saa tõsiseks jääda, kuid varsti kaob naeratus jällegi ta näolt. «Nii 
koomiline see asi nüüd ka ei ole, kulla vend. Aga siiski ... teen su nüüd teistega ka 
tuttavaks, muidu pannakse mulle ehk pahaks.» Ta on püsti tõusnud ja asetab käe 
Kadeleri õlale. «Ahora, chicos. Kuulake, poisid! See siin on Kurt, noormees 
Saksamaalt. Temal läheb täpselt sama räbalasti kui meil kõigil.» Siis aga pöördub ta 
Kurti poole: «See mees siin on minu sõber Martin. Ta võib kanda kaht tsentnerit nagu 
õlekubu ja korjab seejuures veel sigaretikonidki maast üles...» 

Martin ei saa aru, mida sõber ütleb, aga kui ta Kadelerile käe sirutab, venib ta nägu 
laiale naerule. 

Leslie aga jätkab. «See on Jose... Ja see Miguel, meie majatoreero. Tõsi, ta on 
härjavõitleja olnud. See siin on Juan, meie kõige noorem. Kui ta laulma hakkab, lööb 
vastas asuva «Savoy» laual puding värisema... Ja see siin on Ignacio. Tead, ta on 
kurttumm, aga räägi temaga rahulikult, tal on hea meel, kui temaga räägitakse.» 

Madriidlane Jos€ on juba pingilt üles tõusnud. «How do you do?» ütleb ta Kadelerile 
kätt ulatades. 

«How are you?»2 vastab Kurt ja siis vahetatakse veel paar tähtsusetut sõna. See 
noormees räägib tõepoolest inglise keelt, kuigi tema «oudujudu» kõlab pisut koomili- 
selt ... Igaks juhuks paneb Kurt Kadeler endale kõrva taha, et selle mehe juuresolekul 
tuleb ettevaatlik olla. Veel mõne aja vestleb ta Leslie'ga, siis aga lüüakse ees võõraste- 
toas puutükiga vastu ämbrit. «Gong einele,» ütleb Leslie ja tõmbab Kadeleri endaga 
kaasa. «La eena, õhtusöök...» 

Juba selle esimese poole tunniga on nende vahel sõprus sõlmitud. 

Kaua istusid nad sadamakail ja silmitsesid merd, mis vahepeal oli jõudnud juba 
pimedusse vajuda. 

Kui Kurt veel kord juttu tegi sellest iseäralikust juhusest, mis viis kokku kaks 
põgenenud leegionäri juba siis, kui ta vaevalt tunnikese oli jõudnud Hispaania pinnal 
vabalt ringi hulkuda, raputas Leslie pead. «See polegi nii iseäralik! Selle nelja kuu 
jooksul, mis ma olen siin rannikul vedelnud, on juba mõned tosinad meiesuguseid 
vendi mulle ette juhtunud.» 

Ta ise oli koos nelja omasugusega Cordoba lähedal ära karanud sõjaväe 
transpordirongilt, mis pidi neid Cadizi toimetama. 

«Sealt pidite Hispaania Marokosse minema, kas pole?» 

Leslie tegi grimassi. «Vastik on kuulata neid nimetusi: Hispaania Maroko, Belgia 
Kongo, Hollandi India, Prantsuse Dahome, Briti Guajaana... Kujutle vaid, mis nägu 
teeksid need Amsterdami ja Londoni kaupmehed, kui need paigad saaksid äkki 
niisugused nimed nagu «India Holland» või «Guajaana Inglismaa»! Varem ei 
mõelnud minagi selle üle, aga nüüd on see kupatus mulle täiesti klaar, seda võin sulle 
rahulikult öelda!» 

Taolisi mõtteid oli ka Kurt Kadeler juba heietanud — näiteks tol korral, kui leegion 
Setiii piirkonnas streikivate kaevandustööliste vastu välja saadeti. Ta mäletas väga 
hästi seda instruktsioonitundi, mille andis kapten Duval 

1 Ingliskeelne tervitus («Kuidas käsi käib?»). 

2 Ingliskeelne tervitus («Kuidas elate?»). 

isiklikult, kui pataljon Sidi-bei-Abbesisse tagasi jõudis. Teemaks oli: 
«Koloniaalvalitsus on õnnistuseks majanduslikult mahajäänud aladele.» Duval 
seletas, et tsiviliseeritud riikide moraalseks kohuseks on nende alade eest hoolitseda, 
ja jutustas mõned liigutavad lood misjonijaamadest, kaitsesüstimistest ja ohtrast 
karboolveest. Selle peale tähendas austerlane Holzhütter, kes oli kolm aastat Amee- 
rika vanglas istunud ja kellele Duval vaidluse peale sundis, et Ameerikas oleks selle 
kohta hoopis teist juttu räägitud. Ta olevat viibinud niinimetatud «demokratiseerimis- 
laagris» ja seal olevat neile ikka ja jälle pähe taotud, et Ameerika Ühendriikidel 
polevat mingeid kolooniaid ja et «nad tulevat nendetagi väga hästi oma moraalsete 


kohustustega toime». 


Seepeale naeris kapten Duval nii, et läks näost siniseks. «Nendel on seda tarvis!» 
sõnas ta lõpuks. «Jänkid on targemad kui meie kõik kokku. Nad ei ütle «Ameerika Pa- 
nama» või «Ameerika' Guatemaala» .. . Nad jätavad neile riikidele väliselt 
omavalitsuse ja topivad need maad selle eest nii dollareid täis, et need ei saa üldse 
teisiti kui ameerikalikult mõtelda ja tegutseda.» 

Kui Kurt nüüd Leslie'le tollest instruktsioonitunnist jutustas, naeris see tigedalt. «See 
on õige, mis ta ütles!» Ta toppis piibu täis ja ulatas oma mõlkis plekktoosi Kade- 
lerile. 

Kuid Kurt ei tahtnud suitsetada. «Olen rõõmus, et viimastel nädalatel suitsetamisest 
võõrdusin. Jutusta edasi, tahan teada, kuidas sa sealt minema said...» 

«Jah! Meid pidi viidama Hispaania Marokosse, kuid lasksime jalga: üks kreeklane, 
üks sakslane, kaks hollandlast ja mina. Sakslase ja kaks hollandlast püüdis Guardia 
Civil paarisaja kuue- kuni seitsmeteistaastase falangisti abil kohe jälle kinni. Minu 
pidid nad ka peaaegu kinni nabima, kuid raudtee ääres sattus mulle ette lameda katu- 
sega signaaltorn, mille katusele ma pikali heitsin . .. Sig-naaltornis oli kaks meest ja 
need nägid, et falangistid mind taga ajavad, kuid ei teinud teist nägugi, kui ma nende 
aknast mööda katusele tumnisin. See juba näitab, kui väga siin Hispaanias falangiste 
«armastatakse» . . .» 

«Ja viies?» 

«Viies oli Pireuse poiss, selle lasksid nad põgenemisel maha...» 

Nüüd tahtis Kadeler ka seda teada, miks Leslie enne seda Briti armeest deserteerus. 
See teema paistis Leslie'le esialgu vastumeelne olevat, kuid viimaks ta siiski rääkis. 
«Sa pead seda teada saama, sest muidu ei saa sa minust üldse aru... Juhuslikult olen 
mina see Leslie Woodwater, kellest nelja kuu eest kõik inglise ajalehed kirjutasid. 
Aasta tagasi määrati mind Keenias karistussalka, kuid ma keeldusin sinna astumast. 
Kui ma ka nõustunud oleksin, poleks ma lihtsalt suutnud kedagi tappa. Ma isegi ei 
tea, miks. Siis katsuti mind esialgu lihtsalt «tümaks teha». Ei mingit linnaluba, kõige 
idiootlikumad toimkonnad, kinokeeld — isegi koju võisin kirjutada vaid iga 
neljateistkümne päeva tagant. Siis määrasid nad mu jälle niisugusesse komandosse. 
Kui ma jälle «ei» ütlesin, anti mulle kuus nädalat «vaenlase ees käsule 
vastuhakkamise pärast». Ära arva, et mind löödi kuskile paksude müüridega vang- 
lasse. Mind pisteti päris harilikku lainelisest plekist barakki, milles asus ka pataljoni 
majanduskantselei. Loomulikult seisis ukse ees ka valvur, kuid see ei olnud seal minu 
pärast. Otse minu akna "ees asus suur puur, kus istusid areteeritud mehed Keeniast. 
Puur oli nii madal, et nad said vaid kükitada, ja okastraadist, kas mõistad? Kes 
neegritest pikali kukkus, aeti otsekohe jälle üles . .. Viis nädalat pidin seda pealt 
nägema. Neegrid nägid mind ja mina neid. Puuri toodi muidugi pidevalt uusi. Pooled 
nendest, kes sinna veeti, lasti maha. Ainult viiskümmend meetrit meie barakist 
eemal...» 

Leslie neelatas mõned korrad, enne kui suutis edasi rääkida. «Viimasel nädalal tuli 
sergent-major'il21 hiilgav idee. Ta paigutas minu kambrisse kolin haiget neegrit, et 
mind «alandada», mõistad? Valge mees ei tohi mustadega ühe katuse all elada, 
vastasel juhul kaotab ta oma «näo». .. Kuid mina oma nägu ei kaotanud. Meie 
neljakesi ei saanud üksteisega rääkida, sest ma ei osanud nende keelt, kuid olime nagu 
vennad juba esimesest minutist peale... Neile kolmele ei antud viie päeva jooksul 
mingit toitu ja nad oleksid pidanud pealt vaatama, kui ma iga päev neli korda oma 


21 Ulemseersant (ingl. k.). 


ettenähtud portsjoni kinni pistan. Kui me aga parajasti neljakesi toitu õgisime, juhtus 
sergent-major peale. Et ma neegritele enam kunagi oma toitu ei annaks, 

laskis ta nad kohapeal läbi piitsutada ning ütles mulle, et järgmisel korral saavad 
mustad «kahekordse portsjoni» ... 

Samal ööl põgenesin ja tahtsin ka neegrid ühes võtta, kuid kaks neist olid nii nõrgad, 
et ei suutnud joosta, ning ainult üks tuli minuga kaasa. Teised jäid aknale istuma, et 
näha Keeniat, oma püha mäge. ..» 

Kadeler oli nii vapustatud, et ei suutnud tükk aega sõnagi lausuda. Kuna aga ka Leslie 
vaikis, küsis ta siiski mõne aja pärast: 

«Kuidas sa barakist välja pääsesid? Kas siis keegi ei märganud?» 

«Märgati küll! Juba järgmisel hommikul olime neil uuesti peos. Pidin pealt vaatama, 
kuidas need kaks poolsurnud neegrit barakist välja tiriti, ja siis lasti kõik kolm minu 
silme ees maha... Mõned päevad pärast seda toimetati mind Nairobisse 
mingisugusesse hospidali. Seal taheti uurida mu vaimset seisukorda. Nägin vaeva, et 
õigesti vastata igale küsimusele, mis arstid mulle esitasid, sest olin tookord nagu arust 
ära. Tundsin tõepoolest, et lausa põlen seestpoolt — niivõrd suur oli mu viha. Siis 
püüti mulle «usuhullustust» külge pookida. Mult küsiti, kas ma kodus, Inglismaal, 
alati kirikus käisin, kas ma ka praegu mõnikord piiblit loen ja nii edasi. Mind ei 
tahetud sõjakohtu alla anda, sest kardeti, et ma võin seal kõik lagedale tuua. Mina aga 
tahtsin sõjakohtu ette sattuda! Vahepeal käisid mõned reporterid Nairobis ja 
uudistasid mind läbi akna nagu risti- ja põikitriibulist seebrat. Kuid nendega kaasas oli 
keegi, kes näitas mulle lõpuks läbi akna väikest sedelit. «Pea püsti, Leslie!» oli sinna 
kirjutatud, ja veel mingi nimi, mida ma ei jõudnud lugeda. Hiljem sain teada, et see 
oli keegi «Daily Workeri» juurest, ja kui see ilmsiks tuli, taheti minust sedamaid 
kommunisti teha. Nagu juba ütlesin, olin tookord nagu arust ära. Ühel ülekuulamisel 
ütlesin, et tahan kodakondsust vahetada, kuna mul on häbi olla britlane. Nüüd saan 
aru, et see oleks olnud valesamm. Minu rahval pole midagi tegemist sellega, mida ma 
Keenias nägin. Ma ei tea, kuidas seda sulle seletada. Kui mõni niisugune kompanii 
tõeliste inimnägude ja säravate silmadega värskeid noormehi, kes on valmis igaks 
naljaks, Keeniasse või Küprosele või kuhugi mujale saadetakse, siis... Oskad sa 
arvata, mis neist saab, kui nad veerand 

või pool aastat Keenias on olnud! Sa ei oska seda kujutleda ...» 

Kadeler kuulas nii suure põnevusega, et ta selle küsimuse juures otse võpatas. 
Viimaks ta toibus. «Silmapilk, Leslie! Ma tulin ju Prantsuse leegionist! Mulle on 
seltsimehed, kes Vietnamist haavatutena tagasi tulid, nii mõndagi rääkinud. Ja kuidas 
nad rääkisid! Nendele ei tähendanud see midagi, et pidid iga päev sisse piirama 
mõned külad, kuhu oli paarsada inimest kokku aetud, ja et nad siis nende elamutele 
tule otsa pistsid... Tundsin paari neist poistest juba varem, magasin nendega ühes 
ruumis. Tookord olid nad mõistlikud poisid, mitte just vooruse-jüngrid, kuid 
arusaajad vennad, kas mõistad? Aga siis, kui nad Vietnamist tagasi tulid ...» 

Leslie katkestas ta jutu: 

«Sedasama arvan minagi! Nad on lihtsalt tuimaks muutunud. See tähendab, et nad on 
tuimaks tehtud. .. 

Aga kuula edasi, ma pole veel lõpetanud: lõpuks nägid need tegelased Nairobis ära, et 
minuga pole midagi peale hakata, ning nad panid mind ühel ilusal päeval lennukisse 
ja saatsid Gibraltari. Sealt pidi mind Inglismaale sõjakohtu ette viidama. Lennukis oli 
veel keegi, kes mingi teise loo pärast Inglismaale .saadeti. Mispärast, seda ta mulle ei 
öelnud. Kuid ta andis muile nõu parem paar aastat vangistust vastu võtta. Kümme või 


viisteist aastat hullumajas oleks halvem — nii ta ütles. Võib-olla oleks asi läinud 
teisiti, kui ma pärast seda Gibraltarist poleks jalga lasknud, aga kui ma ette kujutasin 
— vangimaja või hullumaja!» 

«Ja kuidas sa Gibraltarist põgenema said?» 

«Ah jaa... Ajab ehk naerma. Seal, Gibraltaris, pidi toimuma suur hokivõistlus 
jalaväe ja mereväe vahel. Ja kuna teati, et ma olin kaks aastat armee 
koondmeeskonnas mänginud, toodi mind kongist välja ja küsiti, kas ma tahan 
mängida. Kuna ma olin juba kindlalt nõuks võtnud kõige esimesel võimalusel jalga 
lasta, ütlesin kohe «jaa»...» 

«No ja siis? Kas sa hokit mängisid?» 

Leslie naeratas virilalt. «Ja kuidas veel, kulla vennas! Aga ainult selle vastu, kes veel 
siis, kui mänguväljakuni oli jäänud vaid sada meetrit, tahtis mu käed raudu panna! 
Kaks madrust nägid seda pealt, kuid nad keerasid selja ja lasksid mul põgeneda. 
Jooksin tagasi otse 

sõjaväevangla juurde, läbi mitme aia, üle plankude ja mööda tänavat. Tervelt tund 
aega üürgasid Gibraltari sireenid ainult sellepärast, et Leslie Woodwater oli jalga 
lasknud! Järgmisel hommikul olin La Lineas, ja see on juba Hispaania.» 

«Oi vennas! Aga kuidas sa siis leegioni sattusid?» 

Leslie naeris hääletult. «Seda sa vist ei taipa, eks ole, et võidakse kõndida ühest 
vangimajast otse teise! Nagu sa kohe kuuled, oli see täitsa lihtne. Ronisin ööseks 
heinakuhja alla, see tähendab — millegi niisuguse alla, millest pidi kord hein saama. 
Oled sa kunagi värskelt niidetud rohus maganud? Ma soovitan sulle, ära tee seda 
kunagi! Järgmisel hommikul mõtlesin, et mu peakolu lõhkeb. Suure vaevaga sain 
jalule ja tuigerdasin lähema maja juurde. Olin nagu peksa saanud koer ja lapski oleks 
võinud mind Gibraltari tagasi viia. Mees, kelle maja see oli, andis mulle vett, ja see 
tegi asja veel halvemaks. Siis laadis ta mu oma autosse ja viis politseijaoskonda. Seal 
anti mulle süüa ja kuulati üle: pooleldi inglise, pooleldi hispaania keeles, ja kõik see 
pandi protokolli. Püüdsin seda asja ka lugeda, kuid suutsin vaevalt silmi lahti hoida, ja 
nii kirjutasin «protokollile» alla. Lõpuosale suutsin siiski silmad peale lüüa, ja sealt 
nähtus, et olen Briti armeest deserteerunud ja tahtvat nüüd astuda Hispaania leegioni. 
Sellest ei lausunud nad muidugi sõnagi. Mul lubati ennast pesta ja seejärel öeldi, et 
ma pidavat end kõigepealt välja magama. Õhtul viidavat mind majja, kus olevat juba 
paar minusugust ees. Tõepoolest — võis öelda, et seal oli «paar minusugust». See 
koht oli Sevillas Cuartel de Rosa-les, leegioni kogumispunkt. Noh, nüüd sa tead, 
kuidas ma Hispaania leegioni sattusin. Kuid seda lõbu ei olnud neil minuga kauaks. 
Isegi mitte nelja nädalat — siis põgenesin ka nende juurest.» 

Alles siis, kui Kadeler sel õhtul «Marineros» oma koikul magas, sai ta õieti aru, et ta 
nüüd on vabaduse kätte võitnud. Hommikul vara tahtis ta koos Leslie Woodwateriga 
alustada jalgsimatka Valenciasse. Leslie arvas nimelt, et nad sealt leiavad kiiremini 
mõne laeva, mis läheb Itaaliasse. 

«Kui sina poleks äkki esile kerkinud, oleksin katsunud mööda rannikut Barcelonasse 
kõndida ja sealt üle Püreneede Prantsusmaale jõuda,» oli Leslie enne magamaminekut 

Kurtile öelnud. «Nüüd ei tule sellest loomulikult midagi välja.» 

Ei, sellest ei tulnud tõesti midagi välja. Nagu tuhanded võõrleegionärid, nii kandis ka 
Kadeler oma vahistamis-käsku paremal käevarrel pidevalt kaasas. Sellel oli nimelt 
kaks palmi ja kaamel ning nende all peene ümmarguse kirjaga: Souvenir d'Afrigue, 
mis tähendab: «Mälestus Aafrikast». See kõik oli jäädavalt punase ja sinise tindiga 
ihhu tätoveeritud. 


Kui Kadeler Leslie'le seda näitas, raputas viimane pead. «Oh vanapoiss... Sa ei näe 
sugugi nii vilets välja!» 

Nad asusid väga vara teele, et kasutada jahedaid hommikutunde. Martin saatis neid 
mõned kilomeetrid, kuid pidi siis tagasi pöörduma. Kell seitse pidi jõudma sadamasse 
väike kaubalaev ja võib-olla saavad «Marinero» mehed jälle lossimisel abiks olla. 
Leslie'1 ja Martinil oli teineteisest raske lahkuda, ehkki nad sealjuures palju ei 
rääkinud. «Noh, nüüd on siis niikaugel,» sõnas Leslie ja surus kaua hispaanlase kätt. 
«Olid väärt seltsimees, Martin .. .» 

Viimane suutis vaevalt rääkida. «Vaya con dios, Muchacho. .. Jumal kaasa, sõber...» 
lausus ta suuri vaevu ja jooksis siis äkki minema. Kuid pöördus siiski veel kord 
ümber. «Ära unusta meid, Leslie ... Ja kirjuta, kui saad ...» Seepeale kadus ta heki 
taha. 

Kuna Leslie oli enesesse tõmbunud, heietas Kurt oma mõtteid. Alles nüüd tuli talle 
pähe, et ta võib jälle kirjutada — oma emale ja muidugi Willi Bierfussile! Kuidas 
endast Willile teatada, selle üle oli ta juba ammu mõelnud. Isegi sel juhul, kui Willi ja 
Wirzperger tookord La Goulette'is laevale jõudsid ja Willi õnnetuseks siiski Vietnami 
sattus, saadetakse talle sinna järele kirjad, mis on kirjutatud vanal aadressil Sidi-bel- 
Abbesi. Igal juhul tagati lahkunud leegionäridele posti kättesaamine. Et ta ei saa 
kirjutada oma nimel, see on iseenesest mõistetav. Küllap Willi juba oskab ridade 
vahelt lugeda. Kadeler oli selles kindlalt veendunud, et Willi tookord otsekohe tema 
emale kirjutas ja et ta juba teadis, kuidas seda teha, nii et talle endale midagi halba ei 
juhtu. Ja ometi oli Kurt just selle tõttu Willi pärast mures. Juba enne nende sõitu 
Tuneesiasse olid nad kord niisuguse kirjavahetuse 

võimalustest rääkinud ja siis oli Willi tulnud selle peale, et otsida keegi eraisik, keda 
paluda kirja edasi saata. See tundus tookord väga lihtsana, aga. .. võis ka teisiti 
minna. Siiski — Willi Bierfuss oli väga ettevaatlik mees. Mõnikord isegi liiga 
ettevaatlik ... 

Kadeler on kurb, et ta ei saa endast ka ustavale Muha-medile ja Rotterdami Pieterile 
mingit elumärki anda, kuid ta ei tea kummagi õiget nime ega aadressi. 

Leslie ja Kurt otsustasid, et nad ei jää oma teekonnal ranniku lähedale. Esiteks teeksid 
nad suure ringi ja teiseks kohtaksid nad seal liiga vähe inimesi, kes neid aidata 
saaksid. 

Lähim tee Valenciasse kulgeb loode suunas üle Alcoy ja Jativa. Alcoys peaks olema 
paberivabrikuid. Leslie näis vabrikutest väga lugu pidavat — täpsemalt öelda, nendest 
inimestest, kes seal töötavad. Enne seda, kui temast Inglismaal sõdur sai, oli ta mitu 
aastat tootmistööga tegelnud ja teadis sellest nii mõndagi niisugust, millest Kurt isegi 
kuulnud polnud. 

Kui Kurt Kadeler niikaugel oli, et leiba teenima hakata, võeti ta sõjaväkke. See, mis 
temaga pärast sõda juhtus, oli kõike muud, kuid mitte elu. Esialgu töötas ta Dahlemis 
ameeriklaste juures ja kui see töö otsa lõppes, teenis ta endale vahetevahel juhuslikel 
töödel mõne penni. Kurtile ei tähendanud vabrik midagi, sest ta kujutles seda alati 
järgmiselt: seal on väravavaht, kes ütleb juba ette, et pole mingit mõtet tööd küsida, 
või büroo, kus öeldakse sedasama. Nii polnud tal kunagi võimalust neid inimesi, kes 
vabrikus töötasid, lähemalt tundma õppida. Teised inimesed, keda Kurt juba aastaid 
päev päeva kõrval nägi ja kellega ta vestelnud oli, need tuhanded, kes iga päev uuesti 
tööbörside ja töötute abistamise büroode uste taga hulgana tunglesid, olid kõik 
kibestunud, lootusetud, illusioonideta inimesed. .. 


Kui see temast oleks olenenud, oleks ta juba ammu «üle» läinud, kas Berliini 
idasektorisse või koguni Nõukogude tsooni. Mõned temavanused inimesed, keda ta 
töötute abistamise büroos tundma oli õppinud, olid seda teinud ja tööd leidnud. 

Kuid ema oli teda ikka ja jälle sellest tagasi hoidnud. «Kui sa seda teed, kustutatakse 
sind Lääne-Berliini elanike nimekirjast,» oli ta öelnud. Oli see nüüd tõsi või 

mitte, kuid proua Kadeler ja lõpuks ka tema ise hakkasid seda «läänesektori elanike 
nimekirjast kustutamist» kartma nagu katku. 

Praegu ajab see teda naerma. Just selle rumala hirmu pärast läkski asi nii kaugele, et 
ta enese niihästi läänesektorist kui ka Saksamaalt välja kirjutada laskis. Tal polnud 
veel õiget ettekujutust, mis temast saab, kui ta jälle koju jõuab. Kuid üht teab ta juba 
praegu: ta teeb seda, mida ta oigeks peab, ja kindlasti just seda, mis teda nii ruttu kui 
võimalik arusaamisele viib, et tükki leiba, mida suhu pista, ei tule lõputus järjekorras 
töötute abistamise büroo ukse taga kerjata, vaid tööga ära teenida! 

Mis teda ikka veel rõhus, oli teadmatus, kas tookordne õudne lugu ärritatud vana 
proua kandekotiga Zoo jaamas on tõesti selgitatud või kirjutasid ema ja tädi talle 
nõnda vaid selleks, et teda kojusõiduks julgustada Just viimastel öödel, mis ta Ben 
Gardane lahes oma magamiskoopas veetis, ei suutnud ta sellest mõttest vabaneda. 
«Oletame,» arutas ta endamisi, «et mul õnnestub üle piiri pääseda ja siis koju jõuda, 
kus mind juba järgmisel päeval are-teeritakse! Oma leegionist põgenemisega ei ole 
ma kindlasti veel politsei silmis rehabiliteeritud, see on kindel. Kuid nii kaugel asi 
veel ei ole. Enne kui koju jõuan, katsun asjas selgusele jõuda . . .» 

Maantee, mida mööda Leslie ja Kurt vantsivad, hakkab juba Alicante lähedal kergelt 
mäkke tõusma. On muutunud üsna soojaks, vaatamata varajasele tunnile. Kuid mõ- 
lemad mehed on hoopis kangema palavusega harjunud. Martin oli neile öelnud, et kui 
nad Alcirast ja Rio Jücarist läbi saavad, jõuavad nad viljarikkasse Huertasse, Valencia 
provintsi puu- ja juurviljaaedadesse, kus sellel aastaajal valmivad koik võimalikud 
puuviljasordid. Kulub paar päeva, enne kui nad nii kaugele jõuavad, kuid ega nad teel 
sinna ka nälga jää. Neil on isegi natuke raha. «Virgen de Sevilla» madrused olid 
teinud Kurti jaoks korjanduse ja andsid talle kaasa peaaegu kakssada peseetat. Seda 
pole just palju, kuid tal on ju ka veel need üksteist Inglise šillingit, mis Rotterdami 
Pieter tollel hommikul Kebilh ga-raažis kokku oli kraapinud. Kui olukord peaks väga 
halvaks muutuma, võib ta oma burnuse maha müüa — nii raske kui tal ka sellest 
lahkuda pole. 

Kuni eile õhtuni oli ta isegi Wirzpergeri püstolit kaasas kandnud. Kui ta oli teinud 
Leslie'le ettepaneku, et kasulik oleks see Alicantes ära müüa, raputas viimane pead. 
«Anna see värk siia,» sõnas Leslie ja võttis püstoli paari kogenud tõmbega 
üksikosadeks lahti. «Pane tähele, mis me nüüd teeme. . .» Seejärel viskas ta püstoli 
osad erinevates suundades kaugele merre. «Selge?» 

Kurtil oli sõbra ees häbi. «Sul on õigus! Selle värgiga ei saa enam keegi tulistada...» 
Leslie'l oli veel järel vaid paar peseetat, mis tal eilsest teenistusest üle jäid, pärast 
seda kui ta Kurti ja oma õhtusöögi ning ööbimiskulud oli kinni maksnud. Tema 
sobrad Maiaga trükitööliste ametiühingust olid lubanud saata talle Valenciasse natuke 
raha ette — nõudmiseni, hispaania keeles en lista de correos, Senor don James 
Hull'ile; sest nii seisab Leslie' uutel dokumentidel. 

Kurt Kadeler kahtleb, kas Leslie Valencias midagi eest leiab. Kuid ta hoiab selle 
kahtluse endale. 

Leslie' komps on kerge. See on suur kirjaümbrik, mida kasutatakse mõningate 
kaubaproovide saatmiseks. Selles leidub üks särk, kaks taskurätikut ja sokid, samuti 


hambahari ja paar kastanjette, mis talle ühe vana trükitöölise tütar Malakas 
mälestuseks kaasa andis. 

Nüüd on Leslie'1 ka samasugune kaheliitrine välipudel nagu Kurtil. Kolmanda jätsid 
nad Martinile, kes rõõmustas selle üle nagu väike laps. 

Nii rändavad mõlemad kunagised leegionärid edasi — Leslie vasakul, Kurt paremal. 
Ainus laul, mida nad mõlemad koos laulda oskavad, on tit's a long way to Tippe-rary» 
'. Nad on jõudnud juba sellele mõned salmid juurde luuletada. Kui nad aga vilistavad, 
muutub nende repertuaar märksa suuremaks. Nii nad siis parem vilistavad ja Leslie 
klõbistab kõige kummalisemate liigutuste rütmis oma kastanjette. 


Esimesel juulikuu nädalal oli Willi Bierfuss oma šefiga kolm päeva järjest sõidus — 
kaugel Alžeerias. Nad sõitsid üle Medžez-el-Babi Bejasse ja sealt rannikule Bõnesse, 
seejärel üle Constantine'i Setifi ümbrusesse — niisiis mööda 

sama maanteed, kust tookord oli sõitnud «Bedford», kui neli leegionäri olid saanud 
käsu sõita Tunisesse. 

Kui nad kolmanda päeva õhtul jälle Tunises olid, leidis Willi Bierfuss oma laualt 
korraga kaks kirja: ühe Berliinist — see oli jälle masinal kirjutatud, niisiis Kurti emalt 
—, teise aga Sidi-bel-Abbesi rügemendi kantseleist. Selles oli kiri, mis oli mõeldud 
marsistaabi ülemale. Tõenäoliselt oli üks siinsetest kirjutajatest selle saadetise siia 
maha unustanud. Willi tahtis kirja juba kõrvale lükata, kuid märkas seal äkki oma 
nime ning pistis nüüd hoopis Berliinist tulnud kirja taskusse. Siis silmitses ta Sidi-bel- 
Abbesi kirja lähemalt. Ta pidi seda kaks korda lugema, enne kui taipas esimese lause 
mõtet. Selles teatati tema ülendamisest ülemkapraliks! Pärast peaaegu neli aastat 
kestnud teenistust on see pisut hilja, käis tal mõte läbi pea. Ülendamine iseenesest 
jättis ta ükskõikseks, kuid kõrgem palk kulus siiski ära ... 

Ta luges põhjust... ja vajus istuma. «Kohusetruu teenistusülesannete täitmise eest 
desertöör Kadeleri põgenemise puhul, kes tabati. . .» Nagu halvatu põrnitses ta seda 
kohutavat lauset. Veel kord kraapis ta kogu oma prantsuse keele oskuse kokku. Kas 
tõesti oli nii kirjutatud või sai ta valesti aru...? Tõesti. Polnud mingit kahtlust! Seal oli 
kirjutatud: «.. . kes tabati.» 

Willi laskis paberi põrandale kukkuda ja vajus jõuetult kokku. Ta oli iga päev 
igatsusega oodanud uut teadet proua Kadelerilt — teadet... Ta oli olnud liiga tõtlik! Ja 
nüüd oli Kurt siiski tabatud! Ja tema? Selle asemel et Kurti aidata, oli ta oma rumala 
mõttega sõjaväepolitsei ja spahhid just talle jälile juhtinud! Jah. Ainult nii võis olla — 
Kurt oli siiski ümber mõtelnud ja otse vastupidi oma esialgsele kavatsusele siia, põhja 
poole tulnud. Mis ta Kurtile selle võltsitud kirjaga suhu oli pannud, seda, et ta loodab 
La Goulette'ist või Bisertast kiiremini minema pääseda kui lõunapiirilt, oli Kurt tõesti 
teinud .. . Kui see nii oli, siis oli tema, Willi Bierfuss, Kurti hukutanud. Neil päevadel, 
kui nad «Bedfordiga» teel olid, oli ta teinud kõik, et sõpra Tripolitaania piiri eest 
hoiatada. Bierfuss oigas meeleheitlikult, kui ta nüüd nende tookordset jutuajamist 
meenutas. Sama argumendiga, millega leitnant Lefevre oma instruktsioonitunde 
garneerida oskas, oli ta Kurti julguse murdnud: kes kord juba leegionis on, 

sellel tuleb vastu pidada või kõngeda. Ja Kurtile pidi see alatine jutt lõpuks ometi 
mõjuma. 

Nüüd on Willi oma parima sõbra reetnud ja õnnetusse saatnud! 

Just nii, reetnud! Ehkki teadmatult, ehkki kõige parema kavatsusega teda aidata. 
Bierfuss ei teinud vähimatki katset ennast sellest süüst puhtaks pesta. Tema süü oli 
päevselge ... Ka sellel, kes kogemata tapab, on inimese elu hinge peal. Nüüd oli tal 


kõik selge: haarang araablaste linnaosas, mille üle ta nii lapsikult oli rõõmustanud, oli 
lõppenud tagajärjeta. Kuid kes võib teada, kus nad veel otsisid! Ju nad siis Kurt 
Kadeleri tabasid... 

Ja mis nüüd? See mõte tekitas Willi Bierfussile kohutavat piina, kuid ta ei tahtnud 
ennast säästa. Kümme aastat sunnitööd oli kõige vähem, mida Kurt võis oodata. 
Nende pataljon oli just teel rindele, kui Kurt deserteerus. Nii oli tema põgenemine 
leegioni seaduste järgi sama, mis deser-teerumine rindelt. Niisiis kümme aastat kui 
mitte rohkem. Või «vabatahtlikult» Vietnami «taevasõiduüksusse»! 

Willi oleks tõenäoliselt veel kaua oma momis meeleheites istunud, kui samal 
silmapilgul poleks Schrüfli uksele ilmunud. Tema häälekõlast võis taibata, et ta juba 
kõike teadis. «Härra caporal-chef, otsekohe chefi juurde! Üks šeff läheb teise juurde! 
Sacrebleu, see peab juba midagi tähendama ...» 

Sõnagi lausumata tõusis Bierfuss üles, võttis oma mütsi konksu otsast ja tuikus välja 
Schrüfli järel, kes kaks korda pilkavalt tagasi vaatas. 

Kui Bierfuss Lefevre'i tuppa astus, istus too rahuloleva näoga laua taga. 

«A votre service22, mon lieutenant.. .» ütles Bierfuss ja jäi sirgelt seisma. 

Lefevre lükkas tähendusrikka liigutusega õlad ette: «Mis te ütlesite? «Mon 
lieutenant»? Ehk teeksite silmad lahti!» 

Alles nüüd nägi Willi, et Lefevre'il olid pagunite peal kapteni tunnused. Veel kolme 
tunni eest oli ta Lefevre'i Tunisest leitnandina tagasi toonud. Segaduses ei tulnud 
Bierfussil muud midagi pähe, kui oma tervitust parandada: «Escusez-moi, mon 
capitaine. A votre service, mon capitaine.» 

1 Teie käsutuses (pr. k.). 

«See oli juba parem. Kuid nüüd tehke teine nägu, teie jõehobune! Kas teil polegi hea 
meel?» 

«Muidugi, mon capitaine. Kõige alandlikum õnnesoov, mon capitaine ...» 

Lefevre'ile hakkas asi imelikuna tunduma. «Kas Petit-pierre teile midagi ei ütelnud?» 
Kui ta nüüd ülendust mõtleb, siis jättis kirjutaja kirja just sellepärast minu lauale, et 
ma ülendamise põhjuse teada saaksin, mõtles Bierfuss. On parem, kui ta ütleb «jaa», 
sest muidu võib Petitpierre'il halvasti minna. 

«Just nii, mon capitaine.» 

«No näete! Kas te ei rõõmustagi ülenduse puhul?» 

«Just nii, mon capitaine. Palju tänu, mon capitaine.» 

«Noh, seda mõtlen mina ka! See tähendab ju peaaegu kahekordset palka ja seda läheb 
teil siin Tunises vaja. Me jääme nimelt veel üsna kauaks siia.» 

Bierfussil oli tunne, et ohvitser ootab temalt nüüd teistsugust nägu. Kuid ta polnud 
praegu võimeline mingit komöödiat mängima. Lefevre'i viimased sõnad tekitasid 
temas hoopis teisi mõtteid. Nüüd tahtis ka tema Vietnami pääseda. Tõenäosus on küll 
tuhat ühe vastu, kuid võib-olla õnnestub tal seal jälle Kadeleri kohata. Siis 
registreeriks ta end vabatahtlikult sellesse üksusse, ehkki kõik peaksid teda hulluks ... 
Ta võttis end kokku. «Kui ma võiksin monsieur le capitaine 'iie ühe isikliku palve 
esitada ...» 

Lefevre noogutas armulikult. «Kui see just puhkus kojusõiduks ei ole, siis laduge 
välja! Ma olen täna õhtul helde!» 

«Ma palun saata mind otsekohe Vietnami, mon capitaine.» 

Lefevre jäi tükiks ajaks keeletult istuma. Siis nõjatus ta ettepoole ja pani käe kõrva 
juurde, et paremini aru saada. «Kas te ütlesite, et tahate Vietnami?» «Oui, mon 


22 Inglise sõdurilaul («Pikk on tee Tipperarysse»). mis sai populaarseks Esimese maailmasõja ajal. 


capitaine.» Kapten laskis enda jälle seljatoe najale. «Vietnami, rindele?» «Rindele, 
mon capitaine.» 

Nüüd sai Lefevre'il hing täis. «Öelge, kas olete täna liiga, kaua päikese käes olnud, 
mis! Teie tahate Vietnami minna?» 

Bierfuss ei vastanud sõnagi, vaid vaatas oma ülemale liikumatult otsa. 

See ei taibanud aga ikka veel. «Ja just nüüd tahate te Vietnami minna, kus teid 
ülendati caporal-chefiks — peaaegu allohvitseriks. Praegu, kus teil on Tunises 
suurepärane, väga suurepärane teenistuskoht?» Lefevre mõtles silmapilgu. «Ahah — 
nüüd taipan. Mis auaste teil Saksa armees oli?» 

Bierfuss oleks naernud, kui ta poleks end nii viletsasti tundnud. 

«Ülemkapral, mon capitaine — umbes sama mis capo-ral-chef, mon capitaine.-» 
«Ahaa! Ja nüüd teile sellest enam ei aita, mis? Mille tonnerres, tuhat ja tuline, olete 
teie sakslased aga auahned! On vist õige, mis ma arvasin?» 

«Non, mon capitaine.» 

Et aga Bierfussi ilme jäi endiseks, surus Lefevre lõua pihku ja vaatas talle uuesti otsa. 
Viimaks oli tal asi selge. «Nüüd tean, mis teil viga on! Petitpierre ütles teile, mille 
eest teid ülendati, eks ole?» Ta puhkes kõlavalt naerma. Bierfuss oleks tahtnud teda 
näkku lüüa. 

Lefevre rääkis juba edasi: «Ja nüüd teete endale etteheiteid, eks ole?» 

«Iseenesest mõista, mon capitaine! Kadeler oli minu parim sõber...» 

Lefevre laskis kuuldavale ebamäärase häälitsuse! «Niisiis, Bierfuss. See sõprustunne 
on suurepärane... väga suurepärane! Aga...» Ta viipas Bierfussi endale lähemale. 
«Nüüd kuulake, caporal-chef. Siin on tegemist väikese eksitusega. Lugu «vahepeal 
tabatud desertöör Kadelerist» on pettus . .. Jah, mees — ärge vaadake mulle niiviisi 
otsa, asi on nõnda, nagu ma ütlen! See, kelle nad seal Bisertas kinni nabisid, polnud 
ei.Kadeler ega mingi desertöör. See polnud üldse leegionär! See oli keegi saksa 
ajakirjanik, kes katsus «jänesena» laevale pääseda. Ta oli nähtavasti oma reisiraha 
maha prassinud, see on selge! Noh, kas olete nüüd rahul?» 

Bierfussil oli tegemist, et jalule jääda. «On see tõsi? Palun vabandust, mon capitaine, 
aga .. » 

Lefevre laskis kuuldavale tõelise trompetihääle. «Niisiis, nüüd aga aitab sellest! Jah, 
see on tõsi!» Ta kutsus Bierfussi veel lähemale ja ütles summutatud häälel: «Kuid 
psssst — mitte ühtki sõna sellest kantseleis, selge! Või on teil halb, kui kirjutajad teist 
halba mõtlevad?» 

Bierfuss hingas kergendatult. «Kui see nii on, võivad nad mõelda, mida tahavad, mon 
capitaine ...» 

«Hästi, Bierfuss. Alati tuleb kõigepealt enesele mõelda! Kuidas see eksitus juhtus, 
seda ma oskan juba ette kujutada. Kui me tookord Kadeleri kirja ülemjuhatusele edasi 
saatsime, oli kogu põhjapoolne rajoon siin nädal aega lausa pea peal. Teie ei 
märganud seda, sest sõitsime just sellel nädalal palju ringi. Kuid ärge mõelge, et ainult 
Tunise araablaste linnaosa läbi otsiti...» Lef€vre'il näis täna olevat usalduslik päev, 
sest nüüd tõmbas ta Bierfussi üsna enda ligi. «Ja ärge mõelge, et mina selle sedeli-loo 
kohta vahepeal ka oma mõtteid ei heietanud. Missuguseid, see on ükskõik. Tookord 
uskusin ma seda, muidu ma poleks kogu maailma pahupidi pööranud. Kuid, nagu öel- 
dud... Nüüd on lõpp, caporal-chefl Olen Prantsuse ohvitser ja teie olete minu 
autojuht, ja selleks peate ka jääma ...» Ta hakkas jälle naerma. «See tähendab, kui te 
selle Vietnami asja veel kord järele mõtlete.» 

Bierfuss oli selle' juba unustanud. «Mõtlesin juba, mon capitaine,» ütles ta naeratades. 


«Hea küll, Bierfuss. Ma pole kunagi teie rindele minemise soovist kuulnud. Kui mul 
tahtmist oleks, võiksin teile täpselt öelda, mispärast te sellele hullumeelsele ideele 
tulite. Kas usute seda?» 

Bierfuss oli Lef€vre'ile nii mõnegi asja eest tänu võlgu, kuid ta ei tohtinud siiski 
lihtsalt niisama nõustuda, kuna ta oleks end sellega reetnud, ning ta ei tahtnud isegi 
Le-f€vre'i juures riskeerida. «Ma ei tea, mon capitaine.» 

«Kuid mina tean. Korras. Me pole kogu selle loo üle ühtki sõna vahetanud, selge!» 
«Täiesti, mon capitaine. Tänan väga, mon capitaine.» 

«Ja nüüd kaduge. Pea, veel midagi. Kas olete homme hommikuks stardivalmis? 
Lähme jälle reisile. Seekord lõunasse. Ja veel midagi! Alates homsest tahan näha teid 
teise paelaga, compris?» 

«Oui, mon capitaine.» 

Kui Willi Bierfuss varsti pärast seda Schrüflit oma toas kohtas, oleks ta teda rõõmu 
pärast kallistanud. Kirja ei olnud enam seal, kuid Wi 11 i tahtis siiski teada, kas 
kirjutaja oli selle lauale jätnud selleks, et lasta tal lugeda ülendamise põhjust või ei. 


«Kuhu jäi rügemendist saadetud kiri, mis enne siin oli?» 

Schrüfli, tegi imestunud näo. «Mina ei tea mingisugu-set kirjast midagi.» 

«Kuid mina «tean mingisugusest kirjast», kullake! Teie olete küll pea peale 
kukkunud, teie mõlemad. Kui Lefevre oleks teada saanud, et te seda siin pleegitate 
ainult selleks, et mulle ninanipsu teha, oleksite nädalalõpu soolaputkas veetnud... 
Ärge kartke, ma ei öelnud midagi.» 

Willi vajutas mütsi pähe ja läks. 

Pool tundi hiljem istus ta sama laua ääres väikeses restoranis, kus ta mõne nädala eest 
proua Kadeleri esimest kirja oli lugenud. Ta mõtted rändasid veel kord minevikku: ta 
oli juba mõne sekundi jooksul mõtelnud, et peab teatama Kadeleri emale põrutava 
uudise. Lefevre'i selgitus oli tulnud talle suure kergendusena. 

Muidugi võis Kurtiga kõigest hoolimata ikkagi midagi juhtuda, kuid seda ei osanud 
Bierfuss nüüd enam kujutleda. Kurti põgenemisest oli möödunud juba viis nädalat. 
Niipea kui kuskil tabati mõni põgenenud leegionär, pasun-dati sellest kogu Põhja- 
Aafrikas, nii et isegi kõige kaugem leegioniüksus sellest kuulma pidi. 

Ei, seda ei suutnud Willi enam uskuda. Üks kahest, kas Kurt on leidnud kindla 
peidukoha ja istub seal seni, kuni avaneb sama kindel võimalus üle piiri pääsemiseks, 
või on ta tõepoolest juba üle piiri jõudnud. Et võib olla veel teisi võimalusi — kas või 
seegi, et Kurt jäi teekonnal haigeks või sundis põletav janu teda lähemasse spahhide 
posti ilmuma — seda teadis Willi ka, kuid neisse ta enam ei uskunud. 

Ta pistis käe tasku ja tõmbas kirja välja. Igal juhul oli see proua Kadelerist väga 
meeldiv, et ta hoolimata oma piinavast murest poja pärast ei olnud teda unustanud... 
Kelner tahtis parajasti leegionärile tellitud kohvi lauale panna, kuid ta jäi üllatunult 
seisma. Külaline oli surunud näo küünarnukkidele toetatud käte vahele ja tundus, et 
teda vaevab suur mure. Kelner eemaldus kikivarvul, kuulis aga siis, et leegionär teda 
hüüab. Kõhklevalt pöördus ta ümber. Mees viipas teda nii elavalt, et ta asetas kohvi 
siiski tema ette. 

«Grand merci,»1 ütles leegionär. «Üks moment! Öelge mulle, mis on teie 
lemmikjook. ..» 


Suur tänu (pr. k.). 

Kelnerid saavad näha kõige kummalisemaid asju, ja nii õnnestus ka sellel siin oma 
üllatust varjata. «Teie mõtlete, mida ma kõige parema meelega joon?» 

«Jah. . .» 

Kelner kallutas järelemõtlikult pead ühele ja teisele poole. «Ouartier latini, monsiear.. 
. Või ei, parema meelega siiski Petrole”'...» 

Willi Bierfussil läksjd silmad ja suu pärani. «Petrooleumi? Seda jooge küll üksi. . .» 
«Ei, ei, mu härra — mitte päris petrooleumi! Meil on uus liköör, selle nimi on 
niisugune .. .» 

«Ah nii.. . Hästi, tooge meile kaks Petrole'i. Kuid suured klaasid. . .» 

Ja varsti lõid mõlemad kokku. Willi oli püsti tõusnud. «Mille terviseks me siis joome? 
Ütleme ilusa õhtu terviseks, selle väikese araabia poisikese terviseks seal väljas... ja 
caporal Schrüfli terviseks...» 

Kelner oli oma klaasi juba lauale asetanud, aga nüüd võttis ta selle veel kord kätte. 
«Caporal Schrüfli? Kes see on?» 

«See on mees, kes tõi mulle selle kirja. Proosit. . .» «A votre sante, monsieur. .. Teie 
terviseks, mu härra!» Kui Willi Bierfuss jälle üksi oli jäänud, võttis ta kirja veel kord 
kätte ja hakkas seda teist korda lugema. 

Väga austatud härra Bierfuss! 

Täna valitseb siin jälle päris kirjakirjutamise meeleolu, sest juba hommikusi peale 
sajab vahetpidamata. Oleme õega juba ammu plaanitsenud väikest aurikusõitu, aga 
sellel suvel ei tule sellest enam. midagi välja. Nüüd tunneme rõõmu selle üle, et üks 
meie vennapoeg hiljuti toreda aurikusõidu tegi ja kavatseb meile sellest jutustada, kui 
ta jälle koju jõuab. Võib-olla oleksite Teie seal Aafrikas nõus oma ilma meie ilmaga 
vahetama, aga nii see juba kord on. Sellega, mida omatakse, ei olda kunagi rahul. 
Kuidas on Teie tervis? Kui Te kord jälle kodus olete, siis Te enam kindlasti ei kannata 
nii palju oma malaaria pärast. Kas Teil seal Aafrikas on ka mõnikord võimalik kinos 
käia? Meie nägime eile uut Carmen-filmi, kus olid suurepärased maastikuvõtted. 
Hispaania on vist küll imetore maa. Kuid kõige 

parem oli väike trikkfilm «Talisman». Naersin pisarateni, ja isegi praegu pean 
pisaraid pühkima, kui sellele mõtlen. Muide, selle noore mehe nimi, kes tahab meile 
oma ilusast reisist jutustada, on Paul Schmitz. Ta ütleb, et tundvat Teid juba 
varasemast ajast ja kirjutab ka Teile varsti. 

Soovin Teile head tervist, et me varsti võiksime üksteist näha. Nüüd on jäänud ju 
kõigest natuke rohkem kui kuusteist kuud? See on pikk aeg, kuid Teil on ju kaugelt 
üle poole juba seljataga. Me kõik loodame, et sõda Vietnamis õige varsti lõpeb ja Teie 
ei pea enam sinna minema. Ma ei tea, kas Teie olete juba kuulnud, et vaherahu- 
läbirääkimised on alanud. Ma loen väga vähe, kuid mu õde ütles, et Genfi kon- 
verentsil oli Hiina selle eest välja astunud. Võibolla läheb see neil siiski korda. Korea 
sõda lõppes ju ka. 

Südamlike tervitustega ja palju tänu Teie armsate ridade eest 

Teie Margarete Birkholz 

Kuigi Martin oli ülistanud teed läbi viljaka Huerta kui midagi ainulaadset, olid nad 
sellest siiski veel väga kaugel. Siin, sellel esimesel teeosal Alcoysse, oli näha vähe 
kaunist: paljad kriitkaljud ilma ühegi rohelise kõrreta ja määrdunud hallid kivised 
mäenõlvad, mille lõhenenud lage pind meenutas Kurt Kadelerile EI Džeridi šoti 
soolasteppi. Isegi maantee kulges nende ees mäkke kohmakalt, nurklike keerdudega. 
Hea, et nad täitsid täna hommikul oma joogipudelid «Marineros» värske sisuga, sest 
esimese vee leidsid nad alles hilisel pärastlõunal liivasest tsisternist. Veel mõne 


nädala eest oli Kurt Kadeler niisugust vett ilma kõhklemata joonud. Nüüd aga oli ta 
rõõmus, et ei olnud vaja ennast sellega pesta. 

Varsti seejärel jõudsid nad ühele ehitusplatsile. Kolm meest, kes seal ametis olid, 
lõpetasid parajasti töö. Kui Leslie neile ütles, et ta tuli koos sõbraga Alicantest, pak- 
kus üks kolmest töölisest talle kohe meeste ehitusputkat öökorteriks. «Võib aga 
juhtuda, et padrone, peremees, täna veel autoga Alcoyst siia sõidab. See ei luba teid 
kindlasti seal olla.» 

Leslie oli väikese ruumi juba üle vaadanud. «Võib-olla ta ei tule. On ta selle ehituse 
omanik?» 

«Temale kuulub maja, mida me ehitame. Kuid ega ta teile rohkem ikka midagi teha 
saa kui välja visata!» 

Kurt oli küll selle poolt, et edasi minna ja kuskil väljas ööbida, kuid Leslie osutas 
taevasse. «Lõhnab selle järele, et sealt täna veel midagi alla tuleb. Katus on ikkagi ka- 
tus.» 

Neil polnud midagi süüa ja kuni järgmise asulani oli veel üle viie kilomeetri maad. 
Vanim neist kolmest hispaanlasest oli juba nõu leidnud. «Asi on täitsa lihtne: meil on 
jalgratas, üks teist istugu koos minuga rattale ja ma võtan ta San Segurosse kaasa. 
Seal pole küll ühtki poodi, kuid natuke leiba ja juustu saate kindlasti. Tagasi tuleb 
muidugi jalgsi lipata.» 

Leslie oli otsekohe nõus. Jalgrattal polnud kumme, ja kui mõlemad sõitma hakkasid, 
ragises ja krigises see kaeblikult, kuid oli siiski ratas. See oli tööliste ühine varandus 
ja kõik kolm sõitsid sellega iga päev pika tee tööle ning tagasi koju. Kaks istusid rattal 
ja sõitsid tükk maad, sel ajal kui kolmas ratta järel traavis, et siis järgmist teeosa kaasa 
sõita. Siis pidi kolmas esimese välja vahetama ja lõpuks oli igaüks ainult kolmandiku 
maast jalgsi käinud. 

Pärast seda, kui kaks teist meest samuti olid läinud, hakkas Kurt ruumi pühkima ja 
tööriistu kõrvale lükkama, et tema ja Leslie saaksid end välja sirutada. Siis ajas ta 
mõned suured mustad kärbsed välja ja istus maantee äärde. 

Et aeg kiiremini mööduks, katsus ta meelde tuletada, kus ta nädala, kahe ja kolme eest 
oli olnud. Täna oli kesknädal. Ühel teisipäeval oli ta «Virgen de Sevilla» pardal 
Alicantesse tulnud, niisiis oli ta täna nädala eest arestimajas istunud. Nädal enne seda 
pidi ta laevaruumis kükitama. Edasi ta ei jõudnud. Mitu päeva kulus laeval reisiks 
Ben Gardanest Marseille'sse ja tagasi Alicantesse. seda ta enam ei mäletanud. 

Kui Leslie kahe tunni pärast tagasi jõudis, keerutas ta juba kaugelt mahukat kompsu 
õhus. See oli tema särk. mille sisse oli mähitud maisileib, kaks tortillat, natuke 
kitsejuustu ja isegi praetud kala. «Üks moment!» ütles Leslie, kui ta oma varanduse 
maha oli laotanud. «Mul on ka 

kolm žiletitera. Nii, ja nüüd arva ära, kui palju see kõik kokku maksis.» 

Kurtil polnud sellest aimugi, sest ta ei teadnud, mida saab osta kahesaja peseeta eest 
— niipalju oli ta Leslie'le raha andnud. 

«Kuula siis!» Leslie pistis käe tasku ja tõmbas sealt suursuguse käeliigutusega 
needsamad kakssada peseetat jälle välja. Siis laskis ta käel veel kord taskusse kaduda 
ja ladus lagedale hunniku vask- ja nikkelrahasid. Kokku oli veel kaksteist peseetat ja 
kolmkümmend kaheksa sen-tiimot. 

Kurt vaatas kõike suu ammuli. «Ütle, kas sa esinesid turul laulu- ja tantsunumbritega, 
mis?» 

Leslie raputas rõõmsalt pead. «Siis poleks mind üldse enam tulema lastud! Kuid see 
polnud ka vajalik. Ütlesin mehele teel, kes ma olen ...» 


«Kas seda ka, et sa Hispaania leegionis olid?» 

«Muidugi! Siis pidas ta kinni, sest ta ei saanud mulle sõidu peal otsa ette koputada. 
«Kui ma su nüüd järgmisele sõjaväepostile välja annan?» ütles ta. Mina vaid muigasin 
ja koputasin talle ka otsa ette. . .» 

«Vaata aga vaata! Teie koputate teineteisele muudkui otsa ette ja mina imestan, kuhu 
sa nii kauaks jääd! Ja siis?» 

«Siis sõitsime edasi. San Seguros «parkis» ta mind oma laste juurde ja läks ise 
sisseoste tegema. See tähendab, et tema korjas meile kogu selle kraami kokku. Paneb 
imestama, mis?» 

«Igatahes! Nii lihtsalt ma seda küll ette ei kujutanud.» 

«Nii lihtne see ei olnudki. Ütlesin talle tee peal, et olin mõned nädalad Mälagas, ja 
seejärel tahtis ta teada, kus ma seal peatunud olin. Et ma seda talle öelda ei tahtnud, 
muutus ta umbusklikuks ega öelnud tükk aega midagi. «Minu võid sa äärmisel juhul 
oma miilitsale maha müüa,» ütlesin talle. «See tähendab, võib seda proovida. Aga 
mitte kedagi peale minu, selge?» Siis ta peatus, pani ratta maan-teekraavi, heitis pea 
selga ja naeris. Ja siis alles nuusutasime teineteist tükk aega põhjalikult, ilma ühtki 
nime nimetamata, saad aru? Lõpuks tuli välja, et meil on Mälagas ühiseid tuttavaid — 
niisugust sorti, millest siin Hispaanias eelistatakse vaikida.» 

«Kas te lõpuks teineteisele vähemalt korra veel otsa ette koputasite? See kuulub ju 
asja juurde.» 

«See läks meil täiesti meelest. .. Aga kuule, kas sa polegi uudishimulik ega tahagi 
teada, mis inimesed need seal Mälagas on?» 

«Sa ise ju alles ütlesid, et sellest on parem mitte rääkida.» 

«Seda küll, kui sa teatud kindlaid isikuid mõtled. Kuid siin ei nimetata ühtegi nime. 
Sa pead ju lõpuks pisut taipama, mis siin Hispaanias sünnib. Lihtsalt naljaviluks ei 
lähe inimesed niisuguse riski peale välja.» 

«Missuguse riski peale? Kas neid otsitakse taga?» 

«Seda ka, jah.» 

«Niisiis — nad elavad illegaalselt?» 

«Jah ja ei. See, kelle juures mina elasin, töötab suures trükikojas. Kuid see on samal 
ajal ka mees, kes hoiab koos keelatud organisatsiooni. Kui ma sulle ütlen, et ainult 
selle liikmeks olemine võib rkaasa tuua kakskümmend aastat vanglakaristust, siis võid 
umbes ette kujutada, mis niisugust meest ootab, kui ta tabatakse.» 

«See on kardetav lõbu, kulla mees!» 

«Õige, kuid niisuguseid on. Sina ju õppisid Aafrikas ka midagi niisugust tundma.» 
Kurt raputas pead. «See oli midagi muud. See oli mingisugune vabadusliikumine, mis 
ulatub üle kogu Põhja-Aaf-rika — võib rahulikult öelda — Casablancast kuni Egiptu- 
seni. Igal pool seal, kus elavad araablased.» 

Leslie puhkes vaikselt naerma. «Ja see siin? Kas sa arvad, et siin on teisiti? Kas sa 
arvad, et siin makstakse iga nädal oma liikmemaksu ja minnakse koju? See ongi just 
see kõige suurepärasem asi: need inimesed siin ja sinu muhamedid seal teisel pool 
merd ei tea teineteisest midagi, kui,d nad tegutsevad, nad jäävad kindlaks! Franco 
suudab siin oma fašistliku miilitsaga sama vähe korda saata kui sealsed Prantsuse 
võimud oma leegioniga! Sellele, keda tabatakse, maksavad nad kätte omaenda jõue- 
tuse pärast, see on kindel. Kuid vastupanu nad ei suuda murda. Vastupidi, see muutub 
järjest tugevamaks.» 

Kurt oli juba mitmel korral tulnud sellele mõttele, kui ta Leslie't nii rääkimas kuulis. 
Nüüd pahvatas ta välja: 

«Ütle kord täitsa ausalt, Leslie, kas sa oled kommunist, jah?» 

Leslie tegi pahase liigutuse. «Miks peab seda «täitsa ausalt» ütlema, seda ma ei taipa. 
Ei, ma ei ole kommunist. Ma olen tööline — sellest olen viimastel aastatel aru saanud. 
Kui mind esimest korda värvati, olin just väljaõppinud poiss. Pärast seda olin peaaegu 
kaks aastat töötu ja üsna lühikest aega abitööline; kord kodukohas Crewe'is, kord 
Birminghamis ja kord isegi Londonis. Sinna oleksin ma võib-olla paigale saanud 
Jääda, kuid just siis võeti mind koloniaalteenistusse, esialgu Küprosel ja siis Keenias. 
Muide, ka Nairobis esitati mulle ülekuulamisel küsimus: «You are a communist, 
aren't you?» 23 Ütlesin sellele, kes mulle «usuhullustust» tahtis külge pookida: «Kui 
see inimene on kommunist, kes ei või pealt vaadata, kui teised inimesed päevad läbi 
madalas okastraatpuuris peavad konutama, siis olete te minust küll kommunisti 
teinud!» Küll ta siis alles ajas silmad pärani! 

Nõndaks, ja nüüd kinnitame ehk lõpuks pisut keha, muidu kukun näljast ümber ja sul 
tuleb minu laibaga veel vaeva näha . ..» 

Viimase poole tunni jooksul oli läänetaevas pilve tõmbunud. Kui nad parajasti 
söömiie lõpetasid ja tahtsid bur-nust laiali laotada, langesid esimesed vihmapiisad 
katusele. Mõne sekundi pärast langes ülevalt alla nii tormiline sadu, et Kurt polnud 
taolist varem näinud. «Kui oleksime praegu edasi astunud . . .» karjus Leslie talle 
kõrva. «Õnn, et me selle urka leidsime . . .» 

Samal arvamisel paistis olevat ka see mees, kes samal hetkel ukse väljastpoolt lahti 
tõmbas ja sõna otseses mõttes sisse paiskus. Tal kulus mõni hetk pimedusega harju- 
miseks, siis aga avastas ta juba mõlemad mehed. Üllatunult lõi ta rusikas käed puusa: 
«Mis see tähendab? Mida teie siit otsite?» 

Ilma tulija sõnu mõistmata taipas Kurt, kes nende ees seisab. Leslie oli ennast juba 
püsti ajanud ja viipas ärritunud mehele lõbusalt: «Muy buenas tardes, seüor! Palun, 
ärge meie teki peale astuge!» 

Võõras põrnitses talle vihaselt otsa: «Tahan teada, mida te siit otsite?» 

Võib-olla oleks olnud parem, kui Leslie oleks enam 

diplomaatilisi võtteid kasutanud, kuid ta ei teinud seda. «Arvake ära, seüorl Huvitav 
oleks teada, kas te ise oskate selle peale tulla.» 

Võõral polnud mingit lusti mõistatamiseks. «See siin on minu omandus, kas saate aru! 
Kuidas te siia sisse saite?» 

Leslie laskis ennast mugava ohkega jälle pikali. «Täpselt samuti kui teiegi, sefor, 
ainult mitte nii kiiresti. . .» 

Sadu oli pisut järele andnud, nii et mõlemal poleks pruukinud enam nii valjusti 
kisendada, et teineteisele arusaadavad olla. Võõras aga ei paistnud seda märkavat, 
kuna ta kisas veel valjemini kui enne: «Korjake kohe oma kaltsud kokku ja kaduge! 
Kas tahate või mitte!» 

Kurt Kadeler oleks sel hetkel mõndagi ohverdanud selle eest, et osata hispaania keelt. 
Aga ta sõber kaitses ka tema huve täielikult: «Te tahate meid selle vihmaga välja 
kihutada, mis?» 

«Sadu on juba peaaegu üle! Pealegi pole see minu asi. Ütlen veel viimast korda: kas 
katsute et kaote või mitte?» 

Ühe liigutusega tõusis Leslie jalule: «Nii küll mitte, seõor, comprende'? Me läheme 
küll, aga paciencia, amigo — kannatust, sõber.» 

Padrone tõmbus tahtmatult pisut tagasi. Aga nähes, et Leslie ei taha ta kraest kinni 
haarata, pistis mees jälle kisama. «Paciencia? Minu kannatus on otsas! Üks kahest — 


> Selge? (hisp. k.). 


kas te kaote jalamaid, või ma istun oma autosse ja olen viie minuti pärast koos 
miilitsaga jälle siin. Noh?!» 

Alles nüüd märkas Leslie, et tänaval seisis kaheistmeline autologu. Ta vahetas 
Kurtiga pilgu. .«Korja oma kraam kokku, Kurt. Küll me ka mujal peavarju leiame.» 
Inglise keelt kuuldes jäi peremees tähelepanelikuks. «Pead ju lõpuks teadma, kellega 
sul tegemist on, kas pole tõsi?» 

Leslie aitas juba Kurtil burnust kokku keerata. «Meie teame nüüd küll, kellega meil 
tegemist on,» kostis ta. 

Ruunis oli nii pime, et peremees ei võinud näha, mida mõlemad mehed ihul 
kannavad. «Kui olete välismaa ajakirjanikud, kes Alcoys rongilt maha tulid, siis on 
kõik korras. Aga peab ju vähemalt teadma, kellega tegemist on . ..» 

Kurt vinnas oma kompsu õlale. 


Te olete kommunist, eks ole (ingl. k.). 

203 

Leslie laskis ta endast mööda ja astus siis ise ka uksele. Kuid ta pöördus veel korraks 
ringi: «Liiga hilja, seor' Mida meie teist arvame, seda võite homme kõigist ajaleh- 
tedest lugeda!» Ta viskas ukse nii raevukalt kinni, et selle ülemine nurk piida taha 
kinni kiilus. 

«Kui me praegu tahaksime, võiksime südamerahus autoga ära sõita,» sõnas Leslie, kui 
nad üle tänavakraavi hüppasid. «Ust ei saa too tüüp kindlasti nii kähku lahti.» 

Vihm oli lakanud, kuid tundus, et sadu võib iga hetk jälle alata. Seepärast astusid 
sõbrad pikkade sammudega, et võimalikult rutem uut ulualust leida. 

Busoti kohal hakkab taevas selginema. Udupilved vajuvad orgu ja täidavad nagu 
valge vatiga kuristiku, mis kulgeb kilomeetrite pikkuselt mäeteega kõrvuti nagu sügav 
vagu. Kõrgemal küünitavad paljad mäetipud taas imetoredasse sinitaevasse. 

Juba tükk aega veereb kõrgete ratastega talupojakaarik aeglaselt mööda mägiteed. Tee 
on jõudnud oma kõrgemasse punkti ja nüüd on väikesel eeslil kergem, kuna sõit läheb 
jälle allamäge. 

Looma vaevalised sammud on nüüd kergeks traaviks muutunud ja vana mees, kes 
seni kaariku kõrval astus, näeb vaeva sõidu pealt veokisse ronimisega. 

Nüüd laseb ta laulukest ja eesel hakkab kohe nii reipalt jooksma, noogutab oma halli 
pead ülemeelikult üles-alla, nii et ta pikad kõrvad kord laubale, kord kaelale langevad. 
Näib, nagu taipaks loom, et peremees talle meelehead tahab teha. Alati hakkab mees 
just sellel teekohal laulma: 

Borrico. corre ligero! 

Ande y no mires aträs! 

Lo gue importa 

es ei Camino, 

gue falta para llegar ...) 

Klik-klak, klik-klak, klik-klak jätkub veel mõnda aega, siis aeglustub väikeste kapjade 
takt. Vanamees on enesele suitsu keeranud ja kui ta seda süüdata tahab, märkab äkki 
teel kaht meest seismas, kes viibates sõitjat peatuda paluvad. 

Eeslike on juba otsustanud seisma jääda ja pidurdab nüüd sõidukit kõigi nelja jalaga. 


! Jookse, eesel, väledalt! Traavi, ära vaata tagasi! Tähtis on tee, mis sul 
veel joosta on jäänud ... (hisp. k.). 


Üks meestest astub kaariku juurde. «Hola compadre — buenas tardes!» Talupoeg 


silmitseb imestunult pikka kõhna meest. «Buenas tardes, amigos! Oue tal?»24 Need 
on viisakad inimesed — isegi võõralt pärivad kohe, kuidas läheb. 

«Kui palju maad jääb siit veel Alcoysse?» küsib kõhetu. Ka teine on lähemale tulnud 
ja silitab eeslikest. Viimasele näib see meeldivat, kuna ta ei tõmba kõrvu tahapoole, 
nagu ta muidu võõraste puhul teeb. 

Vanamees varjab käega silmi, kuna loojuva päikese hõõguv ketas talle otse näkku 
sihib. «Tahate Alcoysse minna? Täna te sinna enam ei jõua. Need rnajad seal all 
kuuluvad Busoti asulale. Ja sealt Alcoysse — caramba, see on pikk tee...» 

Eeslike näsib rõõmsalt maisileivakannikat, mida teine mees ta suu ees hoiab. «Istuge 
peale, kui tahate,» ütleb vana talupoeg ja nihkub juba kõrvale. «Homme on neljapäev, 
siis sõidavad alati suured kaubakaravanid Jativasse. Võib-olla võetakse teid Alcoyni 
kaasa.» Kõhetu hõõrub rõõmsalt käsi: «Ah need sõidavad Jativasse? See asub juba 
Valencia teel.» 

«Valencia? Jaa, amigo, seda ma ei tea, nii kaugele pole ma veel saanud. Kas te tahate 
siis Valenciasse jõuda?» 

Sel õhtul on pool Busoti küla vana talupoja Felipe juures. Kaks võõrast on elu majja 
toonud. Kõhetu Leslie on leidnud vana kitarri, ja niisugust laulu nagu tema oskab, 
pole siin veel keegi kuulnud. Teine võõras aga jooksis ennist eeslikesega aasale ja 
hullas tema ning kahe peni-nässiga nõnda, et inimesed jäid seisma ja naersid nende 
nelja veidraid hüppeid vaadates end lausa haigeks. 

Felipe palus mõlemaid võõraid enda juurde öömajale jääda. Aseme valmistab ta neile 
õlgedesse. Sellisest asemest oli Kurt Kadeler nii mõnigi kord unistanud, kui ta veel 
Lõuna-Tuneesia soolastepis pidi rõõmustama iga väiksemagi lohukese üle. 

Pärast õhtueinet on väike õu inimestest tulvil. Üks naabreist on oma ühekeelse viiuli 
kaasa võtnud ja kuni hilisööni tungib lõbus lärm läbi hekkide ja aedade ning täidab 
pikka orgu, mis tavaliselt on nii vaikne. 

Veidi aega enne magamaminekut on Felipel karavani-meestega jutud maha räägitud ja 
nii võivad Kurt ning Leslie homme vabalt sõita, ent mitte ainult Alcoyni, vaid isegi 
Valenciani. 

Mööda sedasama teed, mille kaudu ligemale kuue nädala eest oliivroheline «Bedford» 
liikus Tunisest Sfaxi, veeres ühe talumatult kuuma päeva hommikul väike 
neljaistmeline «Citroen» lõuna poole. 

Nii vastuvõetav kui Bierfussile Lefevre'i autojuhi amet ka tundus, ei suutnud ta 
kuidagi mõista, veel vähem taluda ohvitseri maaniat nüüd suvel Tuneesias ringi 
kihutada. Õhtul peetakse jällegi korralikku puhkust, see on kindel; Lefevre oskab alati 
asju nii ajada, et teda teenistussõitude ajal kohalike sõjaväepunktide ohvitseride poolt 
õhtueinele palutakse, kus ta loomulikult ka järgneva öö külalisena mööda saadab. 
«Ametisõit» oli vaid nali, selles oli Bierfuss juba pärast kaht esimest reisi veendunud. 
Marsistaabi ülemana võis Lefevre'il olla vaid üks ülesanne: hoolitseda kohale saabu- 
nud pataljoni sõdurite peavarju, toidumoona, vastavalt olukorrale ka varustuse ja 
õigeaegse edasisaatmise eest, ja nende hulgast polnud möödunud kuue nädala jooksul 
paari tosinatki meest EI Batani «kohale saabunud». Väga võimalik, et need üksikud 
pataljoni sõdurid olid kes teab mis põhjustel ühte või teise Tuneesias paiknevasse 
leegioni-üksusesse sattunud. Igatahes oli see ettekäändeks, et Lefevre ikka ja jälle 
uuele reisile asus. Willi] polnud ka midagi selle vastu, ainult otse lõunasse ei tahtnud 
ta sõita, kuna sel puhul paistis kõrvetav päike neile tundide viisi otse näkku. Kuigi 
Lefevre oli oma autojuhi suhtes nii mõnigi kord hoolitsev, ei tohtinud Willi siiski 


* Tere õhtust, sõbrad! Kuidas läheb? (hisp. k.). 


ülemusega sõites kasutada seda rohelist tsellofaansirmi, mille ta eelmisel nädalal 
Bisertast oli ostnud. «Te sõidutate staabiülemat, aga mitte garnisoni preestrit, pidage 
seda meeles!» oli Lefevre öelnud, kui Bierfuss oma rohelise sirmi esmakordselt ette 
seadis. Niisiis pidi ta jätkama ilma kaitsesirmita. 

Rue de Paris' kaudu olid nad täna hommikul Tunisest välja sõitnud: Grombaliasse, 
Kelibiasse ja siis piki rannikuteed läbi Enfidaville'i ja Sousse'i. Pool tundi pärast seda 
ilmus paremat kätt nähtavale araabia kaev, mille juures nad tookord enne Sfaxi 
jõudmist olid viimati peatunud. 

Willi Bierfuss ei suutnud loobuda mõnust värskendada nii palju kui võimalik 
kunagise lühikese puhkehetke mälestusi. «Seal asub kaev, mon capitaine,» ütles ta 
Lefevre'ile. «Poleks halb, kui vahetaks radiaatoris vett.» 

Lefevre noogutas uniselt. «Vahetage pealegi! Peaasi on see, et me lõuna paiku Sfaxi 
jõuame. Sfaxi kasiino köök on kuulus üle kogu Põhja-Aafrika!» Kas Lefevre kõneldes 
üldse silmi avas, seda polnud tema päikeseprillide tumedate klaaside tagant võimalik 
näha. 

Bierfuss tegi tigeda grimassi. «See on siis lohutus, et ma pärast kogu Aafrika kõige 
räpasemas sõjaväesööklas kõvu ube kugistan,» mõtles ta. 

Ta ajas masina otse kaevu äärde. Seekord polnud ei lähedal ega kaugemal ühtegi 
araablast näha. See oligi sama vänt, millega Kurt tookord ligase pange üles vinnas. 
Sellesse puurenni valas Bierfuss ise vett, kuna Wirzperger oleks end muidu raketel 
pesnud. 

Kui Willi oli jahutusvee vahetanud, ajas ta auto meelega veel teisele poole teed selle 
kohani, kus ta sõber oli tookord kahe araablasega lühikest aega vestelnud. Samas 
olidki nad saanud esimese kinnituse selle kohta, et talisman oli midagi muud kui vaid 
tükike surnud kivi. Araablased olid talle küll ainult paar datlit kinkinud, aga enne, kui 
nad talismani nägid, ei tahtnud nad talle ühtainsat müüagi. Pärast tegid nad veel 
Kurtile lahkudes küllalt selgesti kif-kif. 

Kas Kurt nüüd veel mõnikord sellele mõtleb? Et tal talismanist põgenemisel kasu oli, 
seda sai Willi proua Kade-leri eilsest kirjast teada. 

Viimaks äratas Lefevre teda mõtetest. «Tahate siia elama jääda või? Laske juba kord 
käia, sacrebleul Tunni aja pärast antakse kasiinos lõunagong!» 

Eelmisel korral oli Sfaxi leegioniüksuse õuel asuv kasiino Willi Bierfussile täielikult 
silmapaari vahele jäänud. See oli elegantne koloniaalstiilis ehitatud hoone, mida var- 
jas hulk kõrgete tüvedega palme. 

Kui Lefevre oli komandörimajja kadunud, ajas Bierfuss masina sinna, kuhu ta kuue 
nädala eest oli «Bedfordi» parkinud. Siis pesi ta ennast kraaniveega ja istus peagi pika 
ja kitsa sõdurisöökla madala lae all laua taha. Seekord polnud söökla, päeva ajal küll 
nii suitsu täis kui tookord,, kuid seevastu hoovas köögist nii teravat küüslaugulehka, 

et Willi oleks parema meelega oma lõunasöögist loobunud ja selle asemel enesele 
paar datlit ostnud. Aga ta viibis ju siin leegionikasarmus. Ilma autota ei lasta teda 
kindlasti väravast välja. Nii ei jäänud talle muud üle, kui siiski oma toit ära tuua. 
Seekord ei antud ube, vaid midagi hernepüree taolist, milles aeg-ajalt ka mõni 
lihatükk silma hakkas. Selle juurde anti veel tavaline veerand liitrit punast veini — 
sama sorti nagu Sidi-bel-Abbesis. Kindlasti on keel poole tunni pärast nagu nahatükk, 
mida on päev läbi väävelhappes leotatud. 

Kümne minuti pärast oli söökla kirjeldamatust kärast tulvil. Teisiti ei saagi olla, kui 
sada leegionäri sisse tulevad ja kõikvõimalikes keeltes läbisegi karjuma hakkavad. 
Sada inimest, keda Aafrika päike on varahommikust kuni lõunani küpsetanud, on 


muutunud sajaks hõõguvaks ahjuks. Kui Willi Bierfuss oleks teadnud, kuhu sel hetkel 
minna, et tunnike magada, poleks ta enam minutitki sellesse leili-sauna jäänud. Ta 
kavatses juba autosse istuda ja kuhugi varjulisemasse nurka sõita, aga ei tohtinud 
riskeerida. Kindlasti oleks ta mõne minuti pärast tukkuma jäänud ja magav leegionär 
leegionile kuuluva auto rooliratta taga on rängem juhus kui kümme Lefevre'i, kes oma 
ametikohta selleks kasutavad, et lasta end leegioni kulul iga päev eri kasiinos 
luksuslikult kostitada ja selleks sadu kilomeetreid sellesama leegionile kuuluva 
masinaga sõidutada. 

Nii läks ta siis leti juurde ja laskis enesele veini lahjendamiseks vett anda. 

Paistis, et ka siin, Sfaxis, anti leegionäridele parajasti nii palju aega, et nad jõudsid 
oma toidu alla kugistada ja pärast seda veel vaid mõne minuti endamisi põrnitseda. 
«Esimene vahetus» tõusis juba veerand tunni pärast lauast. Veel kord täitus söökla 
uute külalistega ja peagi lahkusid ka need. Kohe pärast seda nägi Bierfuss mehi õuel 
pärastlõunasele õppusele asumas. 

Ainult mõned vanemad leegionärid jäid sööklasse. «Need on «komandeeringus»,» 
arvas Willi Bierfuss, «kirjutajad, käskjalad, sanitarid, relvurid ja muud taolised.» 
Võib-olla viibivad nende hulgas ka radistid ja autojuhid, nagu tema ise. 

Willi toppis piipu ja tahtis seda parajasti süüdata, kui keegi tema laua juurde astus. 
«Jätku suitsule, vennas ...» Tulija oli ülemkapral, vähemalt viis- aastat vanem kui 

Willi. Kui ta Bierfussi kõrvale pingile laskus, hoovas ta mundrist vänget õlilõhna. 
«Kas sina saabusid selle «Citroeniga»?» küsis ta. 

«Jah.» 

«Kena väike käru, eks? Aga ainult headel teedel!» 

Willi rõõmustas selle üle, et tal avanes juhus pisut vestelda. «Pealegi on ta laisk 
mäkke ronima! Aga maanteel on ta lihtsalt priima, see on küll tõsi.» 

Ülemkaprali sigaret läks liimist lahti. Ta niisutas uuesti paberit ja kleepis selle 
osavasti kokku. «Ma tunnen seda masinat. Sõitsin ise temaga pool aastat.» 

Willi silmitses oma lauanaabrit. «Oled Šveitslane, kas pole?» 

«Olen baadenlane, otse piiri lähedalt, Lörrachist.» 

«Seda võib murraku järgi kohe öelda. Meie kantseleis on üks baasellane, see räägib 
samuti kui sina.» 

Baadenlane raputas pead. «Baasellane ja lörrahlane räägivad ühtmoodi! Oh sa juudas, 
on sul aga viletsad kõrvad, vennas... Aga kuule!» Ta nihkus Bierfussile lähemale. 
«Kas see polnud sina, kes siin kolme-nelja nädala eest einetas?» 

Bierfuss noogutas. «Jah, olin juba kord siin, aga sellest on rohkem aega tagasi. 
Esmaspäeval möödus sellest täpselt kuus nädalat.» 

«Võib ju olla! Tookord sõitsid «Bedfordiga», kas pole?» 

«Oled aga terane poiss, vennas. Sinu mälu on korras!» 

«Siin on tegemist autojuhi mäluga, selge? Aga kuhu sa oma sõbra, tolle berliinlase 
jätsid?» 

Hetkeks jäi Willi talle kohkunult otsa vaatama. «Kust sa tead, et mul tookord 
berliinlane kaasas oli? Me peatusime siin kõige rohkem poolteist tundi?» 

«Me puhusime temaga pisut juttu, saad aru? Aga kuhu see berliinlane siis jäi?» 

Willi pigistas ühe silma kinni. «See huvitab sind, vennas. See mees ei viibi enam meie 
keskel. Ta lippas osavasti üle plangu.» 

Baadenlane haaras erutatult Willi käevarrest. «Oota — ära rohkem räägigi. Kas ta oli 
pataljoni radist?» 

«Kas ta seda jõudis ka sulle juba öelda?» 


Lörrahlane raputas muiates pead. «Ta ei ütelnud mulle muud midagi, kui seda, et te 
sõitsite ühes autos! Aga passi 

peale, ma tean veel rohkemgi. See poiss laskis jalga Mak-nassi lähedal, eks ole?» 
Nüüd võis Willi Bierfuss juba kõigest rääkida. Radiogrammid olid jõudnud tookord 
kõikidesse sõjaväepunkti-desse, järelikult teati sellest ka siin Sfaxis. 

Lörrahlane lausa vappus mõnutundest. «Niisuguse parooli puhul oleme me kõik 
muidugi mõista asjaga kursis, saad aru? Ja asi läks täpselt nõnda, nagu ma arvasin. 
Kõik spahhide komandod Gafsast kuni alla piirini aeti muidugi mõista kaamelite 
selga!» Ta kihistas mõnusasti naerda. «Aga kätte nad teda ei saanud, hi-hi-hi-hi-hi... 
Ja ega nad teda enam kätte saagi, selles võid kindel olla!» 

Willi oleks tahtnud talle seda kinnitada, kuid siiski ei söandanud. Mine tea ... 

«Ja kas tead, kes talle põgenemise isu peale ajas?» Hetkeks nihkus ta veelgi lähemale. 
«Minu üsna napivõitu nõuanne, üks minu tühine sõnake, hi-hi-hi-hi-hi! Laeva-meister 
Vinzenz ajas sellele vennikesele isu peale.» Baadenlane osutas oma nikotiinist 
pruunistunud nimetissõrmega seinale leti kohal. «Seal üleval rippus tookord veel 
maakaart, saad aru? Seda uuris see sell väga tähelepanelikult. Siis läkski Lörrachi 
laevameister Vinzenz natukeseks ajaks tema juurde maakaarti vaatama, saad aru? Ja 
siis lobisesime temaga, nagu taolisi asju ikka lobisetakse, hi-hi-hi-hi. Ega ta esimene 
olnud, kellele Lörrachi laevameister Vinzenz natuke isu on teinud, ja mõni nendest on 
mulle isegi pool aastat hiljem sellest kirja teel teatanud. Aga selle poisi puhul olen ma 
eriti rõõmus, et ka tema jalga laskis! Tema tuli selle asjaga toime, seda ütleb sulle 
Lörrachi laevameister Vinzenz!» 

Nüüd ei suutnud Willi Bierfuss oma teadmisi enam vaka all hoida. Üksikasjaliselt 
jutustas ta lörrahlasele kõik — alates sellest silmapilgust, kui märgati, et Kurt Kadeler 
oli salaja minekut teinud, ja lõpetades viimase kirjaga proua Kadelerilt, milles teatati, 
et Kurt viibib nüüd kindlas kohas ja et ta tõenäoliselt ikka veel Hispaanias peatub. 
Autojuhid peavad tööajal kained olema. Kuigi Willi teadis, et täna enam edasi ei 
sõideta, ei joonud ta esialgu midagi. See-eest aga pidi ta laevameister Vinzenzile 
ausõna andma, et ta veel täna õhtul tema juurde töökotta tuleb. «Seal trimpame 
midagi hoopis paremat, vennas! Seal maitseme ainult datliveini...» 

Autokaravan väljus järgmisel õhtul ja nii jõudsid Kurt Kadeler ning tema sõber Leslie 
juba järgmisel hommikul kell pool viis Valenciasse. 

Eelmisel päeval olid nad kaevanud vana Felipe aeda sügava kraavi ja vooderdanud 
selle tihedalt lamedate kividega. Nüüdsest peale võis Felipe juba veerand tunni jook- 
sul kõik oma juurviljapeenrad ära kasta. Tal tuli ainult kraav vett täis lasta ja nii oli 
kastmisvesi mugavalt käe-jala juures. 

Kaasas veidi leiba ja kitsejuustu, kaks pudelit jääkülma apelsinimahla täis, ronisid 
sõbrad järelvankrisse. Kuni pimedani suutsid nad ennast veel ärkvel hoida. Siis aga 
jäid mõlemad sügavasti magama. Ainult ühel korral, kui raske masin mürinal üle 
suure silla sõitis, virgus Kurt. See pidi olema Jativa, sest, seal tuli neil Martini 
kirjelduse järgi esimest korda üle joe minna. 

Kurt oleks parema meelega juba tüki maad enne Valen-ciat autolt maha tulnud: 
esiteks sellepärast, et nad polnud ju üldse puuviljade poolest rikast Huertat näinud, ja 
teiseks sellepärast, et ta pidas vajalikuks kõigepealt peavarju otsida. Suures linnas 
õnnestuks see neil vaevalt. 

Aga nad mõtlesid ümber ja seisid nüüd inimtühjal tänaval. 

Hea, et nad nii varakult kohale olid jõudnud. Kui nad ühe vaateakna ees peatusid ja 
oma veidraid kujusid peeglis silmasid, sügas Kurt habemesse kasvanud lõuga. «Oleks 


parem, kui valentslased meid korraga ei näeks, vaid ükshaaval. Pikapeale harjuvad 
nad meiega ja siis ei pelga nad meid enam.» 

Leslie tuli aga tema peegelpilti vaadates hoopis teistele mõtetele. «Arvan, et sa 
võiksid mul õige juukseid kärpida. Sest vaata ise — nii on see ju päris võimatu ...» 
Kurt oli sellega otsekohe nõus. Et nende pikk teekond Valenciasse ennast ära tasuks, 
selleks tuli neil niipalju kui võimalik sadamas peatuda, ja seal oli Leslie'le suureks 
ohuks politsei, kes võis ta tabada ja põhjalikult üle kuulata. 

Möödunud paari päeva jooksul oli Kurt kogu aja püüdnud kõigutada Leslie liiga suurt 
usaldust oma isetrükitud paberite vastu. «Kui nad sind juba pihku saavad, siis ei hooli 
nad sinu paberitest mõhkugi.,» oli ta sõbrale juba esimesel õhtul ütelnud. «Sinusugust 
kuju ei saa iga päev 

näha: lahja nagu kuivatatud tursk, ja missugused juuksed! Nendega satud sa siin 
Hispaanias kõige süngemasse keldrisse, pea meeles!» 

Leslie oli seda samuti taibanud, kuid ometi ei tahtnud ta oma parukast loobuda. Siiski 
hakkas ta kohe oma juukseid ja kulmusid selle taimemahlaga määrima, mille Kurt oli 
Muhamedilt saanud. Aga see määre paistis siiski ainult nahale kõlbavat. Seal, kus 
Leslie sellega kogemata üle lauba tõmbas, jäi määre püsima, aga juuksed paistsid ikka 
veel kahevahel olevat, kas muutuda rohekashalliks voi «ainult» tuvihalliks. 

Ühes trammipeatuse ooteruumis asus Kurt tulise agarusega ametisse. Kuid tal polnud 
muud vahendit kui ainult küünekäärid, mis võib-olla kunagi isegi teravadvolid. Kui ta 
lõpuks oma kätetööd kriitiliselt üle vaatas, puhkes ta naerma. «Kui meil oleks tilgake 
piiritust, siis põletaksin kogu su paruka ära. Praegu aga sarnaneb ta vana padjaga, 
kuhu koid on sisse läinud.» 

Suurlinlasele Kurt Kadelerile oli omapäraseks elamuseks pärast nii pikka vaheaega 
kõndida jälle laiadel asfalteeritud tänavatel, näha moodsaid kaubamaju, kinosid ja ele- 
gantseid kohvikuid. Paistis, et isegi trollibusse liikus siin — nii mõnelgi tänavaristil 
oli asfaldil märgata laiade kummi-rehvidega sõidukite tüüpilisi jälgi. Igal pool võis 
tänava-siltidelt lugeda nimesid, mida Hispaania fašistlikud võimumehed igaveseks 
jäädvustada tahavad: Avenida Francisco Franco,25 Paseo munoz Grande;26 ühel 
tänavasildil seisis isegi «Calle del Fascismo»27. 

Siis tuli neile vastu paar kahvatunäolist öist pummeldajat. Varsti pärast seda mürises 
neist mööda ka esimene trammivagun. 

Kurt Kadeler oli just seda linna hoopis teisiti ette kujutanud — romantilisemana, 
maalilisemana. Kui ta seda Leslie'le ütles, kehitas too õlgu. «Küll see ka tuleb. Aga 
pane tähele, sealt, kus suurlinn hakkab «maaliliseks» muutuma, algab tavaliselt vaeste 
inimeste linnaosa.» 

Leslie'1 oli õigus. Teisel pool Torres de Serranot, kaht sünget keskaegset torni, mida 
ühendas volvkaar, jõudsid nad osaliselt sillutatud väljakule, mille kohal vabalt rippuva 

kaabli küljes põles kuplita suur elektripirn. Sealtsamast algas kitsaste tänavate virvarr. 
Kitsastel majadel, mille fassaadil oli sageli ainult kaks akent, ei puudunud hispaania 
ehitusviisi kohaselt kunagi tillukesed palkonid. Need palkonid tungivad esile kõige 
rohkem viisteist sentimeetrit maja fassaadist, kuid hispaanlased pole nõus neist 
loobuma. Iga palkonivõre küljes rippus kuivanud palmioks. Leslie teadis, mida see 
omapärane ehe tähendas. Pal-mipuude pühal õnnistatakse neid oksi preestrite poolt ja 
müüakse siis elanikele. Pärast seda ripuvad need aasta läbi palkonivõrede küljes — 


25 Francisco Franco avenüü (hisp. k.). 
26 Munos Grande maantee (hisp. k.). 
* Fašismi tänav (hisp. k.). 


mitte niivõrd ehteks kui kaitseks kõikvõimalike pahanduste ja õnnetusjuhtumite vastu, 
mida püha neitsi peab eemal hoidma igast majast, kus taolised palmioksad ripuvad. 
Tänavasillutise keskel oli sügav renn. Nähtavasti oli see mõeldud solgivee, 
köögijäänuste ja muu mustuse kogumiseks. Kogu pilt jättis niisuguse mulje, nagu 
oleks kaks hiigelkätt need viletsad elamud veel kord tihedamini üksteise vastu 
litsunud, et võimalikult rohkem ruumi kokku hoida. 

Kuigi õhk oli veel jahe, hõljus ometi mingi omapärane lämmatav lehk nende kitsaste 
tänavate kohal. See polnud räästunud oliiviõli ja samuti mitte küüslaugu lehk — neid 
mõlemaid oli Kurt Aafrikas küllaltki põhjalikult tundma õppinud. Ta. ei suutnud 
kujutleda, milliseks muutub õhk neil tänavail siis, kui päike kõrgemale tõuseb. 

Pea kohal kulgevad loendamatud pesunöörid majade vahel. Kollased, punased, sinised 
ja valged pesutükid, millest enamus on tublisti lapitud, lehvivad nende küljes. «Siin 
ongi sinu «maaliline» Valencia,» ütles Leslie. «Pane tähele, kui me sadamarajooni 
jõuame, muutub pilt veelgi maalilisemaks.» 

Vastupidiselt elegantsele Valenciale kohtasid nad siin tänavatel juba palju inimesi. Et 
neid endast mööduda lasta, pidid Leslie ja Kurt mõnikord õige majaseinte lähedale 
hoiduma. Kui järjekordne salk töölisi neist möödus, vaatas Leslie neile järele. 
«Võrdõiguslikkus, kas mõistad? Kuna siin päeva läbi nagunii keegi vastu pidada ei 
saa, tõusevad inimesed juba kell viis üles ja veedavad oma aja kuni õhtuni kuskil 
vabrikus. Tahaksin vaid veel teada, kuidas mõni niisugune vabrik välja näeb.» 
Viimase kümne kilomeetri jooksul enne Valenciasse jõudmist 

olid nad mööda sõitnud luksuslikest villadest ja härrastemajadest, mis ilutsesid 
varjuliste seedrite vahel nagu muinasjutulossid. Siin-seal kõrgusid pargimüüride taga 
sihvakad palmid. Leslie'l tuli see nüüd meelde. «Neil teistel seal üleval ei ole nii hea. 
põli — nemad peavad kogu päevaks oma igavatesse palmiaedadesse jääma.» 

Et üksteist läbivate kitsaste tänavate virvarris mitte liiga kaugele ära eksida, pöördusid 
sõbrad natukese aja pärast paari veelgi kitsama põiktänava kaudu jälle tagasi. 
Seejuures jõudsid nad laia jõeni, kus umbes paarisaja meetri kaugusel viis sild teisele 
kaldale. Keset silda jäi Leslie seisma. «Ega see Ebro ole?» 

«Ebro voolab merre hoopis kaugemalt, põhja poolt, Tarragona lähedal. See siin on 
Ouadalaviar.» 

«Sa tahad öelda Ouadalguivir!» 

«Sa eksid: too suubub Cädizi juures Gibraltari väina. Uks null Saksamaa kasuks, oid 
chapll Aga ära sellepärast nutma hakka, maateadus oli minu lemmikaine.» 

Teisel kaldal jõudsid nad hoone juurde, mis eefeudest piiratud gooti stiilis portaali ja 
punutud ristlilledega akendel sarnanes vana kloostriga. Imelikul kombel jooksis selle 
katuselt mitu tosinat telefonitraate igasse suunda laiali. 

«Kahju, need traadid seal üleval rikuvad kogu pildi,» ütles Kurt. «Nende 
kloostrivendade telefoniarve näib tegevat kenakese summa.» Kuid sealsamas said nad 
teada, mis peitus nende romantiliste müüride taga. Gooti stiilis portaali kohale oli 
kirjutatud: BOLSA DE COMERCIO. 

Leslie pidi kaks korda vaatama, enne kui ta seda uskuda suutis. «Kuule, see on ju 
börs!» 

Vahepeal olid juba ka südalinna tänavad aegamisi elavaks muutunud. Turuplatsil 
nägid nad paljusid mehi ja naisi oma müügilaudu üles seadmas. Leslie läks nende 
juurde ja küsis ühelt, kus postkontor asub. Mees ajas silmad pärani, lükkas oma 
baskimütsi kuklasse, kui Leslie soengut märkas. «Härrased on vist küll 
välismaalased?» 

«Si, sehor.» 


«Inglane, jah?» 
«Mina olen inglane, mu sõber aga sakslane.» «Huvitav! Ah postkontor. Kas näete 
seda suurt valget 


Vanapoiss (ingl. k.). 

kullatud kupliga hoonet seal taga? See on Hispaania pank. Sealt pöörake paremale ja 
jõuategi täpselt postkontorisse.» 

Kui mehed juba tükk maad edasi olid sammunud, seisis see mees ikka veel paigal ja 
jõllitas neile järele. 

Ligi tund aega hulkusid nad seal läheduses ringi, enne kui postkontorisse läksid. 
Inimesi polnud seal veel palju, kell oli ju ka alles kaheksa läbi. Sel ajal kui Leslie 
nõudmiseni saadetud kirjade osakonda otsis, vaatas Kurt kõrges avaras vestibüülis 
ringi. Palju uut polnud siin näha. Tavalised puldid, kus kirju ja postkaarte kirjutatakse. 
Üks pilk tindipotile ütles Kurtile, et mitte ainult saksa postkontorites ei kasutata 
kirjutamiseks mingisugust tindiga sarnanevat püdelat pastat. 

Ka siin, Hispaanias, näis teadaannetest lugu peetavat — kogu vestibüüli sein oli 
igasuguseid plakateid täis kleebitud. Kurt tahtis sellest juba mööda minna, kuna ta ei 
osanud neid lugeda, ent äkki langes ta pilk hulgale väikestele plakatitele, mille 
parempoolses ülemises nurgas ilutsesid meeste rinnapildid. Uudishimulikult astus ta 
lähemale. Igal pildil ilutsesid noored mundris mehed. Iga pildi all oli rasvase punase 
kirjaga trükitud ja alla kriipsutatud sõnad: LEGIONARIO DESERTADO '. 

Kurt laskis kuuldavale vaikse vile. Need olid ju otsimiskuulutused — deserteerunud 
leegionäride otsimiskuulutused. Võrdlemisi kindla aimusega laskis ta pilgul üle piltide 
libiseda. Kohe esimeses reas neljandal kohal oli Leslie — siin oli ta nimi igatahes 
Robert Stetson. Selge, et ta ei olnud oma õige nime all Hispaania leegioni astunud 
pärast seda, kui ta Gibraltarist põgenes. 

Aga mida tähendas see asjaolu karmis tegelikkuses? Siin rippus tema otsimise 
kuulutus, tema aga seisis seal vastas ja ootas paha aimamatult luugi ees, et ametnik 
lõpuks ometi need mõned rahakaardid läbi vaataks... 

Uks oli kindel — see pilt pidi kaduma. Ja mitte üksnes Leslie' pilt, mõtles Kurt kohe, 
sest vastasel juhul saaks politsei sedamaid teada, kes tagaotsitavatest desertööridest 
käesoleval hetkel Valencias viibib. Siis pole tarvis neil kaua otsida. Leslie oma kõhetu 
koguga oli ju lausa rändav otsi-miskuulutus ise! Niisiis — kaduma peab rohkem kui 
üks pilt,.. 


Deserteerunud leegionär (hisp. k.). 

Kurt vaatas ettevaatlikult ümber. Kedagi polnud läheduses; ainult viie meetri kaugusel 
tema selja taga asetses teadeteluuk. Mees, kes selle taga istus, muutuks kindlasti 
tähelepanelikuks, kui ta nüüd kohe hakkaks seina kraapima. 

Niisiis oli tarvis kaht meest. Üht, kes luugi taga istuva mehe eest hoolitseks ja tema 
eest vaatevälja varjaks, ja teist, kes ilma pikema jututa tööle asuks. 

Noaga kraapimine nõuaks liiga palju aega, sest peale piltide peavad kaduma vähemalt 
veel ka isikukirjeldused. Järelikult on tarvis niisutada. Tuli täita välipudel veega ja 
seejärel märja taskurätikuga nii tublisti otsimiskirju hõõruda, kuni plakatid lõpuks 
seina küljest lahti tulevad. Selge, et kogu aeg ei tohi plakatite juures seista — see 
hakkaks mõnele silma. Niisiis peab «niisutaja» aeglaselt jalutades neist nii tihti 
mööduma, kuni asi on korras. 


Nii läheb plaan läbi, mõtles Kurt ja lahkus ohtliku pildigalerii juurest vastu tahtmist. 
Samas tuli talle Leslie vastu — särava näoga, ühes käes paar rahatähte, teises kiri. 
Ilmselt taipas ta Kurti ilmest kohe, et midagi erilist oli juhtunud, sest ta pistis kirja ja 
raha tasku ja kõmpis sõnatult oma pikkade kõhnade koibadega väljapääsu poole. 
Leslie ja Kurt leidsid peavarju kõrvalisse kohta seisma jäetud tööriistadeauto 
järelvankrist. See kuulus, nagu pealkirjad tunnistasid, Valencia telefonikompaniile 
ning seisis kaablitrumlite ja lauavirnade vahel planguga piiratud platsil — tänava 
ääres, mis kuulus sama vähe «elegantsele» kui «maalilisele» Valenciale. Kõrgete 
laohoonete ja söe-hunnikute tagant kulgeb see tänav sadamasse. Selle peavarju kõige 
paremaks omaduseks oli see, et ta jättis väljastpoolt mulje, nagu seisaks ta juba kaua 
kasutamata. Järelvankri uks oli tabalukuga suletud ja kaht väikest aknaruutu kattis 
mustjashall tolmukord. Sisse pääsemiseks polnud vaja ust kasutada. Kindlasti olid 
juba varemgi siin elutsenud meie sõprade taolised «üürilised» — järelvankri 
tagumises seinas oli paar lauda lahti kistud ning need lasksid end ladusasti eemaldada 
ja siis jälle tagasi panna. 

Selle elamu oli avastanud Kurt Kadeler, kui ta eile lõuna ajal üle plangu ronis, et 
näha, mis selle taga peitub, Polnud 

tarvis pikka aega, et teise sissepääsu saladust avastada. Eelmised elanikud näisid 
olevat olnud ettevaatamatud inimesed, sest nad olid lahtikangutatud lauad lihtsalt 
niisama maha vedelema jätnud. 

Kindluse mõttes pidasid Leslie ja Kurt mahajäetud platsi lõunast kuni õhtuni 
vaheldumisi valve all. Kui selleks ajaks ikka veel keegi kohale ei ilmunud, kolisid nad 
oma uude elamusse sisse. 

Mugav siin ei olnud. Niikaua kui ust avada ei saadud, polnud võimalik vagunit 
tuulutada. Kui Kurt proovis üht akent avada, hoidis Leslie teda ärevalt tagasi. «Jäta 
aken rahule! Kui sa selle avad, kukub ruudu välisküljel asuv mustus kohe maha, aga 
see on just meie kõige kindlam maskeerija.» 

Eile ennelõunal käisid nad esimest korda sadamas. Kai ääres seisid parajasti kaks 
hispaania kaubalaeva ning kaks prantsuse, üks hollandi ja üks itaalia oma. 

Hommikul tõusid mõlemad sõbrad juba varakult — kohe pärast kella kuut. Kuna Kurt 
oli eile õhtul veel kaks pudelit värske veega täitnud, võisid nad end korralikult pesta 
ja habet ajada. Vahepeal oli kellaosuti juba seitsmele nihkunud. Leslie tahtis 
meelsamini otsekohe sadamasse minna, et mõnelt kaubalaevalt võib-olla midagi 
hommikueineks saada. Kurt aga tegi ettepaneku minna kõigepealt postkontori 
pildigaleriile korrektuuri tegema. 

Kui ta eile varahommikul Leslie'le oma avastusest teatas, kehitas see vaid õlgu. 
«Taolisi pilte nägin ma juba Alicantes.» Loomulikult jooksis tal ka hirmujudin lihast 
ja luust läbi, kui ta äkki nägi oma pilti nii ebameeldiva pühendusega, kuid Martin oli 
talt selle mure ära võtnud ja plakatid toredasti üksteise järel noaga tundmatuks teinud: 
jaamahoones, postkontoris, sadamaametis ja politseivalit-suse maja ees. 

Kui nad nüüd jälle sellest kõnelesid, kargas Leslie äkki lõbusalt püsti. 

«Et sa teaksid — ka sinu näopilt on tõenäoliselt juba ammugi avalikult välja pandud! 
Prantsusmaal muidugi. Seal toimitakse nimelt täpselt samuti.» 

Kurt oli sellest juba Sidi-bel-Abbesis kuulnud. Nüüd kujutas ta seda esmakordselt 
ette. Oletame, et ta oleks pidanud juba Marseille's «Virgen de Sevilla» pardalt lah- 
kuma ja oleks seal kuskil äkki omaenese otsimiskuulutuse 

ette sattunud — kas teina oleks suutnud nii rahulikuks jääda kui Leslie? Kui täpsemalt 
võtta, siis poleks see otsi-miskuulutus olnud pooltki nii ohtlik kui koik see, mida ta 


juba läbi oli elanud: ühtepuhku arvestada, et iga künka tagant võib esile kerkida paar 
spahhi, kogu aeg vastikut janu taluda, päevade viisi ivakestki suhu saamata! Kuid see 
oli ju mõttetus. Teeb ju üks välja, kas sind tabatakse Aafrika spahhide poolt või 
Hispaania miilitsa või Guardia Civili poolt. Ja see võis Leslie'ga iga hetk juhtuda! 
Kurt oli juba üles tõusnud ja vaatas kella. «Ära tembuta, Leslie! Sa ise ütlesid mulle, 
et kes pole ettevaatlik, pole väärt lõplikult pääsema ... Poole tunni pärast oleme 
postkontoris. Kui me õieti pihta hakkame, on kogu värk kümne minutiga tehtud.» 
«Seda võime ju homme varahommikul teha sama hästi kui tänagi...» 

«Võiksid lisada — kui nad sind juba enne seda kinni pole nabinud! Ole mõistlik, 
Leslie. Siin saame võib-olla nädala pärast mõnele laevale — ja siis on meie neetud 
hirmul ükskord lõpp peal. Hopp — tõuse üles ja tule!» 

Leslie andis vastu tahtmist järele. Nad möödusid laohoonetest, jõudsid jõe äärde, 
kõndisid natuke maad piki kallast ja läksid siis üle silla. Kuna neil eelseisva töö jaoks 
oli vett vaja, astusid nad vastaskaldal kohe esimesse majja, et seda paluda. 

Majas olid maalrid. Sõpradele jäi mulje, nagu oleks kogu esimene korrus elaniketa. 
«Lähme järgmisse majja,» sõnas Kurt ja astus jälle tänavale. Ent samas astus tema ees 
jalgrattalt maha valge kitliga mees ja sammus ukse poole. 

Ka Leslie oli juba väljas. «Buenos dias, compafero,»1 ütles ta ja tõstis kaks sõrme 
mütsi äärde: «Kas me tohiksime pudelitäie vett paluda?» 

Maaler asetas oma jalgratta ukselävele ja pöördus siis Leslie poole. «Claro gue si,» 
ütles ta ja võttis pudeli, «muidugi võite vett saada.» 

Isegi Kurt Kadelerile tundus selle mehe hispaania keel veidrana. Mehel oli peas 
ümmargune paberist müts, nagu maalrid neid enamasti kannavad. Ta juukseid polnud 
näha, aga nendetagi polnud ta hispaanlase moodi. 

1 Tere päevast, sober (hisp. k.). 

Kui mees oli läinud vett tooma, müksas Kurt sõbrale külge. «Kuule, see ei olnud 
kindlasti hispaanlane! Sa õige küsi temalt...» 

Leslie noogutas. «Märkasin seda juba isegi.» 

Juba tuligi maaler täidetud pudeliga tagasi. Thank you very much, comrade,» 28 
sõnas Leslie ja vaatas talle tähelepanelikult otsa. 

Maaler muigas. «Schliep you wärri wäll in your Bättgestäl1,»29 sõnas ta vastu. 
«Perdone, compafero, aga rohkem ma inglise keelt ei oska.» 

Nüüd patsutas Kurt talle õlale. «Sa pole elu sees hispaanlane olnud!» 

Maaler pöördus rõõmsalt ringi. «Ma mõtlesin ka kohe, et te pole kellegi 
hispaanlased!» Ta surus esmalt Leslie ja siis Kurti kätt. «Tere, kaasmaalane! Ütle veel 
midagi — tahan proovida, kas oskan ära arvata, kust sa pärit oled ...» 

Kurt puhkes naerma. «Seda pole raske arvata: täpselt samast kohast kust sinagi! 
Berliinist. ..» 

Sama päeva õhtul virgus Valencia peapostkontori uksehoidja paariks minutiks oma 
tukkuvast olekust. Natuke aega pärast seda, kui kõik luugid peale telegrammide vas- 
tuvõtulaua olid suletud, tuli keegi maaler laiast trepist üles ja astus tema ette. 
«Perdone, seor — vabandage, kus on teil siin kuulutuste tahvel?» 

Uksehoidja võttis hambaorgi suust. «Kuulutuste tahvel? See asub suures saalis. Kuid 
seal on pime, te ei näe seal enam midagi lugeda ...» 

Haigutades pistis maaler käe tasku ja võttis sealt täidetud formulari. «Mitte seda — 
pean seal ühe pinna kinoreklaami jaoks üle tõmbama ...» 

«Ah-nii! Kas te teate, missuguse?» 


% Nägemiseni (hisp. k.). 
” Kuulutuste kleepimine keelatud (hisp. k.). 


Maaler uuris jälle oma sedelit. «Üks silmapilk... Keskel, paremalt poolt alt, nii on siia 
kirjutatud. Seal peavad olema mingid väikesed piltidega plakatid ...» 

Uksehoidja sügas hambaorgiga pead. «Piltidega plakatid? Jah, siis peate küll ise järele 
vaatama . ..» 

Maaler oli juba oma kaks värvipotti suure tahvli ette maha pannud, kui uksehoidja 
talle veel järele hüüdis: «Kas te näete seal veel või pean ma valgust tegema?» 

«Es usted muy amable, sefor! — Väga kena teie poolt, aga ma saan ka niisama 
hakkama!» 

Kümme minutit hiljem möödus maaler jälle viisaka tervitusega uksehoidjast. Too 
noogutas talle vastu. «Noh, kas saite hakkama?» 

«Väga hästi — suur tänu! Oli tarvis ju ainult üle tõmmata. Hasta la vista30, sefor...» 
Tänaval istus ta jalgrattale ja kihutas tähelepanuväärse kiirusega minema. 

Kui uksehoidja hetk hiljem suure teadetetahvli ette astus, nägi ta kohe, kuhu 
kinoreklaam pidi üles pandama. Seal oli suur pind valge värviga üle tõmmatud. Selle 
kohal oli musta värviga läbi šablooni maalitud järgmine hoiatus: 

SE PROHIBE FIJAR CARTELES!31 


Hommikul pärast Sfaxi saabumist ärkas Willi Bierfuss tugeva peavaluga. Esimesel 
silmapilgul arvas ta, et teda on haaranud malaariahoog, kuid siis meenus talle, kuidas 
nad olid pikka aega istunud lörrahlasega töökojas. Ehkki see ta olukorda paremaks ei 
teinud, oli tal vähemalt asi selge. 

Lef€vre oli täna ebatavaliselt vara jalul. Bierfuss oli lootnud, et nüüd läheb sõit tagasi 
Tunisesse, kuid tema šefil olid teised plaanid. «Tankige ja vaadake auto põhjalikult 
üle,» ütles Lef€vre. kui Bierfuss talle esines. «Me sõidame alles pärastlõunal edasi.» 
«Oui, mon capitaine.» 

«Oodake veel. Laske endale kantseleis anda talong rei-simoona saamiseks — juhuks, 
kui jõuame alles vastu õhtut kohale.» 

«Talle näib kasiinos meeldivat,» mõtles Bierfuss. See ootamatu viivitus polnud 
Willile sugugi vastumeelt. Iga päev, mis ta siin Lef€vre'i autojuhina veetis, oli jälle 
liiva-terake, mis jooksis tema teenistusaja kellast. Peale selle oli hea, et ta just praegu 
sõitma ei pidanud. Praegu oli 


1 Tänan teid väga, seltsimees (ingl. k.). 
2 Maga hästi oma asemel (moonutatud, saksa keelega segatud inglise keeles). 

tal ikka veel tunne, nagu oleksid ta silmamunad tursunud normaalsest poole 
suuremaks. 

Laevameister Vinzenz ei olnud ennelõunal kasarmus, ja nii võis Willi Bierfuss 
segamatult oma auto all lamada ja magada. Alles siis, kui leegionärid natuke enne 
lõunat väliõppuselt tagasi tulid, ärkas ta üles. 

Kell neliteist läks sõiduks lahti. «Kõigepealt sõidame üle Gabesi Ben Gardanesse,» 
ütles Lefevre ja näitas oma autojuhile kaarti. «Sirge tee... Ben Gardanes vaatame, 
kuhu edasi sõita.» 

Vaevalt tunni pärast tuli nähtavale oaasilinn Gabes. Vaade imeilusale palmisalule, 
mille rohelisest hämarusest kerkisid siin ja seal esile valged müürid, näis Lefevre'i 
uimastavat, sest ta palus Bierfussi üsna aeglaselt sõita. Kuid siis mõtles ta järele. «Siin 
teeme tagasisõidul peatuse,» ütles ta, kui linn oli juba selja taha jäänud. 


* Nägemiseni (hisp. k.). 
* Kuulutuste kleepimine keelatud (hisp. k.). 


Maanteest paremal pool näis olevat avar vanaraua kogumise koht, igal pool kerkisid 
nähtavale roostetanud raua-tükid. Willi Bierfuss tundis ära paljud purukslastud briti ja 
saksa tankid. 

Ka Lefevre märkas neid, laskis auto peatada ja vaatas tükk aega läbi monokli. «Tont 
võtaks, küll siin võis kunagi müristamist olla,» ütles ta, kui jälle polstrile toetus. 

Otse Ben Gardane araablaste linnaosa taga lehvis pika madala ehituse katusel 
trikoloor. Kui väike auto selle ees peatus, hüüdis vahipost valve välja, mis oli selge 
märk, et siin polnud ohvitseri auastmes komandanti. Niisiis ei peaks Lefevre tulema 
mõttele siia jääda. 

Willi Bierfuss oli õigesti ette näinud, sest juba paari minuti pärast oli kapten jälle 
tagasi. «Seal sees on ju täitsa põrgu ...» pomises ta, kui jälle autos istus. «Sõitke edasi! 
Neli kilomeetrit siit eemal peab asuma üks spahhide üksus, seal peatuge uuesti.» 

Nad polnud sõitnud veel viit minutitki, kui nendest paremal ilmusid liivaluidete vahelt 
nähtavale mõned kaameli-ratsanikud, kes ilmselt katsusid autol teed ära lõigata. 
Lefevre oli jälle monokli silma ette tõstnud. «Kui nad on kahesaja meetri kaugusel, 
siis peatuge!» lausus ta. «Need poisid saavad sellega hakkama, et tulistavad . . .» 

«Nii on siis asi, kui nad kedagi kinni tahavad nabida,» käis Bierfussil mõte läbi pea, 
kui ta spahhe lähenemas nägi. «Need juba tunnevad oma asja.» Muidugi oleks ta 

võinud vajutada gaasi ja oleks võib-olla isegi läbi lipsanud, enne kui esimesed 
ratsanikud maanteele oleksid jõudnud. Kuid äkki kerkisid ka vasakult mõned spahhid 
esile. Need kihutasid pika galopiga ida suunas ja neid ei huvitanud üldse, mis 
maanteel juhtus. 

Nüüd muutus Lefevre närviliseks. «Pidage kinni, ega te ometi arva, et olen elust 
tüdinud?» 

Esimeste ratsanike seas, kes nüüd laskevalmis automaatpüstolitega keset maanteed 
peatusid, oli üks ülemvelt-veebel. Kui ta autos ohvitseri märkas, andis ta kähiseva 
käskluse, ja otsekohe kadusid spahhide püstolid. Seejärel tuli veltveebel auto juurde. 
«Bonjour32, mon capitaine! Adjudant-chef Balandre Medenine piirikaitseküttide väe- 
osast ...» 

Niisiis siiski Medenine, mõtles Willi Bierfuss. Just siia tahtis Kurt tookord 
«Bedfordiga» kihutada! Siin oleks me nii mõndagi läbi teinud ... 

Mehel oli tursunud nägu. Ta näis oma välimusele suurt rõhku panevat, sest kui ta käe 
mütsi äärde tõstis, läikisid sõrmeküüned, nagu oleksid need poleeritud. Kuid Willi 
Bierfussi huvitasid palju rohkem spahhid, kes oma kaamelitega ikka veel maanteel 
seisid. 

Peale nende juhi ja ühe allohvitseri paistsid kõik olevat aafriklased — tõenäoliselt 
marokolased. 

Bierfuss teadis, et hea ratsakaamel ei jää ühestki hobusest maha, kuid ta oli selle 
pannud kaamelite suurema vastupidavuse arvele. Et need oma pikki jalgu nii kiiresti 
liigutada võisid, seda polnud ta küll oletanud. 

Kui hea, et Kurt juba ammu Euroopas oli! 

Kui ta kunagi Kurtiga kohtub, peab see talle täpselt jutustama, kuidas ta läbi pääses. 
Kuskil siin läheduses pidi see tal õnnestuma! Ainus selgitus võis olla talisman. 
Bierfussi imestuseks väljus Lefevre autost. Veltveebel oli sadulast maha astunud. 
Vaid üks ühesilbiline turtsuv häälitsus tema suust, ja kaamel oli maanteele laskunud. . 
«Sõitke natuke kõrvale,» ütles Lefevre. «Olen varsti tagasi.» 


32Tervist (pr. k.). 


Üks spahhidest tuli lähemale, et veltveebli kaamelit teiste loomade juurde viia. Kuid 
sellel polnud esialgu lusti tõusta. Üks tõmme ratsmeist, ja ta oli siiski jalul. 

Nüüd ratsutas ka allohvitser, keegi vanem ülemseersant, lähemale ja vaatas 
uudishimulikult autosse. «Nii pehmel istmel pole ma veel oma elus istunud! See on 
vist küll lausa lust, niisuguses masinas sõita. Kui kaua sul veel tuleb olla?» 

«Kas mõtled teenistusaega? Natuke üle aasta.» 

«Just nagu mull Siis aga muud midagi, kui tagasi Dijoni. Nii on asjalood.» 

Bierfuss noogutas. «Kui see aeg juba kätte jõuaks! Mul on aga veel üks konks: meie 
oleme kogu aeg Vietnami minemas.» 

«Seal on ju nüüd varsti lõpp. Võib-olla pole sul üldse enam vaja sinna minna.» 
«Sellepärast, et käivad vaherahuläbirääkimised, arvad sa? Hahaha... Mõtle vaid 
sellele, kui kaua tookord Koreas läks! Selle ajani läheb veel mõnigi ühishauda, mon 
cher 1.. .» 

«Õige! Kuid ma mõtlen, et seekord läheb rutem!» Ta oli võtnud tubakakoti ja sirutas 
selle Bierfussile. «Oled hollandlane, jah?» 

«Olen sakslane.» 

«Ja teie ülem võttis sind autojuhiks? Seda juhtub küll harva.» 

Willi andis tubakakoti tagasi. «Merci. Tal on vaja.usaldusväärset autojuhti ja 
mehaanikut, kõik muu on talle ükskõik. Ja peale selle on sõda juba rohkem kui üheksa 
aastat tagasi lõppenud, või ei ole?» 

«Jah, siiski! Minu silmis on nagunii kõik inimesed võrdsed. Aga härraseid ohvitsere, 
neid me tunneme! Eks ole?» 

«Noh, hea küll. Kuid räägime nüüd millestki muust. Kuidas teil läheb siin piiri ääres? 
Teil on siin vist küll täitsa meeldiv elu.» 

Allohvitser pilutas silmi. «Arvad sa, jah? Kuid mitte meie ülema juures! Sellel käib 
vee! sõda edasi, kui teised juba ammugi on rahu sõlminud.» 

«Kuidas nii? Kas see on siis niisugune nöökija?» 

«Nöögib mis nöögib, aga ükskord murrab ikkagi oma kaela. Kas tead, mõne nädala 
eest oli meil alarm. Keegi seal üleval Maknassis oli jalga lasknud. Selle pärast kan- 
natame veel praegugi ,..» 

1 Minu kallis (pr. k.). 

Bierfuss kummardus ja kratsis siis küüntega saapaid, et oma läbematust mitte märgata 
lasta. «Kuidas siis nii? Kas keegi teie hulgast?» 

«Sinusuguste hulgast! Keegi leegionär!» 

«Ah nii! Kas saite ta kätte?» 

Ülemseersant viskas oma sigaretikoni minema. «Peaaegu. Kolm korda üksteise järel 
peaaegu! Otsimise aktsiooni lõpetamisest teatati juba ammu, aga — sa hakkad naerma 
— meie otsime ikka veel. Kord kõrbes, kord Ben Gardane araablaste linnaosas, kord 
üleval kaljude vahel.» 

Nüüd tahtis Bierfuss juba rohkem teada. «Tuhat ja tuline, see on ju põnev!» 
Ülemseersant naeris vihaselt. «Ja kui põnev veel! Meie oleme nimelt need lollid, kes 
kannatavad, saad aru? Istume nüüd jälle üle kolme nädala sellel neetud kuumaastikul 
ega saa tagasi Medeninesse! Koguni Ben Gardanesse ei luba ta meil minna — isegi 
mitte allohvitsere.» 

Bierfuss noogutas mõistvalt. «Jah, ka seda juhtub! Meil on ka mõned niisugused, usu 
mind! Kuid sa ütlesid, et oleksite desertööri kolm korda peaaegu tabanud. Kuidas 
«peaaegu»? Jutusta ometi!» 


Spahh oli keeranud endale uue sigareti. «Ma ütlen sulle seda. Esimest korda avastasid 
mõned meie mehed selle selli üleval EI Džeridi šoti juures. Nad olid leidnud mehe 
jäljed ja olid teda isegi kaugelt näinud. Siis piirasime sisse kogu ümbruskonna ja 
asusime valvesse. Kui ta aga üldse nähtavale ei tahtnud ilmuda, mõtlesime, et ta sattus 
öösel sotti ja uppus seal. Kuid siis avastati siin üsna Ben Gardane ligidal selged 
leegionisaabaste jäljed. Seal on veel sõjast saadik miiniväli, millel on osaliselt 
savipõhi ja seal säilivad jäljed kaua. Tuhnisime selles. sonnikus kolm päeva — 
ärapõlenud tankid, kõverdunud ohutõrjekahurid ja veoautod —, kogu aeg meeldiva 
tundega, et satume järgmisel sekundil miinile. Kõik aga ilmaaegu! Pidime juba ära 
minema, kui korraga jooksis sealt mööda araabia poisike, leegionisaapad jalas. Meie 
vana võttis selle ise käsile, ta nüpeldas poisi poolsurnuks, kuid see jäi ikka oma 
sõnade juurde: ta oli saapad leidnud, ütles ta. Lõpuks ronis Balandre veel isegi omal 
riisikol kaljurahnule .. .» 

«Balandre? Kes see siis on?» 

Spahh sülitas liiva sisse. «See on meie hullumeelne pealik! Ta igatses 
tabamispreemiat, sellepärast ei andnud asi talle rahu.» 

«No ja siis?» 

Teine kihistas tigedalt. «Ei rohkem midagi! Ta pidi peaaegu ära uppuma. Kahjuks 
ainult «peaaegu». Kujutle vaid — sel ajal oli poiss, keda me taga ajasime, juba ammu 
Põhja-Tuneesias, ja meie pealik kihutas meid kolm päeva järgemööda miiniväljale!» 
Willi Bierfuss pidi jälle saapaid kratsima. «See sodi ei taha ära tulla . . .» pomises ta. 
Et teine vaikis, alustas Willi veel kord: «Mida teeb desertöör põhja pool? Seal pole ju 
piiri.» 

«Kuid seal on sadamaid ja laevu, selge? See poiss ei olnud loll. Ta taipas, et siin all 
pole pääsemisvõimalust, ja pöördus lihtsalt ümber.» 

«Noh, kullake! Siis oleks ta pidanud vantsima läbi kogu Tuneesia ...» 

«Kas vantsima või sõitma — kuid ta pääses läbi! Varsti pärast seda tundis Tunise 
tänaval tema ära keegi ta kaaslastest! Ta oli araablaseks riietatud, saad aru! See pidi 
küll närune koer olema.» 

Seekord sülitas Willi Bierfuss. «Häh! Ja sõber andis ta üles? Vaat kus kurat!» 
Allohvitser kehitas õlgu. «Ju siis nii oli!» 

Willi Bierfussil oli tunne, et ta peab nüüd ka midagi vestlusele lisama. «See võib ju 
muidugi õige olla, et ta põhja poole läks. Meil Tunises piirati äkki araabia linnaosa 
sisse ja kammtti läbi — Bisertas ja paaris teises sadamalinnas olevat samuti tehtud. 
Kuid sellest on nüüd juba peaaegu kuus nädalat möödas!» 

Spahh oigas vihaselt. «See just ongi see lollus, vennas! Kogu maailm teab, et see asi 
on läbi, aga meie otsime siin ikka edasi! Kui Balandre'ile meeldib, tuhnime veel 
mitmed korrad miiniväljadel, kuni tõesti pooled meist õhku lendavad! Nii, nüüd on 
sul selge, kuj meeldiv on teenistus siin piiri ääres.» 

Willi Bierfuss oleks heameelega mehe kätt surunud. Nüüd ta teadis, et oli tookord 
selle võltsitud kirjaga tulnud heale ideele. 

Kui ta nüüd pilguga Lef€vre'it otsis, polnud seda kuskil näha. Willi tõusis üllatunult 
püsti. «Tohoh — kuhu need kaks siis jäid?» 

Allohvitser tundis lõbu Willi jahmunud nägu nähes. «Nagu maa alla kadunud, eks 
ole? Vaata korraks sinna: näed sa seda sõnnikuhunnikut seal?» 

«Sa mõtled liivaluidet? Tahad öelda, et need mõlemad istusid liivale?» 

«Seda mitte, aga Balandre'i telki, see on nimelt luite taga.» 

«Ja teie telgid?» 


«Meie telgid? Need asuvad Matmata ja Medenine vahel, kaheksakümmend 
kilomeetrit siit eemal! Meie elame ka seal luite taga.» 

«Kuidas siis, lageda taeva all?» 

«Nii hea meil ei ole! Elame maa sees nagu rotid! Seal on veel sõjaajast jäänud mõned 
täitanud punkrid, need on meie korterid.» 

Sel silmapilgul ilmus liivaluidete vahelt tõesti esile kapten Lef€vre. Bierfuss tahtis 
autost väljuda, kuid Lef€vre viipas talle' tõrjuvalt ja asetas käed lehtrina suu ette. 
«Jääge auto juurde, mul läheb siin veel natuke aega! Saite aru?» 

Willi möirgas vastu: «Oui, mon capitaine!» 

Kui Lef€vre jälle kadunud oli, raputas Bierfuss pead. «See on imelik! Mida teie pealik 
talle küll pakub? Muidu on ta rohkem kasiino külaline . . .» 

«Parimal juhul datliveini. Või Kobolzi vett, mida Balandre endale alati Medenines 
pruulida laseb. Kas sinu ülem joob hea meelega?» 

«Jah, seda küll, kuid mitte Kobolzi vett!» 

Spahh naeris. «Nüüd ma tean, mis on lahti! Ta meelitas su vana mängima. Veame 
kihla?» Kui ta Bierfussi kahtlevat ilmet nägi, jätkas ta: «See mees paneb isegi paavsti 
kaarte mängima, kui tahab .. .» Mehele meenus nähtavasti midagi naljakat, sest ta 
puhkes äkki naerma. «Ütle, kas vana peab ise bensiini eest maksma?» 

«Muidugi mitte! Ta kirjutab sedelile alla ja sellega on kõik korras.» 

Allohvitser hakkas nii naerma, et pidi peaaegu sadulast maha kukkuma. «Siis on sul 
küll õnne olnud, vend! Muidu oleksid pidanud oma «Citro€ni» ise koju lükkama! 

Balandre mängib su vana särgini paljaks, pea meeles! Ära imesta, kui ta pärast 
särgiväel tagasi tuleb ...» 

Kui allohvitser lõpuks minema ratsutas, astus Bierfuss autost välja, et natuke liikuda. 
Vaat — Lefevre oli jätnud auto küljetaskusse oma püstoli. «Vähemalt seda ta ei saa 
maha mängida, mõtles Bierfuss. See oli väike elegantne relv. Ta tahtis selle juba 
tagasi panna, kui talle tuli mõte. Ühe tõmbega võttis ta relvast magasini ja vaatas 
kindluse mõttes veel kord sihtrauda. Siis pani ta relva uuesti Lefevre'i istme kõrval 
olevasse taskusse. 

Peaaegu nädal aega viibivad Kurt ja Leslie juba Valencias. Kolm korda on nad 
laevadelt süüa saanud. Kaks neist olid hispaania laevad, üks sõitis ainult Mälagasse ja 
teine Barcelonasse, kolmandal, Prantsuse lipu all sõitval laeval, oli pootsman kärsitult 
oodanud, millal nad pardalt lahkuvad. Igatahes polnud seni avanenud vähematki 
võimalust ennast pardale sokutada, rääkimata sellest, et mõni madrus neid ära 
peidaks. Kaks korda oli Fritz Wiedemann, Berliini maaler, neid enda poole kutsunud. 
See oli hea, sest raha, mille Leslie oma sõpradelt Malagas sai, oli juba läbi. Kuigi nad 
olid väga kokkuhoidlikud, polnud nad siiski suutnud kiusatusele vastu panna ja sõid 
kord sadamakõrtsis kõhud korralikult täis. 

Leslie' sõbrad tahavad teatada talle aadressi, kuhu võiks Valencias pöörduda. Kuid 
nad on ettevaatlikud, ja selle põhjal, mida Kurt nüüd nende inimeste elust teab, saab ta 
neist aru. Esimeses kirjas, millele Leslie kohe vastas, teatasid nad ainult majanumbri; 
tänava nimetus saadetakse järgmise kirjaga. Ja kui ta peaks veel Valencias viibima, 
siis järgneb kolmanda kirjaga ka isiku nimi. Leslie'le oli tehtud tingimuseks, et ta 
saadud kirja otsekohe pärast läbilugemist hävitab, ja seda Leslie ka tegi. 

Eile tegi Kurt jälle ettepaneku burnus maha müüa. See on heast villast ja nad saavad 
selle eest kindlasti viiskümmend peseetat. Kuid Leslie ei tahtnud sellest kuuldagi. 
«Selles mundris laseme endid mõlemad pildistada, vanapoiss, kui me kord pärale 
jõuame,» ütles ta. 


Selle peale läks Kurt salaja panka ja vahetas oma üksteist Inglise šillingit peseetadeks. 
Siis tegi ta sisseoste. Kolmeks järgmiseks päevaks oli nüüd kummalgi väike maisileib 
ja terve melon. Peale selle saavad nad kolmel päeval 

lubada endile kausitäie callosi — rupskeid, mida keede takse oliiviõlis ja 
maitsestatakse kõigi võimalike vürtsi-; dega. Ükskord oli talle juba kausitäis rupskeid 
tundunud kõige väärtuslikumana, mida inimene üldse süüa saab: Ben Gardane 
söögimajas, kus ta kohtas ustavat Muhamedi. 

Pärast kulutusi kolmele pidusöögile jääb neile veel üle kakssada peseetat. 

Kurt Kadeler teadis, et tuleb säilitada jõudu juhuks, kui on tarvis jalgadele tuld anda. 
Tema ise on juba mõnevõrra Ben Gardane koopas ja hiljem tänu meeste hoolitsusele 
«Virgen de Sevillal» oma suurest kurnatusest kosunud. 

Leslie'st aga pole enam muud järel kui luu ja nahk — temaga ei tohi see olukord enam 
kaua kesta. 

Kui Kurt nüüd vagunis leiva ja melonid välja pakkis, muutus Leslie kurvaks. «Sa 
müüsid siiski burnuse maha!» Kurt koputas naerdes otsaesisele. «Sa istud ju burnuse 
peal, oid man ...» 

Nad sõid vaid natuke leiba ja õhtul lükkasid kogu aja edasi seda suurt silmapilku, et 
minna lõpuks kuhugi restorani Calle Principe de Vergeral ja süüa oma callost. 

Alates teisipäevast teavad nad muide, et LesHe otsimis-kuulutus on välja pandud 
Valencia kõikidesse võimalikesse kohtadesse ja et teda ähvardab pidev hädaoht. 
Vempu, millega Fritz Wiedemann peapostkontoris toime tuli, ei saa korrata. Kuigi 
Wiedemanni naine on hispaanlane, ei päästa see asjaolu teda juhul, kui Fritz tabatakse 
politsei teadaandeid üle võõpamas. Siis on ta vabadus Hispaanias ja võib-olla 
elupäevadki loetud. 

Seepärast käis Kurt kahel korral südaööl väljas ja tegi vähemalt sadamakontori ja 
raudteejaama juures Leslie pildid tundmatuks. Kahjuks ilmus iga kord lähedusse 
mundris kogusid, nii et ta ei võinud riskida ka mõningaid teisi pilte rikkuda. 

Juba paar päeva ilutsesid kõikjal kogu linnas suured kollased ja punased plakatid, mis 
teatasid, et neljapäeva pärastlõunal toimub Valencia suurel areenil pärast kuue- 
nädalast vaheaega esimene «Corrida de Toros». Siin Valencias on ülearune sellele 
võitlusele reklaami teha, liiati esineb seekord Manuelito, kõikide hispaania 
härjavõitlusehuviliste ebajumal. 

Leslie on nagu kurjast vaimust vaevatud, et ükskord sellele üritusele kaasa elada. 

Ka Kurt tahaks heameelega võitlust näha, kuid ta mõtleb kaugemale. Ta teab, et 
rahanatukest on tarvis teiseks otstarbeks, pealegi on kardetav viibida pikki tunde 
tuhandete inimeste vahele kulutuna, ilma et oleks võimalust soovi korral kaduda. 
«Kus viibib nii palju inimesi, seal esineb ka vargust,» ütles ta. «Ja kus võib leiduda 
paar tosinat taskuvarast, seal esineb ka politseinikke. — tõenäoliselt erariietes. Ja 
neile pole meil kasulik ligi tikkuda.» 

Kuid Leslie oli sellest ideest juba liialt vaimustatud. «Just sellepärast, et neil on 
tegemist üleliia, ei saa meile midagi juhtuda,» kinnitas ta. «Ära ole mängurikkuja, oid 
chapl Mõtle ise: olla Hispaanias ja mitte näha härjavõitlust — niisugune asi ei lähe, 
vanapoiss!» 

Kurt tajub vaistlikult, et ta ei tohi seekord järele anda, kuid teeb seda lõpuks siiski. 
Pärast pikka vaevlemist ja pidevat hirmutunnet poleks halb lõpuks kord ka teiste 
mõtetega tegelda. Nad olid juba kord kavatsenud minna odavasse kinno. Kino poleks 
pooltki nii palju maksnud ja seal oleks olnud ka pime. 


Kui nad aga neljapäeva pärastlõunal näevad kaht elusat härjavõitlejat täies 
«sõjavarustuses» ühest fotosalongist väljumas, ei suuda Kurt enam vastu seista. 

Nii hakkavad nad kella neljateistkümne paiku Plaza de Toros'e, Valencia härjavõitluse 
areeni poole sammuma. 

Nagu suur silm laiub sügavsinise taevalaotuse all kollasest liivast hiigelovaal, mida 
ääristab naerev, karjuv inim-müür. See areen pidavat mahutama kuusteist tuhat 
pealtvaatajat. Juba ammu on kõik istekohad hõivatud, kuid ikka veel kestab 
tunglemine paljude sissekäikude juures. 

Kurtil ja Leslie'l tuli võidelda, et pääseda üles kahest trepist ja läbi kitsa koridori. 
Seejuures oli Kurt läbinud pika maa, ilma jalgadega maad puudutamata. Kuid ka 
sellega harjutakse. «Noh, hea küll,» ütles ta endamisi, «eks siis kandke mind...» 
Kuid nüüd oli see etapp seljataga. Kui sõbrad end jälle vabamalt tundsid, hiivasid nad 
endid vilunud võttega kinnise looži katusele ja jäid sinna püsima. 

Nüüd istuvad nad seal ja Kurt pühib endal ikka veel higi näolt. «Oh sa poiss! Midagi 
taolist olen ma ka Berliinis läbi elanud, aga siin tehakse seda hoopis vägevamalt. . .» 
Vastas, laial riidest katusega palkonil panevad «Banda musicali» orkestrandid 
teatraalse hooga oma läikivad instrumendid käest — esimene sütitav marss on 
kõlanud. Üle areeni kaigub hele fanfaarisignaal. Kuueteistkümne tuhande pealtvaataja 
märatsevate kiiduavalduste saatel sammuvad areenile toreadoorid, kõige ees 
poisikeseohtu kuju kullatud rüüs. See on Manuelito, matadoor, kelle uljusest ja 
elegantsist on ajalehed viimastel päevadel korduvalt tõelisi imelugusid avaldanud. 
Kohe tema kannul on neli ratsurit. Need on nüride puupiikidega relvastatud pikadoo- 
rid. Pikadooride järel astuvad kaksteist väga liikuvat meest — banderiljeerod. 

Keset maneeži jäävad nad seisma ja viibutavad lõunamaise graatsiaga oma 
kolmnurkseid mütse igasse suunda. 

«Just kui operetis!» sõnab Kurt Leslie'le. Juba kargavad kirevas riietuses rebozod 
alumistes ridades istuvate pealtvaatajate juurde; paigale jääb trobikond spetsiaalses 
riietuses osavaid poisse, kes rinnatise peal turnivad. 

Ainult viis ratsanikku on areenile jäänud. Käteplagin ja karjumine muutub valjemaks. 
«Vivan los picadores!» > 

Kohe seejärel uus, veel valjem hüüd: «Ole”* el toro?'!» 

Otse selle looži vastast, mille katusel istuvad Leslie ja Kurt, ilmub väikese värava 
kaudu areenile rässakas hatune olevus. Esimene härg... 

Ta jookseb tükk maad üle liiva, jääb seisma ja nuusutab umbusklikult kuuma kuiva 
õhku. 

Sedamaid sunnivad pikadoorid oma hobused liikvele ja ratsutavad igast küljest 
aeglaselt härja juurde. Corrida algab. 

Alles nüüd märkab Leslie, et hobustel on üks silm laia sidemega kinni seotud. Ta 
taipab otsekohe, miks. «Nad peavad nägema, kuid mitte kõike, saad aru? Muidu nad 
vist põgeneksid!» 

Nüüd tormab esimene pikadoor ohvriloomale kallale: kolm-neli korda torkab ta 
härjale nüri piigiga vastu pead. 

3 Härg (hisp. k.). 

Ka teised tulevad lähemale. Härg tahab kõrvale pöörduda, ent kohe kostavad areenil 
esimesed viled. 


* Elagu pikadoorid (hisp. k.). 
” Traditsiooniline hüüatus härjavõistlustel hispaania keeles. 


Kulub tükk aega, enne kui hatune mürakas taipab, mida need neli meest temast 
tahavad. Härja pea ja keha võtavad vastu veel palju torkeid, enne kui ta aeglaselt 
ühele hobusele läheneb. Kuid ratsanik juhib oma looma õigeaegselt kindlamasse 
kohta. 

Kurt oli kõike seda teisiti ette kujutanud. «Kui see ongi kõik, Leslie, siis on see ju 
päris meeldiv!» ütleb ta. Kuid Leslie raputab pead. «Oota ära! Hullem tuleb veel.» 
Jälle torkab üks pikadoor härga paar korda piigiga, ja veel kord katsub õnnetu loom 
põgeneda. Kuid seekord saab ta tabamuse vist hella kohta. Lühikeste trampivate sam- 
mudega viskub ta hobuse poole, surub viimase langetatud peaga vastu barjääri ja 
virutab siis pikkade mustade sarvedega ülespoole. Nagu välk hüppab ratsanik sadulast 
ja kaob rinnatise taha. Hobune vajub kohutava koriseva kisaga kokku, kuid katsub end 
uuesti jalule ajada. 

Kurt Kadeler müksab sõpra. «Ptüi, kurat!» 

Leslie heidab talle hoiatava pilgu: «Be careful! — Ole ettevaatlik! Näe, vaata sinna .. 
» 

Kuusteist tuhat pealtvaatajat plaksutavad. Hobune on ikka veel põlvili, liiv tema all on 
muutunud tumedaks. Nüüd hüppab ratsanik uuesti areenile. Tundub, nagu annaks ta 
loomale vaid kerge löögi vastu otsaesist, kuid ratsu vajub otsekohe küljeli ja jääb 
liikumatult lebama. 

Jahmunult vaatab Kurt sõbrale otsa. «Kuidas ta seda tegi?» 

«Ta tulistas!» 

«Kas sa kuulsid pauku? Mina küll mitte.» 

Selles lärmis, mis nagu kose kohin kogu aeg õhus hõljub, on püstolilask nagu lapse 
käteplaksutus. 

Suurest otsmisest väravast ilmuvad areenile neli punaste pluusidega ratsanikku 
tugevate hobuste seljas. Kaks neist hüppavad sadulast ja kinnitavad paari võttega 
silmused mahalastud looma jalgade külge. Ilmselt on see meestele juba harjunud töö. 
Surnud hobune lohistatakse ära ja alles nüüd on näha, kui vilets hobusekronu see oli. 
Nagu tünni-vitsad tungivad ribikondid pulstunud naha alt esile. 

Härg on kasutanud hobuse kokkuvarisemist, et minema pääseda. Rahutult tammub ta 
areeni kaugemas otsas edasi-tagasi, hoolimata sellest, mis teisel pool juhtub. 

Kuid siis hüppavad otse tema taga viis-kuus nobedat kuju üle barjääri ja juba istuvad 
esimesed banderiljad 35 looma turjas. Torkeriistad jäävad rippuma — selge: nad on 
kisadega varustatud. 

Loom tahaks ka uute piinajate käest pääseda, kuid neid on juba igal pool. Paar minutit 
kestab see niiviisi, siis aga saab härg aru, et tal pole pääsu. Äkki peatub ta verd 
täisvalgunud silmade pilk ühel piinajal, kes talle parajasti jälle paar lühikest torkeoda 
turja pistab. Mees näib taipavat, et naljategemine on nüüd lõppenud. Ta tõmbub 
sedamaid tagasi. Kuid ta selja taga on barjäär. Lühikeste kiirete hüpetega sööstab härg 
talle kallale. Rigin-ragin mattub kuueteistkümnest tuhandest kõrist tulevasse kriis- 
kamisse. Nagu kinninaelutatud seisab mees võimsate sarvede vahel, kuid kaaslased 
vabastavad ta, igast küljest looma raevukalt rünnates. Mees variseb kokku nagu tühi 
kott. Kümme-kakskümmend kätt haaravad temast kinni ja rebivad ta üle barjääri. 
Selle hetkeni on Kurt Kadeler jälginud kõike nagu teisedki, ent nüüd on talle küllalt. 
See pole tõesti «operett», nagu ta alguses arvas. Kõige vastikumana tunduvad talle 
need inimesed, kes suudavad sellest nurjatust loomapiina-misest vaimustust tunda. 
Tänasel pärastlõunal on talle veel teinegi asi vastumeelt, kuid sellel pole loomapiina- 


5 Banderilja — lühike värviliste lintidega kaunistatud torkeoda. 


misega midagi ühist. See on nimelt tugevdatud politseivalve areenil. Sellest ajast 
peale, kui Kurt Leslie'ga kokku sai, tunneb ta alati sooje ja külmi judinaid, niipea kui 
kuskil mõni munder nähtavale ilmub. Ja siin oli neid väga palju — nii nagu ta juba 
ette aimas! 

Paistab, et ta ei ole ainuke pealtvaataja, kellel on sellest vaatepildist juba villand. Viis 
või kuus rida allpool märkab ta kaht meest, kes püüavad meeleheitlikult väljapääsu 
poole trügida. Seejuures silmab üks nendest juhuslikult looži katust, kus istuvad Kurt 
ja Leslie. Küllap ta on märganud, et need seal üleval on välismaalased, ja tahab nüüd 
teada, kuidas nemad härjavõitlust hindavad. Alateadlikult noogutab Kurt Kadeler 
võõrale vastu, nagu soovides sellega näidata, et teda seob mõlema mehega sümpaatia, 
mis rajaneb ühistel tõekspidamistel. All tunglev mees sõnab midagi oma saatjale ja 
nüüd vaatavad mõlemad hämmeldunult üles. 

Et lasta ka Leslie't sellest tummast tunneteavaldusest osa võtta, müksab Kurt oma 
sõpra. «Tule hetkeks teadvusele, Leslie. Kas näed neid kahte meest seal all, kes püsti 
tõusid? Lase käia — ära käitu nii neetult britlase moodi! Vii-buta neile käega .. .» 
Leslie ei taipa nähtavasti midagi, sest ta ainult noogutab hajameelselt ja pöörab jälle 
pilgu maneežis toimuvale. Vahepeal on seal veelgi elavamaks muutunud, sellest 
annavad tunnistust tuhandete pealtvaatajate ovatsioonid. Seni on plaksutatud ainult 
käsi ja kisatud. Nüüd aga, mil tumedate laikude arv areeniliivas on suurenenud, 
tundub, et inimesed on lausa arust ära. Niipea kui areenil võitlev grupp mõneks 
hetkeks tolmupilve kaob, hakkavad pealtvaatajad kannatamatusest röökima. Nad ta- 
havad kõike näha, sest nüüd on raevu aetud härg metsikuks ründajaks muutunud. 

AII tunglevad mehed on vahepeal juba pinkiderea lõpuni jõudnud. Ja nüüd tundub, et 
nad on kahevahel. Võib-olla tahavad nad siiski sellele võitlusele lõpuni kaasa elada. 
Jälle kajab fanfaaride heli, kuid veelgi kirkamalt ja veel triumfeerivamalt kui ennist 
toreerode sissemarssimise ajal. Pöörane juubeldamine võtab vastu mehe, kes jookseb 
nüüd üksinda üle areeniliiva. 

Hetkeks unustatakse ohvriloom. Kaugemal areeni serval hõõrub härg ennast vastu 
laudadest barjääri, püüdes end paljudest torkeodadest vabastada — kindlasti valmistab 
talle iga liigutus kohutavat piina. 

Kurt Kadeler on oma sõbra pärast lausa maruvihane. Leslie muud ei teegi, kui 
põrnitseb kogu aeg areeni. Vihaselt sakutab Kurt sõpra varrukast. «Sulle meeldib siin, 
mis?» Leslie vaatab talle otsa, nagu oleks ta äsja meelemärkusele tulnud. «Kas sa 
ütlesid midagi?» 

«Muidugi! Ütlesin, et sulle vist meeldib siin.» 

Leslie kehitab aeglaselt õlgu. «Meie ei saa siin midagi parata; aga siiski on väga hea, 
kui tead, missuguseid nur-jatusi maailmas tehakse ...» 

Järsku jääb kõik vaikseks. Matadoor põlvitab keset areeni ja teeb ristimärgi. 
Tuhanded järgnevad tema eeskujule. Kui Kurt vargsi oma sõpra kõrvalt vaatleb, näeb 
ta, et Leslie raputab vaevalt märgatavalt pead. Ja Kurt tajub kohe, mis Leslie't rõhub. 
Nii kaugel, kui nende paljude tuhandete pealtvaatajate nägusid silmata võib, on kõik 
alandlikult ja vagalt silmad maha löönud. See peab 

tähendama jumalakartlikkust! Alandlikkust jumala ees, kellel kindlasti pole midagi 
selle vastu, kui siin ühe tema poolt loodud olevusega nii «süütult» meelt lahutatakse. 
Paistab, et ka Leslie on jõudnud oma sõbra mõtteid lugeda, sest ta paneb Kurtile käe 
õlale. «O boy... .» 

Matadoor on taas püsti ja sammub nüüd üksi härjale vastu. Uks tema abilistest ulatab 
talle paar banderiljat ja teised hoiavad neid terve kimbuna käepärast. Peale selle on 


Manuelitol veel punane rätik käes ja ta laseb seda lehvida looma välkuvate silmade 
ees, et teda enda kallale meelitada. Ta peab piinatud looma turja torkama veel kaks 
banderiljat, alles siis õnnestub tema plaan: metsiku möirgega sööstab loom talle 
kallale, kohutav hoop sarvedega, kuid Manuelito põikab selle eest elegantse 
kehapöör-dega kõrvale. Kuueteistkümne tuhande inimese ohe vohab nagu 
tuulepuhang üle areeni. 

Matadoor ründab jälle. Nüüd toimub all areenil võitlus elu ja surma peale. Härg 
läheneb ManueHtcle, kes põlvitab temast mõne meetri kaugusel maha ja sfrutab käed 
laiali. Mone sekundi seisab loom paigal, kõik neli jalga tugevasti liiva sisse surutud. 
Võib-olla et ta ei näegi enam, sest nüüd katavad lugematutest haavadest voolavad 
laiad verejoad kogu ta kolba. Siis aga kargab ta äkki lihast ja luust läbitungiva 
möirgega Manuelitole kallale ja paiskab oma piinaja maha. Jälle kõlab 
kuueteistkümnest tuhandest suust meeleheitlik kisa. Siis aga ilmub areeni tolmupilvest 
nähtavale kõhetu käsivars ja jälle on üks banderilja märki tabanud. 

Paistab, et kuusi eist tuhat inimest on aru kaotanud. Kõik karjuvad, trambivad, 
naeravad ja nutavad, kaisutavad naabreid, ja siis hakkab teravate lainetena kaikuma 
hüüd — üks kord, kaks korda, ikka ja jälle ning viimaks pöörases taktis: «Ole, 
Manuelito! Olet Manuelito, ole, Manuelito! Bravo, Manuelito!» 

Hooletu graatsiaga kummardab matadoor igas suunas. Kui ta jälle rünnakule tahab 
asuda, vajub kurnatud, verest pooleldi tühjaks jooksnud loom otse tema ees 
esijalgadele põlvili. Sirgena seisab Manuelito tema kõrval ja heidab pilgu vastas 
asuvale presidendi loožile. Liiga hilja tuleb sealt märguanne viimaseks aktiks. Üks 
banderiljeerodest ulatab matadoorile espaada, lühikese tugeva torkemõõga. Jälle 
valitseb areenil vaikus. 

Loom ei tee enam vähematki kaitseliigutust. Vaevaliselt püüavad ta silmad jälgida 
Manuelitot, kui too tema poole sööstab ja talle espaada sügavale turja pistab. 
Haavast ilmub nähtavale verenire. Väsinult langeb looma pea maha ja jääb liivale 
puhkama. 

Kui Leslie ja Kurt pool tundi hiljem viimaks laiemasse käiku jõudsid, mis areeni 
peaväravate juurde viis, kostis lainetavast pealtvaatajatemerest juba jälle uusi kiidu- 
avaldusi. 

Kui nad pärast tunglemist väljuda tahtsid, paistsid neile kõigepealt silma suur hulk 
mehi Guardia Ciuili mundris ja veelgi rohkem khakimundrites politseinikke, kes 
areeni esisel väljakul korda pidasd. Sõbrad taipasid sedamaid, et oleks siiski targem 
olnud ka järgnevad viis võitlust ära istuda. Aga ... kui nad praegu ringi .pöörduksid, 
hakkaks see kindlasti mõnele silma. 

Kurt jäi seisma. «Me ei pääse siit läbi, Leslie...» 

«Me peame siit läbi pääsema, ja nii koduselt kui vähegi võimalik. Tule, oleme juba 
niigi liiga kauaks seisma jäänud!» 

Leslie tahtis juba minna, kuid Kurt rebis ta tagasi. «Jää seisma! Nii, ja nüüd tagasi — 
aga kähku!» 

Nad jõudsid takistamatult selle kohani, kust trepid mõlemalt poolt tribüüni korrustele 
viisid. Edasi nad ei pääsenud, sest, seal seisid kulutuna need paljud inimesed, kes olid 
hilinenud ega leidnud enam tribüünil kohta. 

Kuigi Leslie suutis olla rahulikum kui Kurt, oli viimasel siiski parem instinkt. Et 
põhjendada oma äkilist tagasipöördumist siia, patsutas ta ärritunult oma taskuid, nagu 
oleks ta midagi väärtuslikku kaotanud. Uks Guardia CiviU mees irvitas pilkavalt. 
«Agui hay gue tener cuidado, se-nor! — Siin tuleb ettevaatlik olla...» 


Selle kohani järgnes Leslie Kurtile tõrkumatult, nüüd aga tahtis ta teada, mis õieti 
juhtunud oli. Kurt aga oli juba avastanud väikese ukse, mis näis viivat mingisugusesse 
keldriruumi. «Ära päri, tule parem kaasa!» Uks oli lukustamata. Selle taga astusid nad 
viis või kuus astet allapoole ning jõudsid kitsasse käiku, mida valgustasid välismüüris 
asuvad väikesed võretatud aknad ja mis kulges kõverjoones vastavalt tribüüni kujule. 
Kõndinud 

viiskümmend meetrit, jõudsid nad teise ukseni — see aga oli suletud. Kurt paiskus 
seljaga vastu ust ja tagus nagu hullumeelne jalaga vastu alumist ukseplaati. Kolmanda 
löögiga lendas see raginal välja. 

Kui Leslie oli ennast kitsast avausest läbi pressinud, kõlas Kurti selja taga trillerdav 
vile ning oli kuulda paljude meeste jooksusamme. «Lase jalga ja teata Wiedemannile, 
kus ma sind leida võin!» kisendas Kurt sõbrale järele. Esialgu ei tahtnud Leslie ukse 
juurest lahkuda, kuid viimaks jooksis ta siiski minema. Kui Kurt ka oma ülakeha 
purunenud avausse surus, nägi ta sõpra juba paremale poole kadumas — järelikult oli 
Leslie seal avatud ukse leidnud. 

Kohe olid ka tagaajajad kohal: neli politseinikku ja üks eraisik tumedate 
sarvprillidega. Kuni nad Kurti ukseavast välja rebisid, oli kindlasti möödunud terve 
väärtuslik minut. Paar meest asusid sedamaid Leslie't taga ajama, kuid nad pöördusid 
peagi tagasi. Nende nägudest oli näha, et Leslie'1 oli õnnestunud põgeneda. Kurt 
hingas kergendatult. 

Pool tundi hiljem oli talt juba lähemas politseijaoskonnas sõrmejäljed võetud ning 
teda oldi pildistatud profiilis ja otse. Siis algas ülekuulamine. Kuna ta hispaania keelt 
ei kõnelnud, võttis sarvprillidega mees ülekuulamise enda hoolde: «Do you speak 
english?»36 

Kurt kehitas tummalt õlgu. 

«Muidugi kõnelete te inglise keelt! Te olete ju inglane!» Kuna Kurt talle ikka veel 
arusaamatu näoga otsa vaatas, näris ülekuulaja vihaselt huuli. «Parlez-vous 
frangais?37 Ka mitte, mis?» 

«Oui, Monsieur!» 

«Siis öelge meile, kus elab Robert Stetson. Muidugi siin, Valencias.» 

«Robert Tetzen? Ma ei tunne ühtki Robert Tetzenit.» 

Sarvprillidega mees tõmbas järsult hinge. «Jätke nal-ja-tamine, muidu võib teil 
täbarasti minna! Te teate ju väga hästi, mis selle selliga lahti on!» 

Kurt proovis õnne muigamisega: «Üks moment, monsieur. Mu sõber on sakslane 
nagu minagi. Ja tema nimi on Walter Mahnke.» 

«Ah nõnda! Aga mis te siis nii kähku ümber pöördusite, kui te mind areeni ees nägite? 
Kas äkki hakkas koduigatsus piinama, mis?» 

«Koduigatsus piinab meid juba ammugi, monsieur. Me tahtsime... Tahtsime allpool 
kohta leida, kust oleks võinud paremini näha. Mu sõber on pisut lühinägelik.» 

«Tuhat ja tuline! Ja seepärast oli teil tarvis keldriuks jalaga sisse lüüa, kas pole?» 
Kurtil läks korda solvunut mängida. «Ega meie seda puruks ei löönud! See oli juba 
enne katki, monsieur.» 

See esimene ülekuulamine kestis pool tundi; siis viidi Kurt kongi, kus ta sai vaevalt 
püsti seista, ja sedagi kummargil. 

Kui ta jälle ülekuulamisele toodi, vaatas prillidega mees talle lootusrikkalt otsa: 
«Nõndaks, Joseph Halbauer Kla-genfurtist.. .» Ta hoidis paar sekundit hinge kinni, et 


Kas te räägite inglite keelt (ingl. k.). 
” Kas te räägite prantsuse keelt (pr. k.). 


Kurti näoilmet jälgida. «Seda te vist küll ei oodanud, et me teid ära tunneme, kas 
pole?» 

Seekord polnud Kurtil tarvis üllatust teeselda. «Kuidas te mulle ütlesite? Minu nimi 
on Kurt Kadeler ja ma olen pärit Berliinist.» Ta ei suutnud lisamata jätta: «See on 
Saksamaal, monsieur...» 

Järgmisel hetkel lõi prillidega mees talle rusikaga näkku. «Kui te häbematuks 
muutute, siis saate siinsamas kohe kätte, mis teile kuulub! Muidu juhtub see alles siis, 
kui te jälle oma kompaniis tagasi olete...» Ta pistis Kurtile paberilehe nina alla; too 
aga ei vaadanud selle poolegi. Löök oli tabanud teda paremasse silmaauku. Kuna need 
kaks politseinikku, kes ta kõrval seisid, teist nägugi ei teinud, võis arvata, et taolised 
võtted ei ole siin harulduseks. Ometi ei suutnud ta vaikida. 

«Paistab, et te olete väga vapper mees, monsieur...» 

Näis, et prillidega mees tahtis veel kord lüüa, kuid siiski ei teinud ta seda. «Kui te 
oma häbematusi ei jäta, lasen teid üles riputada.» Ta osutas vastasseinale, kus raudlati 
küljest rippus alla kaks tugevat õla kõrguseni ulatuvat rihma. «Nõndaks, ja nüüd 
vaadake, mis see on!» 

Paberileht sarnanes väga neile otsimiskuulutustele, mida Kurt esmakordselt 
peapostkontoris nägi.. Sellele oli kleebitud ühe leegionäri foto ja selle alla trükitud 
paar rida. Kuid politseiametnik tõmbas paberi jälle ära. «Ma loen selle teile ette, 
Halbauer: «Otsitakse leegionär Joseph Hal- 

bauerit, kes on rahvuselt austerlane; registreerimisnumber 22 041, deserteerunud 
sõjaväerongiit Anteguera ja Malaga vahel. Isikukirjeldus: 26 aastat vana, 1,72 meetrit 
pikk, juuksed satäänid. Erilised tundemärgid: pöidlasuurune sünnimärk vasakul 
käsivarrel, ülalpool küünarnukki; räägib vabalt hispaania keelt, oskab ka prantsuse 
keelt. . .» Noh, mis te selle kohta ütlete?» 

Kurt Kadeler nööpis juba oma pluusi lahti. Hea, et sel teisel mehel ei olnud sünnimärk 
paremal käevarrel, muidu oleks see sarvprillidega tüüp praegu tema tätoveeringu 
avastanud. Vaevalt oskaks too tüüp ainult selle järgi aru saada, et ta kunagi Prantsuse 
võõrleegioni kuulus, aga siiski on parem, kui ta seda teada ei saaks. Viimaks oli Kurti 
vasak käsivars paljas ja ta hoidis seda prillidega mehe nina ees. Kohe pärast seda oli 
ta jälle oma kongis. 

Enne õhtut kuulati teda veel kolm korda üle. Viimasel korral oli Kurtil mulje, et 
prillidega mehel on talle midagi erilist teatada — ja nii oligi. «Nõndaks, kulla sõber. 
Teie paarimees Stetson on meil nüüd kah peos. Seda te vist ei oodanud, kas pole 
tõsi?» 

Kurt kohkus, kuid püüdis seda varjata. «Kui teie juba seda ütlete, monsieur. ..» 

«Mis see siis tähendab?» 

Kurt kehitas õlgu. «Kui te mu sõbra kätte saite, siis veendute kindlasti, et ta pole see 
mees, keda te otsite. Täpselt sama vähe, kui mina olen teie leegionist deserteerunud.» 
Alles pärast seda ülekuulamist anti talle natuke süüa: tükike maisileiba ja leiget 
ülesoolatud leent, milles ujusid mõned nuudlid. Loodetavasti toovad nad mulle ka mi- 
dagi juua, mõtles Kurt. Juba enne oli teda janu piinanud, nüüd aga muutus see lausa 
väljakannatamatuks. Varsti pärast seda tuli valvur veel kord teda tülitama. Seekord 
viidi ta suuremasse kongi, kus konutas juba neli või viis meest. 

Pärast seda kui Leslie läbi ukse oli roninud, jõudis ta välismüüris asuva suure värava 
juurde. Kui ta käeraua alla vajutas, avanes üks väravapool. Ilma pikemalt mõtlemata 
tormas Leslie üle väikese õue, mille tagumises otsas asusid tallid. Vasakul pool oli 
umbes kahe meetri kõrgune müür; ühe ropsuga oli Leslie üleval. Teisel pool 

müüri oli paar lauavirna ja nii sai ta hõlpsasti alla. Veel kord pidi ta üle müüri ronima, 
seejärel läbis ta ühe üürimaja tagahoovi, kangialuse ning jõudis kitsale tänavale, mis 
viis elava liiklusega tänavaristile. 

Mõni hetk enne tänavaristile jõudmist kuulis Leslie lähenevat trammimürinat. Ta 
kiirendas jooksu ja jõudis parajasti tagumisele platvormile hüpata. 

Calle Maldonado, kus Wiedemanni perekond elas, polnud kaugel. Leslie oli õnnelik, 
et maaler oli üksi kodus, ja ta jutustas viimasele kiiresti kõigest juhtunust. 

Kui Fritz Wiedemann Leslie' jutu oli ära kuulanud, kratsis ta kukalt. «Kas sa arvad, et 
nad nabisid ta kinni?» 

Leslie ei suutnud ärevusest paigal püsida. «Täiesti kindel! Ta oleks vist võinud veel 
pääseda, aga ma arvan, et ta laskis ennast meelega kinni võtta.. .» 

«Kuidas nii, meelega?» 

«Et anda mulle mahti põgeneda. Ma ju nägin veel, kuidas ta ukseavasse seisma jäi...» 
Fritz Wiedemann nägi vaeva Leslie' rahustamisega. «Parem tema kui sina,» ütles ta 
hetke pärast. «Kurti ei saa nad kaua kinni pidada. Vean kihla, et ta on paari päeva 
pärast jälle siin! Aga seni jääd sa muidugi meie juurde...» 

Kui kapten Lefevre spahhide komando ülemaga kaarte oli mänginud, siis oli tal 
nähtavasti õnne olnud. Kui mõlemad tunni aja pärast teele ilmusid, oli ta kõige 
paremas tujus. 

Veltveebel astus veel kord auto juurde. «Monsieur le capitaine ei saa ära eksida,» 
sõnas ta ja osutas ettepoole. «Otse selles suunas ilmuvad mõne aja pärast nähtavale 
kaks palmi. Nende vahelt jookseb läbi piir. Aga monsieur le capitaine'il pole tarvis nii 
kaugele sõita. Kui jõuate järgmise kaameliteeni, keerake kohe paremale, mon capi- 
taine. Sealt Jääb sõita veel kõigest kakskümmend kaks kilomeetrit.» 

«Niisiis kõige rohkem pool tundi,» tähendas Lefevre. «Ja te teate kindlasti, et seal on 
kasiino?» 

«Mitte just kasiino, mon capitainel Aga härrad ohvitserid on seal oma elu väga kenasti 
sisse seadnud, sest mõnikord käivad isegi mõned inglise ja itaalia ohvitserid piiri 
tagant neil külas.» 

«Mille tonnerres138 Hea küll... Au revoir2, Balandre — nägemiseni, võib-olla tulen 
homme jälle siit mööda.» 

Veltveebel kummardus teenistusvalmilt. «Oleks väga meeldiv, mon capitaine] 
Paralleelne maantee on väga halvas olukorras. Ainult üks palve, tnon capitaine. Tulge 
ainult päeva ajal, kui saate asja nii korraldada! öösiti suruvad mu mehed alati kiiresti 
päästikule...» 

Lefevre pigistas ühe silma kinni. «Näen, et te oskate ennast huvitavaks teha ...» 
«Absoluutselt mitte, mon capitaine39. Meie teenistus on juba kord niisugune...» 
Veltveebel vaatas spahhide poole, kes olid juba ammugi kaamelite seljast maha 
tulnud. «Võib-olla tohin ma monsieur le capitaine'ile ühe mehe teejuhiks kaasa anda? 
Kõrbeteeb suudavad meie kaamelid teiega kindlasti sammu pidada. 

Juba siis, kui Balandre teed kirjeldas, oli Willi Bierfuss pinevalt tähelepanelikuks 
muutunud. 

Nüüd ootas ta hinge kinni pidades Lefevre'i vastust. 

Kapten süütas sigareti. «Tänan, seda pole vaja. Me oleme raskemaski olukorras 
orienteerunud — kas pole tõsi, Bierfuss?» 

«Oui, mon capitaine!» 

«No muidugi! Au revoir, Balandre!» 


* Tuhat ja tuline (pr. k.). * Nägemiseni (pr. k.). 
” Tuhat ja tuline (pr. k.). * Nägemiseni (pr. k.). 


Veltveebel tõstis käe kiiresti mütsi juurde. «Bon voyage, mon capitaine! Head reisi! 
Ja kolm korda musta kassi teile kaardimängus.» 

Varsti näitas kiirusemõõtja osuti juba üle kuuekümne. Veel paar minutit ja siis kerkis 
eespool nähtavale tumedam riba. See pidi olema kaamelitee ... 

Palavlikuliselt otsis Bierfuss vahendit, millega Lefevre'i tähelepanu teelt kõrvale 
juhtida. 

Kaptenil aga olid hoopis muud mõtted peas. «Saite aru, mis see sell mulle järele 
hüüdis?» 

Bierfuss haaras sedamaid jutulõnga: «Monsieur le capitaine mõtleb neid «kolme 
musta kassi»?» 

Kapten lausa ägises mõnutundest. «Mitte kolme musta kassi, te tobuke, vaid kolm 
korda musta kassi — see on nõiasõna.» 

Samal sekundil vilksatas paremalt poolt mööda kaamelitee. Bierfuss võpatas sõna 
tõsises mõttes, kuna uskus, et Lefevre seda märkas. Kuid ohvitser ei olnud nii kaugel. 
«Ega te ei taha ometi öelda, et sakslased ei ole ebausklikud! Nad on nagu vanad 
naised, see on kindel.» 

Bierfuss naeris kuulekalt kaasa, kuid ta mõtted olid palmi juures, mis samal 
silmapilgul esile kerkis. Nüüd ka teine. Seal on piir ...!» 

Lefevre ei lasknud teda aga rahus mõtelda. «Passige peale kaameliteed, muidu oleme 
äkki Tripolitaanias, ilma et me seda ise teaksime.» 

Ta ei märganud midagi, vilksatas Willi Bierfussil mõte läbi pea, kuid sellest 
kergendusest hoolimata suutis ta suuri vaevu rääkida. «Oui, mon capitaine] Pöörata 
paremale ja siis jääb veel kakskümmend kaks kilomeetrit sõita!» Pea kramplikult 
ettepoole suunatud, piilus ta silmanurgast paremale, kus neli või viis spahhi liivaluite 
tagant välja ilmusid ja nüüd täies galopis maantee poole kihutasid. 

Ka Lefevre oli nüüd palme märganud. «Elnam ei või see kaugel olla, seal on juba .. .» 
Ta ei jõudnud lõpetada, kuna Bierfuss andis äkki nii tugevasti gaasi, et auto lausa hüp- 
pas ettepoole. «Mis te ometi teete, sacrebleul Pidage kinni! Oleme juba piiril. . .» 
Bierfuss vaatas ruttu kaameliratsanike poole, aga need olid kohe tükk maad maha 
jäänud. 

Viimaks Lefevre taipas. Otse oma kukla taga kuulis Bierfuss tema kisa. «Otsekohe 
kinni pidada! Ma käsin...» Ta hääl katkes. «Pidage auto kinni või ma lasen!» 

Willi Bierfuss lõi ägedalt käega nagu soovides, et teda praegu ei segataks. Kui piir 
tõepoolest kulges nende kahe palmi vahel, siis oli see juba paarsada meetrit selja taga. 
Lefevre vajus tuhakarva näoga seljakile ja jõllitas pärani silmi oma autojuhti. Nüüd 
oli ta juba taibanud, miks Bierfuss ennist ainult käega lõi, sest ta viskas püstoli raevust 
moonutatud näoga teele. 

Kiirusemõõtja osuti väreles nüüd üheksakümne viie ja saja viie vahel. Veel veerand 
tundi selle kiirusega — veel kakskümmend minutit; see oli Bierfussi otsus ja ta 
põrnitses sapiselt otse enda ette. Järgmisel hetkel jõudsid nad 

järele araablasele, kes heitunult oma eesli teelt kõrvale rebis, kui möirgavat 
autosignaali kuulis. 

Mõne minuti eest oli maapind hakanud tasasemaks muutuma. Paremat kätt oli teeviit. 
Mis sellele kirjutatud oli, jäi teadmata, kuid Willi arvestuse järgi pidi varsti Zuara 
nähtavale ilmuma. Imelik, et siinpool üldse piirivalvureid näha polnud. Ta ei teadnud, 
kas siin asuvad inglased või itaallased, aga ta ei vaevanudki ennast selle mõttega, kas 
teda võidaks kinni pidada. Kes teab, missugune kokkulepe võib olla siinse garnisoni 
ja prantslaste vahel, mõtles ta endamisi. 


Järgnes pikk ja hõre palmisalu, siis kerkisid vasakul pool teed silmapiirile suurema 
asula esimesed hooned. Willi laskis kiirusel neljakümnele kilomeetrile langeda, aga 
niipea kui vaba tee jälle nähtavale ilmus, andis ta uuesti gaasi. 

Kakskümmend minutit olid juba ammugi läbi, ent Bier-fuss kihutas ikka edasi. Alles 
siis, kui pärast järgmist veerandtundi juba teine asundus nende selja taga oli, vähendas 
ta kiirust ja pidas masina ühes oliivisalus kinni. 

Kui Willi ringi pöördus, uskus ta esimesel silmapilgul, et Lefevre on sõidu pealt välja 
hüpanud; siis aga nägi ta kaptenit auto põrandal konutamas. 

Willi ohkas sügavasti ja langetas pea roolirattale. Vähemalt pool minutit jäi ta nõnda 
istuma, siis aga avas autoukse ja astus välja. «Mul on kahju, mon capitaine,» ütles ta 
kohmetult, «aga te saate ise ka aru, miks ma seda tegin!» 

Nagu sügavast oimetusest ärgates lakkas Lefevre oigamast ja tõstis aegamööda pead. 
«Teie siga! Teie nurjatu siga . . .» Oma erutuses jooksis Bierfuss natuke maad; ta ei 
suutnud veel rõõmustada. Piipu süüdates märkas ta oma värisevaid käsi. Siis läks ta 
auto juurde tagasi. «Ma mõistan teid, mon capitaine,» ütles ta. «Ometi pean teid 
paluma, et te mind enam ei sõimaks, või muidu...» 

Lefevre ronis vaevaliselt istmele. Siis aga kargas ta püsti. «Mis — «või muidu»?!» 
Willi Bierfuss kehitas õlgu. «Või muidu sõidan ma edasi Tripolisse ja jätan teid siia 
istuma.» 

Kapten tõstis käed silmade ette ja puhkes hüsteeriliselt naerma. «Jah, Bierfuss — teie 
võitsite.» 

Willi vaatas kella. «Te tahate vist masina ümber pöörata. Kas te oskate autot juhtida?» 

«Ei, ma ei oska.» Kapten pistis hajameelselt sigareti huulte vahele. Kui Willi talle tuld 
andis, puhkes ta jälle naerma, kuid seekord kõlas see tunduvalt paremini. «Grand 
merci, Bierfuss! Ja mina veel nimetasin teid poole tunni eest tobukeseks!» 

Bierfuss ei suutnud tõsiseks jääda ja naeris kapteniga kaasa. «Mõnikord võib ju ka 
eksida, mon capitaine.» 

Lefevre lõi käega. «Jätke juba see, ma olin kunagi teie capitaine...» 

Bierfussil oli temast tõepoolest kahju. Kindlasti ei olnud Lefevre kõige halvem 
inimene, ja Willi ütles talle seda otse näkku. «. . . Mul on kahju, et just teie pidite see 
ohver olema, mon capitaine' Uskuge mind, capitaine Duvali või major Bigard'i puhul 
oleks see mulle suurt mõnu pakkunud... . Nüüd aga — ärge pange mulle pahaks, mon 
capitaine, kuid mul on kiire. On selge, et ma ei saa teid tagasi sõidutada. Kuid ma teen 
teile ühe ettepaneku: ma näitan teile, mis te tegema peate, ja siis sõidate te üksi aega- 
mööda tagasi. «Citroeni» juhtida on mänguasi. Aga te peate kähku otsustama, sest 
muidu läheb pimedaks, enne kui te üle piiri jõuate. Ja te kuulsite ise, mida adjutant- 
chef oma spahhidest rääkis.» 

See iseäralik autokursus kestis pool tundi ja siis asus Lefevre teele. Tema tee kulges 
suuremas osas läbi kõrbe ja polnud ette näha midagi niisugust, millest ta oleks pida- 
nud mööda sõitma. 

Nagu joobnu juhtis Lefevre autot kogu aja ühest teeservast teise, kuid ta siiski sõitis. 
Bierfuss vaatas talle järele, kuni ta araablaste asunduse esimeste hoonete varju kadus. 
Siis pidi ta kähku keset teed maha istuma, kuna tal läks korraga silme ees mustaks. 
Võib-olla oli see tingitud eilsest istumisest laeva-meister Vinzenziga, aga ka viimased 
poolteist tundi olid oma mõju avaldanud. Willi polnud juba pikemat aega nii kurnatud 
olnud. 

Neli päeva hulkus Leslie rahutult ringi. Kurti ei tulnud. Ja eile õhtul oli jõudnud 
sadamasse üks Norra kaubalaev. Oleks Kurt kohal olnud, oleks Leslie kohe katsunud 
madrustega juttu teha. Nüüd aga oli ta sellest mõttest loobunud. 

Kui ta neljanda päeva õhtul jälle Calle Maldonadole tuli, avas talle Wiedemannide 
korteri ukse Kurt. Südamliku hüüatusega haaras Leslie oma sõbra õlgadest kinni. Ta 
tahtis juba midagi öelda, aga Kurt tõmbas ta tuppa ja sulges ukse. 

Kahe tunni eest oli ta tulema lastud. Sarvprillidega mees oli lõpuks siiski 
veendumusele jõudnud, et tal polnud tegemist desertöör Joseph Halbaueriga. Juba 
kolmandal päeval ei uskunud Kurt enam, et nad olid Leslie' kinni nabinud, sest 
eelmisel õhtul oli ta prillidega mehega viimast korda selle üle kõnelnud. 

Lõpuks oli Kurtile isegi pass välja antud — täpsemalt öeldud — jooksupass. See oli 
keskelt kokku volditud kaart, mille esimesel siseküljel ilutses Valencia värvirikas 


linna-vapp ja teisel küljel kahe plekkneediga kinnitatud Kurt Kadeleri pilt. Pildi alla 
oli kirjutatud järgnev lakooniline tekst: 

«Selle dokumendi ettenäitaja on tema enda andmete põhjal (mis on kontrollimata) 
Kurt Kadeler, rahvuselt sakslane, kes vabastati täna kell 18 politsei-vangistusest. 
Käesolevaga teatatakse, et ta peab 24 tunni jooksul lahkuma Valencia linnast ja 
provintsist. Pärast selle aja möödumist karistatakse teda tabamise puhul vähemalt 30- 
päevase arestiga. 

Serafino Plegado kriminaalinspektor» 

Wiedemannid oleksid meelsasti mõlemale veel üheks ööks peavarju andnud, aga 
Kurtil ei olnud enam selles linnas asu. Kõige meelsamini oleks ta sedamaid sõitnud 
trammiga suure maanteeni, mis viib Tarragonasse ja Bar-celonasse. Võib-olla 
õnnestuks seal mõne auto peale saada. 

Leslie ei olnud sellega nõus. «Lähme parem täna veel kord sadamasse,» käis ta peale. 
«Parajasti on sees üks suur küna — kindlasti oma kümme tuhat tonni. Ja kui sellega 
midagi välja ei tule, siis jõuame ikka veel ringi vaadata, kas ehk mõni auto meid peale 
ei võta!» 

Kurtil ei olnud selleks erilist tahtmist. «Valencia on nüüd meile mõlemale tuline 
plaaster. Eriti sadam — seal otsitakse kindlasti Robert Stetsonit igast nurgast.» 

Leslie raputas agarasti pead. «Nii juhtub see ainult filmis, kulla sõber, mitte aga 
tegelikkuses. Seal, kus on lehk kõige vängem, pn meil kõige kindlam olla.» 

Kurt lõi pahaselt käega. «Võid oma kindluseteooria sisse soolatal Nägid ju ise, mis 
neli päeva tagasi juhtus ...» 

«No mis seal siis; ikka ära ei olnud. Oli lihtsalt juhus, et need kaks nuhki seal areenil 
mu ära tundsid. Ja nende eest ei saa kuskil kifidel olla.» 

Kurt koputas sõrmega otsaette. «Veel üks niisugune juhus, ja me mõlemad istume 
«lihtsalt juhuslikult» kongis ...» 

Proua Wiedemann oli muretsenud Kurti vabastamise puhuks paar hapukurki. Kurt 
teadis, et see on Hispaanias haruldus. 

Pärast õhtueinet hakkas Leslie jälle oma kavatsusi heietama. «Ainult veel see viimane 
kord, Kurt! Kui me pardale pääseme, siis võib ehk äkki näkata.,.» 

Kurt tõmbas mõlema käega läbi juuste. «Nüüd on kell juba kaheksa, sa naiivne 
inimene! Kui me sinna jõuame, on juba pool kümme!» 

«See on meile just paras aeg. Kolistame niikaua kail ringi, kuni madrused linnast 
tagasi tulevad. Ja seal pole midagi karta ...» 

Kurt tahtis midagi vastata, aga Leslie jätkas oma juttu: «Pane tähele, oid chap. Sa ju 
ise rääkisid mulle, kuidas su sõber William seal Aafrikas kogu aeg ühelt ettevaatuselt 
teisele põrkas. Lõpuks jäi ta ikkagi leegioni ja nüüd kükitab juba vist ammugi 
Vietnamis. Sul oli julge süda ja tänu sellele saidki sealt tulema.» 

«Süda ilma peata on täpselt sama vähe väärt kui pea ilma südameta.» 

«Tule, lähme! Katsume veel kord sadamas õnne!» 

Kurt andis järele. «Hea küll, sündigu jälle sinu tahtmine. Aga niipea kui. märkame, et 
õhk hakkab paksuks minema, kaome kohe. Oled nõus?» 

«Allright. 40 Sa pead mulle ainult veel ütlema, kuhu.» 

«Muidugi meie vanasse putkasse. Võtame sealt oma asjad ja siis läheb lahti — aidaa! 
— mööda maanteed Tarragona poole.» 

4 Hästi (ingl. k.). 


Fritz Wiedemann ja tema naine saatsid mõlemaid sõpru kuni trammipeatuseni. Kui 
vagun juba nurga taha pöördus, lehvitasid Kurt ja Leslie neile ikka veel. «Suur tänu 
kõige hea eest,» hüüdis Leslie hispaania keeles väikesele haprale naisele. «Kui teie 
esimese lapse ristsed tulevad, oleme mõlemad vaderiteks.» 

Fritz Wiedemann jooksis veel tükk maad trammile järele. «Jätan igaks juhuks 
majaukse lahti,» hüüdis ta sõpradele. «Ja kui teil asi õnnestub, Kurt: tervita minu Ber- 
liini. Ja kirjutage, kas kuulete!» 

Pärast kahekümneminutllist sõitu väljusid Kurt ja Leslie trammist. Leslie tahtis veel 
kähku ehitusplatsile joosta, et asjad ära tuua, kuid seekord pani Kurt maksma oma 
tahte. «Kui me laevale pääseme, siis võime ju ka rõõmust need paar tühja asja maha 
jätta. Kui me aga laevale ei pääse, tuleme nendele hiljem järele.» 

Veel kord läksid nad üle silla, kus nad olid seisnud Valenciasse saabumise päeval. 
Kurt tuletas seda Leslie'le meelde, aga see nagu ei pannud ta juttu tähelegi. «Kui 
meil selle künaga peaks õnne olema,» kordas ta ikkaja jälle. «Kujuta vaid ette, mis 
tunne võib olla siis, kui võid jälle kartmatult üle tänava minna .. .» 

See jutt pani Kurti naerma. «Vaata aga vaata, vennas! Ja mina mõtlesin juba, et sa 
oled oma olukorraga ammugi harjunud.» 

Leslie raputas pead. «On sul aga aru! Sellest ajast peale, kui me Valenciasse 
jõudsime, on mul kõigest villand. Üksainus soov oleks mul veel: peaks see sell meile 
praegu vastu sattuma, kes sulle politseijaoskonnas nii ägedasti äigas .. .» 

Kurt Kadeler lausa oigas selle mõtte juures. «0 boy. .. Aga tolle selli peaksid sa siis 
minu hoolde jätma.» 

Nad pidid tegema väikese ringi, et vältida sadamaameti hoonet, mille ees alati 
mundris mehi ringi liikus: nad möödusid söehunnikutest ja valisid selle tee, mis 
kulges tagapool aitu, kus alati isegi päise päeva ajal rotid ringi jooksid. 

Taamal ilmusid juba nähtavale paljude sadamakõrtside kirjud laternad. Otse nende 
taga asus ookeanihiiglaste kai. 

Nende barakkide juures, kus asus värbamisbüroo, tuli neile vastu kaks mundris meest. 
«See on ainult Guardia Civil»' ütles Leslie ja tahtis edasi minna. 

Kurt pidas ta kinni. «Mis tähendab «ainult»? Jää seisma!» 

Sõbrad surusid end tugevasti vastu tumedat barakiseina. Kui nood sellid nüüd 
mööduksid, oleks kõik hästi. Sadamakõrtsides oli alati nii palju rahvast, et selle hulka 
on kerge ära kaduda. 

Aga Guardia mehed nähtavasti märkasid midagi. Üks nendest jooksis kummargil üle 
tee, kuna teine siitpoolt teed aeglaselt lähenes. Leslie osutas tummalt vasakule. Sealt 
algas kitsas käik, mis pidi kaares viima sadamamäüürini. 

Kurt jättis Lesliele paar meetrit edumaad, et halvemal juhul jälitajaid enda kallale 
meelitada, kuid seekord osutus see üleliigseks. Käigu teises otsas seisis terve hulk 
mehi, ja kui need taipasid, milles asi seisab, tegid nad põgenikele kohe ruumi. 
Mõned mehed haarasid Kurti ja Leslie endi vahele ja tegid nendega koos ilma eriliselt 
kiirustamata minekut. Ainult kolm meest jäi maha. Kui esimene politseinik hin- 
geldades kohale jõudis, jooksis ta õnnetuseks laiaõlgsele madrusele otse vastu rindu. 
See lõi talle käed ümber, nagu oleks ta temas vana tuttava ära tundnud. Teise 
politseinikuga juhtus sama lugu. Kui madrused lõpuks oma «eksitusest» aru said, olid 
teised juba ammugi kadunud. 

Valencia sadamakvartalis leidub kahtlemata mugavamaid lokaale, kui seda on «Bar 
Coliseo». Et aga kõigi viie maailmajao meremehed just selle asutuse kõigepealt üles 
otsivad, on vististi tingitud kahest hiiglasuurest mänguautomaadist, mis kogu aeg 
vahetpidamatult vaheldumisi oma põrgulikku etendust annavad. 


Leslie ja Kurt istusid juba üle poole tunni oma uute sõpradega suure ümmarguse laua 
taga. Nende ümber tekkis peagi müür vähemalt paaristkümnest mehest. 

Esialgu ei läinud kõik just libedasti. Juba viie minuti pärast tegid sadamapolitseinikud 
ringkäigu läbi lokaali. Ettevaatuse mõttes kadus Leslie sel puhul laua alla, ja kui kohe 
pärast seda paar Guardia Civili meest oma nina pärl-kardinate vahelt läbi pistsid, jäi ta 
lihtsalt rahulikult istuma. 

Enamik siinviibivatest madrustest suutsid oma vigase inglise keelega suuri vaevu 
teineteisele midagi selgeks teha — nende keeleoskusest piisas vaevalt selleks, et edasi 

anda vastuseid küsimustele «kust?» ja «kuhu?». Kurt ja Leslie märkasid aga peagi, et 
see polnud mingiks takistuseks nende omavaheliseks tõeliseks mõistmiseks. 
Nendega koos istusid laua ümber ligi kümme meest: nende hulgas oli kaks norralast, 
üks austraallane, kaks malailast ja üks neeger New Orleansist. Mees, kes Leslie' 
kõrval istus, oli norra kaubalaevalt, mis oligi tänasel õhtul meie sõprade ihaldatud 
eesmärgiks. 

Kui Leslie talle ütles, et ta põgenes peaaegu viie kuu eest Hispaania võõrleegionist, 
avas madrus suu. «Mis sa siis asja eest, teist taga siin ööd ja päevad ringi kooserdad, 
vennas! Siin, Valencias, asub ju kõige nooblim Briti konsulaat. Need härrad seal 
oleksid sulle juba ammugi mõne laeva sokutanud.» 

Sama argumendiga oli ka Kurt Kadeler kunagi välja tulnud; järelikult pidi Leslie 
vastus kujunema umbes samasuguseks nagu tookord «Marineros». «Ma tean,» lausus 
Leslie rahulikult. «Aga ma ei tohi seal oma nägu näidata. Lühikest aega enne 
Hispaania leegionist põgenemist lasksin ma nimelt jalga British Army'st.» 
Austraallane, mees üle neljakümne, hammustas mõtlikult tüki süsimusta 
närimistubakat. «Sa paistad õige aravõitu hirveke olevat, comrade!» 

Lesliel polnud erilist tahtmist endast pikemalt rääkida. «Igal inimesel on oma 
kalduvused, eks ole?» 

«Hm... Ja kuidas sa just täpselt Hispaaniasse sattusid? Siin pole ju praegu põrmugi 
parem kui Kuradisaarel.» 

Leslie muigas. «Sa vist arvad, et mulle anti enne põgenemist teele kaasa terve pakk 
reisiprospekte, mis? Mind toimetati lennukiga Gibraltari ja sealt ma sääred tegingi.» 
Norralane tõmbas lauba kortsu. «Inglismaalt lennukiga? Pidid aga sina küll noobel 
poiss olema.» 

«Mitte Inglismaalt, vaid Nairobist. See asub Keenias.» 

«Veel parem! Mis sa sealt otsisid?» 

«Ma olin ju sõdur, kulla mees! Minu pataljon asus Keenias.» 

«Ah nii, klapib küll! Teie britlased mängite seal jällegi kõva meest.» 

Ta ei saanud lõpetada, sest äkki haaras tõmmu käsi tagantpoolt Leslie' õlast; samas 
surus hallide juustega neeger ennast inglase ja Kurti vahele. «Wait a minute, com- 

rade... Üks hetk, seltsimees, lase ennast vaadata.» Ta suured silmad nagu kiirgasid 
valgust, kui ta Lesliele nüüd ka teise käe õlale pani. «Kuule siis ometi: on sul juhus- 
likult ka nimi olemas? See võiks sul ju siiski olla, kas pole?» 

Leslie müksas Kurti õlaga. «Muidugi on,» vastas ta, «aga mitte juhuslikult! Küllap 
mu vanemad murdsid selle üle tükk aega pead. Minu nimi on Leslie. Leslie 
Woodwater!» 

Neeger pidi enne paar korda neelatama, kui suutis edasi kõnelda. 

Leslie õlgadest lahti laskmata pöördus ta oma kaaslaste poole. «Kas kuulsite? Pete, 
Mickey — kas te kuulsite?! See mees on Leslie Woodwater... See on Keenia 
Woodwater!» 


Austraallane haaras üle laua Kurt Kadeleri käsivarrest. «On see tõsi, vennas? Kas ta 
on tõesti Woodwater?» 

Kurtil oli tegemist, et ennast laua servast kinni hoida. «Muidugi, jaa, jaa! Aga kui too 
mees veel kaua ta kaela niiviisi pigistab, siis on tema tunnike tulnud!» 

Isegi sel juhul, kui ka teine muusikaline põrgumasin oleks sel hetkel tegevusse 
astunud, oleks kasvav kõrtsi-lärm nagu mahe sumin tekkinud juubeldusse mattunud. 
Kui Leslie lõpuks jälle oma jalgadel seisis, oli ta «Bar Coliseo» salongi läbinud 
madruste õlul kaks korda otsast otsani. 

Veel samal ööl toimetati mõlemad sõbrad sõudepaadiga «Anna Sörenseni» pardale. 
Enne kui laev järgmisel hommikul ankru hiivas, et Naapolisse sõita, oli neeger Josuah 
meie sõprade viletsa varanatukese tööriistade autost Muhamedi burnusesse mähitult 
ära toonud. 

Natuke maad enne Tripolit hargneb laialt ranniku-teelt, mis kunagi ühe kurikuulsa 
itaalia fašistliku kindrali nime kandis, teine tee edelasse. 

GHADAMES VIA EL AZIZIA GHARIAN NALUT 

on kirjutatud suurele teeviidale, ja enamik elegantsetest turistide autodest, mis linnast 
lääne suunas lahkuvad, pöörduvad sellele teele. 

Ainult mõned kilomeetrid kulgeb tee läbi kuulsate oaaside, viinamarjaistanduste, 
oliiviistanduste ja nisupõl- 

dude vahelt, siis aga kaob igasugune jälg, mis tuletaks meelde inimasulat... Algab 
kõrb. 

Juba paar päeva ilmus hilistel pärastlõunatundidel korrapäraselt keegi päikesest 
pruunistunud rässakas mees roostetanud külgkorviga mootorrattal Tripolist ja jäi 
seisma sellel kohal, kust liivane jalgrada viis oliividega kaetud künkale. 

Ka täna saabus ta tavalisel ajal ja asetas oma sõiduki nagu alati teeservale. Enne aga, 
kui ta tõusis künkale, kust avanes hea ülevaade FI Azizia maanteele, tõstis ta täidetud 
bensiininõu oma mootorrattalt ja asetas selle tükk maad eemale suure kivi otsa 
nähtavale kohale. Siis rullis ta lahti papile maalitud plakati, kus oli kirjutatud kahe 
risti asetatud kruvivõtme ja mustast plekist välja lõigatud hiiglasuure süüteküünla 
silueti alla: 

ATTENTION MOTORISTS! , 

Custom-work 

Kundendienst 

Servizio di clientele. 

Service de la clientele 

Tähelepanu motoristid! 

Klientide teenindamine 

Selle all oli samuti neljas keeles pisut jultunud kinnitus, et siin tehakse kõiki 
parandustöid kiiresti ja korralikult. 

Nii vähetõotav, kui see lendav parandustöökoda mööda-kihutavatele autojuhtidele ka 
tundus, lubas ometi see järjekindlus, millega too mees igal õhtupoolikul samasse 
kohta tagasi ilmus, oletada, et tal selles ametis pidi olema teatav edu. 

Täna aga oli ta küll ilmaaegu vaeva näinud. Kuigi juba õige pea kaks esimest autot 
mööda sõitsid, ei paistnud kellelgi tema abi tarvis olevat, kuna masinad kihutasid kii- 
rust vähendamata edasi. 

Kuni pimeduse saabumiseni valvas mees oma postil, tuli aga siis jälle maanteele 
tagasi, laadis bensiininõu, töö-riistadetasku ja ilusa plakati oma mootorrattale ja sõitis 
sama rahulikult nagu ta kahe ja poole tunni eest saabunud oli, jälle tagasi Tripoli laia 
palmivööndi ahvatleva jaheduse poole. 

Tripoli, 23. 8. 1954. 

Kallis proua Kadeler! 

Teie ei pea seda küll kindlasti võimalikuks, aga see, kes teile käesoleva kirja saadab, 
ei ole enam caporal-chef «Biärfühse», vaid autolukussepp Willi Bierfuss — ilma 
matriklita ja kõigepealt ilma LEgion Etrangeres mundrita. Sest selle vahetasin ma 
möödunud pühapäeval ühe inglasega, kes on kirglik kollektsionäär, täiesti lihtsa 
sinakashalli tsiviilülikonna ja kahe naelsterlingi vastu. 

Ühesõnaga: eksisin oma endise ülemusega, keda Kurt ka veel väga hästi tunneb, 
ametlikul sõidul nii põhjalikult ära, et leidsin end korraga Tripolitaania piirist 
viiekümne kilomeetri kaugusel teisel pool. 

Nüüd töötan ma siin Tripolis ühes suures garaažis ja ööbin ka samas, kuigi seda ei tea 
sinjoore Farelli, mees, kellele see kuulub. Teenitud rahast piisab vaevalt elamiseks; 
kui peaaegu ainult datlitest elada nagu mina, siis saab igal nädalal natuke kõrvale 
panna. Igatahes peaksin paar aastat kokku hoidma, et muretseda raha Itaaliasse 
sõiduks ja sealt koju pääsemiseks. 

Kuid leidub veel inimesi, kellel on auahnust isikliku autoga läbi Aafrika sõita, ja see 
on minu õnn. Iga päev pärast töö lõppu istub W. B. vanale külgkorviga mootorrattale 
ja sõidab bensiininõu ning mõnede tööriistadega välja maanteele, mis kulgeb üle 
Naluti kuulsasse Ghadamesi oaasi. See on nimelt kõige külastatavam paik nendele 
«Aafrika härrassoitjatele» selles ümbruses, ja sealt pöörduvad nad mõnikord ka tagasi. 
Mootorratas ja kanister kuuluvad ühele vanale itaallasele, kes teenindab Tripolis üht 
tankimiskohta ja kellele ma ära rääkisin, kuidas mul läheb: 

Maanteel olen ma alati valvas ja ootan — mõnikord ilmaaegu, kuid see-eest on õnne 
järgmisel või ülejärgmisel päeval. See on nii omapärane. Vanad head «Fiatid», 
«Chevrolet'd», «Chrysleiid» jne. näivad nagu tundvat, et keegi ootab nende 
väljalangemist nii vähe maad enne kohalejõudmist — ja isegi sel juhul olen ma 
vajalik, kui ainult bensiin on otsa lõppenud. Te peaksite nägema, kui sõbralik võib 
olla 

taoline kõrk inglane või ameeriklane, kui ta kellegi abi vajab. 

Niipalju täna minust. On Teil juba Kurtilt täiendavaid teateid? Niipalju kui mina teda 
tunnen, on ta kindlasti juba midagi ette võtnud, et Hispaaniast pääseda, Prantsusmaalt 
ta läbi ei pääse. Niisiis on temal kõige lähem reisida Itaalia kaudu, ja sealtkaudu peaks 
kulgema ka minu kodutee, niipea kui ma reisiraha kokku olen saanud. 

Kas meie üliõilsal föderaalvabariigil siin Tripolis midagi konsulaadi taolist on, seda 
ma ei tea ega tahagi teada. Esiteks olen kindlalt otsustanud üle-sõiduraha ise teenida 
ja teiseks kuulsime seal leegionis nii mõnigi kord nendest põgenenud saksa leegio- 
näridest, keda niinimetatud Saksa võimude poolt külma naeratusega prantslastele 
välja anti. 

Palun kirjutage mulle kohe, kui Te teate, kus Kurt praegu peatub. Aga palun ärge 
kirjutage talle praegu midagi sellest, et ka mina olen juba «üle plangu» roninud. Mul 
on tema jaoks varutud paar toredat üllatust. 

Minu aadress õn: W. B. fermo in posta centrale, Tripoli. 

Tervitan südamlikult Teid ja Teie proua õde. 

Teie Witli Bierfuss 

Kui proua Kadeler selle kirja kätte sai, vastas ta kohe. Armas härra Bierfuss! 

Oli see vast üllatus! Ma ei oska Teile kirjeldada oma rõõmu! Kuna mul on kiire, siis 
piirdun ainult paari reaga. Üleeile sain Naapolist Kurtilt kirja! Samuti «fermo in posta 
centrale», Naapoli. Ma arvan, et see tähendab «Peapostkontor, nõudmiseni». 


Aga nüüd Teile. Vaadake Tripolis natuke ringi, võib-olla aitab mõni Teid otsekohe 
Itaaliasse sõita? Seda on küll raske ette 'kujutada, aga mõelge korraks, mis näo Kurt 
teeks, kui ta Teid Naapolis kohtaks! 
Homme kirjutan Teile pikemalt. Nüüd aga pean oma õele rõõmustava sõnumi edasi 
andma. Südamlike tervituste ja paremate soovidega 

Teie M, Kadeler 

Rong, mis sõidab Naapolist Sal€rnosse, läbib kohe pärast Termfnale jaamast 
lahkumist pika, massiivsesse kal-jusse raiutud tunneli. Sõja ajal leidsid siin sajad 
tuhanded kaitset Briti ja Ameerika pommide eest. Need, kelle korterid olid purustatud, 
jäidki siia tunnelisse, kuna teist varjupaika polnud. 
Vahepeal on möödunud üle kümne aasta, kuid see tunnel on ikka veel tuhandetele 
meestele, naistele ja lastele eluasemeks. Kellel tookord õnnestus rusudest mõned 
mööbliesemed päästa, tõid ka need siia. Teised aga magavad öösiti kastilaudadel või 
ajalehtedel. 
Et nende inimeste eest keegi ei hoolitse, on nad ise loonud õiglasema korra kui see, 
mis kehtib väljaspool nende tunnelit. Siin võib varjupaika leida igaüks. Ja kuipalju tä 
endale rööpmete kõrval ruumi võib, nõuda, see ei sõltu päritolust, käsivarre või hääle 
tugevusest, vaid laste arvust. 
Ka Kurt ja Leslie avastasid Naapolis üsna varsti selle ühiskorteri saladuse ja 
rõõmustasid, et sellega on nende kõige suurem mure murtud. Kui nad burnuse esimest 
korda lahti rullisid, ümbritses neid otsekohe tosin paljajalgseid lapsi. 
Et nad välismaalased olid, ei tähendanud siin midagi. Juba järgmisel õhtul tervitati 
neid nagu vanu tuttavaid. 
Nende Naapoli jõudmisest oli möödunud juba nädal. «Anna Sörenseni» meeskond oli 
nende heaks korjanduse korraldanud ja lahkumisel võis Josuah neile üle anda 2000 
Prantsuse franki, 36 Hispaania peseetat ja 35 Norra krooni. Ümbervahetamisel 
moodustas summa üle 16 000 liiri. 
Seda ei olnud just palju, kuid nad olid harjunud hoopis vähemaga läbi ajama. Juba 
esimesel päeval olid nad sadamas üles otsinud lihtsa kõrtsi, kust sai rupskeid osta. 
Kuid siin Itaalias ei nimetatud neid ca//os'teks, vaid trippa'deks. 
Kui nad täna parajasti sõid, pani Leslie, kahvli lauale ja hakkas naerma. «Kujutle 
vaid, kui veised ja lambad korraga ilma rupskiteta maailma sünnivad! Mida siis küll 
meie kaks peale hakkame ...» 
Kurt noogutas. «Missugused inimesed võiksid siin küll seda teist asja süüa, mis 
rupskite ümber kasvab? Näiteks õiget liha.» 

«Nendest siin küll mitte keegi! Vaata ometi korraks ringi. Need, kes siin söövad, 
töötavad kõik sadamas, niisiis teevad neetult rasket tööd. Kas.oled siin näinud kedagi, 
kes sööb midagi muud peale rupskite?» 
Kurt muigas järelemõtlikult. «Siin polegi ju midagi muud! Kuid mõnes Valencia 
sadamakõrtsis oli muide lugu samasugune.» 
«Õige! Niisuguse kõrtsi peremees ei tule üldse mõttele, et võiks midagi muud keeta, 
sest ta tunneb oma külastajaid.» 
«Ütleme parem, et ta tunneb nende rahakotte!» 
Leslie kergitas tunnustavalt kulme. «Oled teravmeelne poiss! Sealjuures läheb neil 
siin siiski veel hästi. Peaksid kord nägema, mida mustad Keenias oma orjatöö juures 
söövad! Nad hüppaksid rõõmu pärast, kui leiaksid oma pudruraasust kord nädalaski 
rupskitükikese .. . Siin maamunal pole küll õigust, eks ole, vanapoiss?» 
Kurt kraapis parajasti hoolega oma kaussi. «Võib küll olla, et pole õigust...» 


Pärast söömist asusid nad teele Itaalia Ametiühingute Liidu Büroo poole. 

Alles siis, kui nad olid täielikult veendunud, et kogu Naapolis pole neil vähematki 
väljavaadet tööd leida, oli Leslie sellele mõttele tulnud. Õnneks kohtasid nad seal 
meest, kes rääkis hästi inglise keelt. 

Kurt oli uudishimulik, kas ta sõbra nime ka siin tuntakse. Ja vaevalt oli Leslie seda 
nimetanud, kui juhtus sama, mis neljateistkümne päeva eest «Bar Coliseos» Va- 
lencias. Siin küll ei kantud Leslie't enam kätel, kuid selle eest embasid teda kõik 
kohalolijad ja tirisid triumfikäigus teistesse ruumidesse. 

Kui ta tõlgile oma elukutse nimetas, muutus selle nägu järelemõtlikuks. «Sellega pole 
siin Naapolis midagi peale hakata. Võib-olla Firenzes või Bolognas — või ennem 
juba kaugel üleval põhjas. Milaanos või Torinos.» Ta vahetas oma kolleegidega 
mõned sõnad ja pöördus siis uuesti Leslie' poole. «Kas te «Unitäs» juba käisite?» 
Leslie raputas pead. «See on ju ajalehetoimetusi Kas sa arvad, et nendel võiks 
litograafi tarvis minna?» 

Tõlk pahvatas naerma. «Ah, tasa ja targu? Sa ei pruugi ju seal litograafina esineda .. .» 
«Kellena siis?» 

«Leslie Woodwaterina, noormees! Küll sa teed alles silmad — «Unitä» tõi sinu 100 
päris üksikasjaliselt ära, kuuled sa! Seal öeldakse sulle kõige õigemini, mida sa pead 
tegema hakkama.» 

Niikaua kui nad veel Naapolis viibivad, paluti neid lõunaks ja õhtusöögiks olla 
ametiühingute külalisteks. Tõlk oli valmis neile ka teist ulualust muretsema. Kuid 
sellest ei tahtnud Leslie midagi teada. 

Kui nad lõpuks jälle tänavale jõudsid, oli juba liiga hilja, et külastada «Unitä» 
toimetust. Kurti imestuseks polnud Leslie'1 korraga enam mingit tahtmist sinna 
minna. «Muidugi on see abivalmidus imeteldav,» ütles ta. «Nüüd hakkan ma aegamisi 
juba piinlikkust tundma. Mida suurt ma siis olen korda saatnud? Oma põgenemisega 
pole ma päästnud ühtegi keenialast! Otse vastupidi — need kolm, kes lõpuks minu 
kongi pisteti, lasti minu silmade all maha!» 

Kurt hakkas kohe vastu rääkima. «Seda oleks kindlasti nagunii tehtud! Sa ju ütlesid 
mulle, et need seal okastraadist puuris on tavaliselt surmakandidaadid.» 

Leslie raputas mornilt pead. «Mitte kõik! Mõnikord lasti paar tükki ka vabaks — 
olenevalt sellest, kuidas komandörile hommikueine maitses!» 

Et sõpra sellelt teemalt kõrvale juhtida, hakkas Kurt hoopis millestki muust rääkima. 
Sõidu ajal «Anna Sören-senil» oli Kurt katsunud Leslie'le auku pähe rääkida, et see 
siiski tuleks koos temaga Berliini, kuid Leslie ei tahtnud. Leslie mõmises nüüd 
lustakalt. «Sa arvad vist tõesti, et ma ei saa ilma hirmuta enam magada, mis? Teil 
Berliinis on ju ikka veel Briti okupatsioon.» 

«Seda küll, kuid on sul Briti sektorist midagi otsida? Berliin on ju suur!» 

Leslie jäi kindlaks. «No, old chap' Annan sõna, et tulen kunagi ka Berliini. Kuid mitte 
praegu. Ütlen sulle ka, miks. Mu kallis vana Inglismaa on Berliinile nii imelähedal, ja 
mida lähemale ma talle jõuan, seda suuremaks kasvab koduigatsus. Kas sa pole 
kunagi mõelnud, et Leslie võib ka midagi niisugust tunda?» 

Kurt lõi käega. «Sellest pole tarvis mulle rääkida! Koduigatsus oleks mind leegionis 
mõnikord peaaegu ära tapnud .. .» 

259 

«Näed sa! Ma võiksin ju ennast ahvatleda lasta, teha veel ka see väike hüpe, aga mis 
siis juhtuks, seda sa juba tead.» 

Kurt mõistis seda, kuid ta ei taibanud, kuidas sõber oma tulevikku ette kujutas. «Kas 
see peab tähendama, et sa kogu elu ...» 


Leslie katkestas ta sõna pealt. «Et ma kogu oma elu nagu peksasaanud koer koduukse 
ees hiilin, arvad nii? Jäta juba — nii see ju on! Ei, seda ma ei saaks, ja ma ei mõtlegi 
sellele. Kirjutan «Daily WorkerMle». Saab näha, mis allkirjade korjamisest on 
saanud. Inglismaal koguti üle saja viiekümne tuhande allkirja sõjakohtu protsessi 
lõpetamiseks, ja tookord hakkas «Daily Worker» asja ajama. Võib-olla on mulle juba 
ammu armu antud ja mina ei tea sellest midagi.» 

Kurt kõverdas nägu. «Sa ometi ei vaja armuandmist, Leslie! Mis sulle vaja on, see on 
avalik protsess!» 

Leslie noogutas. «Rahva otsust väiksemas mõõdus, mis? Seda on meil tarvis 
kõigepealt selle jaoks, mis ikka veel Keenias toimub, ja mitte ainult seal! Aga et sa 
minust valesti aru ei saaks, Kurt! Leslie Woodwater ei hakka armu paluma! Ta pole 
ka sellega rahul, et teda ühel päeval võibolla avalikult «rehabiliteeritakse» — austava 
vabastamisega armeest ja nii edasi. Leslie Woodwater esineb kord süüdistajana, 
noormees, ja sa võid kindel olla, et ta pole ainus prokurör!» Ta koputas Kurtile 
naerdes selga. «Nüüd tee aga jälle teistsugune nägu, oid chapl Me mõlemad jääme 
kokku, ka siis, kui sa jälle kodus oled ja mina ikka veel siin Itaalias või kuskil mujal 
konutan!» 

Nad olid kõndinud mööda imeilusat Via Caracciolat ja jäid nüüd kaldamüürile seisma. 
Nende ees kerkis Capri saare tume massiiv nii selgelt heleda õhtutaeva taustale, nagu 
ei asukski see saar neljakümne, vaid kõige rohkem kümne kilomeetri kaugusel. 
Vasakule vaadates nägid nad Vesuuvi tippu, mille kohal hõljus peen suitsulipp. 
Leslie oli piibu täis toppinud ja süvenes mõtteisse. 

Ka Kurt mõtles reisile Alicantest Valenciasse. Kui õnnelikud nad olid olnud, kui 
esimesel päeval kuuri leidsid. Ja kuidas vana müürsepp Leslie'ga logiseval jalgrattal 
minema oli sõitnud! Hiljem tuli ärritatud peremees ja kihutas nad jälle nelja tuule 
poole. Kuid tänu sellele kohtasid 

nad talumeest Felipet ja said järgmisel päeval sõita kaubarongil Valenciasse... 

«Meil on tõesti päris tublisti õnne olnud,» ütles ta nüüd. 

Leslie oli roninud sadamamäirile ja tal oli pisut raskusi oma pikkade jalgadega. «Me 
kohtasime alati õigeid inimesi, see oligi meie õnn! Näed sa, oid chap — see on tõe- 
poolest nagu pikk ahel: sinu Muhamed, minu sõbrad Malagas, siis Fritz Wiedemann 
Valencias ja madrused sadamas! Need kõik on vaesed sellid, kuid nad ei kahelnud se- 
kunditki, kas aidata meid või mitte. See on nagu salajane jõud, noormees — sina ise 
kuulud ka juba ammu sellesse! Araablased, keda sa aitasid, astusid ülekohtu vastu 
välja — täpselt samuti nagu minu keenialased. Pane tähele, Kurt, ma pole sult 
meelega seda küsinud, kuna arvan, et igaüks peab kõigepealt ise oma muljetega toime 
tulema. Nüüd on meil kõige halvem seljataga, nüüd pean sult küsima: kummal pool sa 
tahaksid olla? Kas Prantsuse kaevandusteomanike poolel Alžeerias, kes nõuavad 
leegioni, et streikivat rahvast maha suruda, Briti farmerite ja kaevanduse-isandate 
poolel Keenias, või teisel poolel — Ben Gardane kalurite, Alicante ja Valencia 
madruste poolel? Ja mitte unustada — Leslie Woodwateri ja Kurt Kadeleri poolel. 
Need kuuluvad ju ka selle pika ahela sisse, või mis?» 

Kurtil polnud kerge end vaikima sundida, et sõpra rääkida lasta. Nüüd toetas ta aga 
siiski käed puusa. «Sa pead mind vist küll ninasarvikuks! Kas sa tõesti arvad, et see 
pole mul juba ammu selge!» Ühe ropsuga järgnes ta Les-lie'le sadamamüürile ja 
haaras tal õlgadest kinni. «Inimeselaps, Leslie ...» 

Grupp elegantselt riietatud mehi ja naisi, kahel neist võttevalmis fotoaparaadid rinna 
kohal, olid seisma jäänud ja vaatasid lustlikul ilmel kaht veidrat kogu. 


Kurt vaatas seda gruppi vaid sekundi. «Need võivad rahulikult knipsutada! Kuid seda 
pead sa teadma: ahelast ei lase ma iialgi lahti...» 

Täna on 6. september. Leslie'le ja Kurtile oli möödunud nädala jooksul palju selgeks 
saanud. Leslie jääb siiski Naapolisse ja asub juba homme möbleeritud tuppa Piazza 
Garibaldi. 

Tal polnud vajagi «Daily Worker'ile» kirjutada. «Unitä» mehed olid otsustanud võtta 
Londoniga telefoniühenduse, 

ja nii sai Leslie isiklikult nende inimestega rääkida, kes Inglismaal tema eest välja 
astusid. Ja peale selle kaks päeva hiljem ka oma emaga. 

Nüüd tuleb tal kuni asjade korraldamiseni Itaaliasse jääda ja «Daily Worker'ile» 
reeglipäraselt kõigest kirjutada, mis talle huvitav tundub. 

Kurt Kadeler asub homme õhtul koduteele. Kuid mitte hulkurina, kes on rõõmus, kui 
teda. mõni veoauto tüki maad edasi viib, vaid raudteel. Leslie' uued sõbrad «Unitä» 
juurest andsid talle sõiduraha ja Ametiühingute Liit lisas omalt poolt teatud summa, et 
tal tee peal poleks tarvis puudust tunda. 

Nii on kätte jõudnud eelviimane päev, mille sõbrad võivad veeta koos. Nii väga kui 
Kurt ka rõõmustab jällenägemise ja peatse kojujõudmise üle, tunneb ta muret nagu 
tookordki, kui keset ööd Willi Bierfussi juurest minema hiilis. Klimp kerkib kurku, 
kui ta mõtleb lahkumisele. 

Ka Leslie'1 on samasugune tunne, kuid ta püüab pidevalt seda lahkumist ainult 
lühiajaliseks nimetada. 

Täna sõitsid nad hommikul vara «Circumvesuviana'l», raudteel, mis kulgeb suures 
kaares ümber Vesuuvi, Torre Annunziata jaama. Sõpradele oli antud nõu, et nad ei 
roniks üle laia laavavälja kraatrikoonuseni, kuna veel pole leiutatud saapaid, mis 
sellele vastu peaksid. 

Otse jaamahoone taga seisis dresiin, millega võis sõita alla orgu mägiraudtee jaama, 
kust kulgeb viimane teeosa kuni tipuni. 

Kurt ja Leslie loobusid mõlemast. Laavaväli oma eriskummaliselt kuhjunud 
laintemägedega oli tardunud meri. Selle mere serval kulgeb raudteetamm, mida 
mööda sammusid Kurt ja Leslie. Nüüd on nad järsul |repil, mis tõuseb nöörsirgena 
otse mägiraudtee kõrvalt üles. 

Täna on juba varakult väga palav ja ebatavaliselt kõrged astmed aitavad sellele omalt 
poolt kaasa. Mõlemad on otsustanud mitte enne peatuda kui tipus, et saada täielik 
ülevaade ning nautida vaadet, mis avaneb merele ja Naapoli lahele. Seepärast 
vaatavad nad mäkke tõustes langetatud päi endi ette maha. 

Leslie peatub ja pühib laubalt higi. «0 boy...» oigab ta, «usun, et me pole veel pooltki 
ära käinud!» 

Kurt jääb ka kohe seisma. «Küll on hea, et keegi seal üleval ei ela! See, kes meid nii 
üles roomamas näeb, võiks 

arvata, et oleme mingi tükiga hakkama saanud ja peame nüüd karistuseks mäkke üles 
ronima .. .» 

Leslie on end jälle kokku võtnud. «See ongi karistus — niisuguse kuumusega! 
Oleksime võinud parem Pompeiisse sõita — seal on kindlasti jahedam.» 

Vesuuvil ei ela keegi, kuid sinna on kogunenud umbes tosin giidi. Vaevalt on meie 
sõbrad viimastest astmetest üles jõudnud, kui neid juba tervitatakse kõigis võimalikes 
keeltes. Torre Annunziata dresiin jõuab kohale pisut enne kella üheksat — niisiis on 
Leslie ja Kurt esimesed külastajad. 


Räägitakse korraga, kuid pikkamööda hakkavad kõik siiski üht keelt kõnelema, mis 
tahab ilmselt olla inglise keel. 

Kuid võitjaks saabki tulla ainult üks! Kuna on lootusetu giididest mööda pääseda, 
haarab Leslie kähku ühel varrukast kinni ja lehvitab teistele armulikult hüvastijätuks 
käega. 

Siin üleval on veel kuumemaks läinud ja tundub, et see uus kuumuselaine asub üsna 
lähedal. Kurt kükitab maha: «Puuduta korraks maapinda! See on nagu köetud ahi...» 


Nüüd näevad sõbrad, kuidas kõikjal lugematutest väikestest avaustest laava loiult 
välja voolab. Laava peaks isegi hõõguma, ehkki praegu päeva ajal pole seda näha. 
Kolm meest on juba jõudnud tömbi koonuse servani, mille taga peab asumi bocca 
centrale — peakraater. Hoiatava näoilmega ronib giid nende ees. «Be careful,» pomi- 
seb ta. «Olge ettevaatlikud, see on väga kardetav . ..» 

Leslie pigistab ühe silma kinni ja muigab, kuid sõbrad teevad mehele heameelt ja 
näevad vaeva, et astuda just tema jalajälgedesse. Veel umbes viisteist meetrit, ja nad 
seisavad kraatri serval. Kraatri läbimõõt on umbes kuuskümmend meetrit; otse põhja 
ei saa näha, kui ei taheta alla kukkuda. Kraater podiseb lakkamatult nagu keedetaks 
seal tõrva. Ikka ja jälle paiskuvad kõrgele kumeda mürinaga suured mustjaspruunid 
kamakad, mis aga õnneks alati alla tagasi kukuvad. 

Kurt on vaatepildist liialt haaratud ega kuule, mida giid jutustab. Viimane on jõudnud 
juba seitsmekümne üheksanda aastani ja räägib tohutust purskest, mis mattis enda 

alla Pompeii ja Herculaneumi õitsvad linnad. Tookord olevat tuul kandnud tuha 
tuhande kilomeetri kaugusele. Sest — nagu giid kinnitab — seda on vanade pärimuste 
järgi leitud isegi Ateena lamedatelt katustelt. 

Leslie ja Kurt ei pidanud kraatriserval kaua vastu, sest väävlisuits muutus iga uue 
purske järel üha tihedamaks. 

Lõpuks haaras giid mingisuguste tangidega kaks väikest laavakamakat, vormis 
poolkera taolisteks ja surus nende sisse vaskmündi, nii et sai kaks väikest ümmargust 
tuhatoosi. Need pidid saama sõpradele mälestuseks Vesuuvist. 

Viimaks seisavad nad jälle platvormil, kust järsk trepp alla viib, ja alles nüüd tulevad 
nad sellele, et imeilusat panoraami silmitseda: nende ees ääretu sügavsinine meri, 
kaugemal sõidab kaubalaev. «Anna Sörensen» ei saa see olla, sest see väljus juba 
eelmisel reedel, seekord Genuasse ja Marseille'isse. Nendest paremal, umbes kümme 
kuni kaksteist kilomeetrit eemal, paistab Naapoli majademeri. Kuid päikesesäras pole 
peale Posilipo valitseva kõrgendiku palju muud näha. Seevastu aga ujuvad mõlemad 
suured saared, Capri ja Ischia, nõiduslikus selguses merel. 

Tundub, et Leslie tahab parandada halba hinnangut geograafias, mille sõber talle tollel 
esimesel hommikul Valencias andis, sest ta osutab edelasse. «Seal umbes peaks 
asuma Sitsiilia, eks ole?» 

Kurt naerab. «Jätka samas vaimus,» ütleb ta koolipapa-likult, «ja sinust saab kord 
kasulik ühiskonnaliige.» 

Kui see sea] on Sitsiilia, siis peaks umbes samas suunas, kõige rohkem tuhande 
kilomeetri kaugusel asuma Tunise linn. Kurtile meenub pikk teekond, mille ta on selja 
taha jätnud pärast seda, kui oliivroheline «Bedford» Willi Bierfussi, Wirzpergeri ja 
temaga Tunisest välja sõitis, et tuua Sfaxist sidevarustust. Meenub, kuidas ta ikka ja 
jälle katsus Willit põgenema ahvatleda; kuidas ta viimaks taipas, et Willi kunagi 
sellega hakkama ei saa; meenus põgenemine, piinarikas, pidevalt ohtlik retk kuni EI 
Džeridi sotini, öö sotis, kohutav janu ja hirm algava päeva ees, enne kui ta 
pommilehtrisse ronis; ime järgmisel ööl — palmisalu ja veevulin Kebillis; sõit 


Rotterdami Pieteriga, peidupaik allatulistatud «Spitfire'i» keres miiniväljal ja lõpuks 
jälle südaöö, tema saabumine uinuvasse Ben Gar-danesse; sõit «Virgen de Sevillaga» 
— algul Marseille'sse, siis Alicantesse. Sellest alates on ta olnud koos Leslie'ga, 

hea seltsimehega, kellest ta peab homme lahkuma ja võibolla, ei näe teda enam 
kunagi... 

Leslie on märganud, mis mõtteid sõber heietab, ja ta teeb äkki lõpu. «Nii, ja nüüd 
katsume, et jälle Naapolisse jõuame! Sa tead ju, et meil on täna veel üht-teist ees.» 
See on tõsi. Kurt peab «Unitä» toimetusest kantud ülikonna ja paari kingi ära tooma. 
Siis tuleb veel postkontorisse minna. Juba eelmisel nädalal sai ta emalt kirja, milles 
lubati, et paari päeva pärast saadab veel ühe läkituse, ja see pidi nüüd juba Naapolis 
olema. 

Veel midagi edasilükkamatut oli mõlemal sõbral täna korraldada: nad tahavad endid 
Muhamedi burnuses pildistada lasta, nagu Leslie paari nädala eest Valencias ütles, kui 
Kurt seda müüa tahtis. Siis tahab Kurt sellest loobuda. Tunnelis on nad maganud juba 
kuusteist ööd perekonna kõrval, kus on neli väikest last, kes polnud seni veel kunagi 
teki all maganud. Ta kingib burnuse nendele. Talismani tahab Kurt jätta Leslie'le, 
kuid too raputab pead. «Sa said selle araablaselt, ja ainult sina oled selle ära teeninud. 
Oled hea poiss, Kurt, kuid hoia see siiski endale.» 

«Üks hetk, vanapoiss, sina oled selle hoopis rohkem ära teeninud kui mina. Üks 
kahest, kas ei ole meie pika ahela teooria õige või abistab talisman kõiki — nii minu 
araablasi kui ka sinu keenialasi. Ära räägi! Sinu keenialaste nimel riputan ma selle 
talismani pidulikult sulle kaela. Palun väga — see sobib sulle suurepäraselt ja eriti just 
seetõttu, et ta nöör on kaamelikarvadest.» 

Kurt kasutas seda veidrat tooni selleks, et oma meeleliigutust varjata, ja Leslie näis 
selle üle rõõmustavat. Sõbra kätt surudes võtab ta sama tooni: 

«Tead, oid chap, siis kannaksin ma sinu asemel tulevikus ainult kaamelikarvadest 
ülikondi.» 

Teel peapostkontorisse möödusid nad mööbliärist, mille vaateaknale oli asetatud 
peegel. Leslie haaras sõbra küünarnukist kinni. «Tule, imetle korraks ennast peeglis, 
et sa teaksid, miks ma kogu tee naeran.» 

Kurt tegi talle seda meelehead. Ta nägi enda ees noort meest mustas ülikonnas, 
pruunid kingad jalas. Ülikonna ja kingadega oli kõik korras, aga niipea kui Kurt oma 
nägu vaatas, pidi ta huulde hammustama, et mitte valjusti naerma hakata. Tugevasti 
pruunistunud näo ja päikesest 

pleekinud juustega tundus ta pea piduliku musta rüü juures nagu otsa pandud. «Oi 
sõber...» naeris ta seda nähes, «nagu eskimo frakis.» 

Leslie parandas kohe: «Oled sina aga tark! Eskimod on mustade juustega.» 

Imelikul kombel ei paistnud Kurt teistele inimestele sugugi nii silma torkavat; 
igatahes polnud veel keegi teda silmates erilist üllatust ilmutanud. Leslie süveneb veel 
kord Kurti peegelpilti. «Nüüd ma tean, milles on asi. Sa oled liiga kaua originaalset 
ülikonda kandnud ja sellega ollakse juba harjunud.» 

«Mis tähendab «originaalne ülikond»? Kas tahad öelda, et minu lühikesed araabia 
püksid ja sandaalid paistsid sõjaväelase omadena!» 

Leslie puhkes jälle naerma. «Nagu kuskilt ära karanud — seda ma tahtsin öelda — ja 
seda sa ju ka oled. Sellest tulenebki «originaalne ülikond». Kui sa tookord 
«Marinerosse» tulid, pidin peaaegu pikali kukkuma.» 

Kurt protesteeris. «Jäta oma jutt! Sa ju istusid laua ääres .. .» 


«Siis ma kindlasti aimasin su tulekut ette! Ära pahanda, oid chap, aga tõenäoliselt on 
su nägu vähehaaval ülikonna järgi kohanenud. Seda nähtust nimetatakse «mimikri».» 
Oma peegelpildi peale pead raputades pöördus Kurt minekule. 

Mehelt, kes töötas luugi taga, millel ilutses silt «Kirjad nõudmiseni», sai Kurt 
tõepoolest kirja emalt. Suure rõõmuga võttis Kurt selle vastu ja tahtis juba minna, 
kuid Leslie hoidis teda tagasi. «Oota, paistab, et tal on sinu jaoks veel midagi.» 

Ja tõepoolest — ametnik ulatas talle veel ühe postkaardi, millel oli Naapoli 
postitempel. «See on imelik,» ütles Kurt ja hakkas raskesti loetavat käekirja 
dešifreerima. Paljude vigadega, nagu kirjutaks keegi välismaalane esmakordselt saksa 
keeles, oli kaardil kaks lauset: 

«Väga austatut härra Kadelerr, mina Teid eile siin Naapolis näkema ja hääd tervisid 
ütelda. Prego ma saan ootama täna, home ja veel home kell kaheksateist kohvik 
Gelleeria, via Roma, aga kindlasti venire. 

Saluti, saluti» 

Jahmunult silmitsesid Kurt ja Leslie imelikku teadet. Leslie'1 aga oli juba mõne 
sekundi pärast oma arvamus valmis. 

«See on kindlasti mõni tsirkusedirektor! Keegi impressaario, saad aru? Ta on sind su 
uues ülikonnas näinud ja tahab sind nüüd oma programmi angažeerida ...» 

Kurt luges kaardi veel kord läbi ja pistis selle tasku. «Kuule, see on väga huvitav! 
Kohvik «Galleeria» asub suures katusega kaetud passaažis. . .» Ta vaatas kella. «Meil 
on veel kaks tundi aega. Tule, toome burnuse ära ja lähme pildistama.» 

Leslie tõstis protestivalt käe. «Sa pead ju enne oma «originaalse ülikonna» selga 
panema.» 

«See on mul juba hakkamas teiste riiete all! Tule juba, muidu jääme liiga hiljaks.» 
Itaalias tuleb rahvas kohvikusse ja restorani tavaliselt alles hilisõhtul, ning seepärast 
pole ka kohvik «Gallee-rias» inimesi, kui Kurt ja Leslie sisse astuvad. 

Ainult ühes nurgas, kus ripub hulk sise- ja välismaiseid ajalehti, istub paar meest, kuid 
nendest ei vaata keegi tulijate poole. 

Sõbrad valivad laua, kust võib kaht ust silmas ptdada. Suur klaasist katusega ruum 
sarnaneb rohkem turuhoone kui kohvikuga. Võimalik, et see mulje muutub õhtul, kui 
lambid süüdatakse. 

Kurt ootab kärsitult, mis nüüd juhtub. Ta ei suuda kõige parema tahtmise juures ette 
kujutada, kuidas võib siin Naapolis keegi teada tema nime ja pealegi veel seda, et ta 
pidi täna peapostkontoris käima. 

Lavataolisele poodiumile, mis asub pika ruumi kaugemas otsas, ilmuvad esimesed 
orkestrandid. Nad panevad ainult oma instrumendid kohale ja kaovad kohe jälle väi- 
kese ukse taha. 

Ka Leslie on uudishimulik, kuid leiab ometi mahti silmitseda laua marmorplaadil igas 
võimalikus keeles tehtud kritseldusi. Ta on parajasti jõudnud tellimuse ära anda, kui 
sisse astub keegi mees, silmitseb hetkeks ruumi ja istub nende lähedusse. 

Leslie silmitseb tulnukat pisut aega ja müksab Kurti. «Selle mehe kutsus siia kindlasti 
ka sinu irapressaario! Vaata teda korraks, sul on umbes samasugune välimus .. .» 

Võõras istub nende poole seljaga. Ta on tõmmanud oma pleekinud särgikrae 
ebamäärast värvi kuue kaelusele, mille kohal helendab päikesest pruunistunud kael 
nagu luitunud trikoloori punane. 

Kurt heidab algul võõrale vaid põgusa pilgu, kuid siis muutub ta tähelepanelikuks. 
Mõned sekundid uurib ta võõrast, siis aga tõuseb nagu hüpnotiseeritu üles, ei lase 
pilku mehe kaelalt ja eemaldub oma laua juurest. 


Leslie jälgib teda imestunult: «Mis nüüd? Kas sa tunned teda või?» 

Sel hetkel on ka uustulnukas juba tõusnud ja pöördub naerdes ümber. Veel kord 
vaatab Kurt meest jahmunult ja astub paar ebakindlat sammu tema poole: «Willi, 
kulla mees, Willi. ..» 

Enne kui Leslie suudab taibata, on sõbrad juba teineteise embuses. Willil jooksevad 
heledad pisarad üle põskede. «Kurt — vanapoiss! Seda sa küll ei oodanud, eks ole?» 
Kui Kurt näeb, et ka Leslie on tõusnud, tifib ta Willi erutatult tema juurde. Ta tõesti 
lausa ahmib õhku. «O boy, Leslie! Kas tead, kes see on?» 

Leslie haarab impulsiivselt Willi käe ja raputab seda südamlikult. «O/ course! Muidugi 
tean. That's your William, isn't he?» 41 

Kurt ei suuda ikka veel seda uskuda. Ta on istunud lähemale toolile ja hoiab Willi 
Bieriussi varrukast kinni, nagu kartes, et vana sõber võib äkki jälle kaduda. Seejuures 
vaatab ta Willile pärani silmi otsa. «Aga kuidas see võimalik oli? Kas sind lasti 
vabaks, või kuidas sa sellega toime tulid?» 

Isegi innukad ajalehelugejad suure kohviku teises otsas katkestavad silmapilguks oma 
lektüüri uurimise ja jälgivad kolme noormeest. Need on üksteisele käed õlgadele 
pannud ja esinevad mingi groteskse tantsuga. 

Kuni hilise ööni jalutasid kolm sõpra laial Via Caracciolal väsinult edasi-tagasi. Siis 
ronisid nad Posilipole, kust võis vaadata suurepärase Naapoli lahe üht osakest. 

Willi Bierfuss pidi oma loo üksikasjaliselt ära rääkima — sellest silmapilgust peale, 
kui ta liivasel pistel Maknassi 

lähedal Kurti kadumiseavastas, kuni tänase päevani —, ja Kurt tõlkis Leslie'le kõik 
sõna-sõnalt. 

Kui Willi kirjeldas, kuidas ta Lefevre'iga üle piiri kihutas, ei mallanud Leslie erutusest 
enam istuma jääda. Kui Willi kirjeldas «autokursust» kõrbes ja Lefevre'i siksakilist 
ka-heksakilomeetrilise tunnikiirusega ärasõitu, huilgas ta meeleheast nii valjusti, et 
möödaminejad kohkunult võpa-tasid. 

Willi oli sõbrale juba päevavalgel näidanud ema kirju, ja nii olid Kurtile muud 
kokkupuutepunktid juba pooleldi selged. Mida ta siiski veel ei teadnud, oli kiirus, 
millega Willi Tripolist Itaaliasse ja siis kohe Naapolisse jõudis. Kuid just seda oli 
väga lihtne seletada. 

Kui Willi möödunud kesknädala õhtul nagu harilikult oma külgkorviga mootorrattal 
Tripolist välja sõitis, seisis teeserval tolmune auto. Kohe, kui Willi oma rattalt maha 
tuli, ronis auto alt välja leegitseva pilguga mees, käed õlgadeni õliga koos ja kirus 
kohutavalt. «Mis ta auto alt otsis, seda ma ei tea . . .» ütles Willi lõbusalt. «Tegelikult 
logises tal vaid starter ja oli mõned millimeetrid ettepoole nihkunud, nii et mees ei 
saanud enam oma kohviveskit käima.» 

Kurt puhkes korraga naerma, nii et ta sõbrad jahmunult teineteisele otsa vaatasid. Siis 
ütles ta ikka veel naerust rappudes vaevaliselt: «Tead sa, Willi, see tüüp mõtles võib- 
olla ka, et bensiinijuhe on alla vajunud .. .» 

Veel kord, oli neil üksikutel jalutajatelpõhjust imestada, sest nüüd ühinesid naeruga 
ka Willi ja Leslie, nii et Willi sai alles tüki aja pärast oma juttu jätkata. Auto omanik, 
keegi arst Aleksandriast, pidi jõudma veel samal õhtul sadamasse liiniaurikule, kus 
tema ja ta perekonna jaoks oli kajut kinni pandud. Rõõmustades selle üle, et Willi 
rikke kümne minutiga kõrvaldas, andis ta Willile kaks Inglise naela ja kaks pakki 
suurepärast tubakat. 


“See on ju sinu William, eks ole (ingl. k.): 


Juba järgmisel päeval oli Willil veel kord õnne. Üks Itaalia kaubalaev võttis ta kahe 
naela eest Cataniasse kaasa, ja sealt Messiinasse sõitis ta veoautol. 

Natuke enne kella kaht hommikul asusid kolm sõpra teele öisesse Naapolisse, et veel 
viimast korda tunnelis magada. Nad pidid minema kuni Canzanellani, kuna seal oli 
tunneli algus. 

Enne seda viis Willi oma sõbrad veel lihtsasse ristoran-tesse ja tellis korvpudeli 
chiantii. Siis löödi klaasid kokku: kättevõidetud vabaduse terviseks, nende õnneliku 
kojureisi ja kõikide sõprade terviseks, kes selleks kaasa aitasid, et nad jälle vabaks 
said. 

Aeglaselt lahkub öine Rooma kiirrong Naapoli Stazione Terminale kupli alt. 
Mõned naised ja mehed, kes on tulnud nii hilisel tunnil jaama sugulasi või tuttavaid 
saatma, astuvad perrooni äärelt kaugemale ja lehvitavad rätikuid. 

Nüüd hüppab ühest pika rongi esimesest vagunist silmatorkavalt kõhn mees 
perroonile ja sammub rongi kõrval kaasa. Kaks kätt sirutuvad avatud aknalt talle 
järele. «Good bye', Leslie! Kõike head, ja tule üsna pea Berliini, kas kuuled.. .» 
Leslie peab juba sammu kiirendama ja nüüd on ka perroon lõppenud. «So long42, old 
chapl Olid hea seltsimees ...» 

Juba kaob rongi nina paremale, kui Leslie tõstab veel kord käed lehtrina suu ette: 
«Jällenägemiseni Berliinis! Ja mõtle alati ahelale!» 

Juba ammu on Leslie' kuju nende silmist kadunud, kuid * Kurt Kadeler ja Willi 
Bierfuss seisavad ikka veel aknal ja vaatavad välja öösse, kus kustuvad vähehaaval 
viimased Naapoli tuled. 

Siis hakkab Kurt jutustama oma sõbrale lugu pikast ahelast, millest ta enam kunagi 
lahti ei lase. 


SAGEDAMINI ESINEVATE NIMEDE LIGIKAUDNE HÄÄLDAMINE 


Badou — baduu 

Balandre — balaandr 
Bierfuss — biirfuuss 
Bigard — bigaar 
Birmingham — böömingäm 
Boulanger — bulanžee 
Brugal — brügal 
Constantine — konstantinn 
Duval — düvall 
Enfidaville — anfidavill 
Etienne —- etjenn 

Favillon — favijoon 

Gabes — gabess 

Gridelle — gridell 

Jaime — haimee 

Jos€ — hosee Juan — huan 
Laghouat — laguaa 

La Goulette — la gulett 
Lavinier — lavinjee 
Lefevre — iõfäävr 

Leslie — lesli 


“ Nägemiseni (ingl. k.). 


L'Orbussier — lorbüsjee 
Meršchal-Foch — maresalfoss 
Marseille — marseij 
Merveilleux — merveijõ6 
Miguel — migell 

Petitpierre — ptipjäär 
Rabenat — rabnaa 

Rue Madeleine — rüümadlä'än 
Sousse — SUSS 

Spitfire — 'spitfaier 

Sunbeam — 'sanbiim 

Tillier — tijee 


Peüxe Kapu TAÄHASI CHJIA 

Ha 3cronckom s3eike Hinrocrpannu 1. Tocmana O6oxka n (pponrncnkcb 3. 
Baxepa 

JcToHckoe 1 ocyaapcrsenmHoe H3naTenkcTBo Tannu, IlapHayckoe miocce. 10 

